
PIRMA DALIS 


Zmogiškųjų išteklių vadovas 


Nors žmogiškųjų išteklių vadovas nesitikėjo tokios misijos, 
šį vaiskų rytą jis, atrodo, pagaliau suvokė jos reikšmę. Tą pa- 
čią akimirką, kai prie smilkstančio židinio buvo išverstas ir 
smulkiau paaiškintas senyvos moters vienuolės apdarais pra- 
šymas, vyras pasijuto pakylėtas, o Jeruzalė, tas nuskuręs, am- 
žinose kančiose skendintis miestas, kurį jis paliko prieš sa- 
vaitę, visai kaip vaikystėje ir vėl maudėsi šlovės spinduliuose. 

Šiai keistai misijai buvo ryžtasi dėl atsitiktinai įsivėlusios 
biurokratinės klaidos, į kurią dėmesį atkreipė vienas Jeru- 
zalės savaitraštis. Tokį nesusipratimą būtų buvę visai ne- 
sunku ištaisyti — pagrįstai pasiteisinti, o drauge neprošal ir 
atsiprašyti. Tiesa, saugodamas savo nepriekaištingą vardą 
ir būgštaudamas, kad atsiprašymo —- juo iš tiesų būtų buvę 
nesunku viską užglaistyti — gali nepakakti, įmonės direk- 
torius, užsispyręs aštuoniasdešimt septynerių senis, iš savęs 
ir pavaldinių pareikalavo atgailos ir apčiuopiamų veiksmų, 
kuriuos vainikavo kelionė į tolimąją šalį. 

Dėl ko senis taip sielojosi? Iš kur toji kone religinė pa- 
skata nedelsiant griebtis veiksmų? Galbūt ją nulėmė visą 
šalį, o ypač Jeruzalę, užgriuvęs sunkmetis, kuris, tiesa, jo 
paties verslo nėmaž nepalietė, netgi atvirkščiai; nejaugi fi- 
nansinė įmonės sėkmė, kai aplinkui vienas po kito sunku- 
mus išgyveno ar buvo sužlugdyti anksčiau atrodę klestin- 
tys verslininkai, pažadino seno liūto budrumą trūks plyš 
atremti bet kokią viešą kritiką, kurią, tikra likimo ironija, 
pagrasino paskleisti jo paties remiamas savaitraštis? Tiesa, 


straipsnio autorius, amžinas kandidatas į humanitarinių 
mokslų daktarus, vietos moralę ginantis radikalas, atsargus 
jautis porceliano parduotuvėje, iš pradžių nė neįtarė, kas 
stovi anapus leidinio, neatsisakančio į savo glėbį priimti 
pagiežingą straipsnį. O jei ir būtų Žinojęs, vargu ar būtų 
mažiau kandžiojęsis. O štai vyriausiajam laikraščio redak- 
toriui ir leidinio savininkui užteko sveiko proto negadinti 
kolegai savaitgalio nemalonia staigmena, galinčia pakenkti 
jųdviejų verslo santykiams, todėl, akimis permetęs pasako- 
jimą bei jį iliustruojančią nuotrauką, kurioje matyti sudras- 
kytas, krauju aptaškytas algalapis, aptiktas Žuvusiosios pir- 
kinių krepšyje, jis nusprendė įmonės direktoriui pirmajam 
suteikti galimybę pasiaiškinti ar, reikalui esant, atsiprašyti. 

Tiesą sakant, šis straipsnis nė iš tolo nekvepėjo skanda- 
lu, todėl vargu ar būtų sulaukęs didesnio atgarsio. Nors ką 
gali žinoti: kai miesto gatvėse atsitiktiniai praeiviai kone 
kasdien tampa teroristinių išpuolių aukomis, sąžinės prie- 
kaištai pratrūksta pačiais netikėčiausiais būdais. Darbo 
dienai einant į pabaigą, kai žmogiškųjų išteklių valdymo 
skyriaus vedėjas, dar ryte pažadėjęs buvusiai žmonai laiku 
baigti darbą ir vakare pasirūpinti jųdviejų vienturte dukra, 
kaip įmanydamas bandė išsisukti nuo susitikimo su įmonės 
direktoriumi, administratorė, ilgametė įmonės tarnautoja, 
jam pastojo kelią. Pastebėjusi senio nerimą, moteris pačiu 
laiku suskubo paakinti žmogiškųjų išteklių vadovą laikinai 
pamiršti bet kokius įsipareigojimus šeimai. 

Šiaip abiejų vyrų santykiai buvo pagrįsti abipusiu pa- 
sitikėjimu ir palankumu. Dar eidamas prekybos agento 


pareigas, žmogiškųjų išteklių vadovas atrado kelias tre- 
čiojo pasaulio šalių rinkas, į kurias sėkmingai buvo pra- 
dėtas tiekti įmonei priklausančios gamyklos popierius bei 
raštinės reikmenys. Pradėjus byrėti prekybos agento san- 
tuokai — iš dalies tai nutiko dėl jo nuolatinių komandi- 
ruočių — senis, nors ir nenoriai, sutiko pavaldiniui laikinai 
patikėti įmonės žmogiškųjų išteklių valdymo skyriaus ve- 
dėjo pareigas. Dirbant tokį darbą atsirado galimybė nak- 
timis miegoti namuose ir taip pabandyti ištaisyti padėtį. 
Tiesa, dėl nuolatinių komandiruočių kilęs priešiškumas 
peraugo į dar stipresnius nuolatinio buvimo šalia nuodus 
ir tarp sutuoktinių atsivėrusios pragaištingos bedugnės - iš 
pradžių emocinės, vėliau loginės, o galiausiai ir seksuali- 
nės — niekaip nebebuvo įmanoma įveikti. Po skyrybų vyras 
nebegrįžo prie senųjų pareigų, — nors šios jam ir buvo prie 
širdies, — nes turėjo vilties susigrąžinti bent jau vienturtės 
dukters pasitikėjimą. 

Vos žmogiškųjų išteklių vadovas pravėrė įmonės direk- 
toriaus kabineto duris, anapus kurių žiemą vasarą, rytas 
vakaras sklido elegantiška, mažumėlę prislopinta šviesa, jį 
beregint visu svoriu užgriuvo tas nelemtas straipsnis, kurį 
grasino išspausdinti vietinis savaitraštis. 

— Mūsų darbuotoja? — nė neprisėdęs perskaitė žmogiškų- 
jų išteklių vadovas. — Tai neįmanoma. Aš tikrai būčiau apie 
tai žinojęs. Čia bus įsivėlusi klaida. 

Įmonės direktorius nieko neatsakė, tik vieną po kitos 
tiesė išsimėčiusias straipsnio skiltis, kurias visas taip ir ne- 
prisėdęs žmogiškųjų išteklių vadovas ryte prarijo akimis. 


Straipsnis buvo pavadintas Už mūsų kasdienės duonos — su- 
krečiantis abejingumas. 

Jame buvo rašoma apie maždaug keturiasdešimties metų 
moterį, prieš savaitę mirtinai sužeistą Jeruzalės turgavietėje 
per teroristinį išpuolį. Su savimi ji neturėjusi jokio asmens 
dokumento, o vienintelis jos tapatybę padėjęs nustatyti 
įrodymas — šį mėnesį jų įmonės išduotas, tiesa, dabar jau 
sudraskytas ir krauju aptaškytas bevardis algalapis. Ligo- 
ninėje moteris dvi dienas grūmėsi su mirtimi, tačiau per tą 
laiką nei jos kolegos, nei vadovai nesiteikė pasidomėti ligo- 
nės būkle. Net ir užgesus gyvybei, moteris ilgai išgulėjusi 
ligoninės lavoninėje visų pamiršta ir neatpažinta — niekas 
nepanoro nei apverkti jos tragiško likimo, nei pasirūpinti 
laidotuvėmis. Toliau sekė trumpas jų įmonės aprašymas, 
kuriame buvo paminėta didžiulė, visoje šalyje gerai žinoma 
įmonei priklausanti kepykla, kurią dar XX amžiaus pra- 
džioje įkūrė dabartinio jos vadovo senelis; minėtoji įmo- 
nė neseniai išplėtusi veiklą ir įsteigusi raštinės reikmenų 
gamyklos padalinį. Straipsnyje įdėtos dvi nuotraukos, ku- 
riomis bandoma pristatyti už šį įvykį galimai atsakingus 
asmenis. Vienoje kelių dešimtmečių senumo fotografijoje 
puikavosi pats įmonės direktorius; kitoje, naujutėlaitėje, ne- 
ryškus žmogiškųjų išteklių valdymo skyriaus vedėjo silue- 
tas. Pastaroji veikiausiai fotografuota slapčia. Po ja įžūliai 
skelbiama, esą žmogiškųjų išteklių valdymo skyriaus vedė- 
jo pareigas šis žmogus užsitarnavęs dėl skyrybų su žmona. 

— Klastingas žaltys! — pasipiktino žmogiškųjų išteklių 
vadovas. - Toks trumpas straipsnis, o kiek šlykštaus melo... 

Tiesa, seniui, regis, nėmaž nerūpėjo patirtos nuoskau- 
dos, jo galvoje sukosi apčiuopiami veiksmai. Jei šiandien 
toks rašymo stilius visuotinai paplitęs, prieš vėją nepapūsi, 
o štai dėl jiems mesto kaltinimo dera susirūpinti. Šiaip ar 
taip, savaitraščio redaktorius pasielgė garbingai ir suteikė 
jiems galimybę dar tame pačiame numeryje pasiaiškin- 
ti ir taip sušvelninti mestus kaltinimus, kurie delsiant iki 
kito numerio tik spėtų įgyti pagreitį. Štai kodėl dera kaip 
galima greičiau išsiaiškinti, kas buvo toji moteris ir kodėl 
niekas nieko apie ją nežino. Tiesą sakant — kodėl gi ir ne? — 
būtų pravartu susisiekti su tuo žurnalistu, klastingu žalčiu, 
ir pabandyti sužinoti, kas jam dar yra žinoma. Kas ten žino, 
kokius spąstus jis dar yra paruošęs. 

Kitaip tariant, Žmogiškųjų išteklių vadovas, atidėjęs 
į šalį visus rūpesčius, privalėjo visą dėmesį sutelkti į šią 
užduotį. Juk žmogiškųjų išteklių valdymo skyriaus vedė- 
jo pareiga rūpintis ne tik darbuotojų atostogomis, nedar- 
bingumo pažymėjimais ar pensijomis, bet ir jų mirtimis. 
Jei straipsnis bus išspausdintas be jokio atsako, kaltinimai 
„sukrečiančiu abejingumu“ ir sąžinės nebuvimu visuo- 
menėje gali sukelti protestą, kuris jų klestinčiam verslui 
neišvengiamai padarytų nuostolių. Šiaip ar taip, tai nėra 
tik paprasta niekam neįdomi kepyklėlė: kiekvienas joje iš- 
keptas ir parduotas duonos kepalėlis garsina garbingą jos 
įkūrėjo vardą. Tai kurių galų varžovams suteikti pagundą 
bandyti keršyti? 

— Keršyti? — suprunkštė žmogiškųjų išteklių vadovas. — 
Ir kam tai galėtų rūpėti? Ypač šiais laikais... 

— Man, - susierzinęs pertraukė įmonės direktorius. — Ir 
ypač šiais laikais... 

Žmogiškųjų išteklių vadovas nudelbė akis, sulankstė 
straipsnį ir įsikišo jį į kišenę netverdamas kaily kuo grei- 
čiau iš čia dingti, kol senis dar nepradėjo svaidytis kaltini- 
mais ne tik dėl netikslių jo vadovaujamo skyriaus pateiktų 
duomenų, bet ir dėl paties teroristinio išpuolio. 

— Nesirūpinkite, — patikino jis išspaudęs šypseną. - Jau 
rytoj iš pat ryto dėsiu visas pastangas išsiaiškinti, kas toji 
moteris. 

Aukštaūgis, stambaus sudėjimo, blyškaus veido senis 
brangiais drabužiais susmuko į krėslą. Prislopintoje švie- 
soje nelyginant karališkojo povo plunksnos puikavosi jo 
didinga, senove dvelkianti pompadour stiliaus plaukų kete- 
ra. Būgštaudamas dėl pavojuje atsidūrusio savo gero vardo, 
įmonės vadovas netikėtai sugriebė pavaldinio petį ir stip- 
riai jį suspaudė. 

— Rytoj ryte bus per vėlu, — iš lėto ir iki skausmo aiškiai 
senis išbėrė žodžius. —- Dar šįvakar. Iučtuojau. Nevalia vel- 
tui švaistyti nė minutės. Dar iki švintant privalome viską 
išsiaiškinti, kad ryte redakcijai galėtume išsiųsti išsamų at- 
sakymą. 

- Šįvakar? Tučtuojau? - žmogiškųjų išteklių vadovas at- 
rodė priblokštas. - Atsiprašau, bet negaliu. Jau vėlu. 

Vyras turėjęs neatidėliotinų reikalų. Jo žmona — tiksliau, 
buvusi žmona — išvykusi, todėl jis pažadėjęs pasirūpinti jų- 
dviejų dukra ir nuvežti ją į šokių pamoką. Dėl nuolatinių 
teroristinių išpuolių viešojo transporto geriau vengti. 

— Kam taip skubėti? — pavaldinys pabandė pasipriešinti. — 
Tas prakeiktas straipsnis bus išspausdintas tik penktadienį. 
O šiandien dar tik antradienis. Laiko turime į valias. 

Tiesa, įmonės direktorių slėgė pernelyg didelis rūpes- 
tis dėl jam bandomo primesti abejingumo. Ne, laiko visai 
neliko. Laikraščio redakcija užsidaro jau rytoj vakare, va- 
dinasi, jei iki to laiko jie nesulauks atsakymo, šis nebebus 
išspausdintas dar šį savaitgalį, ir teks laukti visą savaitę, o 
per tą laiką neišvengiamai pasipils įvairiausio plauko kal- 
tinimai. Jei žmogiškųjų išteklių vadovas atsisako viską ne- 
delsdamas ir nuodugniai išsiaiškinti, tegu tiesiai šviesiai tai 
ir pasako. Tokiu atveju nieko nelaukiant bus rastas kitas 
žmogus, galbūt net pakeisiantis jį... 

— Minutėlę... Atsiprašau... — lemeno žmogiškųjų ište- 
klių vadovas. Abejingai mestas iššūkis jį skaudžiai gėlė ir 
ne juokais siutino. — O ką man daryti su dukra? Kas ja pa- 
sirūpins? Juk pažįstate jos motiną, - karčiai guodėsi jis. — Ji 
mane užmus... 

— Dukra pasirūpins ji, — nutraukė įmonės direktorius, 
bakstelėdamas pirštu į administratorę, kuri nuo minties, 
kad jai patikėti šeiminiai rūpesčiai, išraudo it vėžys. 

— K3 bandote pasakyti? 

— O kaip tau atrodo? Ji nuveš tavo dukterį, kur reikia, 
ir pasirūpins kaip sava. O dabar pasiraitokime rankoves ir 
pabandykime tam klastingam žalčiui įrodyti, kad nesame 
abejingi daugiau nei jis pats... Ir mums iš tiesų rūpi. Dėl 
Dievo meilės, mielas mano, o kas mums belieka? Deja, ne- 
turime kito pasirinkimo. 


I3 


— Taip, mieloji, taip, mano vaike, viską puikiai suprantu. 
Žinau, kad manęs neprašei, tačiau maldauju - padaryk tai 
dėl mamos. Ir dėl manęs. Toji moteris nuveš tave į šokių 
pamoką ir parveš atgal. Nėra pasirinkimo. Nėra kito pasi- 
rinkimo. 

Kalbėdamas meilikaujamu balsu, primenančiu įmonės 
direktoriaus, vyras taip tikėjosi nuraminti nusivylusią duk- 
terį, kuriai reikėjo ne asmeninio vairuotojo, o tėvo. 

- Taip. Žinau. Buvau tau pažadėjęs ir prisiekęs, bet at- 
sitiko šis tas baisaus. Būk supratinga. Išpuolio metu žuvo 
viena mūsų darbuotoja ir aš privalau tuojau pat viskuo pa- 
sirūpinti. Nejau norėtum, kad mane atleistų iš darbo? Ne- 
turiu pasirinkimo, — taip žmogiškųjų išteklių vadovas pa- 
bandė atremti buvusios žmonos priekaištus, nes, iš dukters 
sužinojusi apie pasikeitusius buvusio sutuoktinio planus, 
suskubo jam telefonu pažerti kaltinimus dėl pareigų ne- 
vykdymo. 

Senojo įmonės direktoriaus paprasti, bet guodžiantys Žo- 
džiai „nėra pasirinkimo“ lyg priesaika be perstojo aidėjo vi- 
duje ir suteikė jėgų. Ir ne tik tą ypatingai ilgą ir keblią naktį, 
kai net nepabūgo iškviesti mirusiųjų dvasių, bet ir ateinan- 
čiomis, ne ką mažiau keistomis dienomis, kai dar tą patį 
savaitgalį teko leistis į tolimą ir šaltą lygumų kraštą ir pasi- 
rūpinti laidotuvėmis, kai užklupdavo dvejonės ir nežinomy- 
bė, sunkaus pasirinkimo ir sutrikimo akimirkomis; šiuos du 
žodžius jis nesiliovė kartojęs ir savo bendrakeleiviams, tarsi 

šie būtų vėliavnešiai, tolumoje šviečiantis švyturys, padėjęs 
irtis miglose, drąsinęs ir rodęs kelią. Nėra pasirinkimo. Rei- 
kia eiti iki galo, net jei viską tektų kartoti iš naujo. 

Šiais paprastais žodžiais žmogiškųjų išteklių vadovas 
kalbėdamas telefonu įspeitė į kampą ir savo sekretorę, kuri 
šiandien jo neatsiklaususi anksčiau išsmuko namo. Negel- 
bėjo nė pasiteisinimai, esą auklė jau išėjusi ir nėra kam pri- 
žiūrėti kūdikio. Įmonės direktoriaus būgštavimai dėl mesto 
kaltinimo sukrečiančiu abejingumu vyrui suteikė ryžto at- 
kakliai laikytis savo ir prireikus net pagrasinti. 

— Jei nėra ką daryti, atvažiuok su vaiku, aš juo pasirū- 
pinsiu. Dabar svarbiausia kaip galima greičiau nustatyti 
sudraskyto algalapio savininkę, ir tik tu viena sugebėsi tą 
padaryti. 

13 pačią akimirką brašniokštė skalsus gūsingas lietaus šuo- 
ras. Tai buvo ankstyvos, dosnios ir gilios žiemos pranašas. Tais 
metais jos išties būta įkyrios, bet guodžiančios. Į lietumis blau- 
nančią žiemą sudėjome savo visas bebaigiančias rusenti vi/- 
tis ir tikėjome, kad tai jai, o ne gausiems absaugos ir policijos 
darbuotojams pavyks mirtinai sušaldyti savižudišką priešų 
grėsmę. Perdžiūvusi žemė virto sodria akimis neaprėbiama 
žaluma, kur bepažvelgsi, visur pražydo gėlės ir sužaliavo žolė, 
kurios kvapą jau buvome sbėję pamiršti. Nepriešgyniavome tr 
nesiskundėme atgaivą teikiančiomis liūtimis, gausiai išsilieju- 
stomis į šaligatvius ir kelius ir suardžiusiomis įprastinę tėkmę, 
nes puikiai supratome, kad toli gražu ne viskas pradings. Dalis 
vandens subėgs į požeminius telkinius ir karštomis vasaros die- 


nomis mus laimins savimi. 

Kai, ryškėjant pirmiesiems sutemų ženklams, atvyko 
susisupusi ir lietaus permerkta sekretorė, žmogiškųjų ište- 
klių vadovas iš pradžių pagalvojo, kad veikiausiai jai pavyko 
rasti žmogų, kuris pasirūpintų kūdikiu. Tačiau kai moteris 
suskleidė skėtį, nuo pečių nusimetė geltoną apsiaustą ir nu- 
sivilko didžiulį kailinį paltą, jis pastebėjo nešyklėje tvirtai 
sėdintį raudonžandį kūdikį, nepaleidžiantį iš burnos čiulp- 
tuko ir akimis įdėmiai stebintį nepažįstamąjį. 

— Kas čia per būdas nešioti kūdikius? — nusistebėjo vy- 
ras. — Juk taip galima ir uždusinti. 

— Dėl to gali nesirūpinti, — atkirto sekretorė, jos balse 
nuskambėjo griežta gaidelė ir skyrėsi nuo tono, kuriuo 
buvo pratusi bendrauti darbo metu, tada pasodino vaiką 
ant kilimo ir įkišo jam kitą čiulptuką. Tarsi ieškodamas sau 
deramo tikslo, mažylis apsidairė, išspjovė naująjį čiulptuką, 
apsivertė ant pilvo ir stebėtinai greitai pasileido keturiomis, 
pirštukais spausdamas išspjautąjį žinduką. 

— Lėk iš paskos, juk pažadėjai, kad prižiūrėsi, — vis dar 
susierzinusi, tačiau draugiškai paragino sekretorė, tada pa- 
ėmė straipsnį ir iš lėto rimtu veidu įniko jį skaityti. Paskui 
atidžiai iš visų pusių apžiūrėjo suplėšyto algalapio, ras- 
to žuvusios darbuotojos rankinėje, nuotrauką ir galiausiai 
kreipėsi į savo viršininką, kuris pasileido keturpėsčiam kū- 
dikiui įkandin. 

— Kada įvyko tas sprogimas? 

Įvardijus tikslią datą, moteris mintyse paskaičiavo, kad 
žuvusioji iki nelaimės jų įmonėje nebedirbo jau gerą mėnesį. 
Dėl nesuprantamų priežasčių žūties dieną jai dar buvo išmo- 

kėta alga, nors formaliai moteris nebebuvo jų įmonės darbuo- 
toja, todėl šis skandalingas straipsnis tėra tik muilo burbulas. 

Žmogiškųjų išteklių vadovas, neatplėšdamas akių nuo 
kūdikio, kuris jau buvo spėjęs pasiekti duris, ir svarstyda- 
mas, ar užkirsti mažajam kelią, ar leisti iššliaužti į korido- 
rių, niurzgėdamas atšovė: 

— Buvo ar nebuvo, burbulas ar ne, privalome išsiaiškinti 
tos moters tapatybę ir nustatyti priežastį, kodėl niekas nie- 
ko apie ją nežino. Jei ji buvo atleista ar net išėjo savo noru, 
kaip nutiko, kad šį mėnesį jai dar buvo išmokėta alga? Juk 
turėtų būti kokie nors įrašai. Tad pirmyn, nes dabar laikas 
ypač brangus. 

Žmogiškųjų išteklių vadovas pasileido paskui kūdikį, 
kurį trumpam išgąsdino koridoriuje viešpatavusi tamsa, ta- 
čiau jau netrukus mažylis įsidrąsino ir keturpėsčias ryžtin- 
gai rėpliojo įmonės direktoriaus kabineto pusėn. 

Štai kodėl neverta stebėtis, kad vos sulaukę dvidešimties fie 
jau bando užkariauti Himalajus, — svarstė žmogiškųjų iš- 
teklių vadovas, skubėdamas paskui energingąjį smalsuolį, 
kuris, tik kartkartėmis stabtelėdamas trumpam atsipūsti, 
ropomis bandė įveikti užsibrėžtą maršrutą. Vidutinio ūgio, 
netrukus keturiasdešimties sulauksiantį augalotą vyrą, ku- 
rio trumpoje šukuosenoje jau ryškėjo pirmosios žilų plau- 
kų gijos, pamažu užliejo baisus nuovargis, o viduje augo 
sunkiai paaiškinamas apmaudas nepažįstamai moteriai, 
išėjusiai apsipirkti be asmens tapatybę patvirtinančių do- 
kumentų vien tam, kad jam - ištroškusiam, alkanam ir po 
dienos darbų visiškai nusivariusiam nuo kojų — dar labiau 

apkartintų gyvenimą nelauktai gavus užduotį išsiaiškinti 
žuvusiosios tapatybę. 

Nusigavęs į koridoriaus galą, kūdikis sustojo priešais 
įmonės direktoriaus kabineto duris; nebuvo abejonių, kad 
pastarasis šią akimirką kuo ramiausiai vakarieniauja na- 
muose, nes yra tikras, kad jo pavaldinys susigriebs ir laiku 
pasirūpins, kad būtų išsaugotas nepriekaištingas viršininko 
vardas. Durys, dailiai apmuštos juodos odos pagalvėlėmis, 
kad geriau apsaugotų anapus jų audžiamas profesines pa- 
slaptis, pastojo smalsiam mažyliui kelią, bet šis, iš rankytės 
nepaleisdamas čiulptuko, kurio nepametė net savo ilgos 
kelionės metu, atkakliai bandė įveikti netikėtai iškilusią 
kliūtį. Tą akimirką iš kito koridoriaus galo ataidėjo per- 
galingas sekretorės balsas — pasirodo, jai pavyko nustatyti 
algalapio savininkės tapatybę. 

Kaip ten bebūtų, — nors ir mažumėlę dvejodamas džiū- 
gavo žmogiškųjų išteklių vadovas, - man0 vadovaujamame 
skyriuje yra šiokia tokia tvarka. 

Vyras pasilenkė prie kūdikio ir jėga jį atplėšė nuo taip ma- 
sinančių užrakintų durų. Mažylis dar nespėjo pratrūkti prie- 
šindamasis, o jis paskubomis iškėlė vaiką virš galvos ir tarsi 
užgrobtą lėktuvą nuskraidino pas motiną, kurios ryškiame 
kompiuterio ekrane švietė ne tik lentelė su nepažįstamosios 
asmeniniais duomenimis, bet ir spalvota nebe jaunos, švie- 
siaplaukės, besišypsančios moters švytinčiu veidu nuotrauka. 

— Beveik neabejoju, kad tai ir yra tavo ieškomas asmuo, — 
sekretorė baksnojo pirštu į ekraną. — Tuojau pat išspaus- 
dinsiu jos nuotrauką, kad prireikus turėtum, kur žvilgtelė- 

ti. Dabar, kai pavyko išsiaiškinti, kada ji pradėjo pas mus 
dirbti, galėsiu be vargo sužinoti, kada tiksliai su ja kalbė- 
jaisi dėl priėmimo į darbą. 

— Ar tai aš ją priėmiau į darbą? — stebėjosi žmogiškųjų iš- 
teklių valdymo skyriaus vedėjas, nespėjęs motinai atiduoti 
kūdikio, kuris mažais pirščiukais įniko čiupinėti jį laikan- 
čio vyriškio ausį. 

— O tai kas, jei ne tu? Juk liepą pradėjęs eiti šias parei- 
gas išsyk pareikalavai, kad be tavo žinios niekas nebūtų nei 
priimamas, nei atleidžiamas iš darbo. 

— Tai kuo ji dirbo? — skyriaus vedėjas atrodė ne juokais 
sutrikęs paaiškėjus, kad jis yra tiesiogiai susijęs su Žuvusią- 
ja. - Kokiame skyriuje ji dirbo? Kas jos tiesioginis viršinin- 
kas ir kas už ją atsakingas? Ką rodo tavo kompiuteris? 

Ieškant atsakymų į šiuos klausimus, kompiuteris nebuvo 
toks iškalbus. Ekrane išmestas kodas liudijo tik tiek, kad 
moteris priklausė valymo skyriui, o pastarojo darbuotojai 
paprastai kilnojami iš vieno padalinio į kitą. 

— Nenuostabu, - liūdnai sumurmėjo žmogiškųjų išteklių 
vadovas, — kad net jos žūtis pasiklydo klaidžiuose mūsų 
skyrių labirintuose... 

Sekretorė, ilgametė įmonės darbuotoja ir daugelio naujų 
sumanymų, tarkim, personalo skyrių pervadinti žmogiškų- 
jų išteklių valdymo skyriumi arba nuskenuoti visų įmonės 
darbuotojų veidus, autorė, suskubo paprieštarauti skyriaus 
vedėjui, kuriam dar ne kartą prireiks jos pagalbos. 

— Nieko panašaus. Niekas niekada čia nedingsta be Ži- 
nios. Kiekvienas, net ir žemiausio rango darbuotojas, toks 

kaip valytoja, turi savo viršininką, kuris ir privalo pasirū- 
pinti, kad šie laiku ateitų į darbą ir tinkamai jį atliktų. 

Sekretorė rodė tokį nuoširdų susirūpinimą administra- 
cine įmonės tvarka, o gal net moraliniu jos veidu, jog, regis, 
net pamiršo namus, kuriuos mažiau nei prieš valandą taip 
atkakliai priešinosi palikti; moteris nebesuko sau galvos, 
kad du vyresnieji vaikai namuose kantriai laukia vakarie- 
nės; nė motais jai buvo net į langus audros pirštais grės- 
mingai stuksenanti žiema. Uolioji įmonės tarnautoja buvo 
pasišovusi trūks plyš apginti įžeistą įmonės vadovo orumą, 
todėl ir šįsyk su aistriu užsidegimu ėmėsi naujos užduoties; 
taip pat energingai, kaip kompiuteryje ieškodama duomenų 
apie Žuvusiąją, šįsyk sekretorė knaisiojosi kartotekos dėžė- 
se bandydama tarp šūsnio popierių jose aptikti kažkur už- 
simetusią praėjusią vasarą priimtos darbuotojos darbo mo- 
tyvaciją ir asmeninius jos duomenis, kuriuos šiaip ne taip 
suradusi dar papildė trumpu įmonės gydytojo medicininiu 
išrašu apie naujai priimtos darbuotojos sveikatą. Prie šių dar 
pridėjusi straipsnį ir dvi nuotraukas, paslaugioji sekretorė 
surinktuose dokumentuose pramušė skyles ir visus juos su- 
segė į vieną geltoną segtuvą, kurį, kaip ir pirmuosius, tiesa, 
ne itin įspūdingus parodymus, ištiesė žmogiškųjų išteklių 
vadovui. Pradžiai to turėjo pakakti. 

Staiga skyriaus vedėjo rankose kūdikis pratrūko verkti. 
Imdama jį į glėbį, motina paragino vyrą keliauti į savo ka- 
binetą ir atidžiai peržiūrėti visus dokumentus ar bent jau 
nusukti į šalį akis, kol ji numaldys ašaromis apsipylusio 
kūdikio alkį, nes kitaip šis tikrai jiems trukdys išsiaiškinti, 

„kas gi užvirė visą šią košę?“ Dar nė nebaigusi berti žodžių, 
sekretorė atsisegė viršutinę drabužio sagą ir šiam atsilapo- 
jus pasimatė pusiau apnuoginta krūtis. 


— Na, bent jau einu teisingu keliu; bent jau numanau, kur 
ieškoti informacijos apie žuvusiąją, - žmogiškųjų išteklių va- 
dovas atrodė patenkintas ir, vos įėjęs į savo darbo kabinetą, 
puolė nukraustinėti stalo, ant kurio paskleidęs plonyčio sekre- 
torės paruošto segtuvo turinį ketino išsamiau jį panagrinėti. 

Nors nebuvo būtinybės apžiūrinėti nedidelę skenuotą 
nuotrauką, keturiasdešimt aštuonerių atviro veido moters 
portretas patraukė vyro dėmesį. Šviesios akys, virš kurių 
ryškėjo egzotinis — šiaurietiškas ar azijietiškas — linkis, už- 
sibaigęs ties viršutine nosies dalimi. Ilgas it gulbės tobulo 
grožio kaklas. Akimirką skyriaus vedėjas net pamiršo, kad 
šios moters nebėra tarp gyvųjų; galbūt net kūnas sumaito- 
tas, o visa, kas liko iš žmogaus, tik biurokratinis abejingu- 
mas negailestingam likimui, reikli žiaurios tikrovės palyda. 

Žmogiškųjų išteklių vadovas panūdo paskambinti įmo- 
nės direktoriui ir pasidalyti su juo naujienomis, bet netikė- 
tai jį užplūdo nauja kartėlio banga. Perdėm besirūpindamas 
savo orumu, senis pamynė mažiausiai trijų pavaldinių tei- 
ses — tad tegu dar pasuka galvą, kaip išsaugoti nepriekaiš- 
tingą vardą. Tegu nemano, kad visi jo užmojai ir kaprizai 
taip lengvai ir net su džiaugsmu įgyvendinami. 

Vyras pakėlė gyvenimo aprašymą su asmeniniais žuvusio- 
sios duomenimis ir akimis stabtelėjo ties darbo patirtimi. Nu- 
gara nuėjo pagaugais, nes moters gyvenimo aprašymas buvo 
rašytas ne moters, kaip kad įprasta, o jo ranka — žodis žodin, 
nieko negražinant, tarsi per apklausą policijos nuovadoje: 

Mano pavardė Ragajev. Julija Ragajev, mechanikos inžinie- 
rė. Turiu ir diplomą. Gimiau ne mieste, esu kilusi iš mažo kaime- 
lio. Toli, labai toli nuo didmiesčio. Mano motina vis dar gyvena 
tame kaime. Turiu sūny, jau didelį, jam jau trylika. Jo tėvas taib 
pat inžinierius. Tiesa, mes jau nebe kartu. Jis geras žmogus, bet 
mudu išsiskyrėme. Palikau jį dėl kito vyro, jis irgi geras žmogus. 
Vyresnis už mane. Ne per daugiausia. Jam šešiasdešimt. Jo žmo- 
na jau senokai mirusi, jis atvyko dirbti į mūsų miestą, įsidarbino 
gamykloje, kur ir susitikome. Norėjau, kad drauge išvažiuotume 
1 Jeruzalę, ir jis sutiko. Taip ir atvykome čia visi: Jis, aš ir mano 
sūnus. Tiesa, čia vyras nerado geram inžinieriui tinkamo darbo, 
todėl ir nepanoro ilgiau likti. Ir kodėl toks kaip jis turėtų šluoti 
gatves, dirbti sargu ar panašiai? Todel ir sugrįžo, tiesa, jau nebe 
į mano, 0 į savo miestą, kuriame gyvena jo duktė ir anūkė. O 
aš negrįžau. Noriu dar šiek tiek pagyventi Jeruzalėje, galbūt 
man Čia nusišypsos sėkmė, nes šiaib man patinka šis miestas. Jis 
man įdomus. O jei sugrįžčiau, nebeturėčiau galimybės daugiau 
čia atvažiuoti. Iš pradžių su manimi gyveno sūnus, tačiau j0 
tėvas būgštavo, kad čia pernelyg pavojinga, ir liepė jam grįžti 
atgal. Gerai, tegrįžta. O aš dar šiek tiek pasiliksiu Jeruzalėje ir 
pažiūrėsiu, kas čia gera, o kas bloga. Galiu dirbti bet kokį darbą, 
nesvarbu, kad turiu inžinieriaus diplomą. Nesvarbu. Galbūt ir 
mano vaikas čia sugrįš. Štai tokia dabartinė padėtis. Ir motina, 

gyvenanti kaime, nori atvažiuoti į Jeruzalę. Na, bagyvensime — 
pamatysime... gal kada ir atvažiuos... 

Kitas dokumentas — žmogiškųjų išteklių vadovo ranka 
rašytas raštas: Aš, Julija Ragajev, turinti laikiną leidimą gy- 
venti Nr. 836205, sutinku kepykloje dirbti bet kokį darbą, taip 
pat ir naktinėje bamainoje. 

Po šių žodžių — žuvusios moters parašas didelėmis raidėmis. 

Toliau - skyriaus vedėjo pastabos: 

Moteris turi laikiną leidimą gyventi šalyje. Atrodo sveika, 
neturi šeimos, daro neblogą įspūdį. Nestokoja motyvacijos dirb- 
ti. Kol kas tinka dirbti paprasta darbininke, tačiau, turėdama 
inžinerinį išsilavinimą, ilgainiui galėtų prisijungti prie vieno 
ar kito gamybos skyriaus arba būti perkelta į popieriaus bei raš- 
tinės reikmenų padalinį. 

Apačioje trumpas gydytojo įrašas: Ypatingų sveikatos 
problemų nėra. Tinka visoms pareigoms. 

Sekretorė laiko veltui neleido. Žindydama kūdikį, tele- 
fonu dosniai dalijo nurodymus vaikams, vyrui, o galop ir 
motinai. Nė neatsiklaususi tiesioginio viršininko nuomonės, 
pati ėmėsi nedidelio tyrimo ir, vietos telefonu susisiekusi su 
kepyklos dieninės pamainos viršininku, tiesiai šviesiai šio 
paklausė, ar jis žinantis, kad viena iš jo valytojų, kažkokia 
Julija Ragajev, jau ilgokai nesirodo darbe. Nė neužsiminusi, 
kas nutiko šiai moteriai, sekretorė toliau atkakliai jį kvotė 
ir reikalavo pasakyti, ar minėtoji darbuotoja buvo atleista, 
ar pati išėjo iš darbo, ir — bet kokiu atveju, — kodėl apie tai 
nebuvo pranešta žmogiškųjų išteklių valdymo skyriui, kaip 
yra įsakyta direktoriaus. 

Sėdėdamas prie savo darbo stalo, žmogiškųjų išteklių 
vadovas pro praviras duris viską girdėjo — tiesa, negalėjo 
matyti, ar šis pradėtas tyrimas vyko žindant kūdikį, — ir, 
pakėlęs vietinio ryšio telefono ragelį, suspėjo nugirsti dve- 
jonių kupiną dieninės pamainos viršininko atsakymą. Jis 
tikino lyg pro miglą atsimenantis minėtą valytoją, nors ir 
pastebėjęs, kad jau kurį laiką ji nesirodanti darbe, tada pa- 
tarė kreiptis į tiesioginį jos viršininką, naktinės pamainos 
prižiūrėtoją, kuris esą jau atėjęs į darbą ir jau netrukus tu- 
rėtų jį pakeisti. Garbaus amžiaus vadovaujančias pareigas 
einantis asmuo, suerzintas įžūlaus sekretorės tono, galop 
pasiūlė, kad geriausia būtų, jei pats Žmogiškųjų išteklių 
valdymo skyriaus vedėjas akis į akį pasikalbėtų su naktinės 
pamainos viršininku. 

Neatrodo, kad sekretorė būtų įsižeidusi dėl netiesiogiai 
išreikštos paniekos jos užimamoms pareigoms ir manda- 
giai užbaigė pokalbį taip ir neužsiminusi, kas nutiko mi- 
nėtajai jų įmonės darbuotojai, sakytum, tos moters Žūtis 
būtų buvusi vertinga korta, kurios nevalia pernelyg greitai 
atskleisti. Sekretorė atžariai šūktelėjo žmogiškųjų išteklių 
vadovui. Regis, nedarbo valandomis ji jautėsi turinti teisę 
Jam vadovauti daugiau nei jis jai. 

Vos įžengęs į kabinetą, skyriaus vedėjas suprato, kad žin- 
dymas buvo sėkmingai baigtas, o to įrodymas - aštrų kva- 
pą skleidžianti sauskelnė. Kol patenkintas raudonskruostis 
kūdikis tabalavo nuogomis kojytėmis ir savo kalba giedojo 
palaiminimą valgiui, sekretorė nepamiršo į padanges iškel- 
ti savo ypatingos vertės vidinės nuojautos. 

— Pamatysi, dar turėsi progų įsitikinti. Net jei mums nie- 
kas nieko apie tai nepranešė ir per klaidą praeitą mėnesį tai 
moteriai buvo išduotas algalapis, formaliai per teroristinį 
išpuolį ji jau nebedirbo mūsų įmonėje, todėl iš to nelemto 
žurnalisto ir jo puikiojo viršininko turime pilną teisę pa- 
reikalauti, kad tai jie mūsų atsiprašytų, o savo „sukrečiantį 
abejingumą tegu pasilaiko sau. Reikia kuo greičiau apie tai 
pranešti direktoriui — tegu Žmogus ramiai miega. 

Dar sykį akimis įsikibusi į valytojos nuotrauką, sekreto- 
rė lyg tarp kitko pridūrė: 

— Gaila, buvo graži moteris. 

Ir išjungė kompiuterį. 

— Graži? — žmogiškųjų išteklių vadovas atrodė sutrikęs 
ir, atsivertęs rankose laikomą aplanką, dar sykį dirstelėjo 
į neryškią velionės nuotrauką. — Atrodo, būsi perlenkusi 
lazdą. Jei iš tiesų būtų graži, būčiau ją įsidėmėjęs. 

Sekretorė nieko neatsakė, paskubomis vaikui uždėjo 
naujas sauskelnes, nešvarias išmetė į šiukšlių dėžę, prisi- 
segė nešyklę, įsodino į ją kūdikį, apsivilko dideliu kailiniu 
paltu, o ant viršaus apsisiautė geltonu apsiaustu — ir štai 
mažylio kaip nebūta. Nekantra kirbanti sekretorė pervėrė 
žmogiškųjų išteklių vadovą aštriu žvilgsniu, sakytum, re- 
gėtų jį pirmą kartą. 

— Taigi, kad graži, - ji atkakliai laikėsi savo. - Netgi gra- 
žuolė. O tai, kad judviejų pokalbio metu jos grožis prasprū- 
do tavo nepastebėtas, tik įrodo, kad gyveni užsisklendęs 
savyje tarsi sraigė, todėl visa, kas gražu ir gera, praslenka 
pro tave nelyg šešėlis, bet nejau dabar pradėsime veltis į 

ginčus dėl žmogaus, kurio nebėra tarp gyvųjų. Ir ką tuo 
pasieksime? Verčiau keliaukime į kepyklą pasiteirauti nak- 
tinės pamainos viršininko, kaip nutiko, kad dingo darbuo- 
toja, ir niekas nieko apie tai nepranešė? 

Žmogiškųjų išteklių vadovas su dėkingumu akyse pa- 
žvelgė į sekretorę ir, atrodo, buvo patenkintas pavaldinės 
plepumu ir neišsenkančia energija. Nuo pakabos nusika- 
binęs trumpą plonytę striukę, ją apsivilko, išjungė šviesą, 
bet, netikėtai pajutęs troškulį, pasiteiravo, ar jos šaldytuve 
kartais neatsirastų ko nors šalto atsigerti. 

— Šalto? Dabar? — sekretorė pravėrė nedidelio šaldytuvo 
duris, tačiau jame buvo tik pakelis grietinėlės kavai balinti... 

Nebuvo pasirinkimo. Iš lėto, kad nesupykintų, vyras iš- 
gėrė šaltą skystį... 

Dar vos prieš valandą priešgyniavusi ir dievagojusis, kad 
nieku gyvu šiandien nebevažiuos į darbą, dabar, įsisupusi 
į Žieminį paltą, su prie krūtinės palaimingai snaudžiančiu 
kūdikiu, tarytum patekusi į naują laiko ratą, sekretorė, ap- 
sišarvavusi kantrybe ir nėmaž nesipriešindama, nuo admi- 
nistracinio pastato iki didžiulės belangės kepyklos, iš kurios 
į dangų kilo grakštūs plonyčiai kaminai, grindiniu kaukšė- 
jo šalia žmogiškųjų išteklių vadovo. Nuo dailaus čerpinio 
stogo užlaido tarsi lenktyniaudamos viena per kitą veržėsi 
vis skalsesnės vandens papliūpos, sakytum, šią žiemą žemė 

būtų netekusi vilties išsemti visą danguje susikaupus; lietų, 
todėl nusprendė jėga priversti prapliupti pritvinkusius debe- 
sis. Skyriaus vedėjas staiga prisiminė administratorę, seniai 
vadybininkės pareigas einančią įmonės tarnautoją, taip neti- 
kėtai virtusią jo dukters aukle. Vyras galėjo būti ramus - tai 
pusamžei moteriai nieku gyvu nešaus į galvą tikėtis, kad ši 
nesibaigianti liūtis galėtų kaip nors pakeisti teroristo kėslus — 
atidavęs pagarbą Aukščiausiajam, jis visiškai pasiruošęs ir 
žudyti, ir pats žūti. Nėra abejonių, kad toji pareiginga mote- 
ris laiku atvyks į šokių mokyklą ar bet kurią kitą vietą, kad 
tik jo duktė šiukštu nežengtų pražūtingo žingsnio į pavojų 
knibždėte knibždančią gatvę. Netikėtai Žmogiškųjų išteklių 
vadovui dingtelėjo mintis, kad šiai svetimšalei vienišai valy- 
tojai pavyko suvienyti įmonės darbuotojus, ir vyras — papras- 
tai jis vengdavo taip elgtis —- draugiškai apkabino sekretorę 
per pečius. Bandydamas perrėkti stūgaujantį vėją, šūktelėjo: 

— Galop vis tiek uždusinsi vaiką! 

Nusibraukusi nuo veido varvančius lietaus lašus, visiškai 
pasikliaudama savimi, moteris jam atšovė: 

— Niekada gyvenime, jaučiu mažiausią jo kvėptelėjimą. 
Štai, tarkim, dabar jis siunčia tau geriausius linkėjimus. 

Kai, siautėjant audrai, bamažu nusileido vakaro sutemos, 
visi susirinkome į naktinę pamainą. Iš viso devyniasdešimt 
žmonių, vyrų ir moterų: malūnininkų, miltų sijotojų, tešlos 
minkytojų, laborantų, raugo ir priedų sergėtojų. Vaikštinėdami 
pirmyn atgal didžiulėje kepyklos batalboje, laborantai tikri- 
no milžiniškų krosnių — sandarių plieno kamerų — matavimo 
prietaisų ciferblatų rodmenis. Šalimais mindžikavo brigados 

konvejerių nenudardėtų nė vienas aukso geltonumo ir vertės 
duonos kepaliukas. Pamainoje plušėjo surinkėjai, rūšiuotojai ir 
Pakuotojai, į savo rankas berimantys konvejerių gausiai išmė- 
tamus pačius įvairiausius duonos gaminius: sveikus ir suraiky- 
tus duonos kepalus, pitas, apskritas bandeles, cbalas, paplotėlius, 
sburgas ir džiūvėsius. Garaže prie krautuvų triukšmingai bū- 
riavosi vilkikų vairuotojai, nesitverdami kaily duonos gamni- 
nius išvežioti po visą šalį. Visi sutartinai raginome basijudinti 
valytojus, kurie, kaip ir kiti, vilkėjo baltais chalatais, o ant gal- 
vos užsivožę tinklinės beretes, kad šiukštu nė mažiausias blau- 
kelis negkristų į tešlą. Apsiginklavę kibirais ir šluotelėmis, jie 
puolė grandyti dieninės pamainos baliktų prie kepimo skardų 
priskretusių svilėsių, kartkartėmis dirsčiodami į sieninį laikrodį, 
sakytum, bandytų įsitikinti, jog laikas dar gyvas, kvėpuoja ir 
šią ilgą bemiegę naktį jų tikrai nepaliks likimo valioje. 

Štai tuomet juos ir pastebėjome — tai buvo du lietaus bermerkti 
administracijos tarnautojai: tvirto stoto vyras tr abkūni moteris, 
įsisupusi į tamsius kailinius ir geltoną apsiaustą. Jiems nespėjus 
nė žodžio pratarti, sustabdėme juos brie kepyklos durų ir pagal 
saugos reikalavimus privertėme užsidėti vienkartines beretes. 

Žmogiškųjų išteklių vadovas nesipriešindamas užsi- 
maukšlino beretę ir patraukė tiesiai prie karštų plieninių 
krosnių. Nuo tada, kai dar ėjo ankstesnes pareigas, jis pui- 
kiai gaudėsi kitoje gatvės pusėje įsikūrusiame popieriaus bei 
kanceliarinių prekių padalinyje. Net ir pakeitęs darbą, su 
pastarojo darbuotojais vyras paprastai susitikinėdavo jų dar- 
bo vietoje, o štai kepyklos darbininkus priiminėdavo savo 

kabinete — dažniausiai šie ateidavo skųstis darbo sąlygo- 
mis. Didžiulės kepyklos patalpos, uždaros krosnys, kuriose 
vyksta ilgi ir paslaptingi procesai, didžiuliai duonos gami- 
nių kiekiai ir dėžės, kraute prikrautos duonos kepaliukų ir 
chalų, pažadino senus prisiminimus, tarytum motina ir vė- 
lei jį siųstų į seną krautuvėlę, netoli namų, parnešti duonos. 

Tokią audringą dieną žmogiškųjų išteklių vadovas lai- 
mino gardžiai kvepiančią šilumą, maloniai plūstelėjusią 
sunkios darbo dienos pabaigoje; tiesa, šios galo dar nė su 
žiburiu nebuvo įmanoma pamatyti, be to, jau netrukus ji 
grėsė peraugti į bemiegę naktį. Naujai atgimę pažįstami 
vaizdai, kai išminkyta rausvai auksinio atspalvio tešla iš 
lėto kočiojama patenka į rūšiavimo ir rauginimo skyrius, 
o iš ten — į uždaras krosnis, vyro širdyje prislopino ne tik 
įtūžį buvusiai sutuoktinei, bet ir kaltės jausmą vienturtei 
dukrai. Tarsi pats virtęs sekretorės kūdikiu ir niekaip neįs- 
tengdamas atplėšti akių skyriaus vedėjas stebėjo, kaip ke- 
pyklos garsų, kvapų ir vaizdų suvilioto iš kailių tankmės 
lindo tankiai kvėpuojančio mažylio plikė. Pažadinti smal- 
sumo dėl netikėtai čia užklydusių svečių, keli darbuotojai 
suskubo dairytis naktinės pamainos viršininko, o sekretorė 
pašnibždomis įspėjo savo viršininką, kad šis neskubėtų už- 
siminti apie juodu čia atginusią mirtį. Galbūt ji tarėsi, kad 
ši tokia mažytė ir nereikšminga, jog ir ją kaip kūdikį bus 
vieni juokai pranešti paslėptą po paltu. 

Naktinės pamainos viršininko neteko ilgai laukti. Tai 
buvo juodbruvas, aukštas, mažumėlę gunktelėjęs maždaug 
šešiasdešimties metų vyras. Be chalato ir kepuraitės, jis 


29 


dar ryšėjo mėlyną mechaniko prijuostę. Jausmingas dailių 
bruožų vyro veidas dvelkė smalsumu ir net šiokia tokia bai- 
me. Tokią vėlyvą valandą administracijos tarnautojų apsi- 
lankymas vargu ar galėjo atnešti gerą Žinią. 

Būgštaudama, kad žmogiškųjų išteklių vadovas, ne- 
kreipdamas dėmesio į įspėjimą, užsimins apie moters mirtį, 
ir viršininkas griebsis gynybinės pozicijos, sekretorė susku- 
bo užbėgti jam už akių ir klastingai paklausė: 

— Ar čia dirba valytoja Julija Ragajev? Mūsų žmogiškųjų 
išteklių valdymo skyriaus patvirtintame darbuotojų sąraše 
jos pavardės nebėra daugiau nei keturios savaitės. Jei taip, 
tai kur ji yra? Galbūt būtų galima su ja pasikalbėti? 

Naktinės pamainos viršininkas, neįtardamas, kad ana- 
pus šio klausimo slypi pati mirtis, mažumėlę nuraudo, 
sakytum, jau šios darbuotojos pavardėje tykotų mažyčiai 
spąstai. Metęs sutrikusį žvilgsnį į aplink jį rateliu susibūru- 
sius valytojus, jis davė ženklą kuo skubiau jiems išsiskirstyti. 
Tarsi po žiemos miego dar neišsibudinę lokiai jie žingtelėjo 
žingsnį atgal, tačiau, regis, nė nemanė niekur skirstytis. Juk 
čia viskas be galo įdomu, o labiausiai — nešyklėje prie moti- 
nos kybantis ir kojytėmis tabaluojantis kūdikis. 

— Ragajev? — naktinės pamainos viršininkas išskėtė ran- 
kas ir įniko jas tyrinėti, tarytum jose galėtų slėptis dingusi 
darbuotoja. - Ne... Julija mus jau paliko... Senokai... 

Švelnumas, su kokiu naktinės pamainos viršininkas iš- 
tarė Žuvusiosios vardą, žmogiškųjų išteklių vadovą užvedė 
ant kelio. Atkakli lyg agresyvus šuo, bandantis atspėti šei- 
mininko norus, sekretorė neatlyžo ir akino aukštąjį vyrą 

kalbėti, o šis lyg kažko delsdamas nuostabos kupinu žvilgs- 
niu kartkartėmis į ją skersakiavo. 

— Kaip tai paliko? Savo noru? O gal buvo atleista? Ir jei 
atleista, kodėl? Dėl kokių nusižengimų? Kas dirba jos vie- 
toje? Jokiame žmogiškųjų išteklių valdymo skyriaus sąraše 
neišbrauktas joks valymo skyriaus darbuotojas. Be to, labai 
atsiprašau, bet niekaip nesuprantu, kaip senas ir patyręs 
darbuotojas gali pamiršti, kad privaloma iš anksto praneš- 
ti apie bet kokį darbuotojų pasikeitimą ir pirma tam gauti 
leidimą, antraip ne tik popieriuose kils sumaištis, bet ir bus 
padaryta nepataisoma žala. 

— Nepataisoma žala? — juodbruvas vyras atsikrenkštė. — 
Kokią žalą gali padaryti laikinas valytojos nebuvimas? 

Žmogiškųjų išteklių vadovas, svarstydamas, kuria lin- 
kme pakryps sekretorės tardymas, žinojo, kad turi ateiti 
nemaloni akimirka, kada teks pranešti apie mirtį. Tiesa, 
kol kas sekretorė nė nemanė nieko atskleisti. Nesupranta- 
ma kodėl, tačiau, viršininkui pajutusi priešiškumą, ji varstė 
jį tūžmingu žvilgsniu, tarsi visoje šioje painiavoje jis būtų 
tapęs pagrindiniu įtariamuoju. 

— Kokią žalą?.. — sekretorė atgal sviedė viršininko Žo- 
džius, tačiau ištartus jau kitu tonu. - Kokią žalą... kokią 
žalą... Jei atleistas iš darbo žmogus negrąžina darbuotojo 
pažymėjimo, gali kilti visa virtinė nemalonumų. Žmogui, 
kuris mums nebepriklauso, toliau mokama alga ir galioja 
socialinis draudimas... 

Žmogiškųjų išteklių vadovas ant mėlynos viršininko 


prijuostės pastebėjo tepalų dėmes. 

Buvo sunku suvokti, kodėl šis vyriškis vengia tiesaus 
atsakymo, jam dar nė nespėjus paaiškinti, kodėl apskritai 
kalba sukasi apie šią darbuotoją ir kodėl šią audringą pa- 
vakarę ir dar po darbo valandų ji staiga tapo tokia „svarbi“. 
Juk ji pati nieku gyvu negalėjusi pasiskųsti.... 

— Kodėl ne? — nustebo sekretorė. 

Nes jis ją puikiai pažįstantis. Tai moteris, kuri dėl nieko 
nesiskundžia. 

— Tai tada kodėl ją atleidote? 

O kas sakė, kad ją atleido? 

— Tai kaip yra iš tikrųjų? Kodėl išsisukinėjate? 

Nebuvo abejonių, kad naktinės pamainos viršininkas 
kažką slepia, nes primygtinai norėjo sužinoti, ar kas nors iš 
mūsų pastaruoju metu buvo su ja susitikęs — taip ar ne. 

— Dar ne... — sekretorė klastingai šyptelėjo žmogiškųjų 
išteklių vadovui, kuris vis dar nerodė jokio noro sulaužyti 
tylos įžadų. Virš vyro galvos su būtina saugos priemone — 
berete — baugščiai virpčiojantys šešėliai jį darė panašų į se- 
nyvą moterį. 

— Tiesa, — vos girdimai sušnabždėjo viršininkas. — Visai 
nesvarbu. Tik šiaip paklausiau. 

Juk jei esą kas nors su ja kalbėjosi, ji tik turėjusi pa- 
tvirtinti, kad tai nebuvo atleidimas, tiesa, nepasakysi ir 
to, kad iš darbo būtų išėjusi savo noru. Veikiau baigėsi 
darbo sutartis. Dabar jis esą suprantantis būtinybę apie tai 
pranešti administracijai, tačiau tai tik formalumai. Juk nei 
vadovybė, nei profesinė sąjunga neturi teisės prieštarauti, 
kai atleidžiama bandomajam laikotarpiui į darbą priimta 

darbuotoja. Tiesą sakant, ji buvo puiki darbuotoja. Puikiai 
atliko savo pareigas, tik šios toli gražu neatitiko jos profe- 
sinio išsilavinimo. 

— Tai jūs, žmogiškųjų išteklių valdymo skyriaus atstovai, 
skyrėte jai valytojos darbą, nė nepasivarginę sužinoti, kad 
prieš jus — patyrusi inžinierė. Tai buvo pagrindinė priežas- 
tis, kodėl jai buvo patarta palikti šį darbą ir pasiieškoti tin- 
kamesnio. Buvo skaudu stebėti, kad tokia moteris naktimis 
turi tampyti kibirą su vandeniu ir mojuoti šluota. 

Šis tiesmukas paaiškinimas, regis, turėjo patenkinti 
žmogiškųjų išteklių valdymo skyriaus atstovus, tačiau ne- 
įstengė numaldyti sekretorės troškimo knistis giliau. Mo- 
teris pasisuko veidu į dailių bruožų naktinės pamainos 
viršininką, iš po jos kepuraitės styrojo išlindę plaukai, po 
prasegiotu kailiniu paltu buvo matyti kūdikis, panašus į 
prie pilvo pritaisytą varikliuką. 

— Nejau tik todėl, kad jums buvo skaudu tai matyti, jūs 
atleidote iš darbo nepriekaištingą darbuotoją? Galbūt prieš 
tai derėjo mūsų paklausti, ar neatsirastų jai tinkamesnis 
darbas kitame sektoriuje, galbūt kitoje gatvės pusėje... 

Atrodo, viršininkui visa tai įkyrėjo. Vydamas šalin va- 
lymo skyriaus darbuotojus, vis dar trypčiojančius aplinkui, 
jis kreipėsi į žodžio nepratariantį žmogiškųjų išteklių val- 
dymo skyriaus vedėją, lyg jam vienam bandytų paaiškinti, 
kad privalo paskubėti, nes reikia dar įjungti vieną krosnį. 
Tiesa, jis taip ir nesupratęs, ko jie iš jo norėję. Sunku pati- 
kėti, kad juos čia būtų atginęs tik per klaidą vis dar moka- 
mas socialinis draudimas. Jei tai ir yra visas nesusipratimas, 

jis pasiryžęs, kad jam iš algos išskaičiuotų sumą, kuri per 
klaidą buvo sumokėta, ir bus viskas baigta. 

Nesuprantu kodėl, - mintyse svarstė žmogiškųjų išteklių 
vadovas, — stoviu čia kaip stabo ištiktas ir nesipriešindamas 
stebiu, kaip ši pikta burtininkė puldinėja bpagyvenusį žmogų ir 
menkina mane patį? 

Tiesa, kepykloje viešpatavusi šiluma ir kvapai maloniai 
užliūliuoto vyro nė nemanė taip lengvai paleisti iš savo 
kerų, kai lyg pro miglą jis vėl išgirdo antrą kartą kartojamą 
naktinės pamainos viršininko klausimą: 

— Pasakykite man teisybę. Kas čia iš tiesų dedasi? Ar ji 
pati į jus kreipėsi? 

— Kreipėsi, kreipėsi, tik ne taip, kaip galėtumėte įsivaiz- 
duoti, — sušnypštė sekretorė. 

Netikėtai žmogiškųjų išteklių vadovas prisiminė, kad 
tai jis čia užima vadovaujančią padėtį, apie kurią, atrodo, 
buvo trumpam pamiršęs. 

— Praeitą savaitę ši moteris Žuvo per teroristinį išpuolį. 

Sakytum, mirtininko diržas, praeitą savaitę susprogęs 
turgavietėje, būtų antrą kartą čia tyliai išlėkęs į orą, nakti- 
nės pamainos viršininkas išraudo, žengė atatupstas ir tarsi 
nuo kažko gelbėdamasis rankomis susigriebė už galvos. 

— Negali būti... 

— Gali, - sekretorė ir vėl neištvėrė, šįsyk, atrodo, su dideliu 
pasitenkinimu tai patvirtindama. Tiesa, žmogiškųjų išteklių 
vadovas užbėgo jai už akių. Kaip įmanoma paprasčiau jis pa- 
pasakojo apie grasinantį savaitraščio straipsnį ir įmonės direk- 


toriui kilusį nerimą, kad tai gali pakenkti gaminių prekybai. 

— Prisipažinote, kad pats nutraukėte sutartį su buvusia 
darbuotoja, — žmogiškųjų išteklių valdymo skyriaus vedė- 
jas pagreitino nemalonią įvykių atomazgą, — tačiau dabar 
bent jau nebeliko abejonių, kad nelaimingo įvykio metu 
toji moteris nepriklausė mūsų įmonei, todėl niekas iš mūsų 
neprivalo prisiimti atsakomybės už tai, kas nutiko. 

Nors buvo aiškiai matyti, kad naktinės pamainos virši- 
ninką ši Žinia neapsakomai pribloškė, žmogiškųjų išteklių 
vadovui pasidingojo, kad sekretorės priešiškumas tam vy- 
riškiui nėmaž neatslūgo. Visų vis dar juos supančių valytojų 
akivaizdoje skyriaus vedėjas ir vėl apkabino sekretorę per 
pečius — ką šiaip vengdavo daryti. 

— Viskas. Pakaks, — jis pabrėžtinai aiškiai ištarė žodžius. — 
Jau vėlyvas metas. O ir lietus, atrodo, niekur nemano trauktis. 
Viskas paaiškėjo. Ačiū už pagalbą. Dabar jau ir pats pajėgsiu 
susitvarkyti, o tavęs namuose laukia nesulaukia vaikai... 

Užplūstas naujų jausmų ir pagautas dėkingumo už sto- 
jusią tylą, žmogiškųjų išteklių vadovas pabučiavo kūdikį į 
pliką galvytę. Taip pamalonintas mažylis užsimerkė ir iš- 
spjovė čiulptuką. 

Vargais negalais atsikračiusi ją užvaldžiusio noro vado- 
vauti, sekretorė iš lėto užsisegiojo didžiulį kailinį paltą, po 
kuriuo pasislėpęs kūdikis dingo iš akių, tarsi jo čia nė ne- 
būtų buvę. Nuo galvos nusiėmusi kepuraitę ir liūdnai šyp- 
sodamasi moteris ištiesė ją naktinės pamainos viršininkui, 
kuris ją kruopščiai sulankstęs atsargiai įsidėjo į kišenę, sa- 
kytum, tai būtų vienintelis daiktinis mirties, apie kurią jį 
taip netikėtai čia užklupo žinia, įrodymas. 

Atslūgus detektyviniam įkarščiui, sekretorė smalsiai 
įsistebeilijo į ilgus juostinius konvejerius, kuriais, virsda- 
mi vienas per kitą, skubėjo pusgaminiai vien tam, kad ga- 
liausiai juos prarytų karšta krosnies ugnis. Staiga suvokusi 
visų čia verdančių darbų svarbą ir savo neseniai užsipulto 
asmens užimamas pareigas, moteris liūdnai šypsodamasi 
pasiteiravo, ar administracijos darbuotojams negalioja tos 
pačios teisės kaip kepyklos darbininkams — kasdien gauti 
po šviežios duonos kepalėlį. 

Nuskambėjus tokiam paprastam aršiosios tardytojos 
prašymui, mielą viršininko veidą nutvieskė kukli šypsena. Į 
didelį krepšį jis nešykštėdamas prikrovė trijų rūšių duonos 
kepaliukų, du pakelius džiūvėsių ir po vieną skrebučių bei 
duonos trupinių maišelį, tada, šūktelėjęs vienam valymo 
skyriaus darbuotojui, taip niekur toli ir nepasitraukusiam, 
paprašė jo nunešti krepšį iki sekretorės automobilio. Žmo- 
giškųjų išteklių vadovui naktinės pamainos viršininkas taip 
pat pasiūlė nemokamos duonos, ir šis, akimirką padvejojęs, 
galiausiai mielai sutiko priimti dovaną. 


Žmogiškųjų išteklių vadovas paėmė vieną kepalą, tačiau 
antrojo atsisakė, sakytum, pastarajame būtų tykojęs koks 
pavojus. Jis negriuvo sekretorei įkandin, o patraukė paskui 
pamainos viršininką, nuskubėjusį į didesnę nei pirmoji pa- 
talpą. Ten du mechanikai, nekantriai mindžikuodami prie 

trečios, pačios didžiausios, krosnies, laukė nesulaukė leidi- 
mo ją įjungti — jungiklių, matavimo prietaisų ir svertų sis- 
tema buvo įrengta atskirai nuo krosnies, tarsi šiai nė nepri- 
klausytų. Viršininkas, kuris vos prieš kelias minutes priešais 
juos stovėjo sutrikęs ir drovus, trumpai ir valdingai šūkčiojo 
nurodymus, kuriuos įvykdžius krosnis sklandžiai pradėjo 
veikti, sakytum, būtų didžiulis dresuotas cirko gyvūnas, ką 
tik pažadintas iš gilaus miego. Žmogiškųjų išteklių vadovas 
iš akių nepaleido jaukios šilumos ir malonių kvapų apsiaus- 
tyje neįtikėtinai darniai plušančių darbininkų. Netikėtai jo 
širdyje sukirbėjo pavydas. Tokį darganotą ir šaltą vakarą at- 
rodė išties maloniau darbuotis su nebylia, viskam abejinga 
kepyklos žaliava nei skausmingai trapiu ir taip lengvai pa- 
žeidžiamu žmogaus gyvenimu. Vienu mygtuko spustelėji- 
mu čia įmanoma nesunkiai ištaisyti bet kokią klaidą. 

Naktinės pamainos viršininkui, regis, ne itin patiko būti 
sekamam. Kai vos girdimai sudejavusi krosnis buvo paleis- 
ta, juodbruvas vyras pasidomėjo, ką skyriaus vedėjas dar 
pageidautų žinoti. Nejau nepakakę jo pažado, kad jau ryte, 
baigiantis darbui, jis nueis pas įmonės direktorių, prisipa- 
žins, kad buvo įsivėlusi nedidelė klaidelė, ir pasiūlys iš algos 
išskaičiuoti nuostolį, padarytą dėl jo aplaidumo, kad nepra- 
nešė apie vienos darbuotojos pasitraukimą iš darbo. Neat- 
plėšdamas akių nuo ką tik pajudėjusių konvejerių su pusga- 
miniais, žmogiškųjų išteklių vadovas pasiūlė viršininkui ne- 
skubėti, nes esama tikimybės, kad straipsnis bus atšauktas. 

— Jie nieko niekada neatšaukia, — vyras bejėgiškai nulei- 
do rankas. 

— Kodėl ne? Juk dabar visiškai aišku, kad žūties metu toji 
moteris nepriklausė mūsų įmonei. 

— Baikit juokus. Nebūkit naivus. Priklausė ar nepriklau- 
sė. Nė vienas Žurnalistas nenorės atšaukti savo straipsnio, 
o jei pulsi įrodinėti, kad nepriklausė, ims ieškoti naujų 
priekabių. Nieko baisaus, jei ši istorija ir bus išspausdinta. 
Nekreipkit į tai dėmesio. Savaitraščiuose žmonės paprastai 
ieško restoranų apžvalgų ir skelbimų apie parduodamus au- 
tomobilius, o jei kam nors per klaidą ir užklius šis straips- 
nis, dar beskaitant bus amžiams pamirštas. 

Šįsyk žmogiškųjų išteklių vadovas nebejstengė susitvar- 
dyti ir pačiam sau netikėtai perdėm valdingu tonu išliejo 
ant viršininko susikaupusį kartėlį: 

— Jei tamstai taip skauda dėl tos moters širdį, kodėl atlei- 
dote ją anksčiau, nei ji spėjo susirasti naują darbą? 

— O iš kur esate toks tikras, kad nesusirado? 

— Toks įspūdis susidarė iš pasakojimo... Be to, moters 
krepšyje buvo tik apgedusio maisto likučių... 

— Likučių? — skyriaus viršininką užliejo raudonis. - Ko- 
kių likučių? Kas po sprogimo dar galėjo nustatyti, kad tai 
išties buvo likučiai? Nuoširdžiai patariu su žurnalistais tu- 
rėti kuo mažiau reikalų. Anksčiau ar vėliau visi vis tiek apie 
tai pamirš... 

Skyriaus vedėjas, nepratardamas nė žodžio, akimis tyri- 
nėjo senstelėjus; vyriškį, tačiau garsiai taip ir neištarė gal- 
voje kirbėjusio klausimo. 

Dar šiąnakt ne juokais nustebinsiu senį, - tyliai svarstė jis, 
o galvoje įkyriai sukosi nauja mintis. Žmogiškųjų išteklių 

vadovas nusiėmė nuo galvos kepuraitę ir, kaip sekretorė ne- 
prataręs nė žodžio, ištiesė ją naktinės pamainos viršinin- 
kui, kuris nedelsdamas ir šią įsikišo į kišenę. Atsisveikinęs 
skyriaus vedėjas didžiule, karščiu alsuojančios kepyklos, 
įsikūrusios kitoje gatvės pusėje nei raštinės reikmenų ga- 
mykla, patalpa traukė tiesiai prie išėjimo. Prie laukujų durų 
jį netikėtai užklupo būrelis valytojų, užvaldytų smalsumo 
dėl bendradarbės žūties. Ir ką gi jis galėtų joms papasakoti? 
Juk žino tiek pat, kiek ir jos. Tai didžiulė kepykla su gau- 
sybe atokiausių užkaborių, po kuriuos po vieną išsibarsčiu- 
sios vienumoje lenkia nugaras. Bandomajam laikotarpiui į 
darbą priimta moteris, būgštaudama, kad anksčiau laiko 
nebūtų atleista, stropiau už kitas plušėjo su niekuo pernelyg 
nebendraudama. Naujoji darbuotoja vengė bet kokių be- 
prasmių pokalbių ir tuščių tauškalų. 

Lietus pylė kaip iš kibiro, į didžiulę kepyklos aikštelę iš 
lėto įvažiavo vilkstinė karinių sunkvežimių ir vienas paskui 
kitą išsirikiavo ant sandėlių krovimo tiltelių. Ūmai žmo- 
giškųjų išteklių vadovas panūdo valytojų pasiteirauti, ar ir 
joms, kaip sekretorei, žuvusioji pasirodė graži. Tiesa, jau 
netrukus vyras šalin vijo įkyrią mintį, nes ne juokais pabū- 
go, kad gali būti neteisingai suprastas ar net pradėtas įtari- 
nėti, ypač kai kalbama apie mirusią moterį. 

Žmogiškųjų išteklių vadovas pasistatė plonytės striukės 
apykaklę ir, nesiliaujant lietui, patraukė atgal į administra- 
cinį pastatą. 

Žmogiškųjų išteklių vadovas neskubėjo į savo kabinetą, 
stabtelėjo prie sekretorės darbo stalo ir įtraukė ore tvyran- 
čio kūdikio kvapo, sklindančio iš šiukšlių dėžėje paliktos 
sauskelnės. Akimirką vyrą ir vėl užplūdo pagunda įmonės 
direktoriui pranešti apie pasiekimus atliekant tyrimą ir at- 
skleisti naują sumanymą, bet ir šįsyk jis susitvardė. Tegul 
senis dar pasikankina dėl sukrečiančio abejingumo, o gal- 
voje kilusius planus jis dar mažumėlę palaikys paslaptyje. 
Žmogiškųjų išteklių vadovas paskambino į savaitraščio 

redakciją ir pasiteiravo, ar būtų galima susitikti su redak- 
toriumi, kuris, be to, dar buvo ir leidinio savininkas. Se- 
kretorė, kuri iš balso atrodė ne mažiau energinga ir uoli 
nei jo paties pavaldinė, pranešė, kad šiuo metu redaktoriaus 
nėra ir dar mažiausiai parą nebus įmanoma su juo susisiekti. 
Pasirodo, redaktorius, mažumėlę pavargęs nuo viso pasau- 
lio, nusprendė nuo jo pabėgti, todėl jai patikėjo net savo 
mobilųjį telefoną. Štai kodėl ji įdėmiai išklausysianti visus 
pasiūlymus ir priekaištus. Žmogiškųjų išteklių vadovui dar 
sykį šmėstelėjo mintis, kad veikiausiai visos sekretorės ne- 
sibodi ir niekieno neverčiamos ant savo pečių užsikrauna 
vadovams priderančią atsakomybę. Pasakęs vardą ir parei- 
gas, žmogiškųjų išteklių vadovas lyg tarp kitko pasiteiravo, 
ar ši yra ką nors girdėjusi apie straipsnį, turintį pasirodyti 
savaitgalio numeryje. Paaiškėjo, kad sekretorė ne tik susi- 
pažinusi su mažiausia visos šios istorijos detale, bet ir yra 
viena svarbiausių šio skandalo dalyvių. Tai ji patarusi re- 

daktoriui, kad, prieš pasitraukdamas į vienatvės prieglobstį, 
įspėtų bičiulį, kas jo laukia savaitgalį. Dar šiandien popietę 
ji pasiūliusi seniui jau rytoj jiems pateikti paaiškinimą ir at- 
siprašymą, kad šiuos būtų galima išspausdinti šalia straips- 
nio ir taip bent iš dalies numaldyti mestus kaltinimus. 

— Apie tai ir eina kalba, - įsiplieskė žmogiškųjų išteklių 
vadovas. — Nebus jokių atsiprašymų. Tik paaiškinimas. 

Visas kaltinimas neturintis jokio pagrindo. Jau po pre- 
liminarių tyrimų paaiškėję, kad minėtoji moteris, nors ka- 
daise ir dirbusi jų įmonėje, teroristinio išpuolio metu nebe- 
buvo jų įmonės darbuotoja, todėl ir visa į;monė, ir atskirai 
žmogiškųjų išteklių valdymo skyrius yra atleisti nuo kal- 
tinimo sukrečiančiu abejingumu. Tad, jei tai tiesa, jog re- 
daktorius su savimi nepasiėmęs mobiliojo telefono, nors tai 
vargiai tikėtina, jis siūlantis pasinaudoti jai patikėta atsako- 
mybe ir kaip galima greičiau atšaukti tą netikusį straipsnį. 

— Atšaukti straipsnį? — sekretorė ne juokais nustebo, 
sakytum, jos būtų paprašyta iš dangaus iškeldinti vieną 
žvaigždę. - Nieku gyvu. Tai neįmanoma. 

Kam šis nereikalingas triukšmas? Straipsnis bus išspaus- 
dintas, o šalia — trumpas jų įmonės pasiaiškinimas arba atsi- 
prašymas, o savaitraščio skaitytojai tegu patys darosi išvadas. 

— Ne, griežtai ne, - tulžingai priešinosi žmogiškųjų iš- 
teklių vadovas. - Kam tokiu negandų metu dar daugiau 
kurstyti baimę ir gąsdinti skaitytojus? 

Sekretorė laikėsi savo. Kad ir kokia reikšminga save lai- 
kytų, kad ir kaip gerbtų žmogiškųjų išteklių vadovo norą 
atsikratyti mestų kaltinimų, be autoriaus sutikimo ji netu- 

rinti teisės nei atšaukti, nei atidėti jokio straipsnio. Tad jei- 
gu tai iš tiesų taip jau svarbu, kodėl jam pačiam nesusisie- 
kus su straipsnio autoriumi ir nepabandžius jo įtikinti bent 
jau sušvelninti toną... Juk prieš akis dar ilga naktis... 

— Šitą žaltį? 

— Žaltį? — sekretorė atrodė nuoširdžiai, bet maloniai nu- 
stebusi. — Cha, cha, tiesiai į dešimtuką. Ar ši pravardė pa- 
remta asmenine patirtimi, ar dėl straipsnių? 

— Pakako ir šios rašliavos. 

— Ką gi, reikia pripažinti, kad kuo puikiausiai perpratote 
tą veikėją. Nors jis anaiptol neatrodo kaip žaltys, gal net 
priešingai, tačiau iš tikrųjų yra užkietėjusi angis — greitas, 
landus, gebantis visur prasigauti ir iš pasalų tave užpulti, 
kai visiškai to nesitiki. Sakykite, mielas pone, — sekretorė, 
regis, siekė išdėstyti svarbiausias savo gyvenimo tiesas, — 
kas, jei ne žaltys, galėtų pralįsti į abejotino saugumo vietas? 
Štai kodėl kiekvienam leidiniui svarbu turėti po vieną tokį 
šliužą, tiesa, vieno per akis... cha, cha... 

Deramai įvertinusi tokį taiklų apibūdinimą, sekretorė 
net buvo pasiruošusi duoti žalčio mobiliojo telefono numerį. 

Administracinio pastato prietemoje tuščiai postringau- 
jant telefonu, žmogiškųjų išteklių vadovą ūmai apniko slogi 
nuotaika. Ir kurių galų jis taip neriasi iš kailio? Vardan ko 
deda tiek pastangų? Kodėl bando dangstyti sunkiai paaiš- 
kinamą naktinės pamainos viršininko klaidą? Nejau taip 
trokšta įrodyti seniui, kaip anuomet, kai dar dirbo pre- 
kybos agentu, koks yra nepamainomas, kad tam šiukštu 
nešautų į galvą mintis pakeisti jį kitu? O galbūt — galvoje 

šmėstelėjo keista mintis — visa tai bandymas sugrąžinti gar- 
bę ir orumą iš tolimo krašto į Jeruzalę atvykusiai inžinierei, 
čia dirbusiai paprasta valytoja? Kad ji pati ir ją mylintys 

žmonės žinotų, kad jos kančios ir žūtis nebuvo nepastebė- 
tos ir kad ne visi yra tokie beširdžiai ir abejingi? 

Žmogiškųjų išteklių vadovas įžiebė stalinę lempą ir 
kompiuterio ekrane atidžiai tyrinėjo žuvusios moters nuo- 
trauką, pridėtą prie asmeninių jos duomenų. Nejau ji iš 
tiesų graži? Sunku pasakyti. Uždaręs rinkmeną, vyras pa- 
skambino paklausti, ar sėkmingai baigėsi šokių pamokos. 

Namuose niekas nekėlė telefono ragelio. Jį pavaduo- 
jančią administratorę buvo galima pasiekti tik mobiliuoju 
telefonu. Energingai, kaip anos dvi sekretorės, berdama 
žodžius su vos pastebimu britišku akcentu moteris jam pa- 
aiškino, kad šokių pamoka jau baigėsi prieš ketvirtį valan- 
dos, tačiau viskas pasisuko šiek tiek netikėta linkme, mat 
paaiškėjo, kad mergaitė pas draugę pamiršo namų darbų 
užduotis, todėl jos buvo priverstos važiuoti jų pasiimti. 

- Ir vėl pamiršo? Ir dar tokią lietingą dieną? 

— O ką padarysi, prieš vėją nepapūsi, orų nepasirinksi, — 
administratorė taktiškai bandė apginti išsiblaškiusią mer- 
gaitę. — Juk nieko bloga nenutiko. 

Štai dabar ji laukianti mergaitės jaukioje kavinėje, ir ne 
viena, o su savo vyru. Štai jis šalimais gurkšnoja alų. Jei 
reikia, žmogiškųjų išteklių vadovas galintis darbuotis kiau- 
rą naktį, tegu tik bus atremtas tas bjaurus šmeižtas. Čia 
rimtai, jei prireiks daugiau laiko, tegu nejaučia dėl to jo- 
kio sąžinės graužimo. Jie juk turi patirties su tokių metų 

mergaitėmis. Juk ir jų vaikaitė, gyvenanti JAV, yra kone jo 
dukters bendraamžė. 

— Kiaurą naktį? —- žmogiškųjų išteklių vadovą suerzino 
toks, regis, sveiko proto ribas peržengiantis dosnumas. — 
Kam gali tiek prireikti? 

Tiesą sakant, jau ir taip beveik viskas aišku, tyrimas 
baigtas, todėl netrukus jis turėtų atvykti ir juos išlaisvin- 
ti. Vyras papasakojo administratorei, kad pavykę nusta- 
tyti Žuvusiosios tapatybę, su neslepiamu pasididžiavimu 
pranešė jos pavardę ir net užsiminė apie trumpą, bet in- 
formatyvų pokalbį kepykloje, po kurio ir paaiškėję, kad 
moteris buvo atleista, nors naktinės pamainos viršininkas 
nepasivargino niekam apie tai pranešti. Nors jai buvo iš- 
mokėta alga ir išduotas įmonės algalapis, kuris ir sukėlė 
visą sumaištį ir davė pagrindą nepagrįstiems kaltinimams, 
tapo aišku kaip dieną, kad per teroristinį išpuolį moteris 
jų kepykloje nebedirbo. Štai kodėl jis pasistengs, kad šie 
niekuo neparemti kaltinimai būtų atšaukti. Tiesa, savait- 
raščio redaktorius kažkur pradingęs, todėl teks tartis su 
pačiu žurnalistu. 

Žinią apie naują galimybę administratorė sutiko su ais- 
triu užsidegimu. Atšaukti straipsnį! Tai būtų teisingiausia. 
Kur kas geriau už bet kokį atsakymą. Tik taip seniui bus 
sugrąžinta sielos ramybė, kurios pastaruoju metu jis neteko. 
Moteris dievagojosi visa širdimi stovinti žmogiškųjų ište- 
klių vadovo pusėje ir palaikanti jo mintį. 

— Nepasiduok. Turi marias laiko. Mes pasirūpinsime 
dukra. Prieš kelias valandas pažadėjai, kad deramai pasi- 

rūpinsi šia moterimi... Tad pirmyn, nenuleisk rankų, pa- 
žabok tą žurnalistą... 

Žmogiškųjų išteklių vadovas išleido atodūsį. 

- Jis tikras žaltys. Vos apsivyniojęs aplink auką, nieko 
nelaukęs puola ją smaugti. Neišdegus su šiuo reikalu, jis 
puls knaisiotis po administracijos skyrių ir, žiūrėk, atras, 
kuo dar apkaltinti. 

— Apkaltinti? Kuo? 

— Iš kur aš žinau? Juk jau rado. Turiu įtarimų, kad nakti- 
nės pamainos viršininkas kažką slepia... 

— Bet kodėl iš anksto nuleisti rankas? 

— Galbūt jis atsilieps? Galbūt nepašykštės redaktoriaus 
mobiliojo telefono numerio. 

Administratorė, pernelyg gerai pažinojusi įmonės direk- 
torių, puolė prieštarauti. Esą biurokratinės klaidos tikrai 
nėra jo stiprioji pusė, jis tik susipainios, susinervins ir galop 
viską dar labiau sugadins. O ir laikas nelaukia. Savaitgalio 
numeris išeina jau rytoj. O šiuo metu senis pietauja restora- 
ne ir jau netrukus keliaus į koncertą... 

— Dėl Dievo meilės, jis kuo ramiausiai sėdi restorane... 
mėgaujasi koncertu... o mes priversti naktį, šėlstant audrai, 
kovoti dėl jo garbės ir gero vardo. 

Administratorė, pozityvaus mąstymo šalininkė, pasi- 
skubino jį pataisyti: 

— Ne dėl jo vienintelio, dėl visų mūsų garbės - kaip, beje, 
ir dėl tavo vadovaujamo žmogiškųjų išteklių valdymo sky- 
riaus. Palik jį ramybėje, tegu sau į sveikatą kiek tinkamas 
klausosi muzikos, juk kiek jam dar liko šiame pasaulyje 

pabūti? Ir būk ramus, mudu su vyru deramai pasirūpinsi- 
me tavo dukra. 

Paminėjus dukrą, vyrą akimirksniu nusmelkė nuoskau- 
da ir jis panūdo išgirsti ką nors gera apie savo vaiką. 

— Ji puiki mergaitė... - administratorė, kaip visada, buvo 
nuoširdi. — Gal tik mažumėlę išsiblaškiusi... nežino, ko 
nori ir ko ne... bet nesirūpink, galiausiai ir ji gyvenime 
suras savo kelią... 

Žmogiškųjų išteklių vadovas užmerkė akis. 


Telefonu sklindanti lėta, pasipūtėliška kalbėsena mišo su 
trankia muzika, sakytum, žaltys būtų užkluptas vestuvėse 
ar naktiniame klube. Net ir pašėlusi muzika jam nesutruk- 
dė iškeikti ir išplūsti redaktorių, esą šis neturėjęs jokios tei- 
sės kaltinamuosius supažindinti su straipsnio turiniu. 

— Savo profesijos idealus pamynęs išverstakailis, stoko- 
jantis bet kokių moralinių nuostatų, — liedamas tulžingus 
priekaištus, žurnalistas nė nemanė slėpti savo nuostatos. — 
Dabar suprantu, kodėl taip staiga buvo būtina pradingti. 
Tiesą sakant, būgštavau, kad kas nors būtinai smeigs peilį 
į nugarą, kai su manimi drauge dirbantis fotografas išsiaiš- 
kino, kad įmonei priklauso ir kanceliarinių prekių padali- 
nys, savaitraštį dosniai aprūpinantis laikraštinio popieriaus 
atsargomis. Ką bandai man įrodyti? Kad siūlydami pigiai 
įsigyti popierių galite nepaisyti moralės? Kodėl negalite 

palūkėti savaitės ir kitame numeryje išspausdinti atsaky- 
mą? Kodėl bandote iš anksto sužlugdyti straipsnį? Nejau 
jus išties taip išgąsdino tas „sukrečiantis abejingumas“ ar 
tiesiog būgštaujate dėl savo klientų? Jei čia šuo pakastas, 
belieka tik stebėtis, kad dar pasitaiko tokių naivių kapita- 
listų. Būtų galima tik pasvajoti, kad dėl šio vieno straipsnio 
kas nors paskelbtų jums boikotą! Nesijaudinkite, to tikrai 
nenutiks. Kas imtų kreipti dėmesį į galingos įmonės „su- 
krečiantį abejingumą“, kai net vieno Žmogaus nesutepta 
sąžinė jau spėjo tapti tikra prabanga? Atvirkščiai, abejinga 
minia tik ims jus liaupsinti, kad dar pasitaiko įstaigų, ku- 
rias valdo tvirta ranka, nes tik tokios gali būti veiksmingos 
ir nešti pelną. O jei, tarkim, ir atsirastų koks vienas kitas 
jautresnės sielos žmogelis, kuris, perskaitęs straipsnį, pa- 
sipiktintų — tik pamanyk, didelio čia daikto. Nejau galvo- 
jate, kad užsukęs į prekybos centrą toks imtų tikrinti, kas 
pagamino vieną ar kitą jo geidžiamą prekę, o išsiaiškinęs 
atsisakytų ją pirkti? Niekai. Kas darosi su jumis? Nejau taip 
savimi nebepasitikite, kad nebesugebate oriai priimti ma- 
žyčio kaltinimo? Ką gi. Tada prisiimkite kaltę ir pulkite 
atsiprašinėti. Tačiau labai prašau — tik kitą savaitę. 

— Jokių atsiprašinėti, jokių kalčių ir jokių kitą savaitę, — 
žmogiškųjų išteklių vadovas dėjo pastangas perrėkti muzi- 
ką. - Tamsta labai klysti. Toji moteris pas mus jau mėnesį 
nebedirba, vadinasi, per teroristinį išpuolį ji jau nebebuvo 
mūsų darbuotoja ir tik dėl netyčia įsivėlusios biurokratinės 
klaidos jai vis dar buvo mokama alga ir išskaičiuojamas so- 
cialinio draudimo mokestis. Viskas patikrinta. Negalėjome 

žinoti apie jos mirtį, o ir neprivalėjome. Štai kodėl prašome 
pripažinti klaidą ir atsisakyti straipsnio. 

Pasipūtėliškame žalčio balse nebuvo girdėti jokio noro 
trauktis. 

— Kaip gi taip nebebuvo? Nejau mano straipsnis jus pri- 
vertė ieškoti būdų, kaip atgaline data ją atleisti iš darbo, kad 
tik kaip nors išvengtumėte kaltinimų? Juk jei žūties dieną 
su savimi nešiojosi algalapį, vadinasi, darbas jai išties buvo 
svarbus. Tai kam tie išvedžiojimai ir bandymai gudrauti? 
Nėra jokių abejonių, kad moteris buvo jūsų darbuotoja! Jūs 
ne tik privalote atsiprašyti, bet ir atpažinti jos palaikus, kad 
būtų galima kaip galima greičiau surasti jos giminaičius ar 
draugus, kad šie deramai ją palaidotų. Juk tai mažiausia, ką 
jūsų įmonė gali padaryti dėl vienišos moters, kuri, nė kiek 
neabejoju, gyva buvo tikrai išnaudojama. Jei siekiate atlei- 
dimo, privalote mūsų skaitytojams pažadėti, kad liausitės 
būti tokie abejingi, ir pažadu, kad po kelerių metų jie tikrai 
pamirš šį straipsnį... 

Žmogiškųjų išteklių vadovas neteko savitvardos. 

— Niekai. Kas šioje valstybėje atrodo kaip pamiršta, ga- 
liausiai paaiškėja, kad anaiptol nepamiršta. Prieš svaidy- 
damasis kaltinimais ir dalindamas nurodymus, ką daryti, 
paaiškink man, kaip apskritai prisikasei iki šio reikalo? 
Kodėl aptikę tą algalap; niekas iš ligoninės į mus nesikrei- 
pė? Kodėl lavoninės darbuotojai pirmiausia skuba skųstis 
žurnalistams? 

— Visų pirma, ne visiems žurnalistams, o asmeniškai 
man, — jo arogantiškas tonas niekur nedingo. - Antra, re- 

animacijoje jiems nebuvo laiko galvoti apie lapelius, nes iki 
paskutinės akimirkos buvo kovojama dėl moters gyvybės. 
Gyvybei užgesus, moters tapatybės nepavyko nustaty- 
ti, todėl palaikai buvo perkelti į lavoninę, o jau ten, kaip 
man pavyko sužinoti, policijos pareigūnams ir ligoninės 
darbuotojams nepavyko susitarti, kas iš tiesų atsakingas 
už žuvusiosios asmens tapatybės nustatymą. Ne todėl, kad 
kas nors išsisukinėtų nuo atsakomybės, o todėl, kad išties 
nežinojo, kaip elgtis su neatpažintais palaikais. Štai kodėl 
tik po dviejų ar trijų dienų mano pažįstamas lavoninės di- 
rektorius nusprendė dar sykį patikrinti velionės pirkinių 
krepšį, kuriame tarp supuvusių vaisių aptiko jūsų įmonės 
išduotą algalapį, beje, be vardo ir pavardės. Prieš tęsdamas 
pasakojimą, gal malonėtumėte man paaiškinti, kodėl jūsų 
įmonėje išduodami anoniminiai algalapiai? Jame buvo tik 
skaičiai. 

— Nes mūsų įmonėje kiekvienam darbuotojui mokamos 
skirtingos algos. Taip bandome išvengti pretenzijų ar ban- 
dymų lyginti su kolegų algomis, jei netyčia algalapis atsi- 
durtų svetimose rankose. 

— Taip ir maniau, - žaltys sukikeno. — Skaldyk ir valdyk! 
Slėpk ir išnaudok! Jums tai būdinga, bet jau krypstu nuo 
temos. Galbūt tai naujų apmąstymų tema. Trumpai tariant, 
lavoninės direktorius, pagal išsilavinimą patologas, o ne 
sociologas, neišmanė, ką daryti, todėl kreipėsi į mane pa- 
tarimo. Pastaraisiais metais mudu susipažinome dėl mano 
straipsnių apie ligoninių darbą po teroristinių išpuolių. At- 
rodo, jis bus naiviai įtikėjęs spaudos įtaka... 


49 


— Tai kodėl zu nesikreipei tiesiai į mus, kai gavai tą lapelį? 

— Nes mane pagavo baisus įniršis dėl tokio abejingumo, 
todėl nusprendžiau, kad jums trūks plyš reikia viešos pamo- 
kos. Tai ne pirmas kartas, kai didelės kaip jūsiškė įmonės 
atsuka nugarą Žemo rango ar laikinai į darbą priimtiems 
darbuotojams, nukentėjusiems ar Žuvusiems per teroristi- 
nius išpuolius... 

— Nejaugi? — šūktelėjo žmogiškųjų išteklių vadovas, ku- 
riam netikėtai atsivėrė akys. — Straipsnyje tu kaltini mus 
abejingumu, bet sukdamas galvą, kaip sužavėti liaudį savo 
išvedžiojimais, pats palikai tą moterį likimo valiai... 

— Kaip tai likimo valiai? — nustebęs nusikvatojo žaltys. — 
Ką turi galvoje sakydamas /i4imo valiai? 

— Puikiai supranti, ką turiu galvoje. Vieną, neatpažintą... 
likimo valiai... kad tik turėtum progos išvirti savo spran- 
giąją košę. 

— Paklausyk manęs įdėmiai, — šįsyk žurnalistas įniršo. — 
Už kiekvieno pavienio įvykio nesunku atpažinti bendrą 
nuostatą — padorumo ir sąžinės stokojantiems turčiams 
ant visų nusispjaut. Dėl šios moters nesirūpink. Jai jau vis 
tiek, net jei ten amžiams pasiliktų. Teko matyti mirusiųjų, 
savaites laukiančių, kol juos kas nors atpažins ir pagaliau 
palaidos, o kai kurių apskritai neatpažįsta. Nepamiršk, kad 
toji vieta priklauso medicinos mokslo įstaigai, todėl atlikti 
praktikos ten nuolat renkasi medicinos studentai. Viskas 
mokslo vardan. Prieš metus apie lavoninės veiklą parašiau 
išsamią studiją su nuotraukomis, kuriose, suprantama, ma- 
tyti tik mirusiųjų siluetai. Vis tiek atsisakė ją spausdinti. 

— Sunku patikėti, — piktinosi skyriaus vedėjas. — Jei tau 
taip svarbu moksliniai tyrimai, tai kam rengi visus šiuos 
prieš mus nukreiptus kryžiaus Žygius tariamai gindamas 
mirusiųjų garbę? 

Kurtinanti muzika akimirkai nutilo. 

— Mirusiųjų garbę? — žalčio balse pasigirdo nuostaba. — 
Manai, kad dėl to taip neriuosi iš kailio? Nepyk, gerbiama- 
sis, bet, regis, praleidai esmę. Maniau, kad supratai, jog mi- 
rusiųjų garbė man nėmaž nerūpi. Trapi riba tarp gyvenimo 
ir mirties man jau seniai puikiai pažįstama. Mirusiems jau 
niekas neberūpi. Garbė, baimė ar sąžinės graužatis, ku- 
riuos bandome jiems primesti, tėra gyvųjų galvos skaus- 
mas. Aname pasaulyje visa tai nebetenka prasmės. Toks 
žmogus kaip tu, kurio pareigos susijusios su žmogiškaisiais 
ištekliais, turėtų suprasti, kad skausmą ar užuojautą kelia 
tik anoniminiai likę gyvieji, o ne mirusieji. Dar imsi gal- 
voti, kad esu nepataisomas romantikas ar mistikas, tačiau 
abejotina garbe ar prasta reputacija privalote rūpintis tik 
jūs patys. Kaip, beje, ir „sukrečiančiu abejingumu“, kuris 
ir nulėmė tai, kad buvo pamiršta darbe jau kurį laiką ne- 
pasirodanti darbuotoja? Pernelyg lengvai ją pamiršote, nes 
buvote įsitikinę, kad iš gausaus bedarbių būrio nesunkiai 
surasite, kas ją pakeistų. Siekdamas pakurstyti viskuo per- 
sisotinusių ir abejingų skaitytojų pyktį ir įžiebti bent menką 
užuojautos kibirkštėlę, nusprendžiau tą moterį palikti dar 
kelias dienas neatpažintą. 

— Kaip tik tai ir bandau pasakyti, — piktinosi skyriaus 
vedėjas. — Tau nė motais, kad dar kelias dienas lavoninėje 

išgulės niekieno neatpažinti palaikai, kad tik turėtum kuo 
paremti savo pagiežingą šmeižtą. Tai nepadoru ir šlykštu. 

— Ka padarysi? — atsiduso žurnalistas. — Gyvename to- 
kiais laikais. Šiandien net ir patį abstrakčiausią ir karčiausią 
faktą reikia patiekti pagardinus jį šaukštu skandalo. Pati- 
kėk manimi, jei ten, lavoninėje, jie būtų mažiau skrupulin- 
gi, išsyk būčiau nusiuntęs ten fotografą, kad šis padarytų 
velionės nuotrauką. Mat direktorius išsitarė... sakė... kad 
ji... kaip sakant, buvo... jo manymu... graži moteris. Ar 
bent jau ypatinga... 

— Graži? Ypatinga? — žmogiškųjų išteklių vadovas vos 
nepaspringo. — Negaliu patikėti. Kaip judu su tuo žmogu- 
mi drįstate taip kalbėti? Gal draugystės vardan jis tau net 
parodė jos palaikus? Sakyk, tu iš tikrųjų... Mane jau verčia 
vemti... 

— Tvardykis ir taip nesijaudink. Aš gi ir nesakau, kad ją 
mačiau. 

— Štai kur reikia ieškoti tikro skandalo, o ne pas mus, — 
skyriaus vedėjas buvo ne juokais įniršęs. —- Rūpiniesi mūsų 
sąžine, tačiau tau nesvarbu, kad tavo pažįstamas, naudoda- 
masis tarnybine padėtimi, atskleidžia intymias detales apie 
mirusiuosius, sakytum, šie būtų tapę jo nuosavybe. Graži 
moteris? Kokią jis turi teisę apskritai apie ją kalbėti? Tik 
tiek ir tesugeba pasakyti apie teroristinio išpuolio auką? 
Sunku patikėti! Tas žmogus nenormalus, tikras ligonis, o 
tamstos tokia patologija nėmaž neatbaido. Man jau rankos 
niežti prieš jus abu pateikti skundą. Kas jis manosi esąs, 
kad turi teisę nuspręsti, ar auka graži, ar ne? Taip ir žinok, 

vos pradėjau skaityti tavo straipsnį, mane akimirksniu su- 
pykino. Jis ne tik šlykštus, tai tikra beprotybė. 

Kitame linijos gale pasigirdo savimi patenkinto žmo- 
gaus kikenimas. 

— Gal ir taip. Kai viskas aplinkui nesuvaldomai griūna, 
galbūt tik beprotybė ir gali padėti su tuo kovoti. Kas teisy- 
bė, tai ne melas, - regis, žaltys buvo pernelyg tiesmukas ir 
savimi pasitikintis, kad imtų tai neigti. 

Maža to, jis net prisipažino, kad pažįstamo lavoninėje 
pastebėtas velionės grožis buvusi tik dar viena paskata pla- 
čiau pasidomėti įvykiu. Esą jis nesuprantantis, ko tas žmo- 
giškųjų išteklių vadovas taip niršta. Turbūt išsiaiškinęs, kas 
toji moteris, jis neabejotinai ją prisiminė. 

— Prisimenu? Žinoma, kad ne, - skyriaus vedėjas ir vėl 
įsiplieskė dėl bandymo jį kaip nors susieti su Žuvusia dar- 
buotoja. — Ir kaip įmanoma? Įmonėje yra du skyriai, trys 
šimtai dvidešimt darbuotojų ir trys pamainos. Kas galėtų 
visus juos įsidėmėti? 

— Tai bent jau pasakyk jos vardą ir pavardę ir ką ji pas jus 
dirbo? Neabejoju, kad turite ir jos nuotrauką, kurią būtų 
galima pridėti prie straipsnio. Ar jos prireiks atsiprašymui? 
Tai šiek tiek pagyvintų pasakojimą, o ir skaitytojams tai 
patiks... 

— Sakai, nuotraukos? Pamiršk. Ir vardo nesakysiu. Iš 
manęs nesitikėk jokių duomenų, kol neprisieksi atšaukti 
straipsnį ar iš esmės pakeisti toną. 

— Atšaukti? Kurių galų? Tai išsamus tyrimas. Tiesa, 
tikiuosi, ir pats daugiau pasidomėsi visu šiuo reikalu ir 

išsiaiškinsi, kur jo esmė. Kaip galima atleisti darbuotoją ir 
toliau mokėti algą? Man nagai niežti apie šią moterį papa- 
sakoti daugiau... Jaučiu, kad ji to verta... 

— Kurių galų? Kad priveltum dar daugiau klaidų ir pri- 
paistytum niekų? Pasakyk man atvirai, kai Jeruzalė skendi 
liepsnose, ar tai galėtų kam nors rūpėti? Aš jau nekalbu 
apie tai, kad be leidimo fotografavai mane gatvėje ir tauškei 
visiškas nesąmones apie mano skyrybas, tarsi ir šios būtų 
viešas reikalas. Bent jau jų prašyčiau neminėti... 

— Kodėl? — nustebo žurnalistas. — Nejau tai netiesa? Juk 
jau sakiau — skoningas žiupsnelis paskalų padeda geriau 
atskleisti visą esmę nei bet kokia abstrakti kalba. Štai ir 
intriga, kaip mūsų dienomis Žmonės gauna vienas ar kitas 
pareigas. Ir kodėl tau atrodo, kad mano pasakojimas nieko 
vertas? Žmonėms patinka skaityti apie teroristinius išpuo- 
lius. Jiems tai — nesvetima tema, nes tai gali nutikti bet 
kam. Kiekvienas mūsų rūpinasi savimi. Kai kada būsi kavi- 
nėje, pastebėk, kad, nepaisant veiduose tvyrančio abejingu- 
mo ir nusivylimo, žmonės vis dėlto džiūgauja, kad yra gyvi. 
Ir apskritai nesuprantu, ko taip ant manęs niršti? Tikrai 
nenusipelniau šitiek pagiežos. Jei būtume atsitiktinai susi- 
tikę gatvėje, neabejoju, kad prisimintum, jog kadaise abu 
lankėme įvadinį senovės graikų filosofijos kursą. Štai kodėl 
nustebau sužinojęs, kad būtent ž4 vadovauji garsios įmonės 
žmogiškųjų išteklių valdymo skyriui. Anksčiau niekaip ne- 
būčiau įstengęs įsivaizduoti, kad galėtum eiti tokias sausas 
pareigas. Kol vienas jūsų įmonės darbuotojas man nepa- 
aiškino, kaip ir kodėl ten atsidūrei. Štai kodėl nesistebiu, 

kad toji vargšė moteris pasimetė tarp gausių tavo popierių... 
Veikiausiai dirbo valytoja ar kas nors panašaus... 

— Kas nors panašaus... — skyriaus vedėjas suraukė kaktą. 

— Tai kodėl taip spyriojiesi pasakyti jos vardą, — šįsyk 
žurnalistas pabandė įsiteikti. — Juk ją atpažinai? 

— Tikrai nesakysiu. 

— Norite to ar ne, atsiprašyme, kurį rytoj įteiksite redak- 
cijai, privalėsite jį paminėti. 

Pajutęs, kaip žaltys apsiveja jo kūną, žmogiškųjų ište- 
klių vadovas pasigailėjo, kam apskritai kilo mintis su juo 
pasikalbėti. 

— Kas sakė, kad privalėsime, — paprieštaravo jis. — 
Atvirkščiai. Neatskleisime jokių detalių. Galbūt apskritai 
derėtų į šią rašliavą numoti ranka. Geriausia nepratarti nė 
žodžio. Dabar puikiai suprantu, kad tamstai rūpi tik mums 
pakenkti, tai kam dar patiems kaišioti pagalį į ratus? Tam- 
soje, pone žalty, tamsoje ant pilvo šliaužiosi ir dulkes ėsi 
visas savo gyvenimo dienas... 

Kitame linijos gale ir vėl nei nuostabos, nei pykčio, tik 
kvailas savimi patenkinto žmogaus krizenimas. Nė neatsi- 
sveikinęs žmogiškųjų išteklių vadovas paskubomis išjungė 
telefoną. 


* Biblijos žodžių parafrazė. Pr 3, 14. 

Žmogiškųjų išteklių vadovas pasijuto ne tik mirtinai pa- 
vargęs, bet dar ir alkanas kaip vilkas. Prieš sužinodamas, 
ar duktė sėkmingai pasiekė namus, jis patraukė į tualetą 
atsigaivinti šaltu vandeniu. Vyrų tualetą valė nauja darbuo- 
toja, jauna blondinė, kurios anksčiau nebuvo pastebėjęs. Jį 
pamačiusi, moteris sutriko ir mažumėlę atsitraukė, nes, re- 
gis, nesitikėjo, kad tokiu metu administracijos pastate dar 
galėtų kas nors dirbti. Neprataręs nė žodžio, skyriaus ve- 
dėjas tik atlaidžiai nusišypsojo ir paragino ją tęsti darbą, 
o pats pasuko į moterų pusę, kur sekretorės pastangomis 
ant sienos dulsvai švietė didžiulis platus veidrodis, kuriame 
moterys galėjo matyti save nuo galvos iki kojų, ne tik vei- 
dą. Siaučiamam prieblandos žmogiškųjų išteklių vadovui 
pasitaikė puiki proga atidžiau save apžiūrėti: į jį iš anapus 
žvelgė gražaus stoto, vidutinio ūgio trisdešimt devynerių 
vyras trumpa novicijų stiliaus šukuosena — tai ilgos kari- 
nės tarnybos palikimas. Pastaraisiais mėnesiais jis pernelyg 
nesižavėjo savo išvaizda. Veide giliai įsirėžęs liūdesys, pri- 
merktos, miglotą užgaulę jamžinusios akys. Kas su tavimi 
darosi? Vyras su širdį veriančiu priekaištu kreipėsi į savo 
paties paniurusį atvaizdą. Nejau tai dėl senio siekio kuo 
greičiau atsikratyti iš paskos besivelkančio sukrečiančio 
abejingumo šleifo, o gal nerimą sutirštino tikimybė, kad 
savaitraštyje bus išspausdinta jo nuotrauka, prie kurios dar 
bus prikabinta ciniška žinia apie skyrybas. Vyras suprato, 
kad tas Žurnalistas yra gudresnis ir klastingesnis, nei manė 

anksčiau, todėl nedera pernelyg tikėtis, kad straipsnyje ką 
nors pakeistų ar jo atsisakytų. Jei jie nesuskubs laiku pa- 
teikti paaiškinimo, jis nesibodės kapstytis giliau ir, žiūrėk, 
jau kitą savaitę sukurps naujutėlaitį straipsnį. Paaiškėjus 
žuvusios valytojos tapatybei, jis tykiai įšliauš į naktinės pa- 
mainos valdas. Jei net lavoninėje sugebėjo susirasti bendrų, 
kas tokiam reiškia tarp kepyklos darbuotojų įsigyti drau- 
gužių? Pasirodo, jau kažkuris užuodė sąsajas tarp naujų jo 
pareigų ir skyrybų. Galvą guldau, kad tai ne sekretorė. Ir 
ne todėl, kad jai rūpėtų jo geras vardas, o veikiau iš baimės, 
kad bus sugadinta viso skyriaus reputacija. 

Šlakstydamasis veidą šaltu vandeniu, žmogiškųjų ište- 
klių vadovas gvildeno mintį apie galimybę apskritai nerea- 
guoti į straipsnį. Laikymasis nuošaliai ir tyla kartais yra 
veiksmingiausi ginklai. Žinoma, tokiu atveju įmonės di- 
rektorius galėtų jį apkaltinti bandymu išvengti atsakomy- 
bės, o to šiuo metu mažiausiai reikėtų. Trumpą šukuoseną 
perbraukęs nedidelėmis šukomis plonyčiais dantimis, iš ki- 
šenės išsitraukta mažyte tūbele išdžiūvusias lūpas patepęs 
plonyčiu vazelino sluoksniu, žmogiškųjų išteklių vadovas 
sugrįžo į vyrų tualetą sužinoti, kas toji nauja valytoja ir 
kaip ji buvo priimta į darbą, tačiau ši, lyg akimirkai šmės- 
telėjęs vaiduoklis, kažkur jau buvo dingusi, tarytum jos čia 
nė nebūtų buvę. 

Žmogiškųjų išteklių vadovas dar nė nespėjo praverti 
lūpų, o administratorė jau žinojo, kad tai jis skambina. 

— Mums viskas gerai, — džiaugsmingai patikino jį. — 
Traukiame prie automobilio nešini visais namų darbais, 

kurių, regis, pakaks iki savaitgalio. Netrukus pasiraitosime 
rankoves ir bandysime juos įveikti. Aš padėsiu atlikti anglų 
kalbos užduotis, o vyrui teks prisiminti matematikos pa- 
grindus. Ar nori jai pasakyti kelis žodžius? 

Tolimame dukters balse nuskambėjo nauja viltinga gaidelė. 

— Taip, — čiauškėjo mergaitė, — jie be galo mieli, be to, 
pažadėjo man padėti paruošti namų darbus, todėl tau nėra 
reikalo skubėti, - sukikeno ji. 

Administratorė pasmalsavo, ar pavyko priversti atšaukti 
tą nelaimingą straipsnį. 

— Nėra jokios vilties. Dabar gailiuosi, kad apskritai 
paskambinau tam žalčiui. Jis ne tik neketina atsisakyti nė 
vieno savo žodžio, bet dar ir planuoja sukurpti tęsinį. 

— Būtina kuo ramiausiai viską apsvarstyti. Jei prireiks, 
kad ir visą naktį. Mes mergaite pasirūpinsime... Niekur 
nuo jos nesitrauksime... 

— Na, visos nakties tikrai neprireiks. Apskritai mano 
nuomonė dėl šio skandalo pasikeitė, manau, tik į gera. Ge- 
riausia būtų apskritai į tai nereaguoti, viskas savaime pa- 
simirštų. Pasakyk man senio mobiliojo telefono numerį, 
pabandysiu su juo susisiekti dar iki koncerto. 

Administratorė priešinosi minčiai trukdyti įmonės va- 
dovą tokiais neapibrėžtais sumanymais ir dar prieš koncertą. 

— Kodėl nereaguoti? Kam nuleisti rankas? Labai gerai 
pagalvok. Neskubėk priimti sprendimo. Aš dar kartą pri- 
menu: prieš akis visa naktis... 

Žmogiškųjų išteklių vadovas jau buvo bepraveriantis 
lūpas nukirsti tą erzinantį „visa naktis“, tačiau pagalvojęs 

apie dukterį kartėlį nurijo. Draugiškai atsisveikinęs išalkęs 
vyras tiesė ranką prie šviežios duonos kepalo ir pakėlęs jį 
prie nosies įtraukė į save šviežią kvapą. Ar geriau nedelsiant 
dar sykį žygiuoti į kepyklą, kad įspėtų naktinės pamainos 
viršininką, ar luktelėti iki rytojaus? 

Nors pirma ketino į namus parnešti šviežios duonos ke- 
palėlį, alkanas kaip vilkas skyriaus vedėjas neįstengė atsi- 
spirti nepaskanavęs gabalėlio. Neturėdamas po ranka pei- 
lio, jis stipriais pirštais atsiplėšė žiauberę ir, pravėręs mažytį 
sekretorės šaldytuvą, dairėsi, kuo būtų galima duoną pa- 
skaninti. Šis buvo tuštutėlis, mėtėsi tik nedidelis geltonojo 
sūrio gabalėlis. Nors nėmaž neabejojo, kad ji mielai jį jam 
atiduotų, mintis, kad rytoj teks atsiprašinėti už privatumo 
pažeidimą, vyrą sulaikė. Jam jau šiandien per akis pakako 
jos valdingo tono ir šiurkštaus elgesio su juo ir senyvu nak- 
tinės pamainos viršininku. Nevalia leisti, kad dėl šio ma- 
žyčio sūrio gabalėlio griūtų juodu skirianti mandagaus el- 
gesio tvora, kurią jis pats su šitokiu užsidegimu tvėrė, ypač 
pastaruosius kelis mėnesius, kai liko vienišas. 

Vyras čiaumojo baltą duoną be jokio pagardinimo, ir ši 
nelauktai jam pasirodė ypatingai gardi. Nejau tai ta pati 
duona, kurią jis pratęs valgyti namuose? Ar jo buvusi žmo- 
na, o dabar ir motina, į kurios namus jis laikinai sugrįžo po 
skyrybų, parduotuvėje nesunkiai atpažįsta jų įmonės ke- 
pyklos gaminius; ar juos mieliau renkasi nei kitus, ar tik 
daro tai solidarumo vardan? Žmogiškųjų išteklių vadovo 
galvoje šmėkštelėjo mintis, kad, pasibaigus šiai istorijai, 
būtina pasirūpinti, kad po darbo dienos visi administracijos 

darbuotojai gautų po šviežios duonos kepalą. Atsikandęs 
dar vieną kąsnį, kompiuteryje jis dar sykį atsivertė „tyri- 
mo“ rinkmeną ir garsiai čiaumodamas trečią kartą skaitė 
valytojos gyvenimo aprašymą, kurį savo paties ranka užrašė 
tiesiai iš dabar jau žuvusios darbuotojos lūpų. 

Asmeninių duomenų puslapyje, kurį išspjovė spausdini- 
mo mašina, skyriaus vedėjas pastebėjo Žuvusiosios gimimo 
datą, vietą ir gyvenamosios vietos adresą Jeruzalėje, paskui 
ir vėl įsispitrijo į nedidelę, blankią nuotrauką, kurioje, ati- 
džiai tyrinėdamas moters veidą ir ilgą tarsi iš Modiljanio 
paveikslo kaklą, bandė įžvelgti jam pro akis prasprūdu- 
sį grožį per jųdviejų pokalbį dėl darbo. Nejau sekretorė 
neklydo? Nejau it sraigė jis iš tiesų nebejstengia išlįsti iš 
savo kiauto, o visas gyvenimo grožis ir gėris tarsi šešėlis 
nepastebėtas slenka pro šalį? Net jei tai tiesa, prisiminęs 
nežabotą sekretorės elgesį, žmogiškųjų išteklių vadovas 
nusprendė jau rytoj grąžinti išsišokėlę į jai deramą vietą. 
Tiesą sakant, net ir kariuomenėje jis garsėjo gebėjimu iš- 
laikyti deramą atstumą tarp savęs ir sekretorių, kol galop 
vieną jų vedė. 

Žmogiškųjų išteklių vadovas užvertė rinkmeną, trečią 
kartą atsikando duonos ir patraukė prie spintos ieškoti by- 
los su naktinės pamainos viršininko dokumentais. Jo bylos 
segtuvas atrodė senas ir aptriušęs. Viršininko nuotrauka 
buvo ne skenuota, o sena nespalvota dokumentų nuotrauka, 
kurioje jaunas, išvaizdus mechanikas karine uniforma juo- 
domis švytinčiomis akimis su pasitikėjimu ir viltimi drąsiai 
žvelgia į pasaulį. Žmogiškųjų išteklių vadovas pasirausė po- 

pieriuose. Tarp jų būta senų prašymų padidinti algą, išleisti 
atostogų, santuokos ir trijų vaikų gimimų liudijimų kopijos; 
pasitaikė vienas kitas prašymas pakeisti pareigas ir vėl ilgi 
raginimai padidinti darbo užmokestį. Atrodė patikimas ir 
rūpesčių nekeliantis darbuotojas. Išskyrus vienintelį, prieš 
dešimtmetį paties įmonės vadovo ranka rašytą papeikimą 
dėl prastai prižiūrimos krosnies, dėl kurios esą ir perdegęs 
variklis, kiti dokumentai sudarė teigiamos charakteristi- 
kos darbuotojo, atkakliai kylančio karjeros laiptais, įspūdį. 
Nors jis ryši paprasto mechaniko prijuostę, o rankos per- 
mirkusios alyvos tepalu, vyriškio atlyginimas kone dvigu- 
bai didesnis už žmogiškųjų išteklių valdymo skyriaus vedė- 
jo mėnesinį užmokestį. 

Rausiantis po naktinės pamainos viršininko asmeninės 
bylos popierius, duonos kepalėlis liko panašus į varganą pe- 
lių apgraužtą kriaukšlę. Kruopščiai susėmęs trupinius ir iš- 
metęs juos į šiukšlių kibirą, skyriaus vedėjas apsivilko taip ir 
neišdžiūvusią lietaus permerktą striukę ir patraukė tiesiai į 
kepyklą. Lauke vyrą akimirksniu prarijo aplinkui tvyrantis 


tirštas rūkas ir iš kaminų besiveržiantys dūmų kamuoliai. 


Naktų iš antradienio į trečiadienį kepykla duonos gami- 
niais aprūpina ir šalies karinius dalinius, todėl visu pajėgu- 
mu puškėjo ne tik krosnys, bet tratėjo visi iki vieno juos- 
tiniai konvejeriai. Nė nelaukęs, kol kas nors įsiūlys būtiną 

galvos dangą, žmogiškųjų išteklių vadovas pats jos paprašė 
pirmos sutiktos valytojos, tada apsisiautė baltu chalatu ir 
prietemoje skendinčiose kepyklos patalpose patraukė ieš- 
koti naktinės pamainos viršininko, kad įspėtų jį laikyti lie- 
žuvį už dantų, jei netyčia būtų užkluptas kokio žurnalisto. 
Skyriaus vedėjui ne išsyk pavyko surasti viršininką — tik 
vėliau paaiškėjo, kad su dviem mechanikais jis nuodugniai 
apžiūrinėjo didžiulės krosnies ryklę, mat iš šios sklido keis- 
ti garsai. 

Žmogiškųjų išteklių vadovui ir vėl kilo sunkiai paaiš- 
kinamas pavydas darbuotojams, kurių pareiga rūpintis ne- 
gyva žaliava, o ne gyvais kvėpuojančiais organizmais. Sky- 
riaus vedėjas iš tolo pastebėjo viršininką kepyklos karščio 
raudonai nuspalvintais skruostais, baltu chalatu, ant kurio 
teberyšėjo mėlynąją prijuostę; kol vyras dėl kažko tarėsi su 
dviem mechanikais, jo veide šmėsčiojo susirūpinimas. Ste- 
beilydamas į šį senyvą žmogų, žmogiškųjų išteklių vadovas 
matė tą patį jaunuolį karine uniforma, skvarbiu juodų akių 
žvilgsniu, kiaurai veriančiu iš senos nespalvotos nuotraukos. 

Kai abiejų vyrų žvilgsniai susitiko, žmogiškųjų išteklių 
vadovas pajuto, kad naktinės pamainos viršininkas anaiptol 
nenustebo jį vėl čia matydamas. Regis, vyras nujautė, kad 
agresyvus, bet padrikas sekretorės kvotimas taip paprastai 
nesibaigs. 

Žmogiškųjų išteklių vadovas, nuogąstaudamas, kad ne- 
pažemintų viršininko jo pavaldinių akivaizdoje, draugiškai 
pamojo jam ranka. 

— Ar būtų galima jus trumpam atitraukti nuo krosnies? 

Paskubomis sviedęs žvilgsnį į Žiojėjančią didžiulės kros- 
nies ryklę, vyras neatrodė nurimęs dėl iš jos sklindančių 
garsų, bet davė nurodymą sumažinus ugnį dar sykį ją 
įjungti. 

— Bet tik keliais laipsniais... 


IO 


Kai užkandinę galiausiai paliko paskutiniai klientai, su pa- 
lengvėjimu atsidusę bpuolėme ant stalų krauti kėdes, kad būtų 
galima lengviau iššveisti rausvu purvu priskretusias grindis, 
kurios bo audringos dienos labiau priminė skerdyklą nei už- 
kandinę. Staiga iš tamsos išniro du kepyklos darbuotojai. Nors 
darbo babaigoje klientai mums buvo spėję gerokai įgristi, mat 
slabstydamiesi nuo lietaus blūste plūdo čia kiaurą dieną, šiems 
nekilo minties prieš nosį užtrenkti duris. Vienas jų — dar pa- 
kankamai jaunas žmogiškųjų išteklių vadovas, kurio sekretorė 
mūsų užkandinėje užsakinėja į pensiją išeinančių darbuotojų 
atsisveikinimo pobūvius. Pagyvenęs vyriškis — mūsų nuolatinis 
klientas, naktinės pamainos viršininkas. Jei visame didžiulia- 
me kepyklos pastate seni jos darbuotojai nerado pokalbiui ramios 
ir jaukios vietelės, 0 mūsų paprasta darbininkų užeiga jiems 
pasirodė tinkamiausia užuovėja, nejau galėtume juos nuvilti. 
Tiesa, iškart juos įsbėjome, kad virtuvė jau nebedirba, todėl ga- 
lima tikėtis nebent puodelio karštos arbatos. 

Neatrodo, kad jaunąjį žmogiškųjų išteklių vadovą būtų iš- 
gąsdinusi tokia galimybė. Nebasivarginęs atsiklausti bamainos 

viršininko, kuris atrodė nugrimzdęs į abmąstymus, jis išsirinko 
staliuką prie lango. Nesiliovę viską kruopščiai valyti ir šveisti, 
viena ausimi klausėmės jų pokalbio, iš kurio nuotrupų vylėmės 
suprasti, kas juodu čia atginė tokią vėlyvą valandą ir kiek jie 
ketina čia užtrukti. 

Iš pradžių kalbėjo jaunasis vyras, 0 pamainos viršininkas 
tik klausėsi. Nesbėjęs atsikratyti darbinių drabužių, ant vir- 
šaus užsimetęs seną kareivišką švarką, senasis vyras sėdėjo ran- 
ka basirėmęs smakrą. Staiga stojo slogi tyla, sakytum, netikėtai 
būtų išsekusios žodžių atsargos. Po kiek laiko tylą nuvijo atsa- 
kymas, iš bradžių tariamas labai tyliai, užsikertant, tarsi abe- 
Jojant. Kai iššveistos grindys jau sbėjo išdžiūti, o kėdės nusiro- 
pštė nuo stalų, pro langą veržiantis giedrėjančio dangaus švie- 
sai, sutrikę stebėjome, kaib senasis vyras, slėbdamas skausmą ar 
gėdą, rankomis užsidengia veidą; štai tada ir supratome, kodėl 
šiai išbažinčiai buvo pasirinkta ištuštėjusi darbininkų užeiga. 


Nors žmogiškųjų išteklių vadovas jau pokalbio pradžioje 
puolė atsiprašinėti dėl grubaus sekretorės elgesio, kurio ne- 
valia pateisinti jau vien dėl to, kad juos kalbantis girdėjo 
pavaldiniai, pamainos viršininkas klausėsi jo išsiblaškęs ir 
neatrodė, kad būtų laukęs atsiprašymų. Dar daugiau - toks 
grubus moters elgesys jam pasirodė pagrįstas ir pateisina- 
mas. Tik kai žmogiškųjų išteklių vadovas užsiminė apie 
įmonės vadovo nuogąstavimus ir būtinybę visiems susitarti, 
ką ir kaip kalbėti, pamainos viršininkas, regis, galutinai su- 
vokė, kad šis nesusipratimas toli gražu nėra tik nereikšmin- 


ga biurokratinė klaidelė. 

Žmogiškųjų išteklių vadovas tikino jį čia pasikvietęs ne 
vien tam, kad padėtų išsiaiškinti tiesą, bet ir tam, kad ši 
nebūtų paviešinta. Tokį sprendimą jis priėmęs atidžiai išty- 
rinėjęs pamainos viršininko darbo bylą ir susidaręs įspūdį, 
kad tai ištikimas ir įmonei atsidavęs darbuotojas, todėl jis 
esą iš anksto atleidžiantis jį nuo atsakomybės maldauti se- 
nio atleidimo. Skyriaus vedėjas dievagojosi neturintis jokio 
noro rašyti dar vieno papeikimo, kokį senasis vyras gavęs 
prieš kelerius metus dėl sugadintos krosnies. Pamainos vir- 
šininką nustebino žinia, kad esama ranka rašyto papeikimo 
kopijos, kuri tebesaugoma jo darbo byloje. 

— Mūsų įmonėje daromos visų dokumentų kopijos. Pa- 
prastai jos sugula mano kabinete ir užrakinamos seife, — 
žmogiškųjų išteklių vadovas nešykštėjo pastangų išsamiau 
paaiškinti savo darbo pobūdį. Jei jau prisiėmė šį nemalonų 
reikalą, pats viską seniui ir paaiškins, galbūt dar šįvakar, po 
koncerto. 

— Koncerto? — naktinės pamainos viršininkas atrodė su- 
glumęs. 

— Taip. Galite įsivaizduoti, jis neatsisakė koncerto. Mes 
čia merkiami lietaus ir košiami vėjo visur lakstome, kad tik 
išsaugotume nepriekaištingą jo vardą, o jis sau mėgaujasi 
muzika. Nors, gerai pagalvojus, o ką daugiau jis galėtų veik- 
ti? Juk visiems būtinas įkvėpimas. Tiesą sakant, nematau 
priežasčių tokiu sunkiu metu atsisakyti nuostabios muzikos. 

Nors naktinės pamainos viršininko pareigos buvo aukš- 
tesnės negu priešais jį sėdinčio administracinio skyriaus 
darbuotojo, o ir pirmojo darbo užmokestis buvo dvigubai 

didesnis, taip jau nutiko, kad jaunesnysis dabar tapo vy- 
resniojo skydu. Kad viskas nenueitų perniek, tegu tai tik 
nereikšmingas menkniekis, jis privalantis žinoti visą tiesą. 
Juk tas klastingas žaltys, regis, ir vėl pasiruošęs įgelti. Jis 
tuo beveik neabejojantis. 

— Žaltys? 

Žmogiškųjų išteklių vadovas pratrūko juoku. 

— Tikras žaltys. Tiksliau nepasakysi. Tam bjauriam žur- 
nalistui ši pravardė — kaip pirštu į akį. 

Jis prisipažino, kad jiedu ką tik kalbėjęsi telefonu. Pokal- 
bis buvo itin nemalonus, neapsieita ir be įžeidimų. Po jo ir 
paaiškėję, kad pavadinti jį žalčiu yra per švelnu. 

— Trumpai tariant, reikia būti atsargiems. Svarbiausia, 
neatsakinėti į žurnalistų klausimus, net jei šie pasirodytų 
visiškai nekalti. 

— Bet ko jis siekia? 

— Asmeninio įmonės direktoriaus atsiprašymo. Kad šis 
tiesiai šviesiai prisipažintų prasikaltęs. Pasak to entuziasto, 
joks formalus pasiaiškinimas neįstengtų panaikinti mums 
mesto kaltinimo sukrečiančiu abejingumu ir sąžinės sty- 
giumi. Štai kodėl jis pasišovęs trūks plyš įrodyti, kad toji 
moteris buvo mūsų darbuotoja ne tik tragedijos metu, bet ir 
savo mirties valandą, tiesą sakant, kad iki šiol tebėra. 

— Kaip tai iki šiol? 

— Taip, taip, iki šiol. Vien jau todėl, kad ji vieniša, neturi 
nei giminaičių, nei draugų, mat iki šiol niekas jos nei ieš- 
kojo, nei klausinėjo apie ją. Tas žaltys tariasi esąs garbingas 
riteris, ginantis silpną moterį. Nėmaž neabejoju, kad jau 

netrukus jis prisikas iki to mįslingo jos atleidimo iš darbo, 
apie kurį niekam nieko nepranešėte. 

— Jau sakiau. Apgailestauju... Suklydau... Ir pasiryžęs 
už tai sumokėti... 

Žmogiškųjų išteklių vadovas patikino, kad kalba eina ne 
apie atsiprašymą ar baudą, o tik papildomą tiesos sluoksnį. 
Neatpažintos moters palaikai, ne vieną dieną po teroristi- 
nio išpuolio išgulėję lavoninėje, puikus masalas, traukiantis 
įvairiausio plauko teisuolius ir idealistus. 

— Masalas?.. — nesuprantama kodėl, tačiau atsitiktinai iš- 
sprūdęs žodis naktinės pamainos viršininką stačiai sukrėtė. 

Atrodė, jis puikiai žinojo, kas yra nepažįstamųjų vilio- 
nės, tiesa, anaiptol ne mirusių, o gyvųjų, — šitai tvyrojo ore. 
Bandomajam laikotarpiui priimti ar laikiną leidimą gyven- 
ti šalyje turintys asmenys, tautinių ar religinių mažumų at- 
stovai ar vieniši nauji atvykėliai — tokia padėtis visus juos 
daro pažeidžiamus, o tai kažkuo traukia it masalas... Gal- 
būt dėl galimybės visiškai juos užvaldyti... 

— Traukia it masalas? — žmogiškųjų išteklių vadovas su- 
triko, kai netyčia išsprūdęs žodis, paprasčiausia metafora, 
netikėtai virto aiškia užuomina. — Ką norite tuo pasakyti? 

— Turiu galvoje... — pamainos viršininkas bandė save pa- 
aiškinti, — vilioja ne tik užvaldyti, bet ir užjausti ar net my- 
lėti... Tarsi taip būtų galima kažkuo užpildyti tuščią erdvę. 

Raudonio užlietu veidu, virpančiu iš jaudulio balsu vy- 
ras paaiškino, jog visai nenorėtų, kad kiltų koks nesusi- 
pratimas, todėl, nors ir niekam nieko neprivalo aiškintis, 
dievagojosi, kad tarp jo ir tos moters nieko neįvyko, kitaip 

tariant, jokio fizinio kontakto. Tiesa, jis turintis pripažinti, 
kad toji moteris ne juokais jam sudrumstė protą. Galbūt 
kaip tik todėl, kad nieko tarp jųdviejų neįvyko. Štai kodėl 
dėl savo sielos ramybės ir galimybės toliau tinkamai atlikti 
tokias aukštas ir sudėtingas naktinės pamainos viršininko 
pareigas jis buvo priverstas ją pašalinti... Kitaip tariant, nu- 
tolinti nuo savęs... 

Tokios netikėtos išpažinties žmogiškųjų išteklių vado- 
vas, atvirai šnekant, nesitikėjo. Visai kaip prieš dvi valan- 
das skaitydamas savo paties ranka rašytą Žuvusiosios, ku- 
rios net neįstengė prisiminti, gyvenimo aprašymą, jis krūp- 
telėjo, sakytum, toji dešimčia metų už jį vyresnė, anapilin 
iškeliavusi moteris netikėtai galėtų ir jį pradėti gundyti. 

Štai kodėl skyriaus vedėjas ypač rūpestingai rinko žo- 
džius. Reikia pripažinti, kad jam jau buvo kilęs įtarimas, 
jog į šiuos darbinius santykius yra šis tas daugiau įsipainioję. 
Nors buvo visiškai nusivaręs nuo kojų ir nesitvėrė kailyje 
kuo greičiau pamatyti dukrą, ši užuomina jį privertė nuo- 
dugniau pasiknaisioti visoje šioje painiavoje. Kas gi iš tiesų 
nutiko? Ar būta istorijos tęsinio? Juk ir sekretorė, vos dirs- 
telėjusi į išspausdintą moters nuotrauką, liko sužavėta jos 
grožio... Apie tai užsiminė ir tas menkysta... Neįtikėtina, 
jog net lavoninėje kažkas išdrįso pastebėti... 

— Ką? - naktinės pamainos viršininko veidas išblyško lyg 
drobė. 

Na, tai ne visada pagrindinis dalykas, bet žmogiškųjų iš- 
teklių vadovas esą suprantantis... kad be užuojautos... kaip 
sakoma... moteris dar gali būti ir patraukli... jei ne per 

stipriai pasakyta... nes, tarkim, jis pats, nors ir asmeniškai 
su ja kalbėjosi, o ir vėliau, apžiūrinėdamas jos nuotrauką, 
neįstengė prisiminti, kad ji būtų padariusi kokį įspūdį... jis 
apskritai jos neprisimena... 

Nors už lango dar buvo girdėti monotoniškas iš vamz- 
džių besiveržiančių lietaus likučių barbenimas, liūtis jau 
buvo nuščiuvusi. Naktinės pamainos viršininkas sėdėjo 
ramus ir nugrimzdęs į gilius apmąstymus. Neatrodo, kad 
būtų gailėjęsis leptelėjęs tai, ką žmogiškųjų išteklių vadovui 
kone prievarta pavyko iš jo ištraukti. Dvidešimčia metų jau- 
nesnis trumpaplaukis vyras, regis, kėlė visišką pasitikėjimą. 


II 


Užsivertęs paskutinį jau atvėsusios arbatos gurkšnį, naktinės 
pamainos viršininkas nežymiai užsikirtinėdamas pradėjo 
pasakoti. Žmogiškųjų išteklių vadovas nė sykio jo neper- 
traukė. Tik pastebėjęs, kad užkandinės padavėjai ir virėjai 
jau baigia tvarkytis ir visi stalai paruošti rytojui, rankos 
mostu paprašė dar kruopelytės kantrybės, nes buvo įsitiki- 
nęs, kad senstelėjusio vyriškio pasakojimas jau eina į pabaigą. 

Panašiai ir buvo. Pasakotojas dirbo mechaniku, baigęs 
karinę tarnybą, neskubėjo kur nors studijuoti, o iškart pra- 
dėjo dirbti. Nors buvo galimybių pradėti savo verslą, tada 
dar visiškai jaunas vyras mieliau pasirinko menkai apmo- 
kamą darbą, kad dirbdamas galėtų geriau susipažinti su 
kepimo pramonės vingrybėmis. Keliaudamas iš skyriaus į 

skyrių, nuo vienų pareigų prie kitų, šis atkaklus žmogus 
užtikrintai kopė karjeros laiptais, kol prieš šešerius metus 
buvo paskirtas naktinės pamainos viršininku. Tai svarbiau- 
sia ir gausiausia darbuotojų pamaina, nes būtent ji duonos 
gaminių atsargomis aprūpina visą šalies kariuomenę, todėl 
privalo būti griežtai prižiūrima... 

Užkandinėje viena po kitos užgeso šviesos, nepastebė- 
ti dingo kone visi darbuotojai, tik senyvas žydų tautybės 
padavėjas ir dar visai jaunutis arabas, duonai užsidirban- 
tis plaudamas indus, lūkuriavo, kol galės išjungti paskuti- 
nę šviesą. Vis dar laikydamasis pirmosios pasakojimo gijos, 
naktinės pamainos viršininkas atvirai prisipažino, kad toji 
valytoja jam padariusi didelį įspūdį ir išsyk kritusi į širdį. 
Tik dabar jis suvokiantis, kad būtent dėl to įspūdžio jis ilgai 
dvejojęs — atleisti ją iš darbo ar ne. 

Vyriškis puikiai supratęs, kad protą jam sudrumstė ne 
tik moters išvaizda. Kaip gyvenime ir šilta, ir šalta matęs 
žmogus, jis dar sykį prisiekiantis, kad tarp jųdviejų nieko 
nebuvo. Būta tik jausmo, kurį vyriškis dvejojo tiksliai įvar- 
dyti, sakytum, tai būtų padidinę ne tik jo skausmą, bet ir 
sąžinės graužatį. Šiaip ar taip, tai tiesa. Pirmasis jųdviejų 
susitikimas, išskirtinai darbo reikalais, buvo pats ilgiausias. 
Ir, regis, dar taip neseniai — žiemos pradžioje ar rudens pa- 
baigoje — pačios moters prašymu ji buvo perkelta į naktinę 
pamainą, nes šioje šiek tiek didesnis darbo užmokestis. 

Pamainos viršininkas esą jau senokai paiso vienos taisyk- 
lės: asmeniškai pasikalbėti su kiekvienu naujai į darbą prii- 
mamu jam pavaldžios pamainos darbuotoju, nesvarbu, ko- 

kios kilmės jis būtų ar kokią darbinę patirtį būtų su savimi 
atsinešęs. Beje, su valytojais jis kalbasi ilgiausiai, ir ne vien 
todėl, kad paprastai šie yra menkai išsilavinę ir išsiblaškę 
žmonės, bet ir todėl, kad jie visur ir viską privalo išvalyti. Štai 
kodėl jis jaučiantis pareigą juos įspėti apie krosnių, smulkin- 
tuvų, tešlos maišytuvų ir konvejerių keliamus pavojus. 

Tą naktį su naująja darbuotoja jis susitikęs jau po vi- 
durnakčio. Nors žinojęs, kad moteris jau dirbo dieninėje 
pamainoje, jis primygtinai norėjęs, kad dar sykį išklausytų 
privalomus nurodymus ir darbo saugos reikalavimus. Jei 
anuomet būtų žinojęs, kad naujoji darbuotoja turi inžine- 
rinį išsilavinimą, būtų, žinoma, apsiribojęs trumpesniais 
pamokymais, bet net ir tuomet būtų reikalavęs su juo pa- 
sivaikščioti po skyrių ir susipažinti su aplinka bei įrengi- 
niais. Štai tuomet vyras ir pajutęs, kad šis susitikimas jam 
sudrumstė protą. 

Jo pamainoje dirba visa gausybė moterų, todėl tarp sa- 
vęs ir pavaldinių jis jau senokai išmokęs brėžti aiškias ribas, 
kad nekiltų jokių nesusipratimų. Naujoji valytoja, moteris 
švytinčiomis akimis su vos pastebimomis juoko kibirkštė- 
lėmis jose, klusniai vaikštinėjo paskui savo viršininką ir iš 
pradžių niekuo iš kitų neišsiskyrė. Dar daugiau, su galvos 
danga ir darbiniu chalatu ji atrodžiusi nebe pirmos jaunys- 
tės apkūnoka moteriškė, tačiau jau per tą pirmąjį susitiki- 
mą pamainos viršininkas pastebėjęs, jog kažkas jį sulaiko, 
kažkokia nematoma jėga trukdo baigti trumpą ekskur- 
siją po kepyklą ir neleidžia kuo greičiau nuvaryti moters 
prie darbo, sakytum, jos artumas būtų žadėjęs jam tai, ko 

visada norėjęs, tačiau nedrįsęs apie tai nė pasvajoti. Vyriškis 
vedžiojęs moterį po tamsiausius, visų pamirštus kepyklos 
užkaborius, landžiojęs anapus krosnių, ko paprastai neda- 
rydavo, ir postringavęs apie specialias valymo priemones, o 
moters lūpose be jokios priežasties virpčiojusi miela ir pa- 
slaptinga šypsena, kartkartėmis persikelianti į nuostabias 
akis, virš kurių ryškėję dailiai nubrėžti lankai, sakytum, ji 
būtų totoriškos ar mongoliškos kilmės. 

Tororiškos ar mongoliškos? Žmogiškųjų išteklių vadovas 
nustebo — žinoma, garsiai to nepasakė — ir jam prieš akis 
iškilo sekretorės išspausdinta nuotrauka; tiesa, tos moters 
akys, o veikiau virš jų nubrėžti lankai atrodė išties neįprastai, 
tačiau pernelyg nekrito į akis ir, regis, tik paryškino grožį. 

Įsijautęs į išpažintį, senyvas vyras, gyvenime nematęs nei 
totoriaus, nei mongolo, ir apskritai, ką jis apie juos išmano, 
atkakliai laikėsi savo palyginimo. Sakytum, ne moters šyp- 
sena ar jos žavesys būtų pavergę jo širdį, o ryškūs totoriški 
bruožai, įžiebę jame pasyvią ir beviltišką, bet, kaip ten be- 
būtų, meilės kibirkštį. 

Senasis padavėjas, apsivilkęs paltą ir įsispyręs į botus, ir 
nebesulaukęs, kada netikėti priklydėliai pagaliau išsineš- 
dins, priėjo prie jų atsisveikinti ir pasiūlė jiems neskubėti. 
Pasirodo, jaunasis arabas, indų plovėjas, nusprendė nebe- 
vykti į savo kaimą ir ketina pernakvoti užkandinėje; štai jis 
jau kaičia virdulį ir jau netrukus išvirs jiems gardžios kavos, 
kurios tikrai prireiks naktiniam pokalbiui. 

— Naktiniam? - ne juokais išsigando žmogiškųjų išteklių 
vadovas, sakytum, istorija būtų pasikartojusi. — Pažadu, 


72 


kad nakties mums tikrai neprireiks. Tiesą sakant, mes jau 
baigiame... 

Ir iš tikrųjų, visai kaip sekretorė, iš pradžių taip atkakliai 
priešinusis sugrįžti į darbą, bet vos atvykusi taip įsitraukusi 
į reikalą, jog pamiršo ir namus, ir vaikus, taip ir naktinės 
pamainos viršininkui, regis, neberūpėjo nei jo pavaldiniai, 
nei stringanti krosnis, tik jaunajam kolegai, kantrybe pa- 
lenkusiam širdį, liejama nuoskauda, koks sudėtingas ir net 
pavojingas buvęs širdyje įsižiebęs jausmas... 

Jei aną lemtingą naktį jis būtų mėginęs paskubomis nu- 
slopinti įsiplieskusią liepsną ir lyg niekur nieko sugrįžti prie 
savo reikalų, pavaldiniai: mechanikai, sandėlio darbuotojai, 
kepėjai, kurie per tiek metų sugeba be žodžių suprasti jo 
norus ir net jausmus, nebūtų jam leidę to padaryti, nes davė 
suprasti, kad pastebėjo permainą. Tąsyk, kitaip nei papras- 
tai, jie stengėsi nelįsti jam į akis su neatidėliotinais klausi- 
mais, kad tik niekieno netrukdomas galėtų į valias vaikš- 
tinėti su besišypsančia moterimi, kuri stengdamasi neat- 
silikti lengvu žingsniu vaikštinėjo tarp duonos gaminiais 
nukrautų konvejerių ir nuolankiai linkčiojo galvą. Tiesa, 
vyrą be galo nustebinęs toks sąmokslu padvelkęs pavaldi- 
nių elgesys, todėl jam nieko kita nelikę, kaip moterį atleisti 
iš darbo, kad paniurėlis būtų kuo greičiau išvaduotas nuo 
netikėtai užklupusio meilės jausmo — juk šito jis tikrai ne- 
besitikėjęs, jis gi šeimos Žmogus, turintis net tris vaikaičius. 

Vieną ankstyvą rytmetį, kai paprastai dar visi kietai įmi- 
gę, spengiančioje miegamojo tyloje jį pervėręs saldus skaus- 
mas, lydimas ne mažesnės baimės dėl prieš akis laukiančios 

nakties, kai ir vėl teks akis į akį susidurti su jį netikėtai 
pakerėjusia naująja pavaldine. 

Paskatintas žmogiškųjų išteklių vadovo mokėjimo klau- 
sytis, naktinės pamainos viršininkas atsiverdamas gausiai 
bėrė žodžius, o jo pašnekovas jau pokalbio pradžioje suprato, 
kad visas šis nesusipratimas, kuris dar popietę senio kabine- 
te atrodė niekuo neišsiskiriantis ir lengvai išsprendžiamas, 
dienai dylant, pateikė naujų intrigų, todėl net kvapni kava, 
kurią išviręs jiems ką tik atnešė paslaugusis arabas, neįstengs 
jo taip lengvai išpainioti, galbūt net dar giliau įklampins. 

Šiaip naktinės pamainos viršininkas beveik neturi tiesio- 
ginio ryšio su valytojais, o visus reikalavimus ir skundus jam 
perduoda cecho viršininkas. Didžiulės kepyklos užkaboriuo- 
se be perstojo pirmyn atgal šmirinėja kelios dešimtys darbuo- 
tojų, todėl net ir keli su naująja valytoja persimesti žodžiai 
vargu ar liktų nepastebėti gausių jį nuolat stebinčių akių. 

Žinojimas, kad yra nuolat stebimas, vyrą trikdė, tačiau 
kartu ir džiugino, — pavaldiniams jis įdomus ne tik kaip 
viršininkas, pasirodo, juos domina ir jo pilka, niekuo neiš- 
siskirianti asmenybė. Jis jiems įdomus kaip žmogus. Iš pra- 
džių jam atrodę, kad visa tai iš paprasčiausio nuobodulio. 
Vėliau likęs nustebintas sužinojęs, kad pavaldiniai jo pri- 
vengia; be to, jiems atrodė, kad lengvai įsimylėjęs griežtasis 
jų viršininkas taps sukalbamesnis ir nuolaidesnis. 

Žmogiškųjų išteklių vadovas pakreipė į save nusisukusią 
rankinio laikrodžio apyrankę ir dirstelėjo į valandas. Regis, 
senyvas dailių bruožų vyriškis dėmėta darbine prijuoste 
buvo nusprendęs visiškai apnuoginti sielą, ką iš esmės ne- 

buvo būtina daryti bandant išnarplioti šią painiavą. Tiesa, 
čia įsipainiojusi visagalė mirtis, nesvarbu, kad atsitiktinė, 
nesvarbu, kad jam beveik nepažįstamo žmogaus, jį sulaikė 
nuo pagundos nutraukti išpažintį ar pabandyti ją sutrum- 
pinti. Juk dar buvo būtina išsiaiškinti, kaip įsivėlė klaida, ir 
galutinai nuspręsti, ar mirties valandą velionė priklausė, ar 
nepriklausė jų įmonei, nes toji nežinia ir nesusipratimas ir 
suteikė pagrindą juos apkaltinti „sukrečiančiu abejingumu“. 

Nuo minties, prasimanytos ar turėjusios pagrindo, esą 
visa naktinė pamaina laukia nesulaukia, kada jis pagaliau 
beviltiškai įsimylės, padėtis tapo beveik nepakenčiama. Gy- 
venime visko matęs vyras suprato, kad šis kankinamas jaus- 
mas, tegu tiesiai ir neišsakytas, jai pačiai bus tikra tragedija. 

— Tragedija? — toks stiprus žodis žmogiškųjų išteklių va- 
dovą šiek tiek išmušė iš vėžių. Ką šis praktiškas žmogus, 
buvęs karys, turėjo galvoje? 

Jau kitą naktį, vos akimis apmetęs gausybę šen bei ten 
lakiojančių valytojų, vyras akimirksniu sugebėjęs ją iš visų 
išskirti. Kad ir kaip stengtųsi nuslėpti šią nebevaldomą ta- 
pusią trauką, net ir įlindęs į krosnį ar palinkęs virš mai- 
šytuvo, jis vogčia, tarsi pats to nenorėdamas, ir fizinėmis, 
ir sielos akimis nuolat sekė moterį. Tik norėjęs įsitikinti, 
kad jos lūpose vis dar plevena toji miela šypsena, be jokios 
aiškios priežasties nuolat atsinaujinanti, kol nuo kepimo 
skardų išsijuosusi grandė dieninės pamainos paliktus pris- 
vilusios tešlos likučius. 

Žinoma, tai neprasprūdę pro puikiai viršininką pažino- 


jusių pavaldinių akis. Ankstyvą rytmetį, kada net patyru- 

siems darbuotojams sunkiai sekasi susikaupti, jie tarsi su- 
sitarę lyg netyčia ką nors užsimindavo apie tą moterį, kuri, 
nepaisant jos šypsenos ir žavesio, iš tiesų buvo be galo vie- 
niša. Su ja kartu į Jeruzalę atvykęs draugas, neradęs čia tin- 
kamo darbo ir be galo nusivylęs, sugrįžo į tėvynę, o po kiek 
laiko ją apleido ir jos vienintelis paauglys sūnus, kurio tėvas, 
jos buvęs vyras, primygtinai reikalavo, kad šis kuo greičiau 
paliktų šalį. Ir tik ji viena dėl nesuprantamų priežasčių iš 
paskutiniųjų laikėsi įsitvėrusi šio miesto, todėl buvo pri- 
versta ieškoti naujo globėjo... 

Akimirką Žmogiškųjų išteklių vadovui knietėjo prasi- 
tarti, kad visos šios tariamos naktinės pamainos darbuotojų 
paskalos, parašytos jo paties ranka, saugomos žuvusiosios 
darbo byloje. Tiesa, vos neišsprūdo apgailestavimas, kad 
toks patyręs darbuotojas kaip jis mieliau klausėsi paskalų, 
užuot nusprendęs pasinaudoti teise susipažinti su pavaldi- 
nių gyvenimo aprašymu ir pats jį perskaityti. 

Pala, pala, ar tikrai pamainos viršininkas turi tokią tei- 
sę? Žmogiškųjų išteklių vadovas lengviau atsikvėpė, kad 
garsiai to nepasakė. Apie tai jis dar privalo pasiklausti se- 
kretorės, o dar geriau — paties senio, kuris dabar kuo ra- 
miausiai mėgaujasi koncertu ir neturi nė menkiausio supra- 
timo, kaip giliai kapstomasi, kad tik jis būtų atleistas nuo 
kaltinimų sukrečiančiu abejingumu ir snaudžiančia sąžine. 

Regis, to naktinės pamainos viršininkui ir reikėjo. Toks 
tyras moters vienišumas viduje pažadino nesuvaldomą norą 
ją saugoti ir ginti. Įsimylėjimu to nepavadinsi, tam jis jau 
per senas, be to, nepaprastai užsiėmęs ir vargu ar bepatai- 

somas kietasprandis. Jis juk turėjo galimybių pasirūpinti 
vieniša moterimi, kol ši susiras sau tinkamą vietą. Jam tai 
neatrodo nepadoru. Jo paties vaikai jau seniai savarankiški 
ir jiems nebereikia jo pagalbos. Kartais vyrui imdavę at- 
rodyti, kad, nepaisant dedamų pastangų, naktinis valyto- 
jos darbas moteriai buvo sunkiai pakeliamas, nors niekada 
nepastebėjo jos prisėdusios pailsėti, nebent tik kamputyje 
rankomis pasirėmusi į šluotą ant jų trumpam nuleisdavo 
galvą, bet net ir tomis baisaus nuovargio akimirkomis nuo 
veido niekur nedingdavo paslaptinga šypsena. Ši atrodė be 
galo tyra ir it krištolas skaidri, mat niekam neskirta. Tai 
moteriai išties reikėjo globos, o jis galėjo ją suteikti. 

Tiesa, vyras supratęs, kad rodomas dėmesys jam pačiam 
būtų kėlęs pavojų. Kas jį patį galėjo apsaugoti, kad nebū- 
tų peržengtos ribos? Pavaldiniai tuo tikrai nebūtų pasirū- 
pinę, nes troško dar giliau jį įklampinti, mat vylėsi, kad 
užvaldyta naujo jausmo jo širdis suminkštės. O ko norėjo 
ji pati? Ar būtų pasitenkinusi tuo, kas jai siūloma, ar būtų 
supratusi, kad anaiptol ne viską jis gali jai duoti? Juk jau iš 
pradžių tapo aišku — nebent jam būtų tik pasirodę — kad 
moterį traukia jo branda. Ji stengėsi laikytis arčiau — kaž- 
kur netoliese nuolat švytruodama šluota, puldama šveisti jo 
ant įrenginių paliktų tepalų dėmių, pasinaudojus tualetu, 
neprašyta suskubdavo šį valyti. 

Iš patirties vyras žinantis, kad net ir senieji atvykėliai, 
jau spėję čia pritapti, kad ir kaip būtų pratę naktinėti, nak- 
timis, Oo ypač prieš aušrą, dažnai visiškai nebeįstengia su- 
telkti dėmesio, o tai jų darbe gali nulemti ne tik visą virtinę 

nesusipratimų, bet ir skaudžių nelaimių. Štai kodėl pusiau 
juokaudamas, pusiau rimtai panašiomis akimirkomis vir- 
šininkas siūlantis darbuotojams gurkštelėti šalto vandens, 
apsišlakstyti juo veidą ar tiesiog išeiti įkvėpti gryno oro. To 
paties jis prašė ir naujosios darbuotojos. Jai ne kartą siūlęs 
nusiprausti veidą ar prasiplauti akis. Tokiomis akimirkomis 
jie dar spėdavę persimesti keliais žodžiais, kurie skaudžiai 
verdavę jam širdį, o kad nekiltų įtarimas, jis trumpai šnek- 
teldavo ir su kitais pavaldiniais, ypač su valytojomis, nors 
anksčiau nebuvo pratęs to daryti. 

Tiesa, vyras jautęs, kad naujoji darbuotoja numano apie 
jo jausmus. Jai jis pasirodęs patyręs ir doras žmogus, nors 
yra vedęs ir turi net tris vaikaičius. Juk ji neieškanti nei 
vyro, kurį jau kadaise turėjo, nei meilužio, nes tokie san- 
tykiai jai neberūpi, nei juolab vaiko, nes vieną jau pagimdė, 
tik paprasto ir ramaus būdo globėjo jai mažai pažįstamoje 
Jeruzalėje, tiesa, jam pareikalavus, ji pasiruošusi suteikti ir 
kūniškų malonumų, žinoma, neperžengdama padorumo, ir 
tikrai neketinanti jo prašyti ką nors keisti ar judinti. 

Taip netikėtai jis supratęs, kad toji paslaptingos šypse- 
nos savininkė, jo pamainoje atsidūrusi vieniša svetimšalė, 
yra pavojingesnė už visas kitas buvusias ir esančias pavaldi- 
nes, nes anos vienišumas ne tik žadino vaizduotę, bet, regis, 
kvieste kvietė imtis veiksmų. Senas mechanikas, viena koja 
jau minantis pensijos slenkstį, supratęs, kad yra gundomas 
įgyvendinti troškimą, apie kurį anksčiau neleido sau nė 
pasvajoti ir kuris tik tokiu šaliai sunkiu metu įgyja paska- 
tą būti išpildytas, tvirtai pasiryžo šią moterį kaip galima 

toliau nuo savęs nublokšti, nors mintis, kad jos vietą ga- 
lėtų užimti kita, jam atrodė atgrasi ir grėsė nepakeliamu 
skausmu. Štai kodėl vyras ir įtikinęs ją savu noru išeiti iš 
darbo ir pasiieškoti sau tinkamesnių pareigų, atitinkančių 
išsilavinimą, tiesa, pažadėjęs neišbraukti iš darbuotojų s3- 
rašo, kad, nepavykus nieko tinkama rasti ar užvaldžius ne- 
pakeliamam ilgesiui, visada galėtų grįžti atgal... 

— Trumpai tariant, - griežtais ir sausais žodžiais, nėmaž 
nepritinkančiais tokiai jaudinančiai išpažinčiai, Žmogiš- 
kųjų išteklių vadovas nutraukė tylėjimo įžadus, — tarėtės 
turintis teisę slapčia pasaugoti darbo vietą, nors pagal visus 
darbo kodekso nuostatus privalėjote nedelsdamas pranešti 
apie darbuotojos pasitraukimą iš darbo. 

Nors pagaliau nuo stalo kylantys vyrai užkandinėje užtru- 
ko ilgiau nei valandą, naktis dar nė nebuvo spėjusi prasi- 
dėti. Žmogiškųjų išteklių vadovas, nė neįtardamas, kad ir 
jo laukia naktinė pamaina, pasiūlė jaunąjį arabą pavėžėti 
iki autobusų stoties, kad dėl jų jam netektų atsisakyti pa- 
togios namuose laukiančios lovos. Paaiškėjo, kad galimybe 
pernakvoti darbo vietoje jaunuolis nė trupučio nesibodėjo, 
mat taip bus galima ne tik ilgiau pamiegoti, bet ir išvengti 
žeminančios patikros net trijuose kontrolės punktuose. 
Žmogiškųjų išteklių vadovas, patenkintas, kad pagaliau 
viskas išlindo į dienos šviesą, jau degė nekantra skubėti 

namo; tiesa, kai, pasistatęs seno kareiviško švarko apykak- 
lę, naktinės pamainos viršininkas patraukė jam įkandin, 
tiesiai į automobilių stovėjimo aikštelę, jis suprato, kad šis 
žmogus dar ne viską pasakė. Atrakinęs automobilį ir nuo 
priekinio stiklo nuvalęs vėjo suneštus lapus, skyriaus vedė- 
jas pajuto poreikį pasiaiškinti: 

— Atsiprašau, bet privalau skubėti. Administratorei pa- 
likau dukrą. 

Nesitikėjęs, kad į jo keistąją meilės istoriją bus įvelti ir 
kiti administracijos atstovai, naktinės pamainos viršinin- 
kas atrodė suglumęs. 

— Tai dabar ir ji viską sužinos? — vyras, regis, nerimavo. 

— Ne, tikrai nesužinos. Pasistengsiu, kad ir jis ne viską 
sužinotų, —- žmogiškųjų išteklių vadovas bakstelėjo pirštu 
į dūmų driekanas, besiveržiančias iš kepyklos kamino, sa- 
kytum, senasis įmonės direktorius būtų kybojęs ore. - Jūsų 
pasakojimas liks su manimi, kitaip tariant, neprasigaus pro 
personalo arba žmogiškųjų išteklių valdymo, žodžiu, kaip 
pavadinsi, taip nepagadinsi, skyriaus sienas... 

— K3 gi, — sušnabždėjo viršininkas, nerodantis nė ma- 
žiausio noro skirtis su savo išpažinties klausytoju, prieš savo 
paties valią tapusiu jo meilės išgyvenimų bendrininku. - Jei 
prireiktų ją... kaip sakoma... atpažinti palaikus... turiu 
galvoje... jei neatsirastų kitų... aš pasiruošęs... 

Žmogiškųjų išteklių vadovas pajuto pasidygėjimą. Ne, 
tyrimas baigtas. Mes taip pat laisvi. Privalome kaip įma- 
noma greičiau nutraukti bet kokius ryšius su šia istorija. 
Niekam nevalia per giliai knaisiotis. 

Atvykęs į savo buvusius namus, žmogiškųjų išteklių 
vadovas nustebo, kaip juose šviesu ir šilta. Prieškambary- 
je dvelkė sulytų skėčių ir lietpalčių kvapas, o iš svetainės 
sklido picų aromatas. Namai, į kuriuos pastaraisiais me- 
tais retai kada užklysdavo pakili nuotaika, alsuote alsavo 
džiaugsmu. Jo vienturtė dvylikametė duktė, patogiai įsi- 
taisiusi ant pagalvėlės didelio stalo gale, atrodė linksma ir 
budri. Tarp ant stalo netvarkingai išmėtytų picos gabalėlių, 
saldžių ir sūrių kepinių, butelių ir kavos puodelių mėtėsi 
knygos ir sąsiuviniai, liniuotė ir kompasas. Administratorė 
pildė pažadą su kaupu — šalia dukters palinkęs jos vyras, 
kurio plokščia galva priminė regbio kamuolį, aistringai 
sprendė nesudėtingas matematikos užduotis. 

- Jau grįžai? O mes dar nespėjome paruošti visų pamo- 
kų, - dukters balse nuskambėjo nusivylimo gaidelė, nors ji 
ir džiaugėsi matydama tėvą. 

Pirmą kartą nuo tos minutės, kai dar popietę direkto- 
riaus kabinete išgirdo pasakojimą apie Žuvusią jų įmonės 
darbuotoją, žmogiškųjų išteklių vadovas nusijuokė. 

— Turbūt jau turėjote progą įsitikinti, kas iš tikrųjų turi 
talentą išnaudoti žmogiškuosius išteklius. Atsiprašau, kad 
taip užtrukau... Naktinės pamainos viršininkas niekaip 
negalėjo pabaigti savo pasakojimo. 

Be mažiausių nuovargio požymių administratorė mėga- 
vosi naujuoju senio jai patikėtu vaidmeniu ir buvo pasiren- 
gusi pagelbėti skyriaus vedėjui net ir „jo paties namuose“. 
Jei jam prireiks kad ir visos nakties viską iki galo išsiaiškin- 
ti ar sugalvoti, kaip atsikirsti savaitraščiui, — jiedu su vyru 

jo paslaugomis. Jie neturi kur skubėti, tad mielai padėtų 
mergaitei paruošti namų darbus. 

— Ir vėl minite visą naktį? — pyktelėjo vedėjas. — Jokių 
naktų. Viskas sutvarkyta. Žuvusiosios tapatybė nustatyta, 
galvosūkis išspręstas. Tik esu pernelyg pavargęs, kad dabar 
viską išsamiai paaiškinčiau. 

— Suprantama, suprantama, — neprieštaravo administra- 
torė, nors atrodė mažumėlę įsižeidusi. 

Jei ne dabar, tai rytoj. Rytoj vis tiek pati turės spausdinti 
atsakymą, tai viską ir sužinos. Štai vyras jau baigiantis atlikti 
paskutines užduotis, o ji tik patikrins, ar mergaitė supranta 
anglų kalbos žodžius, kuriuos ji savo ranka užrašė jos sąsiuvi- 
nyje. O skyriaus vedėjas galintis mažumėlę atsipūsti ir sušilti. 
Atrodo sušalęs ir, žinoma, išalkęs. Kas yra ant stalo, prašom 
nepasididžiuoti ir pasivaišinti. O ji tik pataisys karšto gėrimo. 
Nieko tokio, kartais savo namuose galima pabūti ir svečiu. 

— Nebe savo, - žmogiškųjų išteklių vadovas karčiai nusi- 
šypsojo. Paskubomis išsinėrė iš permirkusios striukės, nu- 
siavė šlaputėlaičius batus ir įjungė elektrinį vandens šildy- 
tuvą su saulės energijos pastiprinimu. 

Buvusi žmona nenorėjo, kad, kol jis nepersikels į naują 
butą, jai pačiai išvykus iš Jeruzalės, jų dukrai tektų dangin- 
tis į mažytį jo motinos butą, verčiau jis pats čia atvažiuotų 
ir drauge su ja pernakvotų. Suprantama, jis nesikėsins į jų 
buvusią lovą, iš kurios buvo išgintas, o pernakvos ant sofos 
svetainėje. Vonios kambaryje jam buvo skirtos dvi lenty- 
nos, ant kurių galėjo susikrauti higienos reikmenis, pižamą, 
apatinius, papildomus marškinius ir kelnes. 

Eidamas pro tamsų žmonos miegamąjį, dar taip neseniai 
buvus; jųdviejų, žmogiškųjų išteklių vadovas paskubomis 
uždarė mažumėlę praviras jo duris, kad nekiltų pagundos 
žvilgtelėti vidun, ir užsirakino ryškia šviesa plieskiančiame 
vonios kambaryje, kuriam dar prieš metus pats primygtinai 
reikalavo remonto — pats išrinko plyteles ir čiaupus, įdė- 
jęs nemažai pastangų, pats perkėlė kriauklę ir klozetą, nes 
tuomet dar nešovė į galvą mintis, kad jau netrukus bus taip 
bjauriai išvarytas. Štai kodėl net ir po skyrybų šis mažy- 
tis kambarėlis vis dar liko jaukiausia jo priebėga. Neišma- 
nydamas, kiek laiko prireiks sušilti vandeniui, nes šykšti 
šiandienos saulė vargu ar bus bent pradėjusi šį darbą, vyras 
paskubomis nusimetė po ilgos dienos bjauriai susiglamžiu- 
sius, nešvarius drabužius ir, nuogut nuogutėlis prisėdęs ant 
vonios krašto, kyštelėjo pirštą patikrinti, ar vanduo jau spė- 
jo sušilti. 

Iš galvos niekaip neišėjo naktinės pamainos viršininko 
išpažintis. Reikėjo nuspręsti, ką iš viso pasakojimo derė- 
tų pasakyti seniui, o ką iš pagarbos slaptam ir taip greitai 
nutrūkusiam meilės jausmui derėtų nuslėpti ir net paban- 
dyti užmiršti. Vyrą nusmelkė apgailestavimas, kad niekada 
nebeteks susitikti moters, kurios tapatybę jam pavyko nu- 
statyti. Užtektų ir greito žvilgsnio iš toli, kad būtų galima 
suprasti, kas ji per paukštis. Jo vadovaujamas skyrius atsa- 
kingas už visus įmonės darbuotojus ir, beje, už patį įmonės 
direktorių, kuriam kas mėnesį; mokama alga, - vadinasi, ir 
už šią moterį. Ir ką ji galvojo, kai net atleista iš darbo gavo 
atlyginimą? Nejau patikėjo, kad taip senstelėjęs įsimylėjėlis 

bando išsaugoti meilę, o galbūt pamanė, kad tai papras- 
čiausia biurokratinė klaida, kurią ne jos valioje ištaisyti. 

Taip niekuomet ir nepavyks sužinoti... 

Ir kam nūnai tai svarbu? 

Ir taip per daug energijos tam iššvaistėme. 

Pats metas baigti sunkią darbo dieną. 

Iš čiaupo tekanti srovė nerodė nė menkiausio šilumos 
požymio. Šis stingdantis šaltis žmogiškųjų išteklių vadovui 
priminė šykščią šiandienos saulę ir tolimą viltį išsimaudyti 
po karštu dušu. Savo praeities namuose vyras sėdėjo drebė- 
damas iš šalčio, kol du paslaugūs pavaduotojai nėrėsi iš kailio 
atiduodami paskutinius dėmesio trupinius jo dukrai, kurią 
pastaruoju metu kankino tarp tėvų nuolat auganti įtampa. 

Tėgu paruošia dar ir kitos savaitės pamokas, — dingtelėjo 
mintis, ir, virš galvos spustelėjęs elektrinio šildytuvo jungi- 
klį, ėmėsi iš lėto masažuoti savo kūną. Prieš miegą galbūt 
dar papasakos dukrai, ką jos tėvas šiandien buvo priverstas 
veikti. Galbūt, išklausiusi pasakojimą apie dailią besišyp- 
sančią moterį, kurios palaikai net savaitę išgulėjo lavoninė- 
je neatpažinti, užuot gailėjusi savęs, jaunoje širdelėje pajaus 
užuojautą nepažįstamam Žmogui. 

Staiga į vonios kambario duris pasigirdo stiprus beldi- 
mas, o šiam įkandin jaudulio apimtas mergaitės balsas: 

— Tėti, jei dar nepradėjai maudytis, nepradėk, skambino 
mama ir prašė pranešti, kad dėl šiandieninių tavo nesusi- 
pratimų ji nusprendė grįžti namo, ir tu privalai kuo grei- 
čiau atlaisvinti vietą jos automobiliui. Tėti, jei nepradėjai 
praustis, ir nepradėk, nes kitaip nespėsi... 

Vyras žinojo, kaip vargšelė kankinasi dėl priešiškos tarp 
tėvų įsiviešpatavusios tylos, todėl jam nederėtų tos kančios 
dar labiau kurstyti. Nors atrodė koktu rengtis tais pačiais 
nešvariais drabužiais, kuriuos ką tik nusimetė, vyras šiaip 
ne taip apsivilko, užsuko čiaupą ir nuskubėjo atsisveikin- 
ti su administratore ir jos vyru, kurie prieškambaryje jau 
mindžikavo apsivilkę paltus ir išskleidę skėčius. Ant reg- 
bio kamuolio formos galvos vyriškis buvo užsimaukšlinęs 
rusvai žalsvą kepurę, kokią buvo įprasta dėvėti Nepriklau- 
somybės karo metais. Štai jums žmonės, besidžiaugiantys 
pasauliu ir tuo, kad gali būti jam naudingi. 

— Nereikėjo taip skubėti, — pastebėjo administratorė — 
Juk ryte vis tiek susitiksime. 

— Su jumis gal ir taip, — teisinosi skyriaus vedėjas, — ta- 
čiau ne su jūsų vyru. 

Senyvam, sportinės išvaizdos vyriškiui jis draugiškai 
paspaudė ranką, o šis nepabijojo jam papriekaištauti: 

— Privalai būti kantresnis mokydamas ją matematikos. 
Pernelyg jau daug spragų... 

Mažumėlę nuraudęs žmogiškųjų išteklių vadovas prie 
širdies pridėjo ranką — tai buvo pažadas ištaisyti padėtį. 
Tada užsimetęs plonytę striukę išlydėjo senukus namo. Pa- 
keliui dar pasiteiravo, kada maždaug galėtų baigtis senio 
koncertas. 

— Nejau dar šįvakar manai jam skambinti? 

— Būtų geriausia. Pats užvirė šią košę, tai bent jau tegu 
žino, kas ir kaip. 


— Viskas paaiškėjo? 

— Bent jau taip atrodo. 

- Jei taip, - administratorė nė nemanė slėpti palankumo 
jaunajam vyrui, - skambink iki vidurnakčio. Jei balsas pa- 
sirodys mieguistas, nepradėk aiškintis. Jis be jokio vargo ir 
užmiega, ir pabunda. Galbūt tau pavyks jį nuraminti. 

— Nuraminti? Nesu tuo tikras, — žmogiškųjų išteklių 
vadovas nė nemanė slėpti ironijos ir šiltai atsisveikino su 
pagyvenusia pora, sakytum, šie būtų artimi jo giminaičiai. 

Žmogiškųjų išteklių vadovas nuskubėjo atlaisvinti vietą 
automobiliui šalia namo, o savąjį pastatė kiek tolėliau, ant 
šaligatvio. 

Namuose godžiai sudorojo picos likučius, dukrai trum- 
pai papasakojo žuvusios valytojos istoriją, parodė jai su- 
rinktą pradėto tyrimo medžiagą ir pabandė sužinoti, ar ir 
mergaitei, kaip kitiems, toji moteris daro įspūdį. Neatrodo, 
kad dukra būtų ja susidomėjusi, vargu ar apskritai girdėjo, 
kas jai buvo pasakojama. Bandydama nutraukti pasipylus; 
žodžių srautą, ji sugriebė tėvą už rankos ir ėmė maldauti: 

— Tėti, bet kurią akimirką gali grįžti mama. Abu esate 
pavargę. Kam ir vėl be reikalo vaidytis? 

— Kas tau sakė, kad vaidysimės? 

Mergaitė prikando lūpą ir nebepratarė nė žodžio, o tė- 
vas, norėdamas išsklaidyti dukros nerimą, paglostė jos gar- 
banomis pasipylusią galvą. Širdyje keiksnojo įmonės direk- 
torių, kad dėl jo nuogąstavimų susigadinti nepriekaištingą 
įmonės reputaciją iš jųdviejų su dukra buvo atimtas vakaras. 
Žmogiškųjų išteklių vadovas dar sykį apsivilko plonytę, 
šlaputėlę striukę, pakeliui pasigriebė ne savo skėtį ir išsiga- 

vo lauk, tiesa, neskubėjo traukti savais keliais, o pasislėpė 
tamsiame gretimo namo prieangyje norėdamas įsitikinti, ar 
jo buvusi Žmona iš tiesų sugrįžta. 

Iš gausaus lietaus buvo likusi tik dulksna. Buvo net sun- 
ku pasakyti, ar drėgmė krito iš dangaus, ar garuodama kilo 
nuo žemės. Horizonte, už aukštai iškilusios antenos, švietė 
keista rausva pašvaistė, nežinia, tikra ar dirbtinė. Žmo- 
giškųjų išteklių vadovas drebėjo nuo šalčio ir nuovargio, 
tačiau kantriai laukė, kol gatvėje pasirodė jo vardu regis- 
truotas galingas automobilis ir grėsmingai įdardėjo į jo ką 
tik atlaisvintą vietą. Neatrodė, kad jo uolioji vairuotoja taip 
lengvai patikėjo, kad jos nekenčiamo vyro jau nebėra, to- 
dėl, palikusi degančius žibintus, išsiropštė lauk ir akimis 
įsikibo namo langų, sakytum, iš degančios šviesos ar ko- 
kio kito ženklo galėtų pasakyti, ar jos buvęs sutuoktinis 
vis dar čia. Jau ištisas savaites jiedu nebuvo susitikę akis 
į akį. Iš tolimo moters silueto vyras galėjo pasakyti, kad, 
nepaisant audringo oro, ji avi aukštakulniais, o po žieminiu 
paltu - elegantiški drabužiai. Vyrą pagavo liūdesys. Regis, 
jai keblu užmegzti naujus santykius. Atrodė, kažkas ir vėl 
bus ją atstūmęs. 

Šiaip ar taip, tai nebe jo galvos skausmas. 

Jis neprivalo atsakyti už beprotišką jos pyktį. 

Arba už dingusią aistrą... 

Buvusi Žmona, įsitikinusi, kad namuose vyro nebėra, 
pagaliau išjungė automobilio žibintus ir išsitraukė nedidelį 
lagaminą, bet prieš įjungdama signalizaciją dar sykį apsi- 
dairė. 

Nors juodu skyrė vos keli metrai, moteris nepastebėjo 
netoliese aklinos tamsos dangstomo buvusio sutuoktinio. 
Galbūt ji užuodė pažįstamą kvapą, nes prieš pasileisdama 
tekina laiptais aukštyn akimirkai stabtelėjo ir kiek laiko 
nerimastingai tyrinėjo aplinką. 

Nors buvo vos devinta valanda vakaro, žmogiškųjų išteklių 
vadovas nerimavo, kad tik motina, kuri šįvakar jo nelaukė 
sugrįžtant, dar nebūtų atsigulusi. Juk pastaruoju metu ją 
vis anksčiau įsupa miegas. Motina tikino, kad geriausiai 
mieganti pirmomis valandomis, todėl vyras nusprendė pa- 
bandyti įsmukti nepastebėtas. Buvo visai iš galvos išgara- 
vę, kad būdama viena motina visuomet iš vidaus užšauna 
grandininę sklendę. Nėra kitos išeities — tik trypčiojant ant 
kilimėlio skambinti į duris ir pabandyti viską trumpai, bet 
nuodugniai paaiškinti, kodėl čia taip staiga pasirodęs. 

Motina neskubėjo sūnui atverti durų, sakytum, šis būtų 
ne vienturtis jos sūnus, o tik paprastas nuomininkas. Ji iš 
lėto apsisiautė chalatu, perbraukė šukomis plaukus ir tik 
tada nenoriai, tarsi dvejodama atšovė grandinę. Pastaruoju 
metu ji niršo, kam butą pavertė tikra pabėgėlių stovykla, 
užgriozdino jį ne tik savo sutempta manta, bet ir slegiančia 
skyrybų, kurių, nepaisant visų jos pastangų, taip ir nepavy- 
ko išvengti, našta. Vyrui net dingtelėjo, kad galbūt pirmą 
kartą nuo vaikystės kalbėdamasi su sūnumi motina vengia 
žiūrėti jam į akis. 

Net ir šis netikėtas sūnaus atvykimas motinos buvo su- 
prastas kaip eilinė šeiminė nesėkmė. Užuot puolusi ruošti 
vakarienę, ji nuspūdino atgal į miegamąjį ir, nuo baltų pa- 
talų surankiojusi šios dienos laikraščio puslapius, tekštelėjo 
juos ant stalo, tuo tarsi pasakydama, kad šįvakar anaiptol! 
netrokšta jo draugijos ir bandys susigrąžinti įžūliai nuvai- 
kytą sapną. 

Žmogiškųjų išteklių vadovas kone įsižeidė. 

— Kur taip skubi? — papriekaištavo jis. - Juk naktis dar nė 
neprasidėjo. 

Jam magėjo motinai papasakoti tą nutikimą. Knietėjo 
su ja aptarti šią keistą istoriją ir išklausyti jos nuomonės. 

Motinai neliko kitos išeities, kaip sėstis šalia sūnaus 
ir klausytis pasakojimo apie valytoją, dėl kurios žūties 
per pastarąjį teroristinį išpuolį savaitraštyje pasirodys tas 
nelemtas straipsnis, kuriame, be kita ko, dar bus įdėta jo 
nuotrauka ir užsiminta apie skyrybas. Nuo šito nepabėgsi. 
Tokia jau nūdienos spauda — moteris nevengdavo ant žaiz- 
dos paberti druskos. Neslėpdamas pasididžiavimo, vyras 
patikino, kad per trumpą laiką jam pavykę išsiaiškinti visą 
esmę. Vos pastebimai šypsodamasis, jis papasakojo motinai 
apie painius naktinės pamainos viršininko jausmus. Tiesa, 
vien žodžių nepakako. Ant stalo jis padėjo žuvusios moters 
nuotrauką ir pasidomėjo, ar ir motinai kaip sekretorei ši 
moteris atrodo žavi ir patraukli. Motina atrodė išsiblaškiusi 
ir nudelbusi akis į stalą ilgai žiūrėjo į vieną tašką, tary- 
tum taip reikšdama abejonę, ar šiame pasakojime esama 
kas nors tokio, dėl ko būtų galima pateisinti akiplėšiškai 

nutrauktą taip maloniai prasidėjusį sapną. Nė nedirstelėjusi 
į nuotrauką, ji piktai atkirto: 

— Nejau dabar visa tai turi reikšmės? 

— Turi, — vyras ne juokais įsižeidė. Juk čia įsipainioję ir 
jausmai. Tad kodėl nepabandžius suprasti, ar čia būta tikro 
grožio, ar tik miražo? Juk priiminėdamas tą moterį į darbą 
ir kalbėdamasis su ja akis į akį, jis pats neprisiminė nieko, 
kas būtų padarę įspūdį. 

— Ar tu pats ją priėmei į darbą? 

— Žinoma. Juk kiekvienas naujas kandidatas prieš prii- 
mant yra siunčiamas pokalbio į žmogiškųjų išteklių valdy- 
mo skyrių. 

— Tai jei judviem kalbantis ji tau nepaliko jokio įspūdžio, 
ar besvarbu, ką dabar apie tai pasakys motina? 

— Svarbu? Nesvarbu. Paprasčiausiai smalsu. Nejau taip 
sunku žvilgtelėti į nuotrauką? 

Motina nepratarė nė žodžio. Jos išsiskyrusio sūnaus susido- 
mėjimas mirusios moters nuotrauka jai buvo ne tik nesupran- 
tamas, bet dargi atrodė liguistas, bet jei jau taip primygtinai 
prašo, ką gi — tik dar paprašė atnešti akinius ir cigarečių pa- 
kelį. Atsargiai atvertusi segtuvą, moteris pirmiausia perskai- 
tė straipsnio pradžią, tada akimis peršoko prie sūnaus ranka 
rašyto gyvenimo aprašymo, vėl sugrįžo prie asmeninių duo- 
menų santraukos ir trumpam dirstelėjo į šviesiaplaukės mo- 
ters nuotrauką, tačiau nieko nepasakė, tik prisidegė cigaretę, 
įtraukė į plaučius dūmus ir pasidomėjo, kiek tai moteriai metų. 

— Galima tiksliai pasakyti. Greitai būtų sukakę ketu- 

— Ar morgo darbuotojams pranešei, ką pavyko išsiaiš- 
kinti. 

— Dar ne. 

— Tai ko delsi? 

— Kol kas tai tik mūsų vietinis tyrimas... Kitaip tariant, 
tik administracijos darbuotojų. Kad galėtume sukurpti tin- 
kamą atsakymą. Dar niekam neprasitariau, kas iš tiesų toji 
moteris. 

— Neprasitarei? — motina atrodė nustebusi. — Kam ne- 
prasitarei? 

— Kad ir tam landžiam žurnalistui, kuris mus ir toliau 
mielai drabstytų purvais. 

— O lavoninėje? — jos nuostaba neslūgo. — Kam reikia 
slėpti nuo jų? 

— Rytoj. Vėliausiai poryt. Nejau manai, kad ir jiems ne- 
atskleisiu tos moters tapatybės? Žinoma, kad atskleisiu, 
bet tik tiems, kam iš tiesų dera žinoti. O dabar man reikia 
susikaupti ir gerai apgalvoti, kokį atsakymą parašyti, kad 
šioje istorijoje visiems laikams būtų padėtas taškas. Dabar 
mažiausiai reikėtų, kad asmeninis naktinės pamainos vir- 
šininko gyvenimas iškiltų į viešumą. Kai panašūs reikalai 
patenka į tokio žalčio, kaip tas žurnalistas, purvinas rankas, 
privalome būti itin atsargūs. Tiesą sakant, net pats įmonės 
direktorius dar nieko nežino. Kol aš visą vakarą kaip akis 
išdegęs dėl jo lakstau, jis sau ramiausiai klausosi koncerto. 

Siaučiama dūmų, motina, regis, nepritarė sūnaus spren- 
dimui palūkėti. Šiaip ar taip, nevalia taip elgtis. Juk ta mote- 
ris turi giminių ar draugų, kurie neabejotinai dabar jos ieško. 

— Neatrodo, kad kas nors jos ieškotų... Nors — ką gali 
žinoti. 

Žmogiškųjų išteklių vadovas pakilo nuo kėdės atnešti 
peleninę. 

— O ką gi tu žinai? — jos balse nuskambėjo panieka ar 
net pyktis. — Vėliau nesakyk, kad tavęs neįspėjau. Tą pačią 
akimirką, kai nustatei tos moters tapatybę, ji tavo. 

— Mano? 

— Norėjau pasakyti, kad tapai už ją atsakingas. Laikyti 
visus nežinioje — tai ne tik baisi nepagarba mirusiajai, bet 
netgi nusikaltimas. Pasakyk man, — motina pakėlė balsą, 
sakytum, sūnus būtų grįžęs į vaikystę, - kurių galų delsti? 
Nejau taip sunku paimti telefoną ir paskambinti į lavoninę? 
Ko tu bijai? 

Žmogiškųjų išteklių vadovas puikiai suvokė, kad tokį 
staigų motinos įniršį sukėlė anaiptol ne jo pasakojimas, o 
skyrybos, bute sukrauti daiktai ir galbūt net nepavykęs su- 
sitikimas su dukra. 

Vyras nurankiojo nuo stalo indus, ištuštino nuo maisto 
likučių ir sukrovęs į kriauklę paleido vandenį. 

— Dabar jau naktis, - jo balse buvo girdėti įtampa, - 1a- 
voninė — ne reanimacijos skyrius. Niekas šiuo metu manęs 
ten nelaukia. O pirmam pasitaikiusiam telefonu perduoti 
duomenis, kurie neabejotinai vėliau kažkur pradings, yra 
blogiau, nei nedaryti nieko. Jei tos moters palaikai ten jau 
savaitę guli neatpažinti, tikrai nieko nenutiks, jei dar vieną 
naktį ten praleis... Patikėk manimi, jos tragedija po truputį 
jau eina į pabaigą. 

Motina nieko neatsakė, tik nusiėmė akinius, peleninėje 
užgesino nuorūką ir, pasiėmusi laikraščio puslapį su kultū- 
ros įvykių apžvalga, nušlepsėjo į miegamąjį. Žmogiškųjų 
išteklių vadovas vonios kambaryje patikrino, ar yra karšto 
vandens. Pasirodo, bėgo tik šaltas, nes ir čia jo niekas ne- 
laukė. Vyras spustelėjo seno elektrinio vandens šildytuvo 
jungiklį, užsiplikė arbatos ir akimis perbėgo laikraščio ant- 
raštėmis. Kol miegamajame motina dar nespėjo užgesin- 
ti šviesos, jis susigriebė jos paprašyti puslapio apie sporto 
naujienas, kurį greičiausiai jau bus išmetusi į šiukšlių kibirą. 
Nesusitvardęs vyras nedrąsiai pabandė išpešti iš motinos, 
vis dar vengiančios pažvelgti jam į akis, atsakymą. 

- Irvis dėlto... ką ten pastebėjai? Turiu galvoje, nuotraukoje? 

— Sunku pasakyti, - motina išsisukinėjo nuo atsakymo, — 
nuotrauka pernelyg maža... 

— Ir vis dėlto? 

Motina kostelėjo ir atrodė, lyg svertų kiekvieną žodelį. 

— Regis, tavo sekretorei įžvalgumo netrūksta. Toji mo- 
teris turi šį tą išskirtinio... ypač akys... O galbūt šypsena? 
Žiūrint apima jausmas, lyg užlietų saulės šviesa... 

Vyrą nusmelkė nusivylimas. Nežinia kodėl, bet kalbos 
apie jau mirusios moters grožį jį liūdino. Motina, kuri ir 
toliau vengė pažiūrėti į sūnų, regis, dar norėjo kažką apie ją 
pasakyti, bet kažkodėl nusprendė patylėti. 

— Ar koridoriuje palikti šviesą? 

— Kurių galų? Nejau ir vėl ruošiesi išeiti? 

— Taip. Nėra karšto vandens. 

— Iš kur galėjau žinoti, kad ateisi? 

— Negalėjai... aš tavęs ir nekaltinu, - žmogiškųjų ište- 
klių vadovas nerimastingai mindžikavo. - Kol vanduo šyla, 
subėgiosiu į lavoninę. Galbūt pavyks perduoti velionę į kie- 
no nors kito rankas. 

— Dabar? — motina atsisėdo lovoje. - Ar tokiu reikalu ne 
per vėlu? 

— Nieko tokio. Dar tik vos po devynių. 

— Kokioje ligoninėje? 

— Ant Skopo kalno. 

— Nejaugi ten yra lavoninė? 

— Manęs klausi? Turbūt yra... 

Netikėtai motiną užplūdo gailestis. 

— O gal atidėk šį reikalą rytojui? Rytas už vakarą protin- 
gesnis. 

— Dabar jau kitaip kalbi? — pyktelėjo žmogiškųjų išteklių 
vadovas. — Po to, kai taip nėreisi iš kailio ant manęs suversti 
visą kaltę? 

Jis užgesino šviesą. 

Pas mus, absaugos būdelėje, nepažįstamasis pasirodė šiek tiek 
prieš dešimtą vakaro. Tai buvo neaukštas, įspūdingo stoto ir 
rūsčių bruožų vyras pavargusiu veidu. Nors lietus jau buvo 
nurimęs, jis atrodė taip, lyg ruoštysi dar vienam jo išbuoliui. 
Vi/kėjo sunkų žieminį baltą, avėjo botais, ryšėjo geltoną vilnonį 
šaliką ir mūvėjo pirštines. Tik galva liko plika. Jam dar ne- 


94 


spėjus braverti burnos, basivedę į šalį nuodugniai batikrinome, 
ar neturi mirtininko diržo ar kokio kito ginklo. Norite patekti 
į lavoning? Tok; vėlyvą metą? Pasirodo, jis ieškojo lavoninės 
viršininko, jei apskritai esama tokių pareigų. 

Ne juokais išsigandome. Bene ir vėl kas nors susisprogdino, 
o mes apie tai dar nieko nesbėjome išgirsti? Paaiškėjo, kad jis 
susijęs su senuoju savižudžio išbuoliu, įvykusiu prieš savaitę ir 
Jau šiek tiek primirštu. Pasirodo, prieš kelias valandas jam ba- 
vykę nustatyti vienos žuvusiųjų tapatybę. Mums prieš veidą 
vyras mojavo blonyčiu segtuvu. 

— Atsibrašome, bone, — bandėme jam paaiškinti. — Tokiu 
metu lankytis lavoninėje draudžiama. Norint patekti naktį, 
reikia turėti specialų leidimą. 

Pabrašėme jo pateikti asmens dokumentą. Paaiškėjo, kad jis di- 
džiulės įmonės, kurios gaminiais abrūbinama daugiau kaip pusė 
šalies gyventojų, žmogiškųjų išteklių valdymo skyriaus vedėjas. 

— Retškiame jums didžiulę pagarbą, — pasakėme, — kad to- 
kias pareigas užimantis žmogus, neabejotinai turintis šimtus 
pavaldinių, tokį vėlyvą metą randa jėgų pats ateiti sbręsti ban- 
domajam laikotarpiui priimtos darbuotojos, ir dargi valytojos, 
be kita ko, jau žuvusios, reikalų. 

Regis, mūsų liaupsės nebažįstamajam patiko ir jis dar sykį 
pasiteiravo, kaip patekti į reikiamą padalinį. 

Kaib žmogiškųjų išteklių valdymo skyriaus vedėjui ga- 
lėjome paaiškinti, kaip ten nukakti, jei mes patys, ilgamečiai 
darbuotojai, nė karto nebuvome ten lankęsi. Buvome priversti 
susisiekti su reanimacijos skyriumi, kad bent jau bendrais bruo- 
žais būtų paaiškinta, kaip ten nusigauti. 

Nors iš paaiškinimų pasirodė, kad ten patekti nėra per- 
dėm sudėtinga, jau netrukus vyras paklydo klaidžiose kori- 
dorių vingrybėse ir netekęs vilties pats ką nors rasti kreipėsi 
pagalbos į ligoninės darbuotojus — jaunus gydytojus ir me- 
dicinos seseles, tačiau ir šie tik miglotai numanė, kur ieško- 
ti mirusiųjų. Neapsikentęs vyras patraukė į administracijos 
skyrių — net ir tokią valandą ten turėtų kas nors būti. Nors 
jau dirbo naktinės pamainos darbuotoja, pasirodo, jai jau 
buvo spėta pranešti apie žmogų, galintį atpažinti palaikus. 
Moteris ant lapelio iki smulkmenų nubraižė kelią iki lavo- 
ninės ir patikino, kad jau netrukus ten pasirodys atsakingas 
asmuo, kuriam jis ir galės viską paaiškinti. 

Didelei žmogiškųjų išteklių vadovo nuostabai, neprireikė 
leistis laiptais žemyn, kaip kad įsivaizdavo, ir rūsyje surasti 
atokų užkaborį, netgi atvirkščiai — laikydamasis brėžinio, 
jis išsigavo į lauką, nedidelę pušų giraitę, kurioje niūkso- 
jo senas vienaaukštis akmeninis trikampis pastatas; pagal 
brėžinį viename jo priestate turėjo būti medicininės įrangos 
sandėlis, kitame — medicinos teismo skyrius, o trečiajame 
nebuvo jokių nuorodų, bet būtent šis ir buvo tai, ko jis ieš- 
kojo. Priestatas skendėjo prietemoje, todėl teko irtis apgrai- 
bomis. Tolumoje mirkčiojo mažyčiai žiburėliai; tai nebuvo 
žvaigždės — taip apie save pranešė tolimo kaimo trobesiai; 
veikiausiai dieną iš čia veriasi kvapą gniaužianti panorama. 

Žmogiškųjų išteklių vadovą, kurį šiaip nebuvo lengva 
įbauginti, nusmelkė keistas jausmas, kad šios vietos niekaip 
nebandoma pridengti, paslėpti ar bent aptverti. Nejau jie čia 
taip visų akivaizdoje ir nešami, kai šalia tokia jauki giraitė, 

niekas nieko nesaugo, tarsi tai būtų tik paprasta kontora, į 
kurią nevaržomai užeina ir išeina darbuotojai ir lankyto- 
jai, mirusiesiems nejaučiantys nė mažiausios baimės, kaip 
ir šie gyviesiems. Nors mažyčiame langiūkštyje spingsojo 
nedidelė švieselė, vyrą užplūdo abejonė, ar administracijos 
darbuotojai iš tiesų pavyko rasti asmenį, galintį nuo jo pe- 
čių nuimti atsakomybės už mirusiąją naštą. 

Nieko tokio, - ramino save, — šįsyk bent jau esu tinkamai 
apsirengęs, todėl man nebaisus nei šaltis, nei vėl grasinantis 
pratrūkti lietus. Net jei visa tai tik bandymas laukuose sugauti 
vėją, ir rytoj atrasiu tam laiko. O tuo tarpu sušils vanduo, kuris 
nuplaus tikrą ir motinos bandomą man užkrauti kaltę. 

Žmogiškųjų išteklių vadovas pabeldė į duris, bet šios buvo 
užrakintos, ir niekas neketino jam jų atlapoti. Nusprendęs 
apeiti aplink pastatą, vyras pastebėjo dar vienas duris, ku- 
rios nė neraginamos pačios atsivėrė. Tarsi sapne žmogiškų- 
jų išteklių vadovas atsidūrė vėsioje, prietemoje skendinčioje 
patalpoje, buvo girdėti silpnas oro kondicionierių ūžesys. 
Dviem eilėm sukrauti ant neštuvų gulėjo palaikai, vieni jų 
standžiai suvynioti, kiti — tik simboliškai pridengti perma- 
toma celofanine plėvele; šiuos veikiausiai ketinama skirti 
moksliniams tyrimams ar studentų praktikai. 

Žmogiškųjų išteklių vadovas akimirkai sustingo. Kad 
ir su kokia pagarba žiūrėtum į tikėjimą, jog mirtis — visa 
ko pabaiga, atrodė mažiausiai neatsakinga duris palikti ne- 
užrakintas. Gerai, kad užsuko tvirtos psichinės sveikatos 
žmogus, kurio nekankina liguista vaizduotė. Juk jautresnis 
jau seniai galėjo pulti į paniką ar net pagrasinti teismu. 

Akimirką žmogiškųjų išteklių vadovas stovėjo it stabo 
ištiktas. Jis užsimerkė, giliai įkvėpė ir liko nustebęs, kad 
ore netvyro slogus tvaikas. Slapukiškai dirstelėjęs, kaip pa- 
staruoju metu buvo pratusi elgtis motina, akies krašteliu jis 
pastebėjo gelsvus palaikus. Dėl storų celofaninės dangos 
sluoksnių buvo sunku nustatyti, tai vyro ar moters lavo- 
nas. Vyrui būtų užtekę drąsos mažumėlę pavaikštinėti ir 
pabandyti pačiam atpažinti valytojos palaikus, tačiau čia jis 
nekviestas svečias, todėl savavališkai taip elgtis būtų mažų 
mažiausiai nepadoru; kiek nenoriai vyras prisivertė išeiti 
lauk ir sau įkandin uždarė duris. 

Šiaip ar taip, - žmogiškųjų išteklių vadovas nugrimzdo 
Į] apmąstymus, — prisikasiau iki paskutinės stotelės. Dabar jau 
ne mano reikalas albažinti mirusiosios, kurios net gyvos ne- 
pažinojau, palaikus. Atėjau čia tik pranešti žinią, 0 ne imtis 
tyrimų. Rytoj pabandysiu visą reikalą galutinai sutvarkyti te- 
lefonu, o jei pareikalaus, kad atvykčiau, ką gi - nieko baisaus. 
Laiko tam atrasiu. Juk nepasiųysi senio, sekretorės ar juolab nak- 
tinės pamainos viršininko, kuriam galbūt ir labai maga pas- 
kutinį kartą pamatyti mylimąją. Ne, tikrai nevalia leisti, kad 
tas jausmuose sustbainiojęs žmogus čia absilankytų. Pažadėjau 
Jį ginti nuo pabeikimų, tačiau tikrai neminėjau galimybės pri- 
sartinti prie palaikų darbuotojos, kuri pagal įstatymą vis dar 
priklauso man, tiksliau tariant, mano skyriui, kol valstybė ne- 
pasirūpins jos grąžinti artimiesiems. 

Mintimis vyras nusikėlė į didžiules kepyklos erdves, ku- 
riose tarškėjo juostiniai konvejeriai, kraute nukrauti mie- 
linės tešlos arabeskomis. Nors praryta krosnies kepimui 

paruošta tešla virsta vakarykšte duona, jos gelsvas atspalvis 
priminė trumpai matytus palaikus. Nepaisant nemalonaus 
šalčio, nebuvo kur pernelyg skubėti, todėl žmogiškųjų ište- 
klių vadovas patraukė siaura alėja, kuri, peraugusi į siaurą 
takelį, jį atvedė prie dar vieno priestato, primenančio tro- 
belę ar karavaną; ant jo švietė nedidelis užrašas: Moksliniai 
straipsniai. Leidykla. 

Nutikėtina, - žmogiškųjų išteklių vadovas niekaip ne- 
galėjo atsistebėti. — Kaip tokioje vietoje, kur verda šitiek su 
medicina nieko bendra neturinčių veiklų, vietos valdžiai pavy- 
ko įkurdinti mirusiuosius. Turbūt ligoninės žmogiškųjų išteklių 
valdymo skyriaus vedėjas yra be galo talentingas žmogus, nes 
išmano, kaib numaldyti čia įsikūrusių įstaigų darbuotojų neri- 
mą tr nutildyti bet kokius jų pasibriešinimus. 

Vyras apėjo aplink visą pastatą ir staiga jam parūpo išsi- 
aiškinti, ar tie mažyčiai tolumoje virpčiojantys žiburėliai iš 
tiesų yra taip jau toli. Stori šiltų drabužių sluoksniai leido 
nesibaiminti nuotykių. Tiesa, šįsyk tolumoje spingsinčias 
mažytes švieseles buvo spėjusi užkloti stora rūko skraistė. 
Naktis, taip neseniai teikusi vilčių išsigiedryti, apsitraukė 
dar tirštesne migla, ir tolumoje stūksanti balta technikos 
laboratorija jam priminė plazdenantį angelo sparną. 

Kaip ir žadėjo, moteris iš tiesų surado žmogų iš Patologijos 
skyriaus, puikiai išmanantį visas lavoninės paslaptis. 

Tai buvo apkūnokas, mažne penkiasdešimties metų vy- 
ras su prancūziška berete ant galvos, tik nežinia, ar ši liudijo 
jo polinkį į religingumą, ar veikiau buvo senojo bohemiško 
gyvenimo palikimas, o gal ir viena, ir kita. Iš prigimties 
smalsus ir energingas, jis pasisveikino su žmogiškųjų ište- 
klių vadovu ir nė neatsikvėpdamas šliūkštelėjo jam į veidą 
žodžių pliūpsnį: 

— Gerai, kad dar šiandien susigriebėte ateiti, nes rytoj jau 
nebebūtumėte jos čia radęs. Tektų nusivyti iki Abu Kabi- 
ro, Valstybinio patologijos centro, kur paprastai siunčiami 
visi neatpažinti palaikai. Ir gydytojai, ir seselės iki šiol ją 
čia laikė, nes tikėjosi, kad kas nors iš artimųjų, pažįstamų 
ar galbūt bendradarbių vis tiek pasirodys. Kas nors būtinai 
panorės sužinoti, kaip iš paskutiniųjų buvo kovojama dėl 
tos moters gyvybės ir kodėl vis dėlto nepavyko jos išgel- 
bėti. Juk mūsų ligoninė nedidelė, atokiai nuo centro, todėl 
paprastai čia nevežami kritinės būklės ar sunkiai sužeisti 
ligoniai — tokie gabenami tiesiai į centrines gydymo įstai- 
gas. Regis, nei policijos pareigūnai, nei greitosios pagalbos 
darbuotojai negali patikėti, kad esame aprūpinti tinka- 
ma medicinine įranga. Na, girdėti tokią ne pačią geriau- 
sią nuomonę apie savo darbo įstaigą nėra itin malonu. Tai 
menkina profesinį orumą. O štai ją kažkodėl atsiuntė čia, 
galbūt todėl, kad iš pradžių neatrodė kritinės būklės, mat, 

nors buvo atvežta be sąmonės, neatrodė, kad turėtų rimtų 
sužeidimų. Tik rankose ir kojose žiojėjo nedidelės skylės ir 
nežymus įdrėskimas kaukolėje. Tokie sužeidimai neatrodo 
mirtini. Tik vėliau paaiškėjo, kad galvoje veikiausiai dar 
turgavietėje virusas sukėlė smegenų infekciją. 

— Smegenų? - nustebo žmogiškųjų išteklių vadovas. 

— Taip, o kodėl tai stebina? Po dviejų dienų jau nieko ne- 
bebuvo įmanoma padaryti. Ta moteris buvo tokia tyki ir 
niekam nežinoma, kad visam medicinos personalui bere- 
gint įkrito į širdį. Visi - ir gydytojai, ir seselės — kiek išgalė- 
dami kovojo dėl jos gyvybės. Visiems taip norėjosi bent aki- 
mirkai pažadinti tą moterį, kad būtų galima sužinoti, kas 
ji tokia. Štai kodėl gyvybei užgesus jos palaikai lavoninėje 
buvo laikomi ilgiau nei kitų; neskubėjome jų siųsti ; Abu 
Kabirą, nes buvo vilties, kad būtinai kas nors ateis ir panorės 
sužinoti, kaip buvo kovojama dėl jos gyvybės... kad nenu- 
grimzdų į užmarštį... Visa laimė, maloningasis pone, kad 
nebelaukėte rytojaus. Ir nors velionei nesate nei giminaitis, 
nei pažįstamas, o tik žmogiškųjų išteklių valdymo skyriaus 
atstovas, mums galite be galo pasitarnauti duodamas bent 
mažytę užuominą, kas šioji moteris. Tad, prašom, užeikite 
į kabinetą, reikės užpildyti Valstybinio socialinio draudimo 
fondo blanką, nes net ir ten jau ne juokais sunerimo, kaip gi 
taip nutiko, kad dar niekas iki šiol jos nepasigedo. 

Apkūnusis vyriškis iš kišenės išsitraukė raktų ryšulį ir 
atrakino pirmąsias lavoninės duris. Nors žmogiškųjų ište- 
klių vadovui knietėjo užsiminti apie antrąsias, likusias ne- 
rakintas, jis nusprendė patylėti. 

Iš pradžių reikia išsiaiškinti, kas jis per paukštis, — nutarė jis. 

Abu įėjo į nedidelį kambarėlį, jo viduryje gulėjo tušti 
neštuvai, o ant šių numesta baltų pirštinių pora. Vadinasi, 
čia ne tik tvarkomi dokumentai, bet ir atliekamos proce- 
dūros. Pasiūlęs žmogiškųjų išteklių vadovui sėstis į kėdę, 
pastatytą šalia neštuvų, atlapaširdis laborantas iš geležinės 
spintos ištraukė sudriskus; mėlyną pirkinių krepšį. Prie jo 
buvo prisegtas ligoninės vokas, kuriame buvo sudėti visi 
reikalingi dokumentai: medicininės išvados, mirties liudi- 
jimas, ant kurio nebuvo nei vardo, nei pavardės. Kiek pa- 
sirausęs vyriškis iš jo ištraukė sudraskytą, dėmėmis nusėtą 
algalapį — visos sumaišties kaltininką. Beretės savininkas 
jau ne kartą kratė krepšio turinį, todėl nebesitikėjo ką nors 
daugiau ten rasti. Tik apvertė voką, gerai jį pakratė, kol iš 
jo iškritę tarkštelėjo du geltoni į vieną surišti rakteliai. La- 
borantas apibendrino: 

- Štai ir viskas. Tai viskas, ką aptikome. Tiesa, ten dar 
būta kelių supuvusių daržovių ir vaisių, bet dėl smarvės 
nebebuvo įmanoma ilgiau jų laikyti. Tad prašom, terei- 
kia užpildyti anketą su moters asmeniniais duomenimis ir 
pateikti trumputį paaiškinimą, iš kur ją pažįstate. Tikiuo- 
si, — vyriškis šyptelėjo, — nesate pernelyg jautrus ir galėsite 
nesunkiai atpažinti palaikus. Jei būgštaujate, kad prieš akis 
stos nemalonus reginys, galiu jus iš anksto nuraminti. Jums 
be galo pasisekė. Kūnas puikiai išsilaikė. Patikėkite, miru- 
sioji panaši į miegantį angelą. 

Klausydamas tokių atviravimų, žmogiškųjų išteklių va- 
dovas išraudo iš pykčio ir atžariu žvilgsniu pervėrė liežuvio 


IO2 


už dantų nenulaikantį laborantą, kuriam toks į galvą šovęs 
palyginimas, regis, atrodė itin vykęs. 

Nekilo abejonių, kas informacijos šaltinis. Štai kur di- 
dysis žiniasklaidos aistruolis ir teisuolis. Tai jis kaltas, kad 
niekaip nesibaigia ilga darbo diena. 

Žmogiškųjų išteklių vadovas nesistengė būti iškalbin- 
gas. Ne, jis ne koks išlepėlis, kad bijotų pažvelgti tiesai į 
akis, kad ir kokia baisi ir sužeista ši būtų, tačiau tik tuo 
atveju, jei būtina atpažinti palaikus. Jis čia atskubėjo tik 
tam, kad praneštų moters vardą, pavardę, adresą ir asmens 
kodą, kuris įrašytas algalapyje; beje, pastarasis atsidūrė itin 
neatsakingo žurnalisto rankose, užuot keliavęs tiesiai pas jį, 
žmogiškųjų išteklių valdymo skyriaus vedėją. Štai ir viskas. 
Nors, savo nuostabai, tik šiandien sužinojo, kad priimda- 
mas moterį į darbą prieš kelis mėnesius jis asmeniškai su ja 
kalbėjosi ir net savo ranka užrašė jos gyvenimo aprašymą, 
tai dar nereiškia, kad dabar sugebėtų atpažinti jos palai- 
kus. Jam pavaldūs net trijų pamainų darbuotojai, iš viso du 
šimtai septyniasdešimt aštuoni žmonės, o jei dar pridėjus 
administracijos skyrių, susidaro daugiau nei trys šimtai. 
Nejau jis privalo kiekvieną jų atpažinti? 

Atsegęs viršutinę Žieminio paltą sagą, žmogiškųjų ište- 
klių vadovas išsitraukė segtuvą, o iš šio išėmė pirmąjį do- 
kumentą, kurį prieš kelias valandas išspjovė spausdinimo 
mašina, ir padėjo ant tuščių neštuvų. 

— Štai čia parašyta viskas, kas mums apie ją žinoma. Net 
jei ji ir miegantis angelas, nedegu noru ja gėrėtis. Jei pats 
turite tokių įgaliojimų, juk, šiaip ar taip, jau esate prisižiū- 

rėjęs negyvėlių, kodėl pačiam nesuraičius parašo ir nepa- 
tvirtinus, kad atpažinote mirusiąją. Štai jums nuotrauka, 
kuri padėtų tai padaryti. 

Sutrikęs ir apimtas nuostabos laborantas akimis įsikibo 
į nuotrauką. 

— Ji maža ir pernelyg neryški, — nepatenkintas lemeno 
vyriškis, — nors tiesa, panaši į velionę. Koks jos vardas? Ju- 
lija... žinoma, buvo galima tikėtis. Taip ir manėme, kad 
ji svetimšalė. Jai keturiasdešimt aštuoneri? Esate tuo tik- 
ras? Visi iki vieno buvome įsitikinę, kad ji žymiai jaunesnė. 
Nors tiesa, tikrai ta pati. Ir nuotraukoje matyti tos azijietiš- 
kos akys. Kaukazietiškos... o gal totoriškos? Iš kur ji? Pa- 
tikėkite manimi, ir gydytojus, ir seseles reanimacijos sky- 
riuje — visus toji moteris pakerėjo, nors gulėjo be sąmonės. 
Taiji. Nekyla nė mažiausių abejonių. Tai kodėl, pone, esate 
toks užsispyręs? Ko čia baimintis? Kas ten tikrins tą jūsų 
parašą? Būkite malonus, eikite su manimi. Trumpam už- 
mesite akį, ir galėsime padėti tašką. Jaučiu, kad ir ji pati jau 
nekantrauja kuo greičiau iš čia ištrūkti. Jei dabar pasirašy- 
tumėte, jau rytoj ryte Nacionalinio saugumo departamente 
pagal turimus duomenis bus nuspręsta, kam perduoti pa- 
laikus ir kaip bei kur deramai juos palaidoti. Arba čia, pas 
mus, arba ten, anapus vandenyno. 

— O kodėl jūs pats nepasirašote? 

— Man draudžiama. Dar nebuvo tokio atvejo, kad mūsų 
ligoninės darbuotojas nustatytų mirusiojo tapatybę. Taip 
galima tik košės prisivirti. Tiesą sakant, man draudžiama į 
ją net žiūrėti. Bet jūs, pone, nesuprantu, kodėl jūs priešina- 

tės? Šiaip ar taip, ji buvo jūsų įmonės darbuotoja, be to, pats 
čia atskubėjote, ir dar tokią naktį, tai ko dabar nuogąstau- 
ti? Jei nepasirašysite jūs, vis tiek jūsų įmonėje teks ieškoti 
žmogaus, kuris būtų su ja dirbęs ir ją pažinojęs. O štai jam 
jau teks pačiam nusigauti iki Valstybinio patologijos centro 
Abu Kabire. O ten ir vėl iš naujo pereiti visus biurokrati- 
nius formalumus... O per tą laiką, žiūrėk, ir naujų straips- 
nių pasipils... 

— Straipsnių? — įsiplieskė žmogiškųjų išteklių vadovas. — 
Štai kaip. 

— Manote, esate nuo to apsaugotas? — klastingai nusišyp- 
sojo laborantas. - Mirusieji gyviesiems visada kelia smalsu- 
mą. Čia jau lankėsi toks vienas žurnalistas... Antraip nejau 
būtumėte čia pasirodęs? 

Žmogiškųjų išteklių vadovą pagavo baisus įniršis. 

— Tai bent jau prisipažinkite, kad pats ir paskleidėte tas 
paskalas. Atskleidėte slaptą informaciją apie mirusiąją... 
Tik nemėginkite įtikinėti, kad visa tai teisėta ir nepriešta- 
rauja įstatymams. 

— Kai nėra kito pasirinkimo, viskas tampa teisėta, - labo- 
rantas neatrodė sutrikęs. — Kad reikalai pajudėtų, buvome 
priversti moterį šiek tiek pareklamuoti, tačiau prie paties 
straipsnio, prisiekiu, nagų nekišau. Jį parašė Žurnalistas. 
Kaip jį pavadinote? Žalčiu? Ar ir jam girdint taip sakėte? 

— Nevadinau jo žalčiu. Iš kur ištraukėte? 

— Galbūt šis žodis išsprūdo kalbantis telefonu su savait- 
raščio sekretore, o ji, žinoma, nieko nelaukdama jam vis- 
ką išplepėjo. Nesisielokite. Žaltys - jam per švelnus žodis. 

Kiek tą žmogų pažįstu, jam tai veikiau komplimentas. Jis 
visur įsigudrina prasmukti. Žaltys... hm, hm... Neblogai. 
Nors šis žaltys trykšta ypatinga energija, yra nekvailas ir 
neapsnūdęs. 

— Po galais, tai jis jau spėjo su jumis pasikalbėti? 

— Po judviejų pokalbio. Prieš valandą ar pusantros. Todėl 
ir tenka dirbti viršvalandžius. Tikėjausi, kad čia pasirodysit. 

— Laukėte manęs? 

— Nejau stebitės? Juk ir mums jau niežti pirštai ją iš čia 
išlaisvinti. Galbūt jums ir atrodo, kad jei jau čia dirbame, 
vadinasi, esame pratę prie mirusiųjų ir mums neskauda šir- 
dies, kad šios moters niekas nepasigenda. Tai kaip, pone? 
Nepasirašysite? Reiktų užpildyti specialų blanką. 

Laboranto išpažintis tik dar labiau sustiprino žmogiš- 
kųjų išteklių vadovo apsisprendimą nekišti nagų. Ko jau 
ko, o naujo straipsnio jam tikrai nereikia, jei dabar pasira- 
šytų neva atpažinęs palaikus moters, kurios gyvos nė ne- 
pažinojo. 

— Ne, - griežtai tarstelėjo jis, — ir tai anaiptol ne dėl mi- 
rusiųjų baimės. 

Vyras prisipažino prieš kelias minutes netyčia atsidūręs 
ten, anapus šios sienos — durys buvo neužrakintos. Nors 
stebėjosi ten išvystu vaizdu, išlaikė vidinę ramybę ir net yra 
pasirengęs reikalui esant ten sugrįžti — žvilgtelėti ir gauti 
kokį paaiškinimą. Bet pasirašyti dokumentą? Ne, jis tam 
neturi teisės. 

Žmogiškųjų išteklių vadovas jautė, kad stoja skersai ke- 
lio. Ir kurių galų jis čia taip spyriojasi? Juk vis tiek viskas 

aišku kaip dieną. Ir ką jis bando nubausti? Naktinės pa- 
mainos viršininką? Žurnalistą? Ar šitą ilgaliežuvį, juos vi- 
sus įpainiojusį į šį skandalą. Ir kas gi nutiktų, jei trumpam 
dirstelėtų į amžinu miegu užmigusios valytojos veidą? Ne- 
jau baiminasi įkliūti į meilės pinkles? Iš kur ta beprotiška 
mintis? Nejau įmanoma įsimylėti mirusią moterį... 

Jis atsargiai pakėlė geltonus raktus, numestus šalia be- 
vardžių dokumentų, ir pasiteiravo, ar šie iš tiesų priklausė 
jo darbuotojai. Laborantas tik gūžtelėjo pečiais. 

— Esant teroristinio išpuolio suirutei, niekada niekuo ne- 
gali būti tikras. Šiaip ar taip, raktai buvo jos krepšyje, šalia 
garsiojo algalapio. Kodėl turėtų būti ne jos? Visų kitų per 
išpuolį žuvusių asmenų tapatybės jau nustatytos, ir neatro- 
do, kad kas nors būtų pasigedęs raktų... 

Žmogiškųjų išteklių vadovas linktelėjo galvą ir apsidairė 
aplinkui. Tik dabar pastebėjo, kad jiedu kalbasi belangėje 
patalpoje, tiesa, itin aukštomis lubomis, todėl ir susidarė 
įspūdis, kad veriasi didžiulė erdvė. Palubėje kabalduojanti 
vienintelė plika, bet itin stipri lemputė plieskė šalta šviesa. 

Jai berdegus, - į galvą lindo keistos mintys, — prireikia 
ypatingai aukštų kobėčių, kad būtų galima ją pakeisti. 

Nežymiai šypsodamasis, žmogiškųjų išteklių vadovas 
kreipėsi į laborantą: 

— O kodėl norint nustatyti tapatybę būtina Žiūrėti į pa- 
laikus? Juk mums žinomas velionės adresas. Galima surasti 
jos butą ir patikrinti, ar raktai tinka. Tai būtų netiesioginis 
įrodymas, tačiau šimteriopai patikimesnis už žvilgsnį, pa- 
remtą tik atminties nuotrupomis. 

— O kas tada? - laboranto akyse švystelėjo viltis. 

— Jei raktai nuo moters buto durų tiktų, pasirašysiu do- 
kumentą, lyg iš tikrųjų būčiau ją atpažinęs. 

Jaudulio apimtas vyras plėšte nusiplėšė nuo galvos beretę 
ir numetė ją ant tuščių neštuvų. 

Tegu ir religingas, tegu ir bobemos atstovas, — dingtelėjo 
skyriaus vedėjui, — 5e/ plikas kaip tilvikas. 

— Tarkim, kad yra tokia galimybė. Bet kas ten keliaus? 

— Aš, - nedvejodamas tarsi per sapnus tarstelėjo žmogiš- 
kųjų išteklių vadovas ir pats nustebo tokio savo pasiryžimo. 

— Jūs? 

— Kodėl gi ir ne? Žinoma, su sąlyga, kad nepulsite apie 
tai pranešinėti spaudos, kurią taip didžiai vertinate, atsto- 
vams. Kiek dabar valandų? Dar nėra nė dešimtos. Tai vi- 
sai netoli, nemanau, kad būtų sunku rasti. Jeruzalėje tikrai 
nepasiklysiu. Gerai pagalvojus, o kodėl ten neapsilankius? 
Juk kol nepalaidota, toji moteris priklauso mums. Ir jeigu 
nei artimieji, nei pažįstami jos neieško, mes, kitaip tariant, 
administracijos atstovai, esame už ją atsakingi. Galbūt net 
paaiškės, kad koks nors draudimo ar žalos atlyginimo fon- 
das jos sūnui privalo išmokėti piniginę kompensaciją... Juk 
toji moteris turi sūnų, bent jau taip sakėsi. Jei nieko prieš, 
galiu pasirašyti, kad paimu raktus, kad būtų lengviau at- 
pažinti palaikus. Matote, neišsisukinėju nuo Žmogiškųjų 
išteklių valdymo skyriaus vedėjo pareigų, o apie £ai, jei tik 
panorėsite, galėsite nedelsdamas pranešti žalčiui. O kad 
išsklaidyčiau bet kokias abejones, kad iš tikrųjų nejaučiu 
jokios baimės ar pasidygėjimo mirusiesiems, esu pasirengęs 

dar sykį bent trumpam ten užsukti... į pasaulį kitapus sie- 
nos... būčiau dėkingas, jei mane ten palydėtumėte ir smul- 
kiau paaiškintumėte, kaip saugote palaikus, nes patalpoje 
nėra jokio kvapo. Padarytumėte man didžiulę paslaugą. 

Laborantas su aistriu užsidegimu atvėrė lankytojui vidines 
duris ir vėsioje patalpoje įjungė šviesą. Neštuvai su žmonių 
palaikais, pastebėti prietemoje per pirmąjį apsilankymą, 
niūksojo išrikiuoti dviem eilėmis. Vieni jų buvo standžiai 
įvynioti ir sutvirtinti, kiti pridengti tik permatoma celo- 
fanine plėvele. Nuo šalčio ar jaudulio žmogiškųjų išteklių 
vadovą nukrėtė šiurpas. Pirmasis netikėtai kilęs klausimas 
buvo labiau susijęs su filosofiniais pamąstymais nei papras- 
ta fiziologija: 

— Kada mirštantįjį galima pradėti vadinti mirusiu? Kada 
žmogaus kūnas virsta lavonu? Kada — palaikais? Ar tai nu- 
statoma tyrimais, ar tai tik skirtingos sąvokos tam pačiam 
reiškiniui įvardyti? Ar tai tik laiko, ar ir esmės klausimas? 

Nuo miglotų lankytojo svarstymų laborantas atrodė su- 
trikęs. Anksčiau jam nebuvo kilę panašūs klausimai. Aki- 
mirką pamąstęs, galop pateikė sausą atsakymą: 

— Tai laiko klausimas. Tiesa, yra išimčių. 

— Pavyzdžiui? 

— Tarkim, kai žūstama kare. Ten viskas vyksta daug 
greičiau. 

Nė neįspėjęs energingasis laborantas nuo vienų neštuvų 
nutraukė celofaninę plėvę, po kuria gulėjo rusvas moters 
lavonas su beveik išsitrynusiais veido bruožais. 

— Turbūt šie skirti anatomijos studijų tyrimams, - spėlio- 
jo žmogiškųjų išteklių vadovas. Žengęs žingsnį prie neštuvų, 
jis atidžiai apžiūrėjo negyvą kūną, matyt, ne tiek savo gidui, 
kiek sau pačiam bandydamas įrodyti, kad yra bebaimis. 

— Tikra tiesa. 

— Ne tyrimams? 

— Ne. 

— O dabar gal galėtumėte man paaiškinti, - žmogiškųjų ište- 
klių vadovo balsas suvirpėjo, - kaip pavyksta atsikratyti specifi- 
niu kvapu? Juk nemalonus kvapas gąsdina labiau nei vaizdas... 

— Iš tikrųjų kvapas yra, - laborantas vos pastebimai šyp- 
telėjo. - Nejaučiate todėl, kad jis labai silpnas. Kas čia pra- 
leidžia daug laiko, tokį iš tolo gali užuosti. 

- Ir vis dėlto... - žmogiškųjų išteklių vadovo smalsumas 
augo, sakytum, tai būtų mirties ir gyvybės klausimas. — 
Kaip jums pavyksta juo atsikratyti? 

— Jūs išties norite tai sužinoti? 

- Jei tai pernelyg nesudėtinga... 

— Sudėtinga? Ne itin... 

Laborantas pakratė alkoholio, formalino, fenolio ir dis- 
tiliuoto vandens mišinį, kuris mirusiajam suleidžiamas 
praėjus keturioms valandoms po mirties, kai iš organizmo 
pasišalina visos natūralios kūno išskyros. Tai paprasta ir 
veiksminga priemonė. 

— Ir žudikams? - išsprūdo skyriaus vedėjui. 

— Ir jiems, — nusikvatojo laborantas. 

Lavoninės lankytojas svarstė, ar tuo ir baigti savo vieš- 
nagę, ar dar šiek tiek ją pratęsti, ir nusprendė dar mažumė- 
lę pavaikštinėti iš lėto tarsi smalsus muziejaus lankytojas. 
Ant neštuvų nebuvo jokių įrašų, tik skaičiai. Nežinia kodėl 
standžiai įvynioti palaikai jį domino labiau nei pridengti 
celofanine plėvele. Metęs paskutinį žvilgsnį, vyras vis dėlto 
nusprendė atsisveikinti, tačiau nesusitvardė neuždavęs pas- 
kutinio klausimo. 

— Kiek vidutiniškai jie čia gali išgulėti? 

— Daugiausia metus. 

— Metus? 

— Tai ilgiausias laikotarpis, kiek galima laikyti palaikus. 
Tada juos būtina palaidoti. 

— Ilgiausias? 

— Numatytas įstatymo. 

— Įdomu... Be galo įdomu... Ar galite parodyti seniau- 
siai čia užsilikusius? Kaip pavyksta juos išlaikyti? 

Lavoninės laborantas vedžiojo žmogiškųjų išteklių va- 
dovą tarp neštuvų, nuo vienų buvo nusmukusi celofaninė 
plėvelė. Po ja gulėjo raukšlėto, barzda apžėlusio, ryškių 
veido bruožų senyvo vyriškio kūnas. Ant užmerktų akių 
vis dar buvo matyti įnirtingos kovos su mirtimi, vykusios 
mažne prieš metus, pėdsakai. Artimųjų jau kadaise pamirš- 
ta agonija atkakliai nenorėjo palikti mirusio kūno. Ivirto 
stoto žmogiškųjų išteklių vadovo, įsisupusio į šiltus žiemi- 
nius drabužius, nugara nuvilnijo šiurpas; pirštinėtas rankas 
susikišęs į kišenes, jis ir vėl nugrimzdo į apmąstymus: 

— Nėra abejonių, kad bent kartą kiekvienam čia būtų 
pravartu užsukti: galvoje išsyk nuskaidrėtų supratimas, kas 
gyvenime svarbiausia. 

Laborantas pritariamai linktelėjo galvą. 

— Tiesa. O ypač - kas visiškai nereikšminga. 

Žmogiškųjų išteklių vadovui raukšlėtas gelsvas miru- 
siojo veidas pasirodė panašus į pergamentą. O štai krūtinė 
priminė seno šventraščio puslapį. 

— Įdomu, - šnabždėjo jis. - Čia išties įdomu... 

Pakėlęs akis į laborantą, kuris atrodė patenkintas lanky- 
toju, žmogiškųjų išteklių vadovas paklausė, ar jis pats reli- 
gingas žmogus. Stambaus sudėjimo vyras atsakė neigiamai, 
nors pripažino, kad pasitaiko akimirkų, kai nori nenori turi 
kuo nors patikėti, kad čia besisukinėdamas neprarastum 
dieviškojo atvaizdo, kai aplink šitiek užgesusių gyvybių. 

Ritmingai tiksintis didžiulis sieninis laikrodis priminė, 
kad laikas nestovi vietoje. Po šios viešnagės vargu ar kas 
išdrįs apkaltinti jį išpuoselėtu skoniu. Skyriaus vedėjas jau 
buvo bepasukantis išėjimo link, tačiau akimirką stabtelėjo 
ir prislopintu balsu pasiteiravo, kur guli valytojos palaikai. 

— Tiesa, — nežinia kodėl jis jautė pareigą tą pasakyti, — 
pagal išsilavinimą ji buvo mechanikos inžinierė. 

— Jų čia nėra. Ana ten nedidelė šaldymo patalpa. O gal 
vis dėlto? — laborantas dar sykį pabandė laimę ir grįžo prie 
ankstesnio prašymo. 

Žmogiškųjų išteklių vadovas buvo neperkalbamas. Nie- 
kada nedrįstų laiduoti pažinęs žmogaus, kurį kadaise matė 
tik priešokomis, palaikus. 


II2 


17 


Automobiliui riedant pažliugusiomis ištuštėjusios rytinės 
Jeruzalės gatvėmis, kurių žibintai, regis, skleidė silpnesnę 
šviesą nei vakarinėje miesto dalyje, žmogiškųjų išteklių va- 
dovui trečią sykį kilo pagunda su seniu pasidalyti paskuti- 
nėmis naujienomis. Nusprendęs, kad Jeruzalės simfoninio 
orkestro koncertas jau turi būti pasibaigęs, vyras surinko 
įmonės direktoriaus namų telefono numerį ir, įjungęs lais- 
vų rankų įrangą, kantriai laukė galimybės su juo šnektelti. 
Kitame gale pasigirdo namų prižiūrėtojos balsas; sunkiai 
atpažįstamu akcentu moteris mandagiai pranešė, kad namų 
šeimininkas dar negrįžęs iš koncerto, kuris šįvakar užsitęsė 
dėl ilgos simfonijos, ypač antrosios jos dalies. 

— Turbūt vienas paskutiniųjų Mahlerio kūrinių, - spėlio- 
jo Žmogiškųjų išteklių vadovas, šioks toks muzikos žinovas. 

Neatrodė, kad namų prižiūrėtoją būtų dominę kompozi- 
toriai ar jų kūriniai, nebent tik jų trukmė. Tiesa, to visiškai 
pakako sužinoti, kad įmonės direktorius sugrįš ne anksčiau 
nei vidurnaktį. Jei žmogiškųjų išteklių vadovas jam norėtų 
palikti Žinutę, ji pasiruošusi užrašyti kiekvieną žodelį. Vy- 
ras nusprendė nieko nesakyti, kad tik senis nepamanytų, 
jog reikalas sėkmingai baigtas, ir jis gali sau ramiai ilsėtis. 

Kirtęs nematomą, bet amžiną sieną tarp rytinės ir va- 
karinės miesto dalių, žmogiškųjų išteklių vadovas įsijungė 
radiją pasiklausyti tiesioginės koncerto transliacijos. 

Ne, tai ne Mahleris. Jo muziką jis kuo puikiausiai pažįs- 
ta. Nors skambesys gal kiek ir panašus. Gal kokia variacija 

jo kūrinių tema. Obojaus ir klarneto partijos skamba be- 
veik kaip Mahlerio. Ritmingas pasikartojančių, kone lau- 
kinių garsų pliūpsnis žmogiškųjų išteklių vadovui suteikė 
įkvėpimo ir jis ranka energingai ėmėsi į ritmą diriguoti, 
lėkte pralėkdamas pro naujai atstatytą kvartalą ir motinos 
namą, o pasukęs už kampo pralenkė ir savo senąją mokyk- 
lą. Kieno šis muzikos kūrinys? Jei turėtų galimybę ilgėliau 
jo paklausyti, neabejotinai atpažintų autorių. Deja, Jeruzalė 
pernelyg maža, kad savyje sutalpintų ištisą simfoniją. Štai ir 
Nachalat Achim kvartalas, o už kampo didžioji turgavietė, 
kurioje ir nugriaudėjo tas nelemtas sprogimas. Ušos gatvė, 
kurioje iki išpuolio gyveno žuvusioji, turėtų būti nuokal- 
nėje. Siekdamas išvengti vienos krypties eismo gatvelių ir 
akligatvių labirinto ir atsisakęs vilties išklausyti simfoniją 
iki galo, žmogiškųjų išteklių vadovas išjungė radiją, sustojo 
pagrindinėje gatvėje, iš laisvų rankų įrangos išėmė mobi- 
liojo ryšio telefoną ir įsimetė jį į gilią palto kišenę. 
Pasigirdus beldimui į duris, visos, išskyrus vyriausiąją seserį, 
dar nesbėjusią nusivilkti suknelės, jau buvome apsirengusios pi- 
žamas. Nors tėvelis su mama, prieš išvykdami į antrąsias prieš 
metus našlių tapusio rabino vestuvės, mus griežtai įspėjo bo de- 
šimtos vakaro šiukštu niekam neatverti durų, net jei anapus jų 
belstysi močiutė, šis netikėtas beldimas mus taip sujaudino, kad 
neįstengėme atsispirti smalsumui ir nuskubėjome atidaryti durų. 
Buvome tikros, kad tai močiutė atėjo mums palinkėti labos nak- 
ties. Užuot basiteiravusios: „Ar tai tu, močiute? Gal nusprendei 
pas mus pernakvoti?“, nieko nelaukdamos atlabojome duris ir 

mąjį pasauliečio drabužiais, aukštaugį, tvirto sudėjimo vyriškį 
trumpai kirptais plaukais, visai kaib mamos, kai ši prieš mie- 
gą nusiima peruką. Jis pasiteiravo, ar nežinome, kur gyvena 
moteris vardu Julija Ragajev, kurios jis ieškojęs visame pastate, 
nuo viršutinio iki abatinio aukšto, tačiau taip niekur ir nera- 
dęs jos vardo. Užuot paskubomis uždariusios duris, užkabinu- 
stos sklendę ir toliau su nebažįstamuoju kalbėjusios pro mažytį 
tarpelį, kaip mus kad mokė tėvelis, visos choru Jam atsakėme: 
„Ji čia nebegyvena, nei aukštai, nei žemai; išsikėlė į kiemą, į 
priestatą, kuris kadaise buvo kaimynės sandėlis. Tai jos naujoji 
vieta.“ Mūsų vyriausioji sesuo, kuriai labai nepatinka, kai at- 
sakinėjame mes, mažylės, beregint mus nutildė ir bati pranešė: 
„Bet dabar jos nerasite. Ji dirba naktinėje pamainoje didžiulėje 
kepykloje. Kartais ji mums atneša saldžios chalos šabui.“ Viena 
mūsų, vidurinioji, pertraukė seserį: „Netiesa, neklausykit jos, ją 
atleido iš darbo, o tėtis mano, kad ji galbūt apskritai išvyko iš 
Jeruzalės, nes jau kelias dienas jis jos ieško, bet niekaip neranda.“ 

Nepažįstamasis nusišypsojo ir ramiu balsu prisistatė esąs 
kepyklos vadovas, todėl gandai, esą ji buvo atleista 1š darbo, 1š 
piršto laužti. Jei dar atsimename, prieš savaitę čia, turgavietėje, 
įvyko sbrogimas, Julija Ragajev ten buvo sunkiai sužeista ir da- 
bar guli ligoninėje. Štai jis tiesiai iš ten ir atėjęs, turi raktus nuo 
jos namų durų ir jos brašymu dabar norėtų baimti kelis jai reika- 
lingus daiktus. Nepažystamasis skambtelėjo mažyčiais rakteliais. 

Nebegstengėme susitvardyti, nes visi šio pastato vaikai — 
mergaitės ir berniukai — pažinojo Juliją, geraširdę, ramią mo- 
terį, nors ji tr nepriklausė mūsų religinei bendruomenei, todel 
pratrūkome šaukti: „Vaje, vaje, sergėk Viešbatie, kas jai nutiko? 

Kur ji baguldyta? Nes mama, o ir tėtis, žinoma, panorės ją ab- 
lankyti, kaip įsakyta šventu ligonių lankymo briesaku.“ 

Nepažįstamasis pakėlė ranką: „Ramiau, ramiau, mergaitės. 
Ji labai serga, todėl šiuo metu draudžiama ją lankyti. Pasaky- 
kite, mergaitės, ar pastarosiomis dienomis jos kas nors ieškojo?“ 

„Ne, ne, — vienbalsiai jam atsakėme. — Niekas pas ją ne- 
buvo atėjęs. Mes čia viską matome.“ Vyras balingavo galvą tr 
paklausė, kur čia galima uždegti šviesą ir kaib išeiti į kiemą. 
Buvome visiškai pamiršusios apie pavojaus galimybę, todėl vy- 
riausioji sesuo stryktelėjo ir basiūlė: „Eime, eime, balydėsiu jus, 
viską parodysiu.“ O mums tyliai paliepė: „Pakaks, pakaks, mer- 
gaitės, eikite miegoti.“ 

Kaib galima miegoti, kai mūsų didžioji sesuo viena eina su 
nebažįstamu vyru ir dar ne iš mūsų religinės bendruomenės. 
Štai kodėl visos Penkios, net ir mažiausioji, kuriai vos treji, to- 
kią šaltą naktį vienais naktiniais marškiniais patraukėme jiems 
įkandin, kad šiukštu nieko bloga nenutiktų. Aklinoje tamsoje 
strakaliodamos ber balas, stengdamosi nesuklubti užkliuvusios 
už lentgalių ir senų indų, lenkdamos galvą, kad išvengtume 
skalbinių virvių, parodėme nepažįstamajam priestatą, kuria- 
me kadaise buvo sandėlis. Pastebėjome, kad iškabą su senuoju 
Jos vardu buvo nuplėšęs vėjas; buvo likusi tik toji su naujuoju 
vardu iš šventosios Toros, kurią pačios pakabinome ant jos durų. 
Ji tik nusišypsojo ir nė nemanė tam priešintis. 

Žmogiškųjų išteklių vadovui jau pirmasis bandymas buvo 
sėkmingas ir jis nesunkiai atrakino duris, vadinasi, ir an- 
truoju buvo galima ką nors atrakinti. 

Užduotis, patikėta dar popiet, pagaliau sėkmingai baigta, - 
nusprendė jis. —- Nelieka abejonių — tai išties ta pati moteris. 
Tai darbuotoja, kuri, tenka pripažinti, iki šiol briklauso mums, 
žmogiškųjų išteklių valdymo skyriui. 

Ir ko tos mielos mergaitės, kurių viena galėtų būti mano 
dukros amžiaus, čia mindžikuoja vienais naktiniais marški- 
niais ir drebėdamos iš šalčio niekur nemano iš čia trauktis? 
Ko jos lūkuriuoja? Kai durys taip lengvai atsirakino, galbūt ti- 
kisi savo akimis pamatyti, kaip rankiosiu jų pamiltai šių namų 
gyventojai reikalingus daiktus. Vyriškis nusišypsojo ir tarė: 

— Mielos mergaitės, labai jums ačiū, man išties padėjo- 
te, bet daugiau man jūsų pagalbos nebereikia. Lauke šalta 
ir žvarbu, be to, jau vėlus metas. Labai prašau, mielosios, 
viens du keliaukite namo ir marš į lovą, kitaip galite susirgti. 

Visas šešias sesutes, nuo didžiausios iki mažiausios, šis 
griežtas, nors ir tėviškas nepažįstamo vyro tonas sutrik- 
dė, akimirką mergaitės dvejojo, ar apskritai verta klausy- 
tis nereligingo Žmogaus nurodymų. Tada tarsi pabaidytas 
paukščių pulkelis visos drauge pasileido tekinos nė sykio 
nežvilgtelėdamos atgal į nepažįstamąjį, jau spėjusį pra- 
dingti tamsoje skendinčioje, skersvėjų košte perkoštoje lū- 
šnelėje, kurioje tvyrojo išsivadėti taip ir nespėjusio miego 

Žmogiškųjų išteklių vadovas apgraibomis spustelėjo 
elektros mygtuką. Įsižiebė blanki drumzlina šviesa, todėl 
iš pradžių vyras nė nepastebėjo nedidelio stalinio šviestuvo, 
o kai galop ir šis pateko į akiratį, įjungė ir jį. Regis, ten 
viešpatavusios prietemos ničniekas nebūtų įstengęs išvai- 
kyti, sakytum, būtų aptemusios akys. Priėjęs prie lovos, vy- 
ras pastebėjo, kad ši nepaklota, tarytum aną lemtingą rytą 
šių namų gyventojai miegus būtų išvaikęs blogas sapnas. 
Stumtelėjęs pagalvę, jis pastebėjo dar vieną šviestuvą, kurį 
taip pat nedvejodamas įjungė: na, pagaliau bent jau galima 
įžiūrėti, kas čia yra ir ko nėra. 

Akimirksnį žmogiškųjų išteklių vadovas žingtelėjo ata- 
tupstas. Ar apskritai jis turintis teisę čia būti? Tiesa, galvo- 
je sukosi ir visa virtinė pasiteisinimų. Šiuo metu pernelyg 
jau daug akių nukrypo į žuvusiąją, o savaitgalio numeryje 
grasinama juos viešai apkaltinti sukrečiančiu abejingumu 
ir snaudžiančia sąžine, todėl, užuot ieškojus pasiteisinimų, 
derėtų parodyti didesnį rūpestį, užuojautą ir norą bendra- 
darbiauti. Kaip dera pasirūpinti žuvusiosios daiktais. Gal- 
būt net atlyginti žalą. Būtent žalą. Nejau tai neįmanoma? 

Lovos kojūgalyje mėtėsi lėlė — basakojis vienuolis, gal- 
vą dengė juodas gobtuvas, o liūdname veide — juodas linų 
pluošto barzdos atvašynas. Pagautas smalsumo žmogiškų- 
jų išteklių vadovas pakėlė lėlę ir pabandė suprasti, iš ko ši 
pagaminta. Apžiūrėjęs niūraus veido vienuolį, pasodino jį 
ant lentynos, šalia nedidelio radijo imtuvo, kurį neatsispyrė 
pagundai įjungti — tikėjosi sugauti paskutines koncerto aki- 
mirkas. Žmogiškųjų išteklių vadovas nusimovė pirštines ir 

įniko sukioti radijo stočių ratelį; nors stotys bandė viena kitą 
perrėkti, vyrą galiausiai užliejo dar negirdėtos, itin skam- 
bios simfonijos banga; nuaidėjo vienišas pratisas trimito 
garsas. Nepaleisdamas radijo imtuvo iš rankų, skyriaus ve- 
dėjas, sudrebėjęs iš jaudulio, nuo pinto klibančio krėslo nu- 
kėlė gėlėtą palaidinę, klestelėjo į jį ir stipriai užsimerkė. 

Dar einant ankstesnes prekybos agento pareigas, vyrui 
nemažai laiko teko praleisti viešbučiuose, todėl būgštau- 
damas, kad neužkluptų nemiga, jis priprato neiti miegoti 
anksčiau vidurnakčio. Kai teko palikti namus ir laikinai 
apsigyventi pas motiną, vakarop, prasidėjus vakaro ži- 
nioms, vyras įpratino save trumpai, bet giliai nusnausti, 
kad vėliau pakaktų jėgų kelias valandas praleisti miesto 
pakraštyje neseniai atsidariusiame bare, kur tikėjosi naujų 
pažinčių. Šįvakar, iš paskos vis dar velkantis darbo šleifui, 
žuvusios valytojos kambarėlyje galima nebent simboliškai 
snūstelėti, kol pagaliau pasibaigs koncertas ir įmonės di- 
rektorius sugrįš namo. 

Nors už nugaros durys ir priešpriešiais esantis langas 
buvo užverti, o jis nei nusivilko paltą, nei nusirišo šaliką, 
šaltis kiaurai smelkė. Pakilęs surasti jo priežasties, skyriaus 
vedėjas pagaliau pastebėjo, kad praviras tualeto langelis. 
Nuo šio iki artimiausios tvoros buvo nutiesta skalbinių vir- 
vė. Blyškioje mėnulio šviesoje vyras pastebėjo vėjyje besi- 
plaikstančius moters drabužius. Jei neatsiras nei giminai- 
tis, nei pažįstamas, galintis pasirūpinti jos daiktais, teks 
to prašyti sekretorės. Šią, nereikia nė abejoti, nudžiugintų 
bet kokia užduotis, galinti bent trumpam atitraukti nuo 

kompiuterio. Tiesa, lango verčiau nepalikti atviro. Žmo- 
giškųjų išteklių vadovas apsimovė pirštines, viena ausimi 
pabandė sugauti simfoninio kūrinio pabaigos ženklus, o 
kai patirtis ir nuojauta pakuždėjo, kad šių dar nė kvapo, 
išskubėjo į kiemą; neskubėdamas apėjo aplink priestatą, 
kuris, šią žiemišką valandą prigriozdintas lentgalių ir senų 
indų, atrodė panašus į pasakų trobelę. Tada nuo tvoros nu- 
kabino skalbinių virvę ir atsargiai nurankiojo lietaus per- 
merktus, lapais ir purvu apdrabstytus moteriškus apatinius, 
kurie atrodė neįtikėtinai lengvi. Grįžęs į vidų, skalbinius 
suvertė į kriauklę. Mažumėlę padvejojęs, ar turi teisę taip 
elgtis, atsuko čiaupą ir, pakišęs juos po vandeniu, kuris, jo 
nuostabai, iškart pradėjo bėgti karštas, kruopščiai juos iš- 
skalavo. Regis, priestato savininkas vandentiekį pasirūpino 
prijungti prie centrinės šildymo sistemos. 

Neabejoju, kad naktinės pamainos viršininkas mielai su 
manimi apsikeistų vietomis ir plautų mylimosios apatinius, 
bet neleisiu jam čia net prisiartinti. Ir taip dėl jo netramdo- 
mų jausmų kilo tokia sumaištis. Už sienos skambanti muzi- 
ka rodė pirmuosius pabaigos ženklus. Žmogiškųjų išteklių 
vadovas, kriauklėje palikęs skalbinius, užsuko čiaupą. 

Vyras jau ėmėsi gailėtis, kam apskritai sumanė nudžiaus- 
tyti nuo virvės drabužius, ir prisiekė sau daugiau neprisiliesti 
prie jokio velionės daikto: nesiknaisioti stalčiuose, neieškoti 
dokumentų ar nuotraukų. Visiškai nieko, nes antraip dar 
koks lyg iš žemės išdygęs jos giminaitis ar pažįstamas ims 
ir apkaltins jį poelgiais, apie kuriuos baisu net pagalvoti. Ir 
kaip tada reikės pasiteisinti? Kur pats iki šiol buvai? Kodėl 

nesidomėjai, kur ji dingo? Žmogiškųjų išteklių vadovas ir 
vėl susmuko į supamą pintą krėslą ir, klausydamasis pas- 
kutinių dabar jau aiškiai besibaigiančios simfonijos garsų, 
akimis bėgiojo po mirusios moters valdas. Galbūt lova liko 
neklota todėl, kad aną lemtingą rytą ji tikėjosi sugrįžusi dar 
mažumėlę nusnūsti. Juk šiaip aplinkui viskas buvo tvarkin- 
ga ir švaru. Nors moteris gyveno kukliai, buvo justi geras 
skonis. Ant stalo buvo švari lėkštė, o šalimais sulankstyta 
servetėlė — paskutinės taip ir nebaigtos vakarienės požy- 
miai. Plonytėje vazelėje buvo pamerktos dvi dar nenuvytu- 
sios plukės, nors vanduo jau buvo spėjęs išgaruoti. 

Ant sienų nesimatė nė vienos nuotraukos, net ir tų, kurie 
jos pačios buvo paminėti gyvenimo aprašyme. Nei sūnaus, 
kurio tėvas pasirūpino kuo greičiau jį iš čia išplėšti, nei 
senyvo, ją čia vienui vieną likimo valiai palikusio draugo, 
nei senos kaime gyvenančios motinos, kuri tikėjosi čia ap- 
lankyti dukterį. Vos vienas vienintelis mėgėjiškos rankos — 
galbūt jos pačios - anglimi pieštas eskizas: tuščia Jeruzalės 
senamiesčio gatvelė, horizonte susiliejanti su didele akme- 
nine mečete kupoliniu stogu ir neaukštu minaretu. 

Didinga muzika įstrigo ausį rėžiančiame disonanse, iš 
kurio kaip įmanydama bandė išsikapanoti. Nedidukas ra- 
dijo imtuvas iš paskutinių jėgų stengėsi perduoti sudėtingą 
kūrinio pabaigą. Staiga Žmogiškųjų išteklių vadovas supra- 
to, kas jo autorius. 

Tai jis, nėra abejonių, — mintyse šūktelėjo vyras, viena 
ranka diriguodamas. — Tik tas pamaldus vokietis gali šitaip 
varginti klausą. 

Žmogiškųjų išteklių vadovas liko patenkintas, kad pa- 
galiau pavyko įminti mįslę. Paskambinęs seniui, nustebins 
jį ne tik tinkamai sutvarkytu reikalu, bet ir įspūdžiais apie 
koncertą. 

Tik įsivaizduokite, ir aš drauge su jumis klausiausi mu- 
zikos, o tuo pat metu sugebėjau dar ir dirbti. Tiesa, taip ir 
nesupratau: tai jo septintoji ar aštuntoji simfonija. 

Nežinia kodėl, tačiau žmogiškųjų išteklių vadovui pa- 
tiko ši lūšna, besiglaudžianti pačioje senamiesčio širdyje, 
religingų ortodoksų kvartale. Įdomu, kiek už tokią skylę 
drįstama plėšti nuomos. Moters tapatybės nustatymo pro- 
cesas vyko sklandžiai. 

— Julija Ragajev, Julija Ragajev, — tuščioje erdvėje nuai- 
dėjo garsiai tariamas moters vardas. - Julija Ragajev, Julija 
Ragajev. 

Žmogiškųjų išteklių vadovas apgailestavo, kad šios da- 
bar jau mirusios moters, keleriais metais už jį vyresnės, pa- 
slaptinga šypsena prasprūdo jo nepastebėta. Paskutiniuo- 
sius vokiškos simfonijos garsus staiga sutrikdė vos girdimas 
mobiliojo telefono skambesys. Laimei, skambinęs žmogus 
buvo išties atkaklus, nes skyriaus vedėjui pasirodė tikras 
iššūkis žieminio palto kišenių labirinte surasti pasiklydus;į 
mažytį aparatą. 

— Minutėlę, — šūktelėjo jis atkakliajam skambintojui ir 
puolė tildyti radijo imtuvo, tačiau visiškai jo neišjungė. 

Vėl pridėjęs mobilųjį telefoną prie ausies, žmogiškųjų iš- 
teklių vadovas išgirdo motinos balsą. Pasirodo, sūnaus pa- 
sakojimas išvaikęs miego likučius ir jai be galo knieti suži- 

noti, ar jis jau apsilankė ligoninėje ir ar jau surado tinkamą 
asmenį, galintį jį išvaduoti nuo šios atsakomybės. 

— Taip, — atsiduso vyras, —- pakilau į Skopo kalną, sura- 
dau lavoninę ir perdaviau visą informaciją. Pasirodo, jiems 
to nepakanka; jie bandė mane priversti atpažinti palaikus. 

— Ir sutikai? — pastėrusi iš siaubo riktelėjo motina. 

— Ne, nieku gyvu. Nesu toks naivus. Pati pagalvok - kaip 
galėčiau atpažinti žmogų, kurio neprisimenu? 

Atrodo, motina pagaliau liko patenkinta. 

— Gerai, kad esi atsargus. Nekišk nagų, kur ne tavo. Šį- 
syk pasielgei teisingai. Tai kur dabar esi? Ar tik ne bare? 

Žmogiškųjų išteklių vadovas akimirką dvejojo, ar pasa- 
kyti motinai tiesą, ir galiausiai nusprendė nieko neslėpti. 

— Jos bute? Kurių galų? 

Jis pasistengė kuo trumpiau viską paaiškinti. 

- Ir raktas tiko? 

- Žinoma. 

— Tai ko dar ten ieškai? 

— Nieko. Šiaip sau. Dairausi. Svarstau. Galbūt prireiks 
ir daugiau paslaugų — tarkim, artimiesiems išsiųsti jos 
daiktus... 

— Būk atsargus, tik nieko neliesk. 

— Dievaži, kodėl turėčiau? Ką čia liesti? Palauk, mama, 
minutėlę... 

Atrodo, kad paskutinių simfonijos garsų publika liko, 
švelniai tariant, nustebinta. Iš radijo imtuvo sklindantys 
negausūs, regis, tik iš mandagumo paleisti plojimai primi- 
nė tuščiaeigį variklį. Tiesa, ilgainiui — veikiausiai Žiūrovai 

nenorėjo nuvilti orkestro muzikantų - jų pagausėjo. Žmo- 
giškųjų išteklių vadovas turėjo vilties, kad koncertas senio 
pernelyg nenuvargino. Jam knietėjo dar šiąnakt viską iki 
smulkmenų jam papasakoti. Vyras atsargiai pagarsino radi- 
jo imtuvą tikėdamasis, kad pranešėjas paskelbs kūrinio pa- 
vadinimą. Buvo girdėti čia garsėjantys, čia vėl atslūgstantys 
plojimai, primenantys banguojančią jūrą. Viena gailestinga 
siela, bandydama padrąsinti orkestrą, o galbūt net pati save, 
šūktelėjo pratisą Bravo, tačiau tai ir liko tik balsas tyruose. 
Šiaip ar taip, jau buvo vėlyvas metas. 

— Minutėlę, mama... vieną minutėlę... — vyras vėl pri- 
dėjo mobilųjį telefoną prie ausies, kad netikėtai stojusi tyla 
jos neįžeistų. 

— Kas nutiko? Ar su tavim kas nors yra? 

— Ne. Kas čia galėtų būti. Man tik labai svarbu sužinoti 
kūrinio, ką tik skambėjusio per radiją, pavadinimą. 

— Tai ko tau dar iš manęs reikia? 

— Iš tavęs, - žmogiškųjų išteklių vadovas suglumo. - Lyg 
ir nieko. 

— Tai labanaktis. 

— Šiąnakt pasistengsiu negrįžti labai vėlai. 

— Kada galėsi, tada ir grįžk. 

Iš radijo sklindančiam balsui nespėjus patvirtinti to, ką 
pačiam pavyko nustatyti, tiesioginę koncerto transliaciją 
paskubomis nutraukė žinios, o šios tą akimirką žmogiškųjų 
išteklių vadovui mažiausiai rūpėjo. 

Lietus ir vėl įkyriai barbeno į stogą. Vis sunkiau buvo 
kovoti su nuovargiu. 

Šiaip ar taip, - vyras bandė save drąsinti, — jei jau taip toli 
nueita, kad tik šiukštu senis neliktų nuviltas, būtų neteisinga 
pusiaukelėje viską mesti. Neabejoju, kad prie koncertų rūmų 
Jau laukia asmeninis vairuotojas, todėl netrukus tas didysis 
muzikos mėgėjas turėtų būti namuose. Jei būčiau praradęs svei- 
ką nuovoką, galbūt dabar neatsispirčiau pagundai mažumėlę 
snūstelėti velionės lovoje ir net užsikloti jos antklodė. Tačiau 
kol kas esu tik tas, kas esu. Nei beviltiškai įsimylėjęs beprotis, 
nei meilužis, nei mylimasis. Štai kodėl tik išlyginsiu sujauktą 


antklodę, užtiesiu lovatiese ir keliausiu sveikas, iš kur atėjęs. 

Po gero pusvalandžio žmogiškųjų išteklių vadovas dar sykį 
paskambino įmonės direktoriui ir šįsyk jį rado namuose. 

— Ar po Bruknerio Aštuntosios dar yra jėgų mane iš- 
klausyti? 

— Kodėl Aštuntosios? — nustebo senis. - Tai buvo De- 
vintoji. 

— Aaa, — skyriaus vedėjas lengvai pripažino suklydęs, 
nors anaiptol nemanė slėpti, kad šį tą išmano. - Nebaigta 
simfonija. 

— Nebaigta? — regis, senis nė nepasivargino pasidomėti 
programa. — Drįsčiau abejoti, kad „nebaigta. Juk truko il- 
giau nei valandą. 

— Džiaukitės, — postringavo pavaldinys, — kad teko iš- 
klausyti tik tris, o ne keturias dalis. Kompozitoriui, kanki- 

namam šitiekos dvejonių ir baimių, nebeužteko jėgų ke- 
tvirtąją užbaigti. Antraip dar mažiausiai valandą būtų tekę 
kankintis. O dabar ar pakaks kantrybės išklausyti, ką pa- 
vyko išsiaiškinti apie jus taip prislėgus; reikalą? Ar jaučia- 
tės pernelyg pavargęs ir norite pailsėti? 

— Snūstelėjau per koncertą, — atviravo įmonės direkto- 
rius. - Be to, tiek man to miego ir tereikia. Tad jei dar pats 
nenuėjai miegoti, užsuk pas mane, tiesa, šiek tiek vėliau. 
Man reikia truputėlio laiko pasiruošti. O dabar tik trumpai 
atsakyk — taip ar ne. Kalti mes? Ar ne? 

— Atsakingi. Regis, būtų tiksliausia taip įvardyti padėtį. 

— Dėl ko? 

— Vėliau paaiškinsiu, — skyriaus vedėjas nepanoro telefo- 
nu bandyti prisikasti iki viso reikalo šaknų. 

Buvo kone pirma valanda nakties, kai jis įžengė į di- 
delius prabanga alsuojančius namus, kuriuose anksčiau vos 
vieną vienintelį kartą teko lankytis. Tai buvo prieš kelerius 
metus, kai senis savaitę gedėjo anapilin iškeliavusios žmo- 
nos; žmogiškųjų išteklių vadovui jos gyvos neteko sutikti, 
todėl turėjo įtarimą, kad jos būta anaiptol ne senės. Tąsyk 
skausmu pasidalyti su gedinčiuoju buvo prigužėjusi pilna 
svetainė guodėjų. Sumurmėjęs kelis tokiu atveju būtinus 
žodžius, skyriaus vedėjas pasitraukė į atokų kampą ir maž- 
daug penkiolika minučių kiūtojo šalia didžiulės stiklinės 
spintos, kuri buvo kraute nukrauta įvairiaspalviais moli- 
niais ir gipsiniais duonos gaminiais, kokie tik kada nors 
buvo gaminami kepykloje. Štai ir šįkart, toje pačioje sve- 
tainėje vienui vienas lūkuriuodamas namų šeimininko, jis 

glaudėsi prie tos pačios stiklinės spintos, kurią naktimis 
apšviesdavo vidinis šviestuvas. Vos svečiui įžengus pro du- 
ris, indų kilmės nedidukė, tamsiaodė, žilaplaukė namų pri- 
žiūrėtoja paslaugiai paėmė iš jo paltą, šaliką ir pirštines ir 
nuskubėjo pakviesti namų šeimininko. Nejau direktoriaus 
lytinis potraukis visiškai pradingęs, jei namų prižiūrėtoja 
pasirinko tokią moterį? 

Pagaliau į svetainę įžengęs senis iš tiesų buvo senas kaip 
pasaulis. Nors čia atėjo tiesiai iš vonios, neatrodė, kad mau- 
dynės jį būtų nors šiek tiek atgaivinusios. Nors aukštaūgis, 
atrodė sukumpęs, karališka šukuosena sukežusi, veidas li- 
guistai blyškus, paakiuose dideli juodi ratilai. Pro chalato 
atlapą švietė nuogos šerpetotos kojos šlykščiai išsišovusio- 
mis venomis, stovėjo įsispyręs į skurdžiams pritinkančias 
aptriušusias šlepetes. Nuo minties, kad po chalatu senis 
veikiausiai yra visiškai nuogas, žmogiškųjų išteklių vadovas 
akimirką pajuto pasidygėjimą. Neatrodo, kad vakaro kon- 
certas seniui būtų pakėlęs ūpą. Atvirkščiai, sudėtinga mu- 
zika, regis, jį buvo visiškai išsunkusi, todėl ir nedegė aistra 
kuo greičiau sužinoti tyrimo rezultatų, galbūt jam labiau 
magėjo iš jauno ir sveikata trykštančio pavaldinio pasisem- 
ti energijos. Nė nepasiteiravęs, ar svečias pageidautų, senis 
pripildė dvi taures raudonojo vyno ir pirmas pakėlė savąją. 

— Na tai kaip? Ar viskas paaiškėjo? Ar pavyko ją atpažin- 
ti? Ar ji iš tikrųjų buvo mūsų darbuotoja? Tai kaip tuomet 
nutiko, kad buvo pamiršta? 

Žmogiškųjų išteklių vadovas nieko neatsakė, tik gurkš- 
telėjo vyno ir ištiesė plonytį segtuvą su dokumentais. 

— Prieš pradedant pasakoti, prašom žvilgtelėti. 

Abejingu veidu įmonės direktorius dar sykį akimis per- 
metė segtuvo pradžioje įsegtą straipsnį, tada ilgu raukšlėtu 
pirštu vieną po kito versdamas nuodugniai peržvelgė visus 
dokumentus, perskaitė šalimais sėdinčio skyriaus vedėjo 
ranka rašytą moters gyvenimo aprašymą, atvertė dar vieną 
puslapį, pakilo, įjungė stovintį šviestuvą ir prie nusilpusių 
akių pritraukė moters nuotrauką, sakytum, taip būtų ban- 
dęs grąžinti ją į gyvenimą. 

Žmogiškųjų išteklių vadovas įsipylė dar vyno. 

— Ar jums ji atrodo graži? — pašnibždomis paklausė se- 
nio, kuris jau rengėsi jam grąžinti segtuvą. 

Užkluptas tokio netikėto klausimo, direktorius dar sykį 
atvertė segtuvą. 

— Graži? Sunku pasakyti. Gal ir taip... bet kodėl klausi? 
Na, reikia pripažinti, joje yra šis tas aristokratiška. 

Žmogiškųjų išteklių vadovas dar sykį pajuto smūgį į pa- 
širdžius, sakytum, būtų kažko visam laikui netekęs. 

— Aristokratiška? — vyras atrodė nustebęs, o naujasis va- 
lytojos apibūdinimas jį tarsi įžeidė. — K3 turite galvoje? Ką 
joje pastebėjote? 

— K3 turiu galvoje? — įmonės direktoriui šis klausimas 
sukėlė juoką, nes buvo sunku į jį atsakyti. — Iš kur aš ži- 
nau... Ji man daro visiškos svetimšalės įspūdį... lyg būtų 
azijietiškos kilmės, nors ir šviesiaodė. 

Šįsyk žmogiškųjų išteklių vadovas nebeištvėrė. 

— Veikiausiai nė neįsivaizduojate, — pratrūko jis, — kad 
dėl jos buvau priverstas nusigauti iki ligoninės ant Skopo 

kalno ir net apsilankyti lavoninėje. Nėra ko slėpti, tiesiai iš 
ten pas jus ir atvykau. Pasirodo, ten jiems nepakako mano 
turimų dokumentų. Jie pareikalavo ją atpažinti, kitaip ta- 
riant, prašė, kad žvilgtelėčiau į palaikus. Aš, suprantama, 
atsisakiau. Pats pagalvokite: nejau turiu teisę prisiimti atsa- 
komybę už žmogų, kurį sykį mačiau tik probėgšmais. Ra- 
dau kitą išeitį. Tuojau papasakosiu. 

Įmonės direktorius klestelėjo į krėslą ir ranka palietė 
vyro kelią, sakytum, bandytų jį nuraminti. 

— Nagi, — senis pastūmė į šalį butelį vyno. — Jau vėlus 
metas, bet pradėkime nuo pradžių, viską iš eilės. 

Žmogiškųjų išteklių vadovas aprimo. Tiesa, nebuvo lin- 
kęs taip lengvai atsisakyti vyno, kuris pasirodė ypač gero 
skonio. Galvoje kirbėjo nauja mintis. Štai ir šis šalimais sė- 
dintis senis, kad ir koks turtingas, kaip paprastas darbuo- 
tojas trokšta būti įtrauktas į žmogiškųjų išteklių apskaitą, 
kad kas mėnesį jo sąskaitą dar papildytų bent simbolinė 
alga. Deja, net ir visi gausūs turtai nepadės šioje Žemėje 
išlikti ilgiau nei skirta, net nežinia, ar jį pakeis kitas as- 
muo, ar tik direktorių valdyba? Staiga skyriaus vedėją už- 
liejo malonus bendrystės jausmas, sakytum, šiąnakt šalia 
jo sėdėtų artimas giminaitis, kuris gyvenimo saulėlydyje 
panūdo jam iškloti visas po septyniais užraktais laikytas 
paslaptis. 

Pagyręs vyną, žmogiškųjų išteklių vadovas paprašė pri- 
pildyti ir trečią taurę. Ilgai nelaukęs, griebėsi pasakojamojo 
žanro, pradėdamas nuo nuosprendžio, esą „nėra pasirinki- 
mo“, dar popietę nuskambėjusio direktoriaus kabinete, ir 

baigdamas jaudinančiu vaizdu, kaip vos prieš valandą žu- 
vusiosios pastogėje užgesino šviesą. Atrodo, pasakojimas 
nuskambėjo nelyg įtampos kupina dramatiška istorija, tu- 
rinti siužeto pradžią, eigą ir atomazgą. 

Žmogiškųjų išteklių vadovui nuojauta kuždėjo, kad 
nevalia atskleisti visos tiesos, štai kodėl pasakojime buvo 
išsiversta be painių naktinės pamainos viršininko jausmų. 
Pasakojant įtampa išaugo ne vienu ypu, o palaipsniui. Paju- 
tęs vyno poveikį, vyras itin atsargiai rinko žodžius nenorė- 
damas visko dar labiau supainioti, tačiau vengė ir pernelyg 
viską supaprastinti. Kai pasakojimas pakrypo prie keblių 
naktinės pamainos viršininko jausmų, žmogiškųjų išteklių 
vadovas net ėmėsi jį teisinti, sakytum, jis pats, o ne tas se- 
nyvas žmogus būtų įsimylėjęs valytoją. 

Įmonės direktorius, nepratardamas nė žodžio, kantriai 
klausėsi, todėl žmogiškųjų išteklių vadovas turėjo galimybę 
kaip panorėjęs plėtoti įvykių eigą. Senio chalatas buvo toks 
pat senas, kaip ir jo šeimininkas. Dėl pasimetusios sagos 
švietė lopinėlis nuogo kūno, gležno ir perdžiūvusio, vagote 
išvagoto tamsiai mėlynų gyslų. 

Žmogiškųjų išteklių vadovas, regis, nebevaliojo sustoti 
ir laiku prikąsti liežuvį. Pagautas įkvėpimo, pasakojo apie 
palaikus, į kuriuos žiūrėjo nejausdamas baimės, vaizdžiai 
apsakė seniausią lavoninės klientą. Paminėjo net nepaklo- 
tus žuvusiosios patalus Nachalat Achim kvartale ir šypso- 
damasis prisipažino pats paslėpęs nebaigto miego pėdsa- 
kus — šiaip sau, be jokios priežasties. Nepaleisdamas svečio 
iš akių, namų šeimininkas galop susigriebė jį pagirti: 

- Lenkiu galvą. Šįvakar tikrai nenuėjai lengviausiu keliu. 
Padarei daugiau, nei tikėjausi. Turbūt ne juokais išgąsdino 
grasinimas, kad atsisakydamas prisiimti atsakomybę už žu- 
vusiąją, atlaisvini vietą... 

— Būta ir daugiau, - pyktelėjo skyriaus vedėjas. —- Pagra- 
sinote pašalinti iš pareigų. 

— Iš pareigų? — senis atrodė nustebęs. Sunku pasakyti, ar 
dėjosi neprisimenantis, ar iš tiesų pamiršo. — Iš tikrųjų taip 
sakiau? Gali būti, kad tas straipsnis ne juokais mane išgąsdino. 

— Įdomu, ką turėjote galvoje? Kas toks galėtų mane pa- 
keisti? 

— Kas? — draugiškai nusišypsojo senis. — Norinčių tikrai 
atsirastų, bet nematau jokio reikalo tave keisti. Štai ir vėl 
įrodei, kad esi našus darbuotojas, kuris stengiasi neapvilti, 
ypač kai tenka gelbėti savo kailį. 

— Neapvilti? — žmogiškųjų išteklių vadovui nekilo nė 
mažiausio noro priešgyniauti. — Tikra tiesa. Taip ir yra. 
Ypač nemėgstu apvilti žmonių. Tai jums turėtų padėti su- 
prasti, kodėl taip stengiausi neapvilti dukters. Juk gana ir to, 
kad apvyliau jos motiną. 

— Bet juk tavo duktė nėmaž nenusivylė, - pergalingai 
džiūgavo senis. — Ji liko visiškai patenkinta ta moterimi. 
Dar prieš koncertą ji man paskambino ir papasakojo, kaip 
juodu su vyru deramai rūpinasi mergaite. Padėjo jai pa- 
ruošti visos savaitės namų darbus. 

— Tai ji jau spėjo jums paskambinti? — žmogiškųjų ište- 
klių vadovas pasijuto nusivylęs. — Tai gal jau buvote šį tą 
girdėjęs iš to, ką pasakojau? 

— Šį tą. Kol tamsta sekei koncerto eigą, aš sekiau tave. 
Per pertrauką net paskambinau į ligoninę, bet ten man nie- 
kas negalėjo patvirtinti arba paneigti, kad ten lankeisi. 

— Niekas ir negalėjo. Bet kodėl? Kodėl nusprendėte 
mane sekti? 

— Norėjau sužinoti, kaip klojasi reikalai. Turbūt pats ne- 
turi nė mažiausio supratimo, kaip nemalonu būti apkaltin- 
tam sukrečiančiu abejingumu ir apsnūdusia sąžine. Nes be 
švarios sąžinės mes niekas. 

— Tai gal ir dar su kuo nors kalbėjotės? 

— Su naktinės pamainos viršininku. 

— Ir su juo? — žmogiškųjų išteklių vadovo nugara nuėjo 
šiurpuliai. — Kada spėjote? Per koncertą? 

— Ne. Ką tik, prieš tau atvykstant. Štai kodėl šiek tiek 
užtrukau. Po jųdviejų pokalbio jis negalėjo nurimti, todėl 
pajuto poreikį išlieti man širdį. Jis nebuvo tikras, kad tei- 
singai jį supratai. 

— Bet kodėl? Nejau elgiausi su juo negarbingai? 

— Pernelyg garbingai. Jis pats sau buvo gerokai griežtes- 
nis, bet aš tą vyrą pažįstu nuo pirmų jo darbo dienų. Tegu 
man nesuka galvos su savo jausmais. Pas mus jis dirba dau- 
giau kaip keturiasdešimt metų. Dar mano tėvas jį priėmė į 
darbą. Tąsyk tai buvo jaunuolis, ką tik po karinės tarnybos, 
turintis mechaniko išsilavinimą, be galo gražus vyras, į kurį 
be paliovos žvalgėsi ne tik jaunos darbininkės, bet ir paty- 
rusios moterys. Tiesa, jis pats kaip ugnies vengė bet kokių 
skandalų. Vis dėlto net ir vedęs bėdų neišvengė, prireikė 
laiko, kol viskas iš tiesų susitvarkė. Štai kodėl nusprendėme, 

kad geriausia jam dirbti naktinėje pamainoje - ten didesnė 
ramybė, darbuotojai pavargę, o painiems jausmams nelieka 
nei jėgų, nei kantrybės. Prieš kelerius metus jis tapo seneliu, 
netgi paprašė, kad sutikčiau būti vieno jo vaikaičio sanda- 
ku. Ir še tau, kad nori —- dėmesį patraukia kažkokia totorė, 
dar daugiau — taip įkrenta į širdį, kad net jaučiasi įspiestas 
į kampą, ir nieko kita nelieka, kaip atleisti ją iš darbo, kad 
visiškai nesudrumstų proto, bet nusprendžia ir toliau mo- 
kėti jai algą, nors ji ir nebedirba... 

Žmogiškųjų išteklių vadovą iš nuovargio pradėjo krėsti 
drebulys. Staiga jis leido suprasti, kad verčiau kaip galima 
greičiau baigti jųdviejų pokalbį. Apie nieką kita neįstengė 
galvoti, tik kaip sugrįžti į motinos butą. Nusiprausti. Ir ge- 
rai išsimiegoti... 

— Tai ką jiems paaiškinsime? Ką atsakysime? — sukaupęs 
paskutines jėgas, jis bandė užbaigti pokalbį. 

— Nieko neaiškinsime, — jaudulio apimtas senis atrodė 
išblyškęs it drobė. - Nė nemėginsime gintis. Tiesiog pri- 
siimsime kaltę. Atsiprašysime ir pasiūlysime atlyginti žalą. 

— Už ką? 

— Už pažeidimus. Kad mūsų įmonėje be jokios prie- 
žasties atleidžiami žmonės. Už tai, kad nors žmogiškųjų 
išteklių valdymo skyriaus atstovai privalo apie tai Žinoti, 
pasirodo, ničnieko nežino. Tik taip manausi užbaigti šį 
nemalonų reikalą. Painių pasiaiškinimų reikia vengti kaip 
ugnies, nes šie tam mulkiui tik suteiktų pagrindą priversti 
mus teisintis dėl ne vietoje ir ne laiku įsižiebusių jausmų. 
Jokių painių istorijų. Geriausia nuoširdžiai prisiimti kaltę. 

Tiesa, iš tikrųjų esame kalti. Labai atsiprašome. Ir prašome 
suteikti galimybę išpirkti kaltę. 

— Išpirkti kaltę? 

— Taip, išpirkti kaltę. Tai būtų teisingiausia. Manau, 
mūsų prievolė pasirūpinti, kaip palaikus išsiųsti į gimtąją 
žemę arba, nusprendus laidoti čia, padėti čia atvykti velio- 
nės artimiesiems palydėti ją į paskutinę kelionę. Galbūt ir 
žuvusios moters sūnui reikia pagalbos. Privalome pasirūpin- 
ti jos daiktais. O svarbiausia — dosniai už viską atsilyginti. 

— Bet kodėl jums atrodo, kad privalome taip elgtis? — 
žmogiškųjų išteklių vadovas bandė pasipriešinti. — Juk 
tai valstybės reikalas. Juk mes nekalti dėl mirtininko su- 
sisprogdinimo. Viskuo privalo pasirūpinti valstybė. 

— Kuo valstybė privalo pasirūpinti, tuo ir pasirūpins. Tos 
garbės iš jos tikrai nesigviešime. Rūpinsimės, lyg būtume 
velionės artimieji. Sutinku, tame straipsnyje iš tiesų drabs- 
tomasi purvais, bet — nori to ar ne — visame tame mėšle 
esama ir kruopelytės tiesos. Iš tiesų plyšta širdis dėl tos vie- 
nišos valytojos, kuri kelias dienas kovojo dėl gyvybės, ir 
nė vienas iš mūsų apie tai nieko nežinojo. O paskui dar 
šitiek laiko neatpažinta išgulėjo lavoninėje, nes, pasirodo, 
net žmogiškųjų išteklių valdymo skyriaus vedėjas nežino- 
jo, kad ji kažkur pradingo. Paklausyk, drauguži, nedegu 
noru išeiti kaip nugalėtojas, trokštu tik vieno — išpirkti kal- 
tę. Man jau aštuoniasdešimt septyneri, todėl neturiu daug 
laisvo laiko tuštiems ginčams. Nenoriu, kad mano ar mano 
tėvo geras vardas būtų suterštas. 

— Nejau iš tiesų jūs taip giliai visa tai priėmėte į širdį? 

— Taip giliai, — iš pykčio senis pakėlė balsą. Jis liko paten- 
kintas, kai šis mažytis protrūkis senąją indę privertė viską me- 
tus atlėkti iš virtuvės ir žvilgtelėti į svetainę, ar nieko nenutiko. 

— Bet kodėl? - žmogiškųjų išteklių vadovas, regis, taip ir 
nesuprato, už ką ir dėl ko senis taip kovoja. - Juk algos mo- 
kėjimas tai moteriai nenutrūko tik dėl įsivėlusios klaidos, o 
jūs visa tai pavertėte baisia nuodėme, kurią gali išpirkti tik 
dievobaimingas mušimasis į krūtinę. 

— Tebūnie dievobaimingas. Neprieštarauju. Ir kas gi čia 
bloga? 

— Ar tik ne Bruknerio muzika, — skyriaus vedėjas pa- 
bandė pajuokauti, — šįvakar bus taip jus paveikusi, jog esate 
pasiryžęs kone krikščioniškai atgailauti už nuodėmę. 

— Dėl to gali būti visiškai ramus. Pramiegojau kone visą 
koncertą. 

— Tokia ir bėda. Miegant ji dar lengviau įsiskverbia į pa- 
sąmonę. 

— Jei manai, kad tai pasąmonės reikalas, - pro chalatą se- 
nio ranka prasirausė iki nuogos krūtinės; regis, šis pokalbis 
jam patiko, - juolab niekam nepavyks manęs įtikinti visą šį 
reikalą užkrauti valstybei. Noriu pats išpirkti kaltę. O tam 
man netrūksta nei žmogiškų, nei finansinių galimybių. Be 
to, jau Žinau, kas galėtų tą tobulai atlikti. 

— Ar tik ne aš? 

— Žinoma, kad tu. Tikiuosi, neprieštarausi? Ar ne tavo 
paties pageidavimu personalo skyrius buvo pervadintas 
žmogiškųjų išteklių valdymo skyriumi. Vadinasi, ir tau 
žmogiškumas ir sąžinė ne paskutinėje vietoje. Čia ir glūdi 

visa esmė, mano mielas drauge. Dar popietę pažadėjai, kad 
ši moteris... kuo, sakei, ji vardu? 

- Julija Ragajev, - bejėgiškai sušnabždėjo skyriaus vedė- 
jas, staiga supratęs, kur link viskas pakrypo. 

— Taigi, dar šiek tiek teks pasirūpinti Julija Ragajev, kol 
ji nebus tinkamai palaidota. Jau su kaupu įrodei, kad esi 
patikimas ir atsakingas, todėl nematau reikalo, kodėl turė- 
tum sustoti pusiaukelėje. Taip visai Jeruzalei pagaliau galė- 
sime įrodyti, kad mes nebijome pripažinti padarę klaidą ir 
mums galima atleisti. Dar paminėsi mano žodžius: būtent 
tas mulkis ir neteks žado supratęs, kad mušamės į krūtinę. 
Atsimink, visuomet verta bent šiek tiek užbėgti įvykiams 
už akių, nes nei tau, nei man nėra kito pasirinkimo, kaip tik 
eiti iki galo. Dėl išlaidų nesuk galvos. Pinigų turiu kaip šie- 
no, be to, ir dieną, ir naktį būsiu pasiekiamas. Kaip ir dabar. 

Kai žmogiškųjų išteklių vadovas nusigavo į tuščią gatvę, 
akimirką jam pasirodė, kad aplinkui tvyro balkšvas rūkas. 
automobilio langą įleisti šviežio oro gūsį ir, karštligiškai 
sukiodamas radijo ratuką, bandė surasti tinkamą muziką, 
kuri prie vairo neleistų užmigti. Deja, po vidurnakčio ete- 
rio bangomis sklido tik lėkštos dainos, kurioms vargu ar 
pavyktų sieloje pažadinti tikrus jausmus. Vyras trumpam 
priglaudė galvą prie vairo. Pro atvirą langą veržėsi nedrą- 
sūs gatvių žiburiai, leidę suprasti, kad tvyrantis rūkas nėra 
tik vyno apsvaigintos sąmonės padarinys. Ant Jeruzalės 
palengva leidosi smulkutės, bet tikros snaigės. Sniegas, vi- 
sai kaip vaikystėje, pakėlė jam dvasią. 

ANTRA DALIS 


„Misija 


Žmogiškųjų išteklių vadovas pabandė save nuraminti, kad 
tik sapne motinos kalba gali susilieti su sekretorės balsu. 
Praplėšęs akis, jis išsigando supratęs, kad sekretorė atkakliai 
bando įsiveržti į miegamąjį, esą jai būtina tučtuojau gauti 
raktus nuo žuvusiosios buto. Ar čia atsinešė ir kūdikį? Aki- 
mirką vyrą užplūdo džiaugsmas nuo minties, kad ir vėl galės 
pabučiuoti šiltą pliką galvytę, tačiau supratęs, kad bet kurią 
akimirką motinos ranka gali spustelėti durų rankeną, tokią 
intymią akimirką suskubo apsaugoti save nuo moters, kuri 
pastarąją parą išties per daug sau leido. Dirstelėjęs į laikro- 
dį, liko nustebęs, kad jau toks vėlyvas rytmetis. Buvo beveik 
dešimta valanda. Darbo dienos pradžią ženklino puikusis 
senio vynas. Prie tokio gilaus įmygio ir motina buvo priki- 
šusi pirštus. Kad aklina tamsa nuslopintų pareigos jausmą, 
ji pasirūpino vogčia nuleisti ritinines, o kad nepasirodytų 
maža — dar aklinai užtraukė naktines užuolaidas. 

Iš patalų stryktelėjęs vyras paskubomis apsirengė ir pa- 
šaukęs motiną tyliai paprašė uždaryti svetainės duris, kad 
pakeliui į tualetą sekretorė nepastebėtų net jo šešėlio. Jis 
neturėjo nė menkiausio noro jai pasirodyti nesiskutęs ir 
bent trumpam nepalindęs po dušu. Dar neištvėrė motinos 
nepaklausęs apie sniegą. 

— Koks dar sniegas? 

— Tik nesakyk, kad neliko nė žymės. 

Motina nieko nebuvo apie jį girdėjusi, o ir lauke jo ne- 
simatė nė pėdsako. Po valandėlės nusiskutęs ir nusiprausęs, 

nors ir sutrikęs dėl visur aplinkui kaip papuola besimėtan- 
čių dėžių ir maišų, kurie tarsi nebylūs liudytojai kalbėjo apie 
jo pereinamą gyvenimo tarpsnį, vyras pasirodė svetainėje, 
kurioje puošniai apsirengusi sekretorė kamantinėjo motiną. 

— Kas čia dedasi? — vyras suskubo įsiterpti ir šaltai nu- 
traukė moterų pokalbį. 

Suprantama, sekretorė čia atskubėjusi ne savo iniciatyva. 
Ją siuntęs įmonės direktorius, kurio kaltės jausmas ir toliau 
nedavė jam ramybės, todėl jis ne tik švaria sąžine, bet ir 
darbais troško prisidėti prie įvykių eigos. Kai žmogiškųjų 
išteklių vadovas laiku nepasirodęs darbe, jis paprašęs sekre- 
torės paimti iš jo raktus nuo žuvusiosios buto, apie kurį gir- 
dėjo iš pasakojimų, o dabar ir pats norintis ten apsilankyti 
ir savo akimis pamatyti, kas ten yra ir ko trūksta, o tada 
esą ir galės nuspręsti, kokia pinigine suma įvertinti ryžtą 
išpirkti kaltę. 

— Ten apsilankyti? Toje varganoje lūšnoje? Kurių galų? — 
priekaištaudamas žmogiškųjų išteklių vadovas kreipėsi ne 
tik; sekretorę, bet ir į motiną, regis, tapusią jos bendrininke. 

Sekretorė, kuriai tokia įvykių eiga visiškai patiko ir kuri, 
mielai palikusi savo ankštą kabinetą, nesipriešindama atvy- 
ko čia, rankos mostu paneigė bet kokius priekaištus. 

— O kodėl ir neapsilankyti? Nuo ko bandai jį apsaugoti? 
Tegul pamato, kaip gyvena jo pavaldiniai ir bent jau gy- 
venimo saulėlydyje mažumėlę susipažįsta su netoliese ver- 
dančiu visiškai kitokiu gyvenimu. 

Vyrui be galo knietėjo įgelti rūpestingajai pavaldinei, ta- 
čiau jis susitvardė. Sveika kritika ne tik jam, naktinės pa- 

mainos viršininkui, bet pačiam įmonės direktoriui jo viduje 
pažadino palankumą šiai moteriai. Nė nemėgindamas jo 
slėpti, vyras pasiteiravo, ar kūdikis sėkmingai grįžo namo. 

- Žinoma, o kaipgi kitaip. 

— Patikėsi ar ne, nerimavau, kad jo neuždusintum. 

— Dėl to tai tikrai gali ramiai miegoti. 

Žmogiškųjų išteklių vadovui sunku buvo pamiršti mažylį. 

— Galėjai ir šiandien jį atsivežti. 

- Jei jis tave taip domina, - atkirto sekretorė, - galiu kas- 
dien atsivežti į darbą, tik su sąlyga, kad juo pasirūpinsi. 

— Pasirūpinsiu? Mielai. Dievaži, mieliau vaikyčiausi gyvo 
kūdikio nei mirusių darbuotojų. 

Lyg vaikui būtų kilusi kokia grėsmė, sekretorė staiga 
visa įsitempė ir išblyško. Dirstelėjusi į laikrodį, ji ant staliu- 
ko atsargiai padėjo kavos puodelį ir, netardama nė žodžio, 
dramatiškai ištiesė ranką — ženklas, kad pats metas duoti 
raktus. Žmogiškųjų išteklių vadovas atsisakė juos atnešti, 
ir moteris nieko nepešusi grįžo atgal į darbą. Jis pats juos 
nunešė įmonės direktoriui. 

Jau po valandėlės vaiskų ir šalčiu stingdantį rytą įmonės 
direktorius vaikštinėjo skurdžiame Nachalat Achim kvar- 
tale. Gelsvi kailiniai, nuo šalčio įraudę žandai, sugrįžusi 
karališka šukuosena — ir vidurnakty išryškėjusių nuovar- 
gio ženklų kaip nebūta. Jam įkandin nuolankiai trypčiojo 
administratorė. Beveik be žodžių Žmogiškųjų išteklių va- 
dovas vedė juos pro siauras ir tylias religingų žydų gau- 
siai apgyvento kvartalo gatveles, kol pagaliau visas trejetas 
atsidūrė vidiniame kieme, nuo kurio dienos šviesoje buvo 

nuslinkęs visas paslapties šydas. Atrodė netvarkingas, gau- 
siai prigriozdintas lentgalių ir senų skudurų. Nedidelis bal- 
tas sniego lopinėlis buvo kaip įrodymas, kad praėjusią naktį 
nesapnavo. 

Išsitraukęs didžiulį raktų ryšulį, Žmogiškųjų išteklių va- 
dovas nesunkiai atpažino du gelsvus raktelius ir tarsi nekil- 
nojamojo turto agentas lengvu judesiu atrakino duris ir pa- 
kvietė lankytojus užeiti. Pro storas užuolaidas, kurių vakar 
nebuvo pastebėjęs, į vidų krito žalsva šviesa. 

— Štai! — jis mostelėjo ranka. — Tai visas jos turtas. Tik 
mažytis kambarėlis. Viskas liko kaip buvę, nes vakar čia 
užsukęs ničnieko neliečiau, tik nuo virvės nurankiojau 
skalbinius, nes pamaniau, kad gali supūti, o nurankiojęs 
iškart sumečiau į kriauklę, bet patikėkite, net ir tai padaręs 
dabar gailiuosi, nes pagal įstatymą, jei nesi artimas gimi- 
naitis, draudžiama liesti mirusio žmogaus daiktus. Štai ko- 
dėl verčiau viską palikti taip, kaip yra. Tai gali sudominti 
Nacionalinio saugumo departamento atstovus. 

Tarsi iš ankšto narvo besiveržiantis tigras senis nė 
nemanė paisyti pavaldinio patarimų. Išsiplėtę aistruolio 
vyzdžiai švytėjo smalsiu jauduliu, nėmaž nedvejodamas 
jis patraukė prie nedidelio pietų stalo, padengto staltiese, 
pasiūta iš tos pačios medžiagos kaip ir užuolaidos, paki- 
lojo ant jo gulinčią, nė nepaliestą taip ir neįvykusios pas- 
kutinės vakarienės lėkštę, iš visų pusių ją apžiūrėjo ir net 
pauostė. Paskui administratorės paprašė atidaryti kampe 
stovinčios komodos stalčius ir nesivaržydamas visus iš ei- 
lės nuodugniai apžiūrėjo: pakilojo žuvusiosios drabužius ir 

suklupęs ant kelių patikrino apatiniame stalčiuje sukrau- 
tus batus. 

— Nieko vertinga čia nėra, - galiausiai nusprendė. — Vis- 
kas atrodo sena ir padėvėta. Tačiau jei kas nors Izraelyje ar 
bet kur kitur pasaulyje pareikalaus kokio jos drabužio ar 
batų, mūsų pareiga bus tuos daiktus jiems pristatyti. 

Administratorė, ilgametė jo darbuotoja, dvejodama link- 
telėjo galvą ir dirstelėjo į žodžio nepratariantį žmogiškųjų 
išteklių vadovą. Jį erzino tokia protu nesuvokiama savivalė 
kambaryje, kuriame dar vakar susmegusį pintame krėsle jį 
buvo užliūliavusi sunkiai paaiškinama ramybė, kai jis kar- 
tojo Žuvusiosios vardą. Įmonės direktorius niekaip nesiliovė 
knaisiotis. Nesėkmingai pabandęs perskaityti knygos pa- 
vadinimą, užrašytą nepažįstamomis raidėmis - lotyniškų ir 
graikiškų rašmenų samplaika — jis patraukė į kišeninę vir- 
tuvėlę: apžiūrėjo elektrinę viryklę, pakėlęs keptuvę, žvilg- 
telėjo į jos apačią, pasirausė tarp stalo įrankių ir lėkščių, o 
galiausiai susidomėjo skalbiniais, kiaurą naktį išgulėjusiais 
kriauklėje. Ilgai nesvarstęs, senis pasiraitojo kailinio pal- 
to rankoves ir užbaigė dar vakar pavaldinio pradėtą darbą: 
kruopščiai išgręžė plonytes kelnaites, nailonines kojines, 
apatinuką, gėlėtus naktinius marškinius ir lyg spalvingą 
parodos ekspoziciją atsargiai išdėliojo ant lovos ir krėslo — 
išdžiūti. Galop senis išsakė norą: 

— Kol čia dar nespėjo apsilankyti Nacionalinio saugumo 
departamento atstovas, reikėtų surasti tinkamą jos nuotrauką. 

— Nuotrauką? — ne juokais išsigando administratorė. — 
Kam? 

— Ji papildytų mūsų atminimo kampelį. Juk ten ne tik 
kare žuvę mūsų darbuotojai — atminimo vertos ir teroro 
aukos. 

Žmogiškųjų išteklių vadovui užvirė kraujas. 

— Dar kartą kartoju, — jis rūsčiai kreipėsi į energingąjį 
senį, — draudžiama liesti ir knaisiotis po asmeninius miru- 
siojo daiktus. Draudžiama imti ir nuotraukas. Mes, įmo- 
nės darbuotojai, su velione neturėjome artimo ryšio. Jau per 
akis ir tos painiavos su nesuvaldytais jausmais... Tai kam 
dar labiau viską painioti. 

Neatrodė, kad įmonės direktorius apskritai ko nors bi- 
jotų. 

— Julija Ragajev... —- jo balsas virpėjo žalsvoje šviesoje. — 
Kaip jums patinka šis vardas? Iš kur ji? Ar jums jis atrodo 
Žydiškas? 

— Nejau dabar svarbu, kas atrodo žydiška, o kas ne, — 
žmogiškųjų išteklių vadovas nebetvardė pykčio. - Ši mote- 
ris vis dar yra įtraukta į mūsų įmonės darbuotojų apskaitą. 
Štai kas svarbiausia. 

Galiausiai senis skvarbiu žvilgsniu pervėrė kone pen- 
kiasdešimčia metų už jį jaunesnį vyrą, uždėjo ranką jam 
ant peties ir tyliai, bet pabrėžtinai pasidomėjo: 

— Kas su tavimi darosi? Ko toks nepatenkintas? Ko čia 
draskaisi? Nejau sakiau, kas svarbu, o kas ne? Kas teisy- 
bė, tai ne melas — dabar svarbiausia, kad ji vis dar yra tavo 
darbuotojų sąraše. Štai kodėl privalome jai suteikti deramą 
dėmesį, bet būtina išsiaiškinti, iš kur ji atvyko, kad žinotu- 
me, kur ir kaip išsiųsti palaikus. 

Iš pradžių nė nepajutome, kad jis čia. Kai pagaliau šį žmogų 
pastebėjome, pamanėme, kad fis iš saugumo, vienas iš tų, kurie 
kartkartėmis pasirodo mūsų susirinkimuose barankioti infor- 
macijos trupinių, daugiau intymių detalių abie mirusiuosius, 
ypač tuos, kurie nukentėjo ber teroro išpuolius, kurių ne vienas, 
kaib vėliau paaiškėja, būna ne atsitiktinis praeivis, 0 savižudis 
teroristas. Neabejodami, kad šis vyras - saugumo siųstas asmuo, 
ničnieko jo neklausinėjome, nes įsitaisęs kamputyje atrodė savi- 
mi patenkintas ir tyliai klausėsi socialinių darbuotojų, patolo- 
gų, psichologų, mokesčių insbektorių ir savivaldybės darbuotojų, 
kurių visi turėjo ką pasakyti abie senus ir ne tokius senus žuvu- 
stuosius, sužeistuosius bei jų šeimos narius, nes, kad ir kaip būtų 
sunku patikėti, tarb mūsų esama ir ypač seniai nukentėjusių, 
dar prieš taikos sutartį, 0 jų byla iki šiol nebaigta. 

Tiesa, bo kiek laiko įveikti smalsumo pbasiteiravome, kas jis 
toks ir kam atstovauja. Vyras puolė atsiprašinėti, kad nekvies- 
tas įsiveržė į mūsų susirinkimą, bet esą išsyk supratęs, kad tai 
tinkama vieta, kur galima atskleisti žuvusiosios tapatybę. Jis 
paraidžiui ištarė jos vardą ir pavardę ir iš atminties lyg savo 
padiktavo jos asmens kodą. 

Iš pradžių net nesupratome, abie ką jis čia kalba ir ką bando 
pasakyti tvirtindamas, kad ji priklauso jam. Mat nei moters 
vardas, nei asmens kodas mums nieko nesake, kol kažkuris 1š 
mūsų staiga prisiminė, kad tarp praeitos savaitės teroro išbuolio 
aukų liko vieni neatpažinti palaikai, kurie mažumėlę pasimir- 
šo dėl vėlesnio išbuolio. Buvome tikri, kad palaikai jau seniai 

perkelti į Abu Kabirą, o drauge su jais iš Jeruzalės į Valstybinį 
patologijos centrą persikėlė ir atsakomybė už žuvusiąją. Pasiro- 
do, palaikai vis dar čia. Tik del kažkokio straipsnio, išsbausdin- 
to ar dar tik numatomo išsbausdinti savaitraštyje, šiam vyrui 
ir pavykę atpažinti balaikus. Jis dar sykį pakartojo žuvusiosios 
vardą ir laikiną leidimą gyventi šalyje turinčio asmens kodą. 

Bet kas jis toks? Giminaitis? Pažįstamas? Kaimynas? O gal 
slaptas meilužis, kokie dažnai lyg iš žemės išdygsta bo mylimųjų 
mirties — tokių atvejų jau pasitaikė ne vienas. Paaiškėjo, kad 
nei vienas, nei kitas, nei trečias. Tiesą sakant, šis vyras apskritai 
žuvusiajai buvo niekas, nes, mūsų nuostabai, jos nė nebažinojo. 
Pasirodo, jis vienos senos ir galingos įmonės Vakarų Jeruzalėje 
žmogiškųjų išteklių valdymo skyriaus vedėjas. Neatpažinta te- 
roristinio išbuolio auka, turėjusi laikiną leidimą gyventi šalyje, 
matyt, viena kaib pirštas, ten dirbo valytoja. Į darbą ji taib bat 
buvo briimta laikinai, todėl niekas nė nepastebėjo, kada ji nebe- 
pasirodė. Štai kodėl dabar visa įmonė sukelta ant kojų ir, nerda- 
masi iš kailio ištaisyti klaidą, net siūlo pasirūpinti laidotuvėmis. 

Nekalbaus vyro prašymas, kad be didelės reklamos jų įm0- 
nei būtų leista pasirūpinti moters laidotuvėmis, praskaidrino 
slogią susirinkimo nuotaiką. Paskubomis nusiuntėme jį į kitą 
kabinetą, į kurį jį palydėjo maloni Imigracijos departamento 
atstovė, kur jis ir turėjo babasakoti viską, ką žino apie žuvu- 
siąją; ten turėjo užrašyti ir jo telefono numerį bei adresą, kad 
prireikus būtų galima su juo susisiekti. Vėliau mums pavyko 
sužinoti - žinoma, tai niekam neturėjo įtakos — kad šis jaunas 
ir mielas vyriškis jau sbėjo išsiskirti su žmona ir dabar laikinai 
glaudžiasi pas motiną. 

Imigracijos departamento atstovė, jauna moteris švytin- 
čiomis akimis, laisvai, bet su ryškiu akcentu kalbanti hebra- 
jiškai, svečią palydėjo į nedidelį kabinetą. Vyras atsisakė skir- 
tis su savo geltonuoju segtuvu, todėl moteris buvo priversta 
nukopijuoti ne tik asmeninius žuvusiosios duomenis, bet ir jo 
paties ranka parašytą jos gyvenimo aprašymą. Matydamas, 
kad nuotrauka nepadarė valstybės tarnautojai jokio įspūdžio, 
žmogiškųjų išteklių vadovas sukaupė drąsą ir paklausė, ar ir 
jai kaip daugeliui pavyko įžvelgti prarastą grožį. Užvertusi 
segtuvą, moteris jį grąžino — tai darydama išsidavė, kokiais 
kvepalais kvėpinasi — ir išsisuko kiek netikėtu atsakymu: 

— O kodėl turėtų būti negraži? 

Nedideliame jos delne švietė mobiliojo ryšio telefonas, 
kuriuo svetima kalba kolegoms perdavė reikiamą informa- 
ciją. Baigusi pokalbį, kreipėsi į žmogiškųjų išteklių vadovą: 

— Viskas, tamsta esate laisvas. Dabar jau patys susisiek- 
sime su jos artimaisiais ir pabandysime išsiaiškinti, ko šie 
pageidautų. 

Vyras atsargiai sugriebė moters ranką. 

— Minutėlę, paklausykite manęs, aš visai nenoriu būti 
laisvas. Nejau nesupratote, ką kalbėjau susirinkime? Esu 
didelės ir galingos įmonės, kuri anaiptol nenorėtų nusiplau- 
ti rankų nuo šios tragedijos, atstovas. Turime savų interesų. 
Viešosios nuomonės spaudžiami esame priversti įrodinėti, 
kad nepaprastai vertiname kiekvieną savo darbuotoją, tegu 
šis tik bandomajam laikotarpiui priimta valytoja. Štai kodėl 
reiškiame norą su jumis, turiu galvoje, valstybe, bendra- 


darbiauti iki galo. Jau ir taip be jokio pagrindo spaudoje 

buvome apdrabstyti purvu, ar galite įsivaizduoti, mus net 
apkaltino sukrečiančiu abejingumu ir snaudžiančia sąžine. 

— Snaudžiančia sąžine? — apimta smalsumo jaunoji mo- 
teris pervėrė jį žvilgsniu. 

Žmogiškųjų išteklių vadovas pasistengė įsidėmėti švel- 
nius veido bruožus, kad vėliau nebūtų pagrindo prikaišioti, 
jog ir ši moteris liko jo nepastebėta. 

Norom nenorom vyrui teko trumpai papasakoti apie tai, 
kas rašoma po dviejų dienų turinčiame pasirodyti straipsny- 
je, tačiau nutylėjo apie naktinės pamainos viršininko jausmus, 
todėl pasakojimas buvo panašus į eilinę biurokratinę ataskaitą. 

— Galbūt ir pernelyg jautriai į viską reaguojame, tačiau 
tokiu metu kaip šis žmonės privalo tikrinti ne tik kitus, bet 
nepamiršti ir savęs pasitikrinti. 

Žmogiškųjų išteklių vadovas paprašė moters kontakti- 
nių duomenų: Imigracijos departamento telefono, fakso, o 
svarbiausia — asmeninio mobiliojo ryšio telefono, akimirks- 
niu pradingusio rankinės gelmėse, numerių. 


Po pietų atvykęs į darbą, žmogiškųjų išteklių vadovas pa- 
stebėjo, kad administracijos pastate viešpatauja mirtina tyla. 
Kabinete nesimatė nei sekretorės palto, nei rankinės. Ant 
stalo mėtėsi raštelis: „Vaikas sirguliuoja. Darbe būsiu rytoj.“ 

Meluoja ir nemirksi, - toptelėjo skyriaus vedėjui. - Vaikas 
sveikas kaib ridikas. Ar tik nebus bandymas atkeršyti už raktus. 

Vyras pasirausė tarp ant stalo suverstų popierių. Po visų 
siaubingų istorijų, kurias jam teko išklausyti Nacionalinio 
saugumo departamento darbuotojų susirinkime, bet kokie 
žmogiškųjų išteklių valdymo skyriaus reikalai kėlė nuobo- 
dulį ir atrodė visiškai nereikšmingi, todėl, norėdamas iš- 
siaiškinti, kodėl aplinkui viešpatauja kapų tyla, jis išėjo į 
koridorių. Tik artėdamas prie dailiai oda apmuštų senio 
kabineto durų, skyriaus vedėjas prisiminė, kad dar prieš 
kelias dienas buvo paskelbta, jog šiandien organizuojamas 
neeilinis susirinkimas, kuriame bus aptariami padidėjusios 
gaminių paklausos iššūkiai, kilę dėl pastaruoju metu prie- 
šo teritorijose viena po kitos uždarinėjamų kepyklų. Kaip 
paaiškėjo, paskubomis buvo uždarytos ir kelios nedide- 
lės vietinės kepyklėlės kilus įtarimui, kad ten gaminamos 
sprogstamosios medžiagos. 

Akimirką vyras dvejojo, bet galiausiai pravėrė dūmuose 
skendinčios posėdžių salės duris; regis, visi iki vieno — pa- 
mainų viršininkai, rinkodaros vadovai, inžinieriai, trans- 
porto vadovai — buvo susirinkę prie apskrito stalo, nukrauto 
lengvais užkandžiais. Žmogiškųjų išteklių vadovą apėmė 
noras ir čia įsmukti nepastebėtam, bet akylasis senis aki- 
moju nutraukė kalbą ir šūktelėjo: 

— Ooo, pagaliau. Labai tavęs trūko. Kažkur pradingo ir 
tavo sekretorė, todėl esu priverstas pats, tiesa, ne itin sėk- 
mingai, apskaičiuoti papildomos darbo jėgos išlaidas. 

Rankos mostu žmogiškųjų išteklių vadovas pabandė pa- 
rodyti, kad jis mieliau įsitaisys kur nors kamputyje, tačiau 
įmonės direktorius, regis, neketino taip lengvai pasiduoti — 

paprašė administratorę užleisti jam vietą; nepaprastai jau 
knietėjo slapčia su pavaldiniu bent keliais žodžiais persi- 
mesti apie įvykių eigą. Išgirdęs apie Imigracijos departa- 
mento pažadą surasti velionės artimuosius ir išsiaiškinti 
jų ketinimus, kur žuvusioji turėtų būti laidojama, senis 
nurimo ir atnaujino nutrūkusią diskusiją apie rinkodaros 
pokyčius. 

Žmogiškųjų išteklių vadovas, iš kišenės išsitraukęs raši- 
klį ir skaičiavimo mašinėlę, dar sykį įrodė savo sugebėjimą 
greitai apskaičiuoti, kiek papildomų išlaidų prireiks nau- 
jiems darbuotojams, o šioms padengti pasiūlė perskirstyti 
pamainų darbuotojus. Visą tą laiką vyras jautė, kad nakti- 
nės pamainos viršininkas nuo jo nenuleidžia akių. 

Ko tau dar iš manęs reikia? - klausinėjo jo mintyse. — Juk 
sąmoningai atsisakiau pažvelgti į mirusiosios veidą, kad tik 
nesulaukčiau priekaištų, jog esu tavo bendrininkas. 

Dviem ryškiais brūkšniais žmogiškųjų išteklių vadovas 
išbraukė tikrovės nėmaž neatitinkančius senio apskaičiavi- 
mus. Pasibaigus posėdžiui, gautus duomenis jis nusinešė į 
kabinetą, kur ketino juos patikslinti, bet prieš kibdamas į 
darbą ketino išsiaiškinti kelias su skaičiais susijusias smulk- 
menas, todėl ilgai nelaukęs surinko sekretorės namų tele- 
fono numerį, tačiau namuose jos nebuvo. Žemu, mieguistu 
balsu jos vyresnėlis sūnus pranešė, kad neturi mažiausio 
supratimo, kur šiuo metu gali būti motina, ir, regis, nė 
neprisiminė, kad jų namuose gyvena kūdikis. Ką gi, pa- 
čiam teks aiškintis kažkur nusimetusius kelis duomenis. Už 
lango tirštėjant sutemoms, pasimiršo ir žuvusi darbuotoja, 

o kartu su ja išskleisti džiūti jos apatiniai, kojinės, gėlėti 
naktiniai marškiniai ir plonytis apatinukas; užmarštin nu- 
grimzdo ir Nacionalinio saugumo darbuotojai, ir ant Sko- 
po kalno anapilin iškeliavusių žmonių kūnai, sakytum, jų 
niekada nė nebūtų buvę. Vyras sėdėjo prie atviro lango gi- 
liai pasinėręs į užduotį, kaip veiksmingiau paskirstyti trijų 
pamainų darbuotojus. 

Lauke nė neįspėjusi netikėtai pasipylė kruša. Akimirką 
nejudėdamas sustingęs žmogiškųjų išteklių vadovas stebėjo, 
kaip ant stalo renkasi mažyčiai ledo gabalėliai. Tada lėtai 
pakilo, uždarė langą ir, pasišovęs vietoj vakar neįvykusio 
susitikimo su dukra susitarti dėl kito, surinko buvusių 
namų telefono numerį. Buvusi žmona nenorėjo prisiminti, 
kur šiuo metu yra jųdviejų dukra ir kada ji sugrįš. 

— Ko tu iš jos nori? — netekusi kantrybės tiesiai šviesiai 
paklausė moteris. — Vakar turėjai galimybę su ja pabūti. Jei 
suradai sau pamainą, tai tavo bėda, ne mano. Šiandien ir 
rytoj mudvi turime bendrų planų. Palauk iki kitos savaitės. 

— Už tave kalba noras atkeršyti. Neieškojau jokios pa- 
mainos, pas mus atsitiko baisi tragedija, jau tau minėjau, 
žuvo viena darbuotoja... 

Nė nemaniusi išklausyti sakinio iki galo, moteris išjungė 
telefoną. 

Žmogiškųjų išteklių vadovas nugrimzdo į apmąstymus, 
bet neįstengė susikaupti. Buvusios žmonos nuolat tobulė- 
jantis gebėjimas viename sakinyje sutelkti šitiek pykčio jį 
ne juokais gąsdino. Iš kišenės vyras išsitraukė Imigraci- 
jos departamento atstovės greitomis brūkštelėtus telefono 

numerius ir nusprendė paskambinti į jos asmeninį mobilųjį. 
Anksčiau, nei spėjo atpažinti balsą, moteris jau žinojo, kas 
jos ieško, nes, telefonui virpčiojant, ekrane išryškėjo jo 
vardas. 

- Šiek tiek kantrybės, pone, - jos balse nuskambėjo prie- 
kaištas. —- Tik neseniai pavyko išsiaiškinti tikslų jos buvusio 
vyro, jos sūnaus tėvo, vardą. Šiuo metu konsulate ieškomas 
asmuo, galintis padėti sužinoti jo adresą ir asmeniškai per- 
duoti žinią. Jau pasitaikė ne vienas atvejis, kai pranešimai 
telefonu pradingdavo kaip į vandenį, dėl ko kilo ir rimtų 
bėdų. Tad malonėkite apsišarvuoti kantrybe. 

Moteris pridūrė tikinti, kad iki vakaro jau bus nuspręsta, 
ką daryti su palaikais. 

— Suprantama, suprantama, — žmogiškųjų išteklių vado- 
vas kone atsiprašinėjo už sutrukdymą. Juk ir jis pats dir- 
bantis su žmogiškaisiais ištekliais, todėl puikiai išmanan- 
tis, kad panašios procedūros užima laiko. Tiesa, jis skam- 
binantis visai ne dėl to. Pamiršęs šį tą svarbaus paminėti. 
Pas jį vis dar yra raktai nuo moters buto. Praėjusią naktį jis 
gavęs juos lavoninėje ant Skopo kalno, kad, atrakinęs jais 
žuvusiosios buto duris, galėtų patvirtinti jos tapatybę. Jei 
Imigracijos ar Nacionalinio saugumo departamente kam 
nors prireiktų raktų, tegu žino, kad šie pas jį. 

Imigracijos departamente niekam neprireikė jokių rak- 
tų. Vienintelis neišspręstas klausimas — moters laidojimo 
vieta. Apie daiktus ir drabužius dar bus laiko pagalvoti. 

— Galbūt verta surasti vyrą, su kuriuo ji čia atvyko... 

— Turite galvoje jos draugą... Žydą... 

— Būtent. Matau, kad jau esate įsigilinusi į reikalą. Drau- 
gą ar meilužį. 

— Meilužį? — moteris pratrūko nuoširdžiu juoku. - Kam 
mums reikalingas jos meilužis? Gerai pagalvokite, malo- 
ningasis pone, — ji pabandė jam paaiškinti, kaip papras- 
tai elgiamasi su Žuvusiaisiais. — Šis žmogus pagal įstatymą 
neturi jokių teisių į mirusiąją. Mums reikalingi įstatymo 
pripažinti artimieji. O toks tėra vos vienas kraujo giminai- 
tis — jos sūnus. 

— Aris ne per jaunas? 

- Juk ir jauni žmonės gali prisidėti prie sprendimų. 

- Jūs teisi. Ir kaip galėjau pamiršti tą jaunuolį? Taip, iš 
tikrųjų. Kantriai lauksime rezultatų. Tik nepamirškite ma- 
nęs, kitaip tariant, mūsų, nenušalinti nuo įvykių eigos. 

— Nesirūpinkit. Mums reikalinga bet kokia pagalba. Jūs 
jau esate įrašytas į mūsų kompiuterio duomenis. 

Valstybės tarnautoja elegantiškai pabaigė pokalbį. 

Žmogiškųjų išteklių vadovas garsiai mąstė: 

— Šiandien pasaulį sėkmingai valdo sekretorės, kompiu- 
teriai ir mobilieji telefonai. 

Vyras jau ruošėsi grįžti prie apskaičiavimų, bet netikėtai 
buvo iškviestas pas direktorių. 

Senio kabinete nebuvo — jis buvo išvykęs į medicininę 
apžiūrą. Priešais jo kompiuterio ekraną buvo įsitaisiusi se- 
noji administratorė ir bandė sukurpti tinkamą atsakymą 
savaitraščio redakcijai. Redaktorius sutiko jį išspausdinti 
pagrindiniame leidinio puslapyje, jei šis neviršys penkias- 
dešimties žodžių. 

Besidaužančia širdimi, iš pykčio aptemusiomis akimis 
virš laibų, mažumėlę gunktelėjusių prakaulių administra- 
torės pečių stebeilydamas į ekraną, žmogiškųjų išteklių va- 
dovas perskaitė atsakymą. 

Esu neapsakomai dekingas didžiai gerbiamam žurnalistui 
už susimąstyti privertus; straipsnį, į aikštę iškėlus; nedovano- 
tiną mūsų įmonės neabdairumą — turgavietėje per teroristinį 
išbuolį žuvusios laikinai į darbą priimtos darbuotojos palaikai 
ilgai liko neatpažinti, o jos dingimas nepastebėtas. Po išsamaus 
tyrimo paaiškėjo, kad šis nesusibratimas įvyko dėl žmogišky- 
Jų išteklių valdymo skyriaus vedėjo apskaitos klaidų. Savo, jo 
ir visų įmonės darbuotojų vardu labai norėčiau atsibrašyti ir 
išreikšti nuoširdų abgailestavimą. Jau susisiekta su Nacionali- 
nio saugumo departamento atstovais ir pasiūlyta mūsų pagalba, 
susijusi su žuvusios darbuotojos laidotuvių išlaidomis; velionės 
artimiesiems pasiūlysime atlyginti moralinę žalą. 

Žmogiškųjų išteklių vadovas, pirštu baksėdamas į švie- 
čiantį ekraną, tyliai suskaičiavo žodžius. 

— Septyniasdešimt žodžių, o redaktorius prašė neviršyti 
penkiasdešimties, todėl aš pasakysiu, ką daryti. Kaip ga- 
lima greičiau ištrinkite nereikalingą, netikslų ir su teisybe 
prasilenkiantį sakinį, kuris veda mane iš proto. Prašau iš- 
braukti žodžius, kuriais kaltinamas esu ne tik aš, bet ir visi 
įmonės darbuotojai — tada liks lygiai penkiasdešimt žodžių. 

Pirštu braukdamas per eilutes, vyras garsiai skaičiavo 
žodžius. Senoji administratorė, kitaip nei stačiokiškos jau- 
nos sekretorės, spinduliuojanti šiluma ir supratimu, veidu 
pasisuko į įniršio pagautą vyrą. 

— Bet kaip? Jei paliksime tik atsiprašymą, be jokio paaiški- 
nimo, vadinasi, pripažinsime, kad mūsų įmonėje viešpatauja 
netvarka, o mes net nesugebame nustatyti jos priežasties. 

- Jei taip, ką gi, prašau, - žmogiškųjų išteklių vadovui už- 
virė kraujas, - parašykite atskirą paaiškinimą ir kitam nume- 
riui paruoškite suprantamą, teisingą ir išsamų atsakymą. Aš 
pats jums žodis žodin padiktuosiu visą šią painiavą nulėmu- 
sią perdėm jausmingą naktinės pamainos viršininko istoriją 
apie vienišai svetimšalei užplūdusius netvardomus jausmus. 

— Ne, ne, ne, - bandydama sustabdyti įsiaudrinusį vyrą 
moteris sugriebė jį už rankos. Raukšlėtame blyškiame jos 
veide trumpam šmėstelėjo seniai praėjusio ir jau pamiršto 
grožio pėdsakai. - Nieku gyvu nevalia viešinti tokios gėdos. 

— Tai kodėl kaltę suvertėte 7222 vienam? 

— Visų pirma, ne aš, o jis tave kaltina. 

— Kodėl jis bando ant manęs suversti kitų kaltes? 

Moteris paaiškino, kad taip jis siekia žmogiškųjų išteklių 
valdymo skyriaus vedėją padaryti lygiaverčiu savo partne- 
riu. Juk jau iš pradžių šis pažadėjęs sutvarkyti visą šį reika- 
lą: Nesirūpinkite, brisiimu visą atsakomybę už šią moterį, tad 
nėra jokio pagrindo tą atsakomybę, teisę viską išsiaiškinti 
ar net norą prisiimti šiokią tokią kaltę atimti. Juk įmonė- 
je jis ne tik žmogiškųjų išteklių valdymo skyriaus vedėjas, 
bet ir gabus jaunas žmogus — šiandien dar įmonėje, o rytoj, 
žiūrėk, jau ją palieka, jei atsiras, kas pasiūlytų pelningesnę 
vietą. O taip nutikus, nejau kas nors beprisimins, kad jis 
su tuo reikalu buvo kaip nors susijęs? Tad nieko čia tokio, 
jei prisiimtų bent dalelę kaltės. Juk įmonės direktoriui čia 

amžiams teks pasilikti — kaip sykį pats yra užsiminęs, iš va- 
dovo krėslo jį išplėš tik pats Mirties angelas. Šiame kabine- 
te jam prasideda ir baigiasi pasaulis; iš čia didžiuodamasis 

kasdien stebi dar savo protėvių statytus kepyklos kaminus. 
Štai kodėl nederėtų jo vienui vieno palikti su kalte, kurios 

jis ir taip pernelyg daug prisiėmė. 

Žmogiškųjų išteklių vadovas atidžiai jos išklausė. Užuot 
puolęs ginčytis, jis pajuto, kaip viduje kilusi audra pamažu 
atslūgsta. Vyras žinojo, kad administratorė yra puiki orga- 
nizatorė, tačiau nemanė, kad geba ir taip originaliai mąstyti. 
Akimirką jis prisiminė jos aukštą, sportinės išvaizdos vyrą, 
kurio akys spinduliavo subtiliu humoru. Galbūt tai tas se- 
nukas nuplikusia galva, primenančia regbio kamuolį, sugeba 
įkvėpti žmoną? Keisdamas pokalbio temą, skyriaus vedėjas 
netikėtai pasiteiravo, ką jos vyras manantis apie jo dukrą. 

- Jis gi jau minėjo, kad mergaitė turi spragų... 

— Ne, ne apie tai kalba, - nekantriai pertraukė jis, - ne- 
turėjau galvoje nei matematikos, nei geometrijos, klausiu 
apie jos asmenybę. 

Užklupta tokio netikėto klausimo, senoji administratorė 
mažumėlę sutriko. Suglumusiai šypsodamasi, ji pabandė iš- 
sisukti nuo atsakymo. Girdi, kiek laiko jiedu su ja praleidę? 

Žmogiškųjų išteklių vadovas nė nemanė taip lengvai 
trauktis. Jos vyras jam be galo patikęs... Nuoširdus žmogus... 

Ryškių bruožų moters veidas suspindo. Rinkdama tin- 
kamus žodžius, ji mažumėlę nudelbė akis. 

— Man atrodo... kad jam... kaip ir man... mergaitė pa- 
tiko. Ji išties protinga, tik... 

— Tik kas? 

— Na, atrodo, kad ji pernelyg greitai viskuo nusivilia ir 
nuleidžia rankas... 

— Pernelyg greitai nusivilia? 

— Savimi... ar pasauliu... Lyg kokia iš vidaus griaunanti 
jėga. O gal net tavimi. Mano vyras užsiminė, kad tau ver- 
tėtų daugiau dėl jos pakovoti, taip lengvai nenuleisti rankų. 

— Nenuleisti rankų? — skyriaus vedėją išgąsdino šie Žo- 
džiai. Nespėjus nei pasipriešinti, nei kaip nors pasiteisinti, 
jie akimirksniu apsigyveno viduje. — Štai kaip... Supran- 
tu... — vyras liūdnai atsiduso. —- Sutinku. Taip, visiškai su- 
tinku, jis teisus. 

Žmogiškųjų išteklių vadovui nebeliko nė menkiausio 
noro kovoti dėl rengiamo atsakymo savaitraščio redakcijai; 
magėjo kaip galima greičiau taikiai išsiskirti su atsargiai 
išsakyta skaudžia tiesa. 

„Senajame renesanse“ mūsų ausis pasiekė brislobinta mobiliojo 
telefono melodija. Jei nebūtume atkreipę jo dėmesį, būtų pra- 
leidęs, regis, be galo svarbų skambutį, nes vos atsiliebęs vyras 
išskubėjo iš baro ir nebegrįžo. Mūsų klientams taip jau nutin- 
ka - dažnai pakalbėję telefonu, jie kažkur išskuba. Mes, k1ek- 
vieną mielą vakarą čia dirbantys barmenai, esame taib pratę 
prie laukinės baro savininko leidžiamos muzikos, kad papras- 
čiausiai liovėmės ją girdėję, todėl tik mums ir pavyksta išgirsti 

ją perrėkti bandančius mobiliųjų telefonų skambučius. Pastebė- 
Jome, kad šis klientas, pastaraisiais mėnesiais tapęs nuolatiniu 
mūsų baro lankytoju, yra nepaprastai prisirišęs prie savo aba- 
rato, nes vos prisėdęs visuomet pasideda jį tarp alaus bokalo ir 
dubenėlio su kepintais riešutais ir lūkuriuoja čia pasirodančių 
moterų. Tik šįsyk kažkodėl jį bamiršo storame balte, kurį vil- 
kint jį matėme pirmą kartą. Nejaugi jis naiviai patikėjo orų 
prognozės pažadais, kad iš dangaus turėtų pasipilti snaigės? 

Kaip visuomet jis kiūtojo savo bamėgtame kampe, o šali- 
mais — visiems besišypsanti mergina ir toji amžinai apsvaigusi 
gražuolė, kurios baro savininkui niekaib nepavyksta išbrašyti 
lauk; vėliau prie jų dar prisijungė nebe pirmos jaunystės gėjus, 
itin išauklėtas ir kultūringas žmogus, kuriam patiko su juo ba- 
sikalbėti. Štai tuomet pro ausį rėžiančią rėksmingos muzikos ir 
garsių pokalbių nedarną iš palto pasigirdo vibruojantys garsai. 
Pastebėję, kad vyras jų negirdi, iš tolo jam šūktelėjome, kas tai 
galėtų būti? Nejau pamiršai savo telefono signalą? Vikriai kaip 
gyvatė jis pašoko iš vietos tr paskutinę akimirką dar spėjo at- 
stliebti. „Minutelę, mieloji ponia, čia be galo garsi muzika, 0 
aš noriu girdėti kiekvieną jūsų žodelį.“ Ir jis tekinas išbuolė į 
lauką, 0 sugrįžęs paprašė sąskaitos ir beregint dingo. Ir štai jau 
keli vakarai, kaip čia nebesirodo. 

Skambino Imigracijos departamento atstovė, kuri nepa- 
miršo jo prašymo pasidalyti naujausiomis žiniomis; nors jau 
buvo vėlyvas metas, moteris pamanė, kad bus teisinga pra- 
nešti, kaip klojasi reikalai. Pasirodo, buvęs velionės vyras 
vos prieš pusvalandį sužinojo baisią žinią ir iškart pareika- 
lavo, kad palaikai būtų sugrąžinti į gimtinę, kur ir turėtų 

būti palaidoti. Jis pats, žinoma, neketinantis ir neturintis 
laiko užsiimti laidotuvėmis moters, su kuria jau seniai iš- 
siskyręs, tačiau prašantis tai padaryti dėl jųdviejų sūnaus, 
kurį jam užtekę proto ištraukti iš to „pragaro“, kaip jis pava- 
dino mūsų šalį. Tiesą sakant, vyriškiui būtų nė motais, jei 
velionė amžinojo poilsio atgultų ją pražudžiusiame mieste, 
nes taip ir jam nuo galvos nukristų visi su palaikais ir laido- 
tuvėmis susiję rūpesčiai; šiaip ar taip, jei ateityje sūnus pa- 
norės lankyti motinos kapą, tegu šis būna kur nors netoliese, 
o ne amžinu pavojumi alsuojančiame pasaulio pakraštyje. 

- Štai tokie reikalai, — pokalbį išvadomis užbaigė ener- 
gingoji Imigracijos departamento atstovė; pasirodo, ji jau 
buvo spėjusi perduoti paskutines naujienas Nacionalinio 
saugumo departamento atstovams, kad šie kaip galima 
greičiau duotų leidimą dar šiąnakt iš Skopo kalno lavoni- 
nės palaikus perkelti į Abu Kabirą, nes tik ten išmano, kaip 
juos paruošti ilgoms kelionėms. Jei nei čia, nei ten, mūsų 
valstybės konsulate, nekils jokių kliūčių, jau po keturiasde- 
šimt aštuonių valandų, vėlyvą penktadienio vakarą, palai- 
kai turėtų būti išskraidinti. 

— Matau, kad puikiai išmanote savo darbą, - drebėdamas 
iš šalčio, žmogiškųjų išteklių vadovas nešykštėjo pagyrų. 
Stipriai prie ausies spausdamas telefono aparatą, išsigavęs 
iš baro, jis beregint įsmuko į nedidelę gatvelę tikėdamasis 
ten geresnio ryšio ir vengdamas smalsių baro apsaugos dar- 
buotojų žvilgsnių. 

— Tiesa, — atsiduso Imigracijos departamento atsto- 


vė. Nežinia kodėl, galbūt todėl, kad naktis, o galbūt tik 

vaizduotėje šįsyk ausis pagavo ryškesnius pašnekovės vai- 
kystės kalbos atgarsius. — Per pastaruosius trejetą metų 
mūsų departamento darbuotojai sukaupė didžiulę patirtį, 
nors, tenka pripažinti, su šitiek laiko neatpažintais palai- 
kais reikalų beveik neteko turėti. 

Juk nuo teroristinio išpuolio praėję jau kone dešimt die- 
nų, o tik šįvakar pavykę perduoti skaudžią žinią. Tai per- 
nelyg ilgas laikotarpis, dėl kurio valstybė gali užsitraukti 
blogą vardą ar susidaryti įspūdis, kad čia viešpatauja visiška 
netvarka. Štai kodėl dera griebti jautį už ragų ir bandyti su- 
sigrąžinti prarastą laiką; ir žmogiškųjų išteklių vadovas, ir 
įmonės direktorius privalantys kuo greičiau nuspręsti, ar jie 
iš tikrųjų pageidauja dalyvauti šioje painiavoje, nes valstybė 
ir pati gali viskuo pasirūpinti. Panašiems reikalams užten- 
ka ir lėšų, ir tinkamai paruoštų specialistų. Juk gimtojoje 
velionės šalyje niekas negirdėjęs nei apie jų įmonę, nei apie 
įveltą klaidą, todėl nesą jokios būtinybės nei kaip nors at- 
lyginti žalą, nei atsiprašyti. Štai kodėl ir žmogiškųjų ište- 
klių vadovas, ir visa įmonė jau šią akimirką turintys pilną 
teisę nusiplauti rankas — ir niekas niekada jiems nepateik- 
siąs jokių priekaištų. Tiesa, jei jis ir toliau pageidaujantis 
dalyvauti, ir Nacionalinio saugumo departamento atstovai, 
kuriems ir taip tekusi didžiulė našta, ir jos atstovaujama 
įstaiga galėtų tik paploti rankomis, bet tada, būkite mieli, 
jau rytoj ryte pateikite aiškų atsakymą ir pasiūlymą dėl to- 
lesnių veiksmų. 

— Beje, - priminė žmogiškųjų išteklių vadovas. - Ar ži- 
note, kad kažkuriame atokiame kaime gyvena ir jos motina? 

— Taip, taip, girdėjome apie ją, žemėlapyje net suradome, 
kur yra ta vietovė. Kaip paaiškėjo, pačiame pasaulio pakraš- 
tyje. Tad jei dar nuspręstume ieškoti motinos, tai tik dar 
labiau viską apsunkintų ir nutolintų laidotuvių dieną, o ši 
ir taip jau gėdingai vėluoja. Kai senutei bus perduota skaudi 
žinia, dėsime pastangas padėti jai atvykti į laidotuves. 

— Jūs teisi. 

Baigdamas pokalbį, žmogiškųjų išteklių vadovas paža- 
dėjo, kad ryte įmonė pateiks aiškų pasiūlymą, kaip galėtų 
įsitraukti į tolesnius įvykius. Tada pakėlęs akis į dangų ir 
žvilgsniu klydinėdamas po jo platybes pabandė surasti jį, 
o ir visą skersgatvį nutvieskusios šviesos šaltinį. Netikėtai 
viduržiemį pro tirštus debesis išsiveržusi mėnulio pilnatis, 
tokia pavasariška ir ryški, tarsi gainiojama vėjo valiūkiškai 
ridinėjosi dangaus platybėmis. Žmogiškųjų išteklių vado- 
vas mąstė apie valytoją, kurios asmeniniai duomenys, su- 
kaupti plonyčiame segtuve, vis dar mėtėsi ant užpakalinės 
jo automobilio sėdynės. Galbūt kaip tik šią akimirką keli 
augaloti vyrukai kaimiško tipo pastate, išdygusiame vidury 
dykumos, traukia palaikus iš šaldytuvo, galbūt, standžiai 
juos suvynioję ir stipriai sutvirtinę virvėmis, jau kelia ant 
neštuvų, o galbūt, plieskiant ryškiai didžiulio mėnulio 
šviesai, neša į greitosios pagalbos automobilį ar net papras- 
tą pikapą, kuriuo jie ir bus pristatyti į Abu Kabirą, pirmąją 
stotelę pakeliui į gimtąją žemę. Vyro galvoje iškilo dvylika 
negyvėlių kūnų, paaukotų moksliniams tyrimams, ir pri- 
mygtinis laboranto prašymas žvilgtelėti į moters palaikus 
ir ją atpažinti. 

Jis griežtai atsisakė tą daryti. 

Tai paprasčiausiai nepadoru. 

Nepadoru, kaip bailus naktinės pamainos viršininko 
bandymas pabėgti nuo jausmų. 

Dabar jau tikrai niekada nebeteks pamatyti tos moters. 

Akimirką viduje kilo netramdomas noras leistis į lavoni- 
nę ir suspėti paskutinį kartą į ją žvilgtelėti. Nors galbūt dar 
ir buvo ne per vėlu, tokios teisės vyras atsisakė. Automobi- 
lyje įjungė laisvų rankų įrangą ir pakeliui į namus paskam- 
bino seniui pranešti paskutines naujienas ir perduoti pažadą 
iki rytojaus ryto pranešti apie jų sprendimą. Šįsyk namų pri- 
žiūrėtoja buvo tvirtai pasišovusi apginti šeimininko poilsį. 

— Ar jūs žinote, su kuo kalbate? 

— Žinau ir puikiai jus prisimenu, mielasis pone, - angliš- 
kai su ryškiu indišku akcentu mandagiai patikino ji, — bet 
šiąnakt griežtai draudžiama poną trikdyti. 

Veikiausiai tai dėl medicininės apžiūros, - pamanė žmogiš- 
kųjų išteklių vadovas. — Jei jį taip nuvargino paprasčiausia gy- 
dytojų apžiūra, yra vilties, kad Jau netrukus bersisotins visa šia 
painiava ir galbūt paliks mane ramybėje; bet jei ši istorija pakurstė 
baimę tr nusivylimą, nesunkiai gali paversti mane atpirkimo ožiu. 

Už motinos buto durų buvo girdėti šaudymas, todėl 
žmogiškųjų išteklių vadovas pasistengė labai tyliai įeiti — 
beveik nebuvo abejonių, kad ji užsnūdo prie įjungto tele- 
vizoriaus. Savo didelei nuostabai, jis aptiko motiną budrią 
ir, kaip reta, gerai nusiteikusią. Įsisupusi į storą pūkinę ant- 
klodę, ji įsijautusi žiūrėjo kažkokį seną nespalvotą trilerį. 

— Kas nutiko, kad šiąnakt taip anksti sugrįžai? 

— Anksti? — sūnus dirstelėjo į laikrodį ir suprunkštė. 
Paskubomis įsmukęs į savo kambarį, nusimetė drabužius ir 
įšoko į flanelinę pižamą. Tada nukiūtino į virtuvę, atsipjovė 
didelį pyrago gabalą ir pasiėmęs lėkštę prisėdo svetainėje. 
Galbūt dar pavyks pasivyti įpusėjusio filmo siužetą. 

— Tai kas gi nutiko, kad taip anksti grįžai? 

Žmogiškųjų išteklių vadovas motinai papasakojo visas 
naujienas, užsiminė apie reikalavimą grąžinti palaikus į 
gimtąją šalį, ypač dėl velionės sūnaus, kad ateityje turėtų 
kur prisiminti motiną. 

— Reikalavimas teisingas, — pritarė motina. — Tai tik to- 
dėl ir sugrįžai anksti? 

— Ne. Tiksliau tariant, taip. Turiu įtarimų, kad jis man 
gali liepti lydėti palaikus... Jaučiu, kad savo sąžinės prie- 
kaištus bandys numaldyti mane vis giliau gramzdindamas 
] Šią istoriją. 

— Ir kas čia tokio? Skrisk ir pasidairyk po pasaulį. 

— Per tokį šaltį? Žiemą? 

— Ar tave tai gąsdina? Juk dar ryte atrodei toks nusivylęs, 
kad nebėra vakarykščio sniego. O štai ten ir sniego, ir ledo 
nors vežimu vežk. 

Nustebęs, mažumėlę pyktelėjęs, mažumėlę pralinksmė- 
jęs Žmogiškųjų išteklių vadovas pažvelgė į motiną. 

— Pasakyk man atvirai. Nejaugi taip nori manimi atsi- 
kratyti? Ar aš tau taip trukdau? 

— Netrukdai, bet šiek tiek skaudini. 

— Dėl ko skaudinu? 

— Dėl sugriautų namų, kokius išėjęs palikai. 

Naktį vyras regėjo sapną, kad į buvusius savo namus įmetė 
atominę bombą. Šioji buvusi tokia mažytė, kad pasirodė 
vieni niekai išlaikyti ją rankoje. Tarsi koks nedidelis tepa- 
luotas rantytas švininis sraigtelis. Šiaip ar taip, tai buvo tik- 
ras sprogmuo, kurį vienu mostu pats sviedė į viršų, virš dar 
taip neseniai buvusių savo namų. Iš pradžių vyras ne juo- 
kais išsigando, o galbūt tik sunerimo, tačiau savo veiksmų 
nesigailėjo. Pastebėjęs, kad buvusi žmona su dukterimi gy- 
vos ir sveikos vaikštinėja kitame bute, nurimo. Tik jų akys 
kažkodėl buvo ryškiai raudonos, galbūt net degančios. Dėl 
šio nutikimo atrodė nepaprastai nusiminusios, todėl buvo 
sunku su jomis susikalbėti. 

Galiausiai tas akių raudonis branyks, — guodėsi vyras ir 
nusprendė patikrinti, kiek nuostolių padarė sprogimas. 

Ypač buvo gaila albumų su šeimos nuotraukomis. Prie 
įėjimo ilgame koridoriuje, pilname nuolaužų, stovėjo duri- 
ninkas ar apsaugos darbuotojas, neleidžiantis jokiam paša- 
liniam prasibrauti į viršutinių aukštų griuvėsius. Tai buvo 
stambaus sudėjimo senyvas vyriškis senamadišku kostiu- 
mu ir skrybėle — tokias kino filmuose paprastai dėvi ma- 
fijos nariai; net buvo spėjęs apsirūpinti nedideliu staliuku, 
ant kurio pūpsojo virdulys, lėkštė ir stalo įrankiai. Vienu 
rankos mostu apsaugininkas iš tolo užkirto kelią sapnuo- 
tojui. 

Žmogiškųjų išteklių vadovas pabudo. Apsivertė ant kito 
šono ir susapnavo dar vieną sapną, kurį netrukus ir pamiršo. 

Darbe vyras pasirodė anksti. Nė neužsukęs į kabinetą 
pasidėti rankinės, jis patraukė tiesiai į prieblandos gaubia- 
mą senio kabinetą ir išpyškino: 

— Išklausykite visos istorijos tęsinį. Norėjau viską pra- 
nešti dar naktį, tačiau pas jus dirbanti moteris užkirto man 
kelią. Kaip ir maniau, velionės vyras, tiksliau tariant, bu- 
vęs vyras, reikalauja palaikus išsiųsti į gimtąją žemę, kad 
laidotuvėse galėtų dalyvauti jų sūnus. Jis griežtai atsisako 
išleisti jį į Jeruzalę, kurią drauge su visa valstybe vadina 
tikra pragaro irštva. Štai kodėl jau šiąnakt iš Skopo kalno 
palaikai buvo išgabenti į Abu Kabirą, kur bus ruošiami to- 
limai kelionei. Kaip tai daroma, manęs neklausinėkit, bet 
jei jus tai domina, aš pasiruošęs išsiaiškinti. Štai ir viskas. 
Moters gimtinėje palaikais pasirūpins mūsų šalies konsula- 
tas. Jie pratę prie panašių dalykų. O dabar lieka vienas ir tas 
pats klausimas: ar ketiname toliau dalyvauti šioje istorijoje? 
Tiesiai šviesiai: nusiplauname rankas ar pasiliekame? O jei 
liekame, kokiu būdu? Ir Nacionalinio saugumo, ir Imigra- 
cijos departamentų atstovai jau ryte pageidautų iš mūsų su- 
laukti atsakymo. 

Senis linktelėjo galvą. Atrodo, jis jau seniai buvo paruo- 
šęs atsakymą. Žmogiškųjų išteklių vadovo tai nė truputėlio 
nenuramino. 

— Dar prašyčiau minutėlės. Skaičiau jūsų parengtą atsa- 
kymą savaitraščio redakcijai. Atsakymas netikslus, prasi- 
lenkia su teisybe ir ne juokais mane supykdė. Tiesa, vėliau 
save raminau — o kas man darbo. Tebūnie. Šį savaitraštį 
nė nepasklaidęs paprastai metu į šiukšlių kibirą, todėl man 

nėmaž nesvarbu, kas ten rašoma. O jei jūsų sąžinė neprieš- 
tarauja, kad visa kaltė būtų suversta man, kitaip tariant, 
žmogiškųjų išteklių valdymo skyriui, ką gi, puiku, tylėsiu 
ir nepratarsiu nė žodžio. Kažkas minėjo, kad vakar jums 
atliko sudėtingą medicininę apžiūrą, todėl net ir tikėdama- 
sis, o tiksliau sakant, visiškai įsitikinęs, kad rezultatai bus 
neigiami, kitaip tariant, jums palankūs, šįsyk nusprendžiau 
jus išlaisvinti nuo papildomų rūpesčių ir nemalonių ginčų. 

Senio veide pasirodė vos pastebima šypsena. Jis trum- 
pam užmerkė akis, kad geriau suvoktų savo jaunojo paval- 
dinio žodžius. 

— Pirmiausia, dėkoju. Viliuosi drauge su tavim, nors ir 
nesu toks jau tikras dėl teigiamų arba, medicinos terminais 
kalbant, neigiamų rezultatų. Šiaip ar taip, patikėk manimi, 
net jei gulėčiau mirties patale, nei pokalbis, nei ginčas su 
tavimi man nesukeltų jokio pykčio, nes anapus valdininko 
ar žmogiškųjų išteklių valdymo skyriaus vedėjo matau jau- 
ną ir atsakingą žmogų, su kuriuo galima atvirai apie viską 
pasikalbėti. 

Ūmai nepatogiai pasijutęs žmogiškųjų išteklių vadovas 
sukrutėjo kėdėje. | 

- Štai kodėl pirmiausia, — tęsė įmonės direktorius, - ne- 
svarbu, tu ar kuris kitas asmuo ir Nacionalinio saugumo, 
ir Imigracijos departamentui privalo pranešti, kad vienas 
mūsų įmonės atstovas dalyvaus žuvusios darbuotojos lai- 
dotuvėse. Be to, tam jaunuoliui, našlaičiu likusiam moters 
sūnui, skirsime piniginę išmoką neturtinei žalai atlyginti, 
nesvarbu, kaip tai pavadintum. O jei laidotuvėse pasirodys 

ir senoji motina — bus ir su ja atsiskaityta. Galbūt net ver- 
tėtų ką nors... na, kokią smulkmeną padovanoti... tai ne- 
abejotinai pradžiugintų. Sumokėsime ir jos buvusiam vy- 
rui, jei jau taip nukentėjo nuo čia verdančio pragaro. Jiems 
visiems priklauso piniginės išmokos, nesvarbu, net jei pa- 
našią jiems skirtų dar ir valstybė. Ko jau ko, o pinigų man 
tikrai netrūksta. Sakyčiau, netgi per daug. Niekada nema- 
niau, kad taip praturtėsiu; ypač pratrūkus tokiam baisiam 
terorui, dėl ko pasaulis kažkodėl panūdo daugiau duonos ir 
pyragų. Štai kodėl nematau priežasties, kodėl kaip atgailos 
už nepagarbą velionei šiek tiek neatvėrus širdies ir neparo- 
džius dosnumo? 

— Ypač derėtų atgailauti už netvardomus pražūtį nulė- 
musius jausmus? 

— Nulėmusius pražūtį? Netgi taip? — senis atrodė nuste- 
bęs. — Jei teisybė tavo pusėje, atgailausime ir už juos. Tačiau 
kam visa tai patikėti? Kas bus mūsų įmonės atstovas, daly- 
vausiantis laidotuvėse ir akis į akį susitiksiantis su velionės 
artimaisiais? Manau, atsakymo neverta toli ieškoti. Tinka- 
miausias atstovas sėdi prieš mane. Juk prieš išsiskirdamas 
su žmona ir dukterimi ėjai prekybos agento pareigas; neat- 
rodė, kad tau nebūtų patikę skersai išilgai maišyti pasaulį. 
Tad manau, nieko nenutiks, jei ir vėl bus patikėta dar viena 
trumputė kelionė, tik šįsyk nieko nebereikės siūlyti, o tik 
dalinti, ir dar iš visos širdies. 

— Atsiprašau, — įsiplieskė žmogiškųjų išteklių vadovas. — 
Su dukra aš neišsiskyriau. Kaip drįstate taip kalbėti? Tai 
paprasčiausiai nepadoru. 


Supratęs, kad perlenkė lazdą, įmonės direktorius nuo- 
širdžiai apgailestavo dėl išsprūdusio netinkamo žodžio. Ži- 
noma, tai klaida, ir kas jį patraukęs už liežuvio? Senis lyg 
įgeltas stryktelėjo iš vietos, išsitiesė visu ūgiu, priėjo prie 
skyriaus vedėjo, sugriebė už abiejų rankų ir pasilenkęs pa- 
prašė atleidimo. Ir kam reikėję leptelėti, kad išsiskyręs su 
dukra? Kaip apskritai būtų įmanoma išsiskirti su dukra? 
Tai visiška beprotystė. Tai tik dar vienas jo progresuojančios 
senatvės požymis. Direktorius pasiūlė žmogiškųjų išteklių 
vadovui laisvadienių ir ne vien tam, kad pasiruoštų kelionei, 
bet ir tam, kad nei rytoj, nei poryt nebetektų akis į akį su- 
sidurti su nuovargio kamuojamu seniu, tauškiančiu visiškas 
nesąmones. Senis atsegė piniginę, iš kurios ištraukė vieną iš 
daugelio banko kortelių, ištiesė ją skyriaus vedėjui ir ant la- 
pelio brūkštelėjo slaptą kodą. Tai patikima banko kortelė, o 
visos išlaidos bus automatiškai perduodamos bankui, todėl 
žmogiškųjų išteklių vadovui neprireiksią atsiskaitinėti — nei 
raštu, nei iš atminties. O dabar jis pats susisieks su Nacio- 
nalinio saugumo departamentu ir savaitraščio redakcija. 
Kurių galų? Tegu žino. Administratorės paprašys peržiūrėti 
velionės drabužius ir daiktus. Kas pasirodys materialiai ar 
dvasiškai vertinga, tebūna supakuota ir išsiųsta drauge su 
karstu. O visa kita tebūna surašyta ir kol kas saugoma įmo- 
nės sandėlyje, kol bus nuspręsta, ką toliau su tuo turtu dary- 
ti. Štai kodėl prieš išeidamas trumpų atostogų žmogiškųjų 
išteklių vadovas prašomas grąžinti raktus nuo velionės buto. 

— O kas atliks naujus apskaičiavimus? — skyriaus vedėjas 
iš kišenės ištraukė ryšulį ir nusegė du raktelius. 

— Nesirūpink, sekretorė baigs skaičiuoti. Nuo šios aki- 
mirkos esi laisvas nuo Žmogiškųjų išteklių valdymo sky- 
riaus vedėjo pareigų. Dabar galvok tik apie kelionę. Nuo 
šios akimirkos tu nebe žmogiškųjų išteklių valdymo sky- 
riaus vedėjas, o pasiuntinys. Dargi ypatingos paskirties. 

Ir kodėl, bo galais, negalėčiau toks būti? — jį nusmelkė pa- 
laiminga mintis. - Nejau nenusipelniau bent trumpo atokvė- 
pio? Pastarąsias dvi dienas ariau kaib jautis. Net jei tai bus tik 
trumputė kelionė į vieną vietovę, net tr tokiai reikia pasiruošti. 
Reikia pasidomėti, ar bo laidotuvių nebūtų galima jos pratęsti. 

Išėjęs pro kepyklos vartus, žmogiškųjų išteklių vadovas 
užsuko į pirmąjį pasitaikius; knygyną, kuriame įsigijo va- 
lytojos gimtosios šalies kelionių vadovą su nedideliu žemė- 
lapiu. Paskui užbėgo į darbininkų užkandinę, kurioje prieš 
trejetą dienų buvo priverstas išklausyti keistąją išpažintį, ir 
užsisakė skalsius pusryčius. Patyrinėjęs žemėlapį, vyras ap- 
tiko ne tik šalies sostinę, bet ir atokų gimtąjį Žuvusiosios 
kaimą, kuriame iki šiol gyvena jos sena motina. Tada susi- 
siekė su Imigracijos departamento atstove ir viską jai išdėstė: 

— Paklausykit, tikrai neišmanau, kam turėčiau pranešti, 
bet jei jau nenurašėt manęs nuo šio reikalo kaip netinka- 
mo, nemanau, kad suklysiu viską pasakydamas jums. Dėl 
moralinių ir praktinių sumetimų įmonės vardu man yra 
patikėta lydėti palaikus, nes turiu asmeniškai jos našlaičiui 
sūnui, kaip, beje, ir motinai, jei suspės laiku atvykti į laido- 
tuves, perduoti išmoką neturtinei žalai atlyginti. Minėjote, 
kad yra skrydis iš penktadienio į šeštadienį — štai į jį ir no- 
rėčiau pakliūti. Noriu tik pasiteirauti, ar jūsų įstaigoje jau 

nuspręsta, kas lydės karstą su palaikais. Jūs pati ar kas nors 
kitas? Norėjau šiek tiek susiderinti... 

— Lydės karstą? - Imigracijos departamento atstovės bal- 
sas atrodė sutrikęs. - Niekas nelydės. Karstas skris niekie- 
no nelydimas. O štai oro uoste jo lauks mūsų šalies garbės 
konsulė. 

— Konsulė? Ten yra konsulė, ne konsulas? 

— Taip, o kas čia tokio? Nuostabi moteris, ji ten gimusi ir 
turi gerus ryšius su vietos valdžia. Galite stebėtis, galite ne, 
bet per pastaruosius kelerius metus jai jau teko sutikti ne 
vieną tokį karstą su palaikais. 

— Minutėlę, prašom man paaiškinti, atsiprašau, kad ne- 
suprantu. Nejau į lėktuvą nelyginant koks lagaminas, tik 
niekam nepriklausantis, taip paprastai įkeliamas karstas? 
O jei kas nutiktų? Tarkim, kiltų kokių nesusipratimų? 

— Kokių nesusipratimų? Jei įvyktų lėktuvo katastrofa, juk 
mirusysis jau vis tiek miręs. 

— Suprantama. Šiaip ar taip, man šiek tiek keista, kad esu 
vienintelis jos palydovas. 

- Jūs nesate jos palydovas. Tik skrendate tuo pačiu lėk- 
tuvu. Tačiau net jei primygtinai reikalaujate būti vadina- 
mas palydovu, tokiu galite tapti tik lėktuvui nusileidus. 

— O visi dokumentai? — neatlyžo skyriaus vedėjas. - Tu- 
riu galvoje dokumentus, susijusius su ta moterimi, ar tiks- 
liau tariant, jos palaikais. 

— Paprastai jie būna pas vyriausiąją stiuardesę ar net pi- 
lotą, bet jei pageidaujate viską iki smulkmenų žinoti, atsių- 
sime jums kopiją. 

Žmogiškųjų išteklių vadovas jautėsi ne tik įsižeidęs, bet ir 
mažumėlę išsigandęs. Kas iš tiesų čia dedasi? Esu siunčia- 
mas drauge su mirusiąja, lyg būčiau jos giminaitis ar arti- 
mas draugas. 

Gerai užkandus nuotaika pagerėjo. Jeruzalės dangus at- 
rodė išsigiedrijęs, buvo šilčiau. Žmogiškųjų išteklių vado- 
vas patraukė tiesiai į banką patikrinti sąskaitos. Susiradęs 
bankomatą, surinko slaptąjį kodą ir išsiėmė nemenką sumą 
ir šekeliais, ir svetima valiuta. Pakeliui iš kelionių agentū- 
ros pas motiną neįstengdamas susitvardyti pasuko pro bu- 
vusius namus, kad įsitikintų, jog namas stovi kaip stovėjęs 
ir baisus sapnas jo nėmaž nepalietė. Popietę paskambino 
buvusiai žmonai į darbovietę ir išpyškino: 

— Prieš mesdama ragelį, išklausyk mane. Žinau, kad šian- 
dien ne mano diena, bet rytoj vakare, taip jau viskas susiklos- 
tė, skrendu į užsienį lydėti karsto su mūsų valytojos palaikais, 
nes jau nuspręsta, kad įmonė siųs savo žmogų, be to, svarbu 
jaunam našlaičiui mūsų vardu perduoti piniginę išmoką ir... 

— Trumpai tariant, - kirbėdama nekantra pertraukė bu- 
vusi Žmona. 

— Trumpai tariant, ši kelionė gali užtrukti ne mažiau nei 
tris dienas, todėl iki mudviejų susitikimo galiu nespėti su- 
grįžti, todėl norėčiau paklausti, ar nebūtų galima tą dieną 
perkelti į šiandien? 

- Šiandien jau esame šį tą suplanavusios ir niekaip nega- 
lima atidėti. 

— Jei neįmanoma atidėti, tai suteik galimybę susitikti va- 
landai ar bent pusvalandžiui, kad galėčiau tinkamai su ja 
atsisveikinti. Juk išvykstu ne atostogauti ir ne pramogauti, 
tai liūdna ir slegianti misija. Jau rytoj ir aš, ir tu galim atsi- 
durti jos vietoje. 

— Tu galbūt, bet ne aš. 

— Gerai, tik aš. 

Galiausiai moteris atlyžo ir skyrė penkiolika minučių — 
jis galintis atvykti į jos namus ir mažumėlę pabūti su dukra 
su sąlyga, jei ji pati to panorės ir atras tam laiko. 

Popietę žmogiškųjų išteklių vadovas tekinas užsliuogė 
laiptais namo, kurį dar naktį bandė susprogdinti mažyte 
atomine bomba. Pastebėjęs, kad duktė neišgirdo skambu- 
čio, tėvas pats pravėrė duris ir aptiko mergaitę užsnūdusią 
su mokykline uniforma; ant žemės mėtėsi portfelis, o viena 
koja vis dar buvo apmauta raudonu guminiu batu - ma- 
tyt, nebeužteko jėgų iš jo išsivaduoti. Užplūstas tėviškų 
jausmų, jis pažvelgė į sulysusį mergaitės kūną, kuris dėl 
tėvų skyrybų, regis, liovėsi vystęsis. Nepaisant riboto lai- 
ko, kurį paskyrė buvusi žmona, jam nekilo ranka žadinti 
dukros. Nusliūkinęs į virtuvę, žmogiškųjų išteklių vadovas 
ant stalo pastebėjo švarią lėkštę ir šalia padėtus stalo įran- 
kius, skirtus pietums, prie kurių taip ir nebuvo prisiliesta. 
Iš šaldytuvo ištraukęs, kaip jam atrodė, pietums tinkamą 
patiekalą, vyras puolė jį šildyti, o tada pasilipęs ant kėdės 
mažyčiame palėpės podėlyje tarp kitų kareiviškų reikmenų, 
likusių po karinės tarnybos, pabandė surasti senus, bet itin 
tvirtus kareiviškus batus. 

— Tėti, ko tu ten ieškai? 

Mergaitės veide vis dar buvo ryškūs miego pėdsakai. 

— Tvirtų batų. 

— Kam jie tau? 

Tėvas papasakojo dukrai apie jam pavestą misiją ir snie- 
gą su ledu, kurie veikiausiai jo ten laukia nesulaukia. 

— Tau pasisekė. Su mielu noru skrisčiau drauge. 

Nusilipęs nuo kėdės, vyras stipriai apkabino mergaitę. 
Jei būtų tokia galimybė, jis, žinoma, būtų be galo laimin- 
gas, tačiau tai neįmanoma, o jei ir būtų įmanoma, mama 
neleistų. 

Žmogiškųjų išteklių vadovas dar sykį užsilipo ant kėdės 
ir išsitraukė porą dar tinkamų avėti kareiviškų batų. Kol 
mergaitė be mažiausio apetito kramsnojo pietus, vyras ba- 
tus kaip reikiant nušveitė, kartkartėmis šį tą prigriebda- 
mas iš dukters lėkštės. Jis paklausinėjo dukters, kaip sekasi 
mokykloje, pabandė suprasti, ar pati suvokia, kad turi ma- 
tematikos spragų. Paaiškėjo, kad mergaitė apie tai nėmaž 
nenutuokia. Ir administratorės rašytas rašinys anglų kalba, 
ir jos vyro išspręsti matematikos uždaviniai jai uždirbo ne- 
blogus pažymius. 

— Kasdien man atsiųsk tuos mielus senukus, - mergai- 
tė valiūkiškai šypsojosi. — Tegu dažniau už mane paruošia 
pamokas. 

— Kodėl vadini juos senukais? Nejau nematai, kokie jie 
šiuolaikiški ir supratingi? 

— Tiesa. Vikrūs ir supratingi. Galbūt todėl, kad vienas 
kitą tebemyli. 

— Tebemyli? — skyriaus vedėją nustebino toks taiklus 
mažametės dukters pastebėjimas. Paglostęs garbiniuotą jos 
galvą, tėvas pagyrė: — Tu tikra gražuolė. 

Iš pagyvėjusio mergaitės veido jis suprato, kaip retai pa- 
giria dukterį. Prislinkusi arčiau, ji prašė smulkiai papasakoti, 
kaip žuvo toji valytoja. Tėvas nusprendė nieko negražinti 
ir neslėpti. Jis užsiminė ne tik apie tą apgailėtiną straipsnį, 
kuris jau rytoj turėtų pasirodyti, bet ir keistus naktinės pa- 
mainos viršininko jausmus. Mergaitės akyse pasirodė siau- 
bas, tačiau lūpose pleveno vos pastebimas šypsnys, kai tėvas 
pasakojo, kaip naktį nusigavo į lavoninę ant Skopo kalno ir 
nejausdamas jokios baimės įžengė į vidų. Tiesa, jis prisipa- 
žino, kad tos moters veido nematęs, nes, neturėdamas teisės 
atpažinti palaikų, atsisakė į ją žvilgtelėti. Visi iki vieno, matę 
moters nuotrauką, sako, kad ji spinduliuoja ypatingu grožiu. 

— Grožiu! — šūktelėjo susižavėjusi mergaitė ir paprašė 
smulkiau papasakoti apie tėvui patikėtą misiją ir atskleisti 
vaikinui skirtą išmoką. 

Apie tai bus nuspręsta vietoje. 

Jis kol kas neturintis nė mažiausio supratimo, kokia vie- 
tinės valiutos vertė. 

Mergaitei iš pačių sielos gelmių išsprūdo atodūsis. Ji taip 
be galo trokštanti vykti drauge. Jai maga ne tik pamatyti 
sniegą, bet ir tą vargšą vaikiną. Galbūt ir jis toks pat gra- 
žus, kaip ir jo motina. Juk dar taip neseniai jis gyveno čia, 
Jeruzalėje... 

Jiedu įsitraukė į pokalbį. Labai atsargiai žmogiškųjų iš- 
teklių vadovas patikino, kad niekas pasaulyje nepriverstų 

jo išsižadėti dukters, todėl jai nėra jokio pagrindo nusivilti 
tėvu. Nors artėjo vakaras, už lango pro debesų šydą prasi- 
skverbusi saulė nešykštėjo spindulių ir dangus nusidažė nau- 
jomis spalvomis. Naivūs, bet nuoširdūs mergaitės klausimai 
ir išsamūs tėvo atsakymai sustiprino juodu siejančius šiltus 
jausmus, todėl netikėtai atvykus buvusiai žmonai, nežinia 
kodėl nusprendusiai sutrumpinti pačios skirtą pasimatymo 
laiką, vyras nepyko ir nesipriešino, tik, surišęs kareiviškus 
batus, persimetė juos per petį ir grįžtelėjęs atgal tarė: 

— Viskas gerai, man jau metas. Nors mažumėlę sutrum- 
pinai pačios mudviem skirtą laiką, galbūt kaip tik todėl šis 
pasimatymas įgijo ypatingą vertę. 

Nors įmonės direktorius jį visiškai atleido nuo žmogiš- 
kųjų išteklių valdymo skyriaus vedėjo pareigų, automobily- 
je vyras pabandė susisiekti su sekretore ir pasiteirauti, kas 
dedasi biure ir ar niekas jo neieškojo. Kaip visada, pasinau- 
dojusi proga, kad viršininko nėra darbe, apsukrioji sekretorė 
vogčia išsmuko pas kūdikį, todėl skyriaus vedėjas nuspren- 
dė paskambinti administratorei. Jo nuostabai, šios kabinete 
niekas nekėlė ragelio. Galop skyriaus vedėjas paskambino 
operatorei, tačiau ši nieko nežinojo. Sakytum, jam vienam 
skirtais laisvadieniais būtų naudojęsis visas administraci- 
jos skyrius. Žmogiškųjų išteklių vadovas nenuleido rankų 
ir nusprendė administratorę pagauti mobiliojo ryšio tele- 
fonu, mat be galo jau knietėjo pasakyti, ką apie juodu su 
vyru mananti jo duktė, ir leisti moteriai suprasti, kad jis 
anaiptol neniekina jos patarimo. Senosios administratorės 
balse buvo girdėti pagarba Žmogiškųjų išteklių vadovui, 

netikėtai tapusiam ypatinguoju pasiuntiniu, todėl, kaip ir 
prieš dvi dienas, ir šįsyk moteris į jį kreipėsi daugiskaitos 
antruoju asmeniu. 

— Gerai, kad paskambinote. Ar galite įsivaizduoti, kur 
šiuo metu mus užklupote? Jos bute. 

— Julijos Ragajev? 

— Vyras man padeda rūšiuoti tos moters drabužius ir 
daiktus. Kur jūs dabar? Jei kur nors netoliese, gal galėtu- 
mėte pats užsukti ir pažiūrėti, ar tinkamai išrinkome, ką 
verta paimti į kelionę, o ką geriau kol kas pasaugoti kepy- 
klos sandėlyje. Kad vėliau neimtumėte prikaišioti, jog per- 
nelyg apkrovėme. 

Tai jau virto kolektyvine psichoze, - dingtelėjo pasiunti- 
niui ir jis pasuko automobilį Nachalat Achim kvartalo pu- 
sėn. Senis ne tik pats kraustosi iš proto, bet ir kitus bando 
iš jo išvaryti. Šiandien net ir saulė ryškiau suspindo — da- 
bar krypdama vakarop raudona gaisa užliejo vyriausybės 
ir Kneseto pastatus, banką Israe/ ir Aukščiausiojo Teismo 
rūmus - sakytum, visi būtų pradėję švęsti jo ypatingąją mi- 
siją; gerai įsiminęs lūšnos vietą, šįsyk Žmogiškųjų išteklių 
vadovas išdrįso automobiliu įsiveržti į religingų Žydų kvar- 
talo labirintą, kuriame tokią valandą knibždėte knibždėjo 
ir suaugusiųjų, ir vaikų. 

Per dvi paras jis čia lankėsi jau trečią kartą. Energingųjų 
senukų pora nuo mažyčio langelio buvo nukabinusi lan- 
guotą užuolaidėlę, todėl kambarėlis prisipildė nenumaldo- 
mai vakarėjančios dienos raudonio ir aplinkui gaminamų 
vakarienių kvapų. Viduje viskas atrodė sujaukta ir apversta 

aukštyn kojom. Ant grindų mėtėsi kelios kartoninės dėžės, 
atvežtos iš kepyklos, tačiau jose sukrauti ne duonos kepa- 
lėliai ar pyragai, o daiktai, kuriuos buvo nuspręsta laiki- 
nai pasaugoti sandėlyje. Ant stalo pūpsojo nedidelis dailus 
odinis lagaminas, kurį senukai atsivežė sukrauti daiktams, 
kaip jiems atrodė, turintiems vertės būti išsiųstiems drauge 
su palaikais. 

— Tikiuosi, nesukrovėte ten apatinių ir naktinių marški- 
nių, nes tai jau būtų visiškas absurdas, — karčiai šypsojosi 
skyriaus vedėjas. 

Norėdama jį nuraminti, administratorė paprašė, kad jis 
pats nuodugniai, visai kaip per patikrą oro uoste, apžiūrė- 
tų lagamino turinį. Po vieną kilnodama kiekvieną daiktelį, 
moteris kantriai laukė jo sprendimo. Lagamino dugne nu- 
gulė tvarkingai sulankstyta ilga balta suknia, galbūt mo- 
ters vestuvinė. Ant šios buvo sukrauti penketas marškinių 
puošniais, ranka siuvinėtais raštais ir pora brangių odinių 
batų. Įdėta net nuo lango nuimta languotoji užuolaidėlė. 
Veikiausiai pasirodė reikalinga grąžinti dėl audinio. Tarp 
audeklų gulėjo knyga, kurios raidžių senis neįstengė atpa- 
žinti, o šalimais — ant sienos kabėjęs eskizas su nežinomu 
senamiesčio skersgatviu. Virš sulankstytos užuolaidėlės 
pūpsojo laiškų ir dokumentų ryšulys, o šalimais — įdėklas 
su skaitymo akiniais ir mažytis varinis varpelis, kuris jį iš- 
kėlus maloniai suskambo. 

— Sakykite, — pasiteiravo žmogiškųjų išteklių vadovas, — 
ar tarp daiktų nepavyko rasti ryškesnės velionės nuotraukos, 
kurią būtų galima išdidinti ir pakabinti atminimo lentoje. 

Tokios sakėsi neradę, nors būta nedidelio albumo su ke- 
liomis senomis nuotraukomis. Jas patartina laikyti ne laga- 
mine, o saugoti rankiniame bagaže. Vyras ranka pasklai- 
dė storo popieriaus nuotraukas, primenančias senus pašto 
ženklus. Jose jauna moteris stovi, o gal ir sėdi balkone, už 
kurio veriasi bekraštė plynė; kitose ta pati moteris kam- 
baryje rankose laiko pusnuogį kūdikį. Šiose nuotraukose 
jauna moteris jam nepriminė galvoje įstrigusio žuvusiosios 
portreto. 

— Šios senokos, - pastebėjo jis. - Tik jos buvęs vyras ga- 
lėtų pasakyti, ar tai iš tikrųjų ta pati moteris. O gal tai jos 
motina, o ji pati čia kūdikis, nes ir jis turi tą ypatingą toto- 
rišką bruožą — lanką virš akių. Dėl to padebesyse klejojan- 
čio naktinės pamainos viršininko norom nenorom buvau 
priverstas tapti Žinovu... 

Mažytėse, kiek juokingose aukštaūgio pliktelėjusio vy- 
riškio akyse pastebėjęs užuojautą, Žmogiškųjų išteklių va- 
dovas beregint nutilo. 

— Na, bet kam tai dabar rūpi, - skyriaus vedėjui vėlėsi 
liežuvis. — Visa tai kvepia absurdu... Neprireiks nė dviejų 
dienų, kaip bus palaidota, ir viskas nugrims į užmarštį. 

Supratingojo vyriškio užuojauta netikėtai virto nerimu, 
tarytum ne tik duktė, bet ir jos tėvas būtų turėjęs spragų. 
Praktiško proto žmogus sumojo pasiteirauti, kokiomis prie- 
monėmis bus galima su juo susisiekti užsienyje. Paaiškėjus, 
kad pasiuntinys ketina pasitenkinti tik savo mobiliojo ryšio 
telefonu, jis pasiūlė paprašyti įmonės direktoriaus palydovi- 
nio ryšio telefono, kuriuo kažkada savo akimis pats matė jį 

kalbant. Jei jau patikėjo kreditinę kortelę, nepašykštės ir jo. 
Nors palydovinis ryšys brangesnis, jis šimteriopai patiki- 
mesnis. Viduržiemį keliaujančiam į tokią tolimą ir nepažįs- 
tamą šalį, juolab lydint karstą su palaikais, pravartu turėti 
ne tik žeme, bet ir dangumi sklindantį ryšį. 

Supratome, kad Aukščiausiasis mums padovanojo mažytį 
stebuklą: tas pats vyras — nekyla abejonių, kad tai jis - kuris 
aną naktį įėjo į kaimynės namus, nes ji guli sužeista, tr šįsyk iš 
fen išeina, jau nešinas lagaminu. Nieko nelaukdamos bratrūko- 
me šaukti: „Iėveli, tėveli, štai tas žmogus, eik ir sužinok, kas ir 
kaip!“ Nieko nelaukęs, tėvelis įdėjo žymeklį į Talmudą, kurį su- 
stkaubęs ką tik skaitė, ir vienu talitu išskubėjo pasiteirauti, kur 
būtų galima rasti sužeistąją, nes juk paties Aukščiausiojo mums 
duota priedermė lankyti ligonius. Ir še tau, kad nori, nepažįs- 
tamasis net byktelėjo, esą kaip jūs, kaimynai, nežinote, kad jau 
prieš dešimt dienų moteris žuvusi turgavietėje susisbrogdinus 
mirtininkui. Esą tąsyk naktį jis nenorėjęs gąsdinti mergaičių, 
todėl bandydamas nuslėpti tiesą kalbėjęs tik apie sužeidimą. 

13 akimirką visos iki vienos, visos šešios seserys, pastebėjome, 
kaip tėvelis išblyško tr pradėjo drebėti. Jis sunkiai priėmė žinią 
apie mūsų vienišos kaimynės mirtį, tarsi ši jam būtų be galo 
artima. 

„Ali, ai, ai, - mintyse visos sudejavome, bet garsiai to neištarė- 
me, — pasirodo, tai blogiau, nei galėjome įsivaizduoti: mūsų tė- 
velis įsimylėjęs svetimą moterį, jei taib išgyvena dėl jos mirties.“ 

Ir nors visos šaukėmės Dangaus keršto už pralietą nekaltą 
kraują, tr kuo greičiau, tuo geriau, vis dėlto amžinai liūdinčiai 


mamai tai tik į gera, kad gražiosios kaimynės čia nebėra. 

Apimtas keistos nuojautos, žmogiškųjų išteklių vadovas 
penktadienio rytą pabudo anksčiau nei įprastai. Nors buvo 
tvirtai pasiryžęs išmesti savaitraštį jo nė nepasklaidęs, visgi 
neįstengė atsispirti smalsumui ir užmetė akį, kas ten rašoma, 
širdies gilumoje vildamasis naujų bandymų įvertinti įvykius 
ar bent jau atsargesnių posakių. Paaiškėjo, kad straipsnyje 
nepakeista nė žodžio. Po neryškia jo nuotrauka įžūli pasta- 
ba Pareigas gavo dėl skyrybų buvo tarsi peilis į paširdžius. 

Kad tu skradžiai brasmegtum, prakeiktas žalty, - sušnypš- 
tė jis. — O drauge ir tavo redaktorius — vilkas ėriuko kailyje. 

Direktoriaus atsakymas su nuotrauka liko tas pats septy- 
niasdešimties žodžių rašinys, kurį kompiuterio ekrane jam 
parodė administratorė — ničnieko nei pridėta, nei atimta. 

Ką gi, puiku, - žmogiškųjų išteklių vadovui išsprūdo 
atodūsis, — nepaisant net rašinėlių anglų kalba ir sėkmingai 
įveiktų matematikos uždavinių, ir už tai, mieloji ir ištikimoji 
administratore, bus atlyginta... 

Vyras jau ketino sviesti laikraštį į šiukšlių dėžę, bet stai- 
ga akies krašteliu pastebėjo redaktoriaus pastabą, kurioje 
reiškiamas pasitenkinimas įmonės direktoriaus atsiprašy- 
mu ir pažadu išpirkti kaltę. Savo senam ir drąsiam draugu- 
žiui, užsiimančiam tokia įvairialype veikla, redaktorius ne- 
šykštėjo liaupsių, pabrėždamas ir tai, kad senis jau daugelį 
metų už prieinamą kainą jų savaitraštį aprūpina popieriaus 
atsargomis. Nors laikraštis liūdnai garsėjo šališkumu ir pi- 
gių sensacijų vaikymusi, štai esą jums įrodymas, kad jame 

nestokojama nei kilnios dvasios proveržių, nei profesionalių 
įžvalgų; nors redakcija priklausoma nuo įmonės tiekiamų 
popieriaus atsargų, net ir ilgamečiams jos rėmėjams esą 
nepavykę išvengti konstruktyvios ir griežtos kritikos. Ar 
bereikia geresnės reklamos? O kitame numeryje — atgaila 
ir išpažintis. 

Seniui skirtos pagyros tik pakurstė Žmogiškųjų išteklių 
vadovo įniršį. O dabar dar ir naujas pranešimas? Na jau 
ne. Iš jo nesulauks. Jis niekam nieko neketino pranešinėti. 
Tegu patys ir murkdosi tame purve. 

Dabar pati tinkamiausia akimirka suglamžyti straipsnį 
su visa nuotrauka ir, drauge su kitu savaitraščio šlamštu 
susukus į kamuolį, pabandyti iš pirmo karto pataikyti į 
naujutėlaitį šiukšlių kibirą, kurį įsigijo vos atsikraustęs čia 
gyventi. Keisti sūnaus veiksmai motinos neliko nepastebėti. 

— Nesirūpink, —- nuramino jis. - Tai ne tavo mėgstamas 
rytinis laikraštis. Tai tikrų tikriausias šlamštas — savaitraš- 
tis su tuo kvailu straipsniu, kurį jau antradienį daviau tau 
paskaityti. Tik nesakyk, kad dar sykį norėtum juo pasimė- 
gauti. 

Tokiam patyrusiam keliautojui kaip žmogiškųjų išteklių 
vadovas neprireikė daug laiko pasiruošti kelionei, todėl 
jis nusprendė dar užšokti į darbą — galbūt ten girdėti kas 
nors nauja. Penktadieniais jų administracijos skyrius dirba 
trumpiau, todėl užsukęs neberado nieko, su kuo būtų gali- 
ma pasidalyti pamąstymais apie jam pavestos misijos pras- 
mę. Senio kabinetas taip pat buvo tuščias. Tik registratū- 
roje sėdėjo jaunutė mergina, nuolankiai registruojanti visus 

interesantus. Pakeliui į automobilių aikštelę žmogiškųjų 
išteklių vadovas trumpam užšoko į kepyklą patikrinti, ar 
naktinės pamainos viršininko neperkėlė į dieninę pamainą, 
kad bent šiek tiek pravėstų galva. Kaip patyręs lankytojas 
prie įėjimo pats paprašė kepuraitės ir įsisupo į baltą cha- 
latą. Buvo visiškai išgaravę iš galvos, kad penktadieniais 
dirbama trumpiau. Išskyrus vienintelę, visos kitos krosnys 
stovėjo tuščios ir be darbo, neveikė ir didžiuma konveje- 
rių. Kiek akys užmato, sukiojosi vos keli darbuotojai, nors 
valytojų netrūko — juk penktadieniais būtina atsikratyti ne 
tik praėjusios nakties likučių, bet, darbui baigiantis, privalu 
iššveisti visus iki vieno konvejerius, kad šeštadienio vakare 
visa veikla ir vėl sėkmingai atsinaujintų. 

Jei ne tas nelaimingas įsimylejėlis, — svarstė pasiuntinys, — 
šiandien valytojų gretas papildytų graži 17 brandi, rimta ir vie- 
niša ryškių totoriškų bruožų moteris. Jis dairėsi aplinkui tikė- 
damasis išvysti panašią ar net seserį dvynę, tačiau nė viena 
moteris nė iš tolo nepriminė sieloje jau spėjusio įsirėžti por- 
treto. Prisiminęs ypatingą naktinės pamainos viršininko 
dovanotos duonos skonį, vyras ryžtingai priėjo prie vienos 
dėžės, neatsiklausęs išsitraukė dvi dar garuojančias chalas — 
tebūnie direktoriaus sąskaita — ir patraukė savo keliu. 

Namuose papietavęs žmogiškųjų išteklių vadovas ap- 
sivilko lengvą sportinę aprangą, kambaryje išjungė šviesą 
ir atsigulė pogulio. Po skyrybų jau buvo spėjusi įsitvirtin- 
ti tradicija penktadienio popietę mažumėlę nusnūsti, kad 
vidurnaktį kantrybės ir dėmesio užtektų į barą užsukan- 
čioms moterims. Tiesa, šiąnakt vyras nė nemanė iš namų 

kelti kojos, nes prieš akis laukė keturių valandų skrydis į 
svetimą ledinį kraštą. Nors prireikus puikiai pavykdavo iš- 
simiegoti ir lėktuve, papildomos gero poilsio valandos tik- 
rai nepakenks. Pasiuntinys miegojo giliai, netrikdomas sa- 
pnų. Gretimame kambaryje snūduriuojanti motina poilsio 
metą dar sustiprino ir apgaubė ramybe. 

Pakirdęs iš miegų, ypatingasis pasiuntinys ėmėsi krau- 
tis savo senąją kelionių kuprinę, kuri, nors atrodė nedidelė, 
buvo talpi ir turėjo slaptų skilčių — su ja, tarsi būtų kūno 
dalis, vieni juokai patekti į lėktuvo saloną. Akimirką vyrui 
buvo šovusi į galvą mintis į lagaminėlį su velionės daiktais 
įsimesti ir savo sunkųjį paltą, bet galop nusprendė, kad ne- 
valia peržengti plonytės gyvenimą ir mirtį skiriančios ribos, 
nes, paltą pamiršus lagamine, šis taptų mirusiosios paliki- 
mo dalimi. Tada drauge su motina prisėdo išgerti puodelį 
angliškos arbatos, o vietoj pyrago atsilaužė iš kepyklos par- 
sineštos šviežios chalos gabalėlį. Temstant vienoje centro 
kavinių, kaip įprastai, susitiko su dviem vedusiais draugais, 
kurie prieš šeiminius šabo įsipareigojimus jau buvo įpratę 
bent trumpam atgaivinti viengungiško gyvenimo akimirkas. 

O štai ir žiema sugrįžo — debesuotas dangus purškė 
dulksna. Grįžęs namo, žmogiškųjų išteklių vadovas apsiavė 
sunkius batus, apsivilko paltą ir tarė motinai: 

— Tebūnie tai dar viena trumpa karinė tarnyba. 

Aštuntą vakaro pasiuntinys pabeldė į senio namų duris 
ir aptiko juose gausų linksmai kleketuojančių svečių būrį: 
jau spėjusius pražilti sūnus ir dukteris, apkūnius vaikaičius 
ir ištįsusius, liaunus it nendrės provaikaičius. 

Atrodo, gausiai susirinkę artimieji žinojo apie misiją, 
nes vyras buvo sutiktas be galo šiltai. Po to, kai manda- 
giai buvo pristatytas rinktiniam svečių žiedui, vienu du su 
namų šeimininku užsidarė nedidelėje bibliotekoje, kurioje 
ant stalo ir sofos gėdingai mėtėsi atversti savaitraščio pus- 
lapiai. Pasirodo, asmeniui, leidinio redakciją dosniai aprū- 
pinančiam popieriumi, pakako vos kelių pagyros žodžių, ir 
aštrių kaltinimų sukrečiančiu abejingumu kaip nebūta. 

Pirmiausia namų šeimininkas pasiuntiniui įteikė dailų 
odinį įdėklą, kuriame gulėjo palydovinio — o gal žvaigž- 
dinio — ryšio telefonas, jo kroviklis ir ilgas sąrašas telefono 
numerių, tarp kurių būta ir klinikinės ligoninės ant Skopo 
kalno, ir patologijos centro Abu Kabire, kad į netikėtai iš- 
kilusius klausimus būtų galima gauti visus atsakymus. Ir 
visai nesvarbu, kad kiekviena pokalbio minutė kainuoja 
penkis dolerius neįskaitant pridėtinės vertės mokesčio. 

— Nesumanyk taupyti. Norėsiu žinoti viską, kas tau nu- 
tiks, ir dalyvauti priimant visus sprendimus. Beje, man jau 
pranešė iš banko, kad nuo sąskaitos nuėmei nemenką su- 
melę, ir labai tuo džiaugiuosi. Teisingai padarei. Nesiliauk 
sau kartojęs: direktorius turi pinigų kaip šieno ir net po 
mirties nė vienas jo šeimos narys tikrai neliks nuskriaustas. 

Senis atsargiai ranka palietė žmogiškųjų išteklių vadovo 
palto skverną, tarsi norėdamas patikrinti, ar šis bus pakan- 
kama apsauga nuo šalčio. Nusprendęs, kad drabužis tinka- 
mas, senis užsiminė apie būtinybę prigriebti ir kepurę. Jis 
pasiūlė savo senąją kailinę — nors atrodo sunki ir nepatogi, 
galva už ją būtinai padėkos. Žmogiškųjų išteklių vadovas 

griežtai atsisakė ją imti. Tada senis patarė pasiuntiniui 
garaže palikti savo automobilį, nes į oro uostą jį galintis 
nuvežti jo asmeninis vairuotojas, kuris dargi padės nunešti 
visus lagaminus. 

— Visus lagaminus? Kokius? Juk jos daiktai sutilpo į vieną. 

— Jos galbūt, bet ne mūsų. Įmonės vardu jos šeimai no- 
rėčiau nusiųsti simbolinių lauktuvių. Viename lauknešėlyje 
sukroviau rašiklių, sąsiuvinių, užrašų knygelių, segtuvų, ki- 
tame - įvairių duonos gaminių ir pyragų. Moters artimie- 
siems ir pažįstamiems, o ypač sūnui, kad turėtų bent šiokį 
tokį supratimą apie motinos darbo vietą ir jos gaminius. 

- Betgi ji nieko negamino, ji dirbo valytoja. 

— O valymas nėra gamybos dalis? — įsižeidė senis. — Iš 
tavęs mažiausiai tikėjausi tą išgirsti. 

— Paklausykite, tai jau darosi juokinga. Tikrai nesiruošiu 
tūkstančius kilometrų tempti pyragų ir duonos kepalų. 

— Tau nieko niekur ir nereikės tempti. Tau lieka tik pa- 
sirūpinti, kaip visa tai saugiai pristatyti. Oro uoste tave 
pasitiks konsulė ir visą reikalą perims ant savo pečių. Jau 
šnektelėjau su ja telefonu, ji prisiekinėjo, kad mielai viskuo 
pasirūpins. 

Žmogiškųjų išteklių vadovas, nebenorėdamas veltis į 
ginčus, iškėlė rankas aukštyn. Nebeliko abejonių, jog ban- 
dymas išpirkti kaltę virto tikra beprotybe. 

— Bet tai juk teigiama beprotybė, — direktorius valiūkiš- 
kai nusišypsojo, tada nulydėjo svečią į triukšmingą svetainę 
ir davė ženklą vairuotojui, kad pats metas baigti lošti kor- 
tomis ir ruoštis į kelionę. Įspūdis, kokį žmogiškųjų išteklių 

vadovui paliko vairuotojo elgesys su senio artimaisiais, su- 
kėlė įtarimą, ar tik jis nebus jo giminaitis, gal net nesan- 
tuokinis sūnus ar vaikaitis. Galvoje šmėstelėjo beprotiška 
mintis - galbūt ir jį senis sumanė įsivaikinti. 


Registruojant skrydį, kartu su įlaipinimo bilietu buvo įteik- 
tas ir Imigracijos departamento vokas, prie kurio buvo pri- 
segtas raštelis: Žmogiškųjų išteklių valdymo skyriaus vedėjui, 
nebamiršau jūsų prašymo nenušalinti jūsų nuo įvykių. 
Pagautas jaudulio, laukimo salėje vyras susirado atokesnę 
vietą ir prisėdo. Na, pagaliau, dabar apie šią moterį galima 
sužinoti tokių dalykų, kokių ji pati apie save nežinojo. Nu- 
smelktas nerimo, jis iš voko ištraukė patologijos instituto 
medicininių išvadų kopiją tikėdamasis joje rasti atsakymus į 
visus klausimus, kuriuos jam galėtų kas nors užduoti. Deja, 
jų nebuvo įmanoma perskaityti, nes dokumentas parašytas 
žuvusiosios gimtąja kalba, kurios rašmenys priminė grai- 
kiškų ir lotyniškų raidžių mišinį. Sprendžiant iš ilgo teksto, 
veikiausiai ten ne tik medicininės išvados apie palaikų būklę, 
bet ir mirties aplinkybių bei gydymo iki mirties aprašymas. 
Kol žmogiškųjų išteklių vadovas svarstė dokumento pobūdį, 
staiga iš nugaros plykstelėjo fotoaparato blykstė. Vyras pakė- 
lė galvą. Matyt, kažkas užsimanė įamžinti skrydžio vartus. 
Tai svetimos šalies oro linijų skrydis. Keleivių buvo ma- 
tyti vos vienas kitas, todėl niekam nešovė į galvą mintis jų 

skirstyti į atskiras grupes. Įsitaisęs pirmoje lėktuvo salono 
sėdynėje, žmogiškųjų išteklių vadovas akylai stebėjo visus 
įlipančius keleivius tikėdamas tarp jų išvysti kokį patikimo 
veido svetimšalį, kuris sugebėtų ne tik perskaityti medi- 
cinines išvadas, bet ir paslaptyje saugoti jų turinį. Spren- 
džiant iš keleivių bagažo, dauguma jų buvo čia dirbantys 
svetimšaliai, vykstantys namo trumpų atostogų, arba nau- 
ji repatriantai, niekaip neįstengiantys atsispirti gimtinės 
traukai. Net jei tarp jų ir atsirastų vienas kitas, kuriam už- 
tektų kantrybės perskaityti dokumentą, neatrodo, kad kas 
nors galėtų jį tinkamai išversti. Štai įlipo žmogelis, kuriam 
ant krūtinės kabėjo fotoaparatas, o iš paskos jo — vyras, ku- 
ris, kaip jam pasidingojo, bent jau iš matymo pažįstamas 
jeruzalietis; maža to, abu jam net nusišypsojo, tačiau pa- 
siuntinys, patogiai įsitaisęs, nusprendė pamiršti savo užmo- 
jį nepažįstamo Žmogaus prašyti išversti dokumentą. 

Ir kurių galų apskritai sukti galvą dėl to, kas ten parašy- 
ta? Vargu ar kas nors ypatingai svarbaus. Vienintelis rūpi- 
mas dalykas - kiek ilgai galima laikyti palaikus nepalaidotus, 
bet ir tai - konsulo, o ne žmogiškųjų išteklių vadovo galvos 
skausmas. Štai kodėl, lėktuvui pajudėjus iš vietos, jis sulanks- 
tė dokumentą, įsikišo giliai į kišenę, užsisegė saugos diržą ir 
užkrimto ką tik atnešto beskonio patiekalo. Tada užgesino 
skaitymo šviestuvą, bet kažkas vis dėlto nedavė jam ramybės. 
O jei oro uoste žadėtoji konsulė ims ir nepasirodys — ko tada 
griebtis? Jam patikėta dokumento kopija užkrovė didžiulę 
atsakomybės naštą, todėl būtų nepadoru viešinti jos turi- 
nį. Ypatingasis pasiuntinys mąstė apie keleivę, skrendančią 

bagažo skyriuje, galbūt net giliausiame jo dugne. Kaip ir 
pirmąjį vakarą, kai, sunkiai tvardydamas jaudulį, sėdėjo ve- 
lionės kambarėlyje ir, vengdamas trikdyti kaimynus, tyliai 
šnabždėjo jos vardą, ir šįsyk mintyse ir vėl į ją kreipėsi. 

Julija Ragajev, - tarė griežtai, bet su užuojauta. — Ju/ija 
Ragajev, ką dar turėsiu dėl tavęs padaryti? 

Po kiek laiko žmogiškųjų išteklių vadovas nusprendė 
sulakstyti į tualetą — iš dalies ir tam, kad galėtų geriau įsi- 
žiūrėti į bendrakeleivius. Lėktuvo saloną gaubė prietema, 
daugelis keleivių atrodė užsnūdę ir užsitraukę antklodes 
miegojo. Net ir su ausinėmis ausyse melomanai muzikos, 
regis, klausėsi sapnuose. Iriantis gilyn, staiga vienas kelei- 
vių pakilo ir stipriai jį apkabindamas užkirto kelią. 

— Tai sakai, aš žaltys? — sušnypštė fotografo palydovas. — 
Ką gi, labai prašom, štai ir aš, visu ilgiu: nuo galvos iki 
uodegos. Labai malonu, o čia mano fotografas. Štai ir su- 
sitikome kažkur tarp dangaus ir žemės, pučiant naujiems 
vėjams. Laikraščio redakcijos esame siunčiami stebėti at- 
gailos misijos. Tiesa, šįsyk nėra reikalo nerimauti, stovime 
tamstos pusėje — tikrai neketiname kandžiotis. 

Šalimais snaudęs keleivis pravėrė akis ir išleido atodūsį. 
Pasiuntiniu ne savo valia tapęs žmogiškųjų išteklių vadovas, 
netaręs nė žodžio, nudelbė akis. Tiesa, neatrodė nustebęs. 
Nuojauta pasitvirtino. Išsivadavęs iš žurnalisto rankos, jis 
trumpai, lyg kariuomenėje, tačiau be jokio pykčio išpyškino: 

— Ar tik ne taurusis žurnalistas? Dar pažiūrėsime, ką su- 
gebi. Iš anksto noriu įspėti tave ir tavo fotografą — laikyki- 
tės nuo manęs atokiai! 

Žurnalistui nespėjus pratarti nė žodžio, pasiuntinys ma- 
žumėlę atšlijo atgal ir, siūbtelėjęs į priekį, nužingsniavo iki 
tualeto durų. Užsidaręs būdelėje, vyras dirstelėjo į veidrodį. 
Jei čia ir dabar būtų galima pasinaudoti palydovinio ryšio 
telefonu, jis tučtuojau seniui į ausį papiltų priekaištų dėl 
žurnalisto, apie kurio palydą jam nebuvo iš anksto pranešta, 
nors, reikia pripažinti, kad giliai širdyje jų buvimas šalia 
jam kėlė šiokį tokį pasitenkinimą. Beliko tik spėlioti, ar ne- 
nutiko taip, kad, būgštaudamas dėl savo gero vardo, įmo- 
nės direktorius tiedviem ne tik bus apmokėjęs kelionę, bet 
ir paprašęs pasirūpinti, kad spauda kuo greičiau nušviestų 
visuomenę apie jam sugrąžintą nepriekaištingą reputaciją, 
nesvarbu, kad toji spauda — tik menkai skaitomas, pigių 
skandalų besivaikantis Jeruzalės laikraštpalaikis. 

Žmogiškųjų išteklių vadovas ant kriauklės pasidėjo 
skutimosi reikmenis ir, stipriai ranka ištempęs veidą, per- 
braukė peiliuku. Švariai nusiskusti dar iki aušros jis įprato 
kariuomenėje, kad rytinėje rikiuotėje atrodytų nepriekaiš- 
tingai. 

Ai, ai, ai. Štai ir dar vienas karstas iškeliamas iš Iėktu- 
vo. Kuo skubiau reikia pakviesti muitinės pareigūną, tegu jis 
ir nusbrendžia, ką daryti, kad ir šįkart nebūtų per vėlu. Gal 
grąžinti jį atgal į lėktuvą, kol negsitikinsime, kad atsirado at- 
sakingas žmogus, galėsiantis tinkamai juo pasirūpinti, o gal 
iš pagarbos mirusiajam derėtų jį nunešti į terminalą. Gerieji 
žmonės, baaiškinkite, kas darosi Šventojoje Žemėje? Kodėl iš 
ten nuolat atkeliauja karstai su mirusiųjų palaikais? Galbūt 
kas nors taip bando pasipelnyti? 

O štai ir keleiviai. Priblokšti stingdančio šalčio, jie lėkte lėkė 
prie nedidelio autobuso. Ar mirusįjį atlydėjo artimieji, ar drau- 
gai, ar koks valdžios atstovas? Kad tik nenutiktų kaip praėjus; 
kartą, kai karstas su palaikais atvyko vienui vienas ir net du 
mėnesius niekas jo nebasigedo. Galob buvome priversti patys 
pasirūpinti laidotuvėmis — palaidojome šalia leidimosi tako. 

Net jei nė vienas mūsų nenorime to pripažinti, iš tikry- 
Jų gerai, kad abskritai čia kartkartėmis nusileidžia lektuvai — 
taib bent mažumėlę braskaidrinamas nuobodulys. Juk šiame 
nedideliame oro uoste, atokioje paribio zonoje, niekada neišvysi 
tiek garbių vyrų ir gražių moterų, kaib rodoma kino filmuose. 
Čia viešbatauja mirtis. Vos benki skrydžiai ber dieną; kiekvie- 
nas nusileidęs lėktuvas ir vel netrukus pakyla. Keleiviai skuba 
kaib galima greičiau iš čia išsidanginti. Juk čia nei parduotuvių, 
nei prekybos. Net ir nedidelė kavinukė, atsidaranti prieš kiek- 
vieną skrydį, bo jo ir vel tuoj bat užsidaro. Štai kodėl muitinės 
pareigūnui nieko kita nelieka, tik lovoje linksminti be darbo IH- 
kusią badavėją. Ir kiek gi galima tikrinti tuos keleivius: vartyti 
Jų dokumentus ir iškratinėti lagaminus? Stai kodėl karstas su 
palaikais bent jau pažadina smalsumą ir atsiranda šioks toks 
sujudimas, žinoma, kad tik galop jį kas nors atsiimtų. O štai ir 
vyriausiasis muitinės pareigūnas su nauju medaliu ant krūti- 
nės — jį vos praeitą savaitę nusipirko turguje. Jis beregint įsakė 
policininkui pasitraukti ir bals ėmėsi tikrinti atvykusiųjų pa- 
sus ir bandyti įspėti jų slaptus ketinimus. Ar galite įsivaizduoti, 
kokia brityrusi senojo pareigūno akis — vos metęs žvilgsnį, iš- 
kart atpažino karstą lydintį asmenį, nors šis ir stengėsi nuo jo 
išsisukti. 

Pasiuntinio buvo paprašyta — labai mandagiai — iš keleivių 
tako pereiti į bagažo terminalą. 

Na ir kas? - ramino save žmogiškųjų išteklių vadovas. — 
Juk čia netrukus pasirodys konsulė ir išvaduos nuo atsakomybės, 
kuri nepelnytai buvo man užkrauta, 0 jei ji vėluotų, juk turiu 
palydovinio ryšio telefoną, kuriuo nesunkiai galima susisiekti su 
visu pasauliu. Be to, juk esu ne vienas, su manimi žurnalistas 
17 fotografas, atvykę čia pasauliui papasakoti abie mano misiją, 
vadinasi, be manęs nebūtų ir pasakojimo. 

Žmogiškųjų išteklių vadovas niekuomet nepasižymėjo 
bailumu — nei atlikdamas karinę tarnybą, nei dirbdamas pre- 
kybos agentu, - todėl, nekankinamas nei baimių, nei blogų 
nuojautų, žingsniavo siaurais oro uosto, kadaise slaptos kari- 
nės bazės, labirinto vingiais ir vos pastebimai šypsodamasis 
pareigūnui įkandin įėjo į niūrų, vienutę primenantį kamba- 
rėlį, anuomet veikiausiai tarnavusį kaip tardymo ar sulaiky- 
mo kamera. Nuo pečių nusiėmęs kuprinę ir slegiamas bai- 
saus nuovargio, sakytum, iš Šventosios Žemės čia būtų atka- 
kęs savo kojomis, neatsiklausęs leidimo, pasiuntinys beregint 
klestelėjo į kėdę. Žinodamas, kad pareigūnas vis tiek nesu- 
pras, ką jis sako, vyras jam parodė tris popiergalius, prisegtus 
prie lėktuvo bilieto, kad, be karsto, jis turi dar tris lagaminus. 

Tik pastebėjęs odinį lagaminą ir dvi pakuotes, pasiunti- 
nys linktelėjo galvą ir ištiesė pareigūnui dokumentą, išduo- 
tą Valstybinio patologijos centro. Nors nežinojo, kas jame 
rašoma, vyras vylėsi, kad jame esama pakankamai infor- 

macijos, kad būtų galima tučtuojau pradėti pokalbį, kurį 
pabaigti būtinai pasirodys pati konsulė. 

Akimis klydinėdamas po dokumentą, muitinės pareigū- 
nas atrodė išsiblaškęs. Jis meiliai pirštu glostinėjo naująjį 
medalį. Pleveno meilužės ant kepurės pririštas raudonas 
kaspinas. Buvo sunku pasakyti, ar pareigūnas įsigilinęs į 
turinį, ar jam tiesiog pernelyg sunku jį suprasti. Ankštoje 
patalpoje, kuri, jau beveik neliko abejonių, praeityje buvo 
sulaikymo kamera, įsiviešpatavusią slogią tylą netikėtai nu- 
traukė keistas triukšmas — pramaišiui su sunkiais žingsniais 
buvo girdėti, kaip grindimis tempiamas sunkus daiktas; 
kartkartėmis nuaidėdavo įspėjamieji šūksniai, lydimi juoko 
protrūkių. Triukšmingai atsilapojo durys, ir ketvertas pa- 
sieniečių, vadovaujamų senyvo viršininko, atsargiai įstūmė 
karstą vidun. Žmogiškųjų išteklių vadovas stipriai užmerkė 
akis ir trumpam sulaikė kvapą. 

Svarbiausia išlaikyti ramybę, — mintyse nešykštėjo sau 
patarimų, — į šią man paskirtą misiją derėtų pažvelgti su sai- 
kinga humoro doze. Jeruzalėje dabar ketvirta ryto. Baras užsi- 
darinėja. Jei toji moteris, kurią tikėjausi sutikti, manęs ir ieš- 
kojo, jau, nėra abejonių, bus susiradusi kitą. Menkniekis. Man 
pavesta trumpa ir aiškų tikslą turinti misija, todėl absišarvuok 
kantrybe, ir, žiūrėk, netrukus toji konsulė čia pasirodys. O kad 
tikrai ateis, nekyla nė mažiausių abejonių. Jau du kartus užsi- 
miniau apie ją pareigūnui, kuris, regis, Jau baigia skaityti do- 
kumentą. Ir net jei jos vardas jam nieko nesako, visgi pareigos šį 
tą reiškia. Konsulas - ne tik tarptautinis, visiems suprantamas, 


bet ir itin senas žodis, vartotas dar senovės romėnų laikais. 

Pareigūnas staiga pakilo, sulankstė dokumentą ir, 
trumpai pasvarstęs, galiausiai nežymiai linktelėjo gal- 
vą ir grąžino jį pasiuntiniui. Tada, kažką nesuprantama 
tarstelėjęs sava kalba, jis ranka parodė ženklą, kad netru- 
kus sugrįš. Pasiuntinio nuostabai, sau įkandin apdairusis 
pareigūnas užrakino duris. Žmogiškųjų išteklių vadovas, 
stengdamasis žvilgsniu neužkliūti už karsto, kuris ankš- 
tame kambarėlyje, atrodė, pamažu vis auga ir didėja, pa- 
galiau neištvėręs atsiplėšė nuo kėdės. Išsitraukęs palydo- 
vinio ryšio telefoną, iki šiol slėptą nuo galimai godžių pa- 
sieniečių akių, jis surinko konsulės telefono numerį, kad 
primintų jai jos pareigas. Ryšys buvo be jokių trukdžių 
ir kaip reta aiškus, tačiau atsiliepė ne pati konsulė, o jos 
vyras, kuris, kaip paaiškėjo, ėjo konsulės pirmojo sekreto- 
riaus ir padėjėjo pareigas. Žemas balsas darė patikimo ir 
patyrusio Žmogaus įspūdį. 

— Aaa, tai jūs. Pagaliau. Mes čia laukiame iš jūsų ko- 
kio nors ženklo. Laimei, du su jumis atskridę Žurnalistai 
mums pranešė, kad matė jus lėktuve, antraip jau būtume 
pradėję manyti, kad praleidote skrydį ir karstas atskrido be 
palydos. Tad nesijaudinkite, mes čia, oro uosto laukiamaja- 
me. Mano žmona jau pasiteiravo, kodėl jus atskyrė nuo kitų 
keleivių. Priežastis paprasta — jokių paslapčių ar asmeninių 
nusistatymų. Prieš kelis mėnesius jau kilo nesusipratimų 
dėl karsto, atskraidinto iš Izraelio, mat niekas neatvyko jo 
atsiimti. Jūs prisiėmėte atsakomybę lydėti karstą su palai- 
kais, nors ir neprivalėjote to daryti, todėl šįsyk jie nuspren- 
dė taip lengvai jūsų nepaleisti. 

— Dar nė burnos nepravėriau, o jie mane atpažino. Kaip? 
Manęs neklauskite. Be to, nejau tai svarbu? Pasistenkite 
kuo greičiau mudu iš čia išvaduoti. 

— Mudu? 

— Turiu galvoje - mane ir karstą. 

- Žinoma. Tučtuojau imsimės veiksmų. Beliko iš velio- 
nės artimųjų sulaukti atsakymo, kada ir kur vyks laidotu- 
vės. Be šito neįmanoma atsiimti karsto. 

— Tai jos vyras... tiksliau, buvęs vyras, - mikčiojo jaudu- 
lio pagautas pasiuntinys. — Nejau jis ne su jumis? 

- Žinoma. Jis čia. Nesitveria kailyje kuo greičiau vyk- 
ti į kapines ir dar iki pietų baigti visas laidojimo apeigas. 
Tačiau iškilo kitas nesklandumas. Tam priešinasi velionės 
sūnus. Jis reikalauja palaukti, kol atvyks močiutė. Nenori, 
kad motina būtų palaidota be jos. 

— Tai kur ji yra? Kodėl neatvyko drauge su jumis? 

— Čia ir visa bėda. Ji ne tik gyvena toli nuo čia, jai dar 
niekas nepranešė apie dukters mirtį. Prieš kelias dienas ji 
išvyko į piligriminę kelionę į kažkokį vienuolyną, todėl 
teks palaukti, kol sugrįš, kad būtų galima pranešti šią bai- 
s1ą naujieną. 

— Tai gali užtrukti. Kol sugrįš į kaimą, o paskui dar kol 
čia atvyks, jei apskritai atvyks. Kodėl tas vaikis užsispyrė? 
Kodėl jam suteikta teisė spręsti? 

— Nes velionei jis vienintelis kraujo ryšio giminaitis. Pa- 
gal įstatymus tik jis turi teisę pasirašyti dokumentą, kad 
karstas su palaikais pristatytas, o jis įsipareigoja juos pa- 
laidoti. 

— Teisę? Nejau tai įmanoma? Kiek jam metų? 

— Nėra kito pasirinkimo. Išskyrus velionės motiną, jis 
vienintelis kraujo giminaitis. Buvęs sutuoktinis šią teisę 
prarado po skyrybų. Tai suprantama. 

— Kiek tam vaikui metų? 

— Trylika ar keturiolika, kažkas panašaus... Nebe vaikas, 
paauglys, be to, atrodo vyresnis. Bėda ta, kad jis ne iš len- 
gvųjų, taip paprastai nesusikalbėsi. Nors dar labai jaunas, 
jau daro kriminalinio elemento įspūdį... Sunku suprasti, 
kas dedasi jo galvoje ir kur tikroji jo užsispyrimo priežastis. 
Galbūt taip spyriodamasis iš valstybės siekia kokios nors 
išmokos. Šiaip ar taip, kol kas esame nuo jo priklausomi. 

— O kaipgi aš? 

— Kur šiuo metu jūs tiksliai esate? 

— Kad nė nežinau. Kažkur bagažo sandėlių labirintuose. 
Mane drauge su karstu užrakino ankštoje kameroje. 

— Su karstu? Atrodo, tie kvaili pasieniečiai iš tiesų per- 
lenkė lazdą. Labai atsiprašau... Kodėl iškart man nepa- 
skambinote? Jau netrukus konsulė jus iš ten išlaisvins ar 
bent jau pasirūpins, kad būtumėte pervestas į kitą vietą. 

— Tai nėra taip jau baisu... Tiesiog pasistenkite viską su- 
tvarkyti kaip galima greičiau. 

- Žinoma. Žinoma. Tie niekšai, vengdami nemalonumų, 
jus paėmė kaip įkaitą. Tačiau nesirūpinkite, jau netrukus 
jus iš ten išvaduosime. Jei jie atsisakys jus taip lengvai pa- 
leisti, liepsiu mane vietoj jūsų uždaryti. Tik nesijaudinkite. 

— Aš visiškai nesijaudinu. Viskas gerai... Turiu kantry- 


bės... Tik prašau manęs nepamiršti. 

— Žinoma, kol kas telefono ryšys stebėtinai geras. Pui- 
kiai jus girdžiu, tarytum kalbėtumėm akis į akį. 

— Skambinu iš palydovinio ryšio telefono, kuris nėra pri- 
klausomas nuo vietos mobiliojo ryšio operatorių, 0 siunčia- 
mas tiesiai iš dangaus. 

— Šit kaip, tada išties nėra pagrindo nerimauti. Tik dar 
sykį man priminkite savo telefono numerį. 

Žmogiškųjų išteklių vadovas šįsyk išdrįso žvilgtelėti į 
karstą ir netgi žingtelėjo jo link. Jau daugiau kaip trejetą die- 
nų tarsi nuolankus tarnas šios moters labui jis daro neįtikėti- 
nus dalykus, kai, vos išgirdęs apie jos žūtį, davė garbės žodį, 
galbūt mažumėlę skubotai, kad prisiima visus su ja susijusius 
reikalus ant savo pečių. Iki šiol jis uoliai vykdė savo duotąjį 
pažadą. Tiesa, tik dabar, šį šeštadienio rytą, galima sakyti, 
jiedu pirmą kartą susitiko. Na, ne akis į akį, kaip galėjo įvyk- 
ti lavoninėje, ant Skopo kalno, tačiau net ir tokį susitikimą 
galima laikyti asmeniniu — vienudu uždaroje erdvėje. 

— Na, štai ir aš, — švelniai šypsodamasis pasisveikino 
pasiuntinys ir garsiai ištarė savo vardą ir pavardę. - Esu 
personalo — tiesa, dabar tai vadinama žmogiškųjų išteklių 
valdymo skyriumi — vedėjas. O štai ir jūs, Julija Ragajev, 
mūsų įmonėje ėjote valytojos pareigas ir jums pagal įstaty- 
mą priklauso visos teroro aukų teisės, nustatytos Naciona- 
linio saugumo departamento. 

Panūdęs suprasti, iš ko pagamintas karstas ir kaip su- 
tvirtintas, vyras ramiai palietė jį. Ligoninės laborantas ve- 
lionę pavadino miegančiu angelu. Ar tai buvo tik bandy- 
mas sugundyti bent trumpam žvilgtelėti į mirusiąją, ar iš 

tiesų velionės veide jis pastebėjo ypatingą grožį? Štai dabar 
ji jo vieno valioje. Įstrigusi biurokratijos pinklėse, uždaryta 

oro uosto bagažo skyriuje, pusiaukelėje tarp savo ir savo pa- 
lydovo tėvynės - iš tiesų tai jį ši moteris pavertė savo įkaitu. 
Jei karstą nesunku praverti, jis mielai paskutinį kartą žvilg- 
telėtų į ją ir įsitikintų, ar to totoriško lanko virš akių esama 

iš tikrųjų, ar šis tėra tik jo vaizduotės vaisius. Net jei fizinis 

grožis bus negrįžtamai pradingęs, jo tai nėmaž neišgąsdins. 
Jis dar pakankamai jaunas ir viską gali ištverti. Juk nestinga 

nei drąsos, nei vaizduotės tą prarastą grožį atkurti. 

Karstas gulėjo priglaustas prie sienos; gali būti, kad toje 
pusėje esama kokio užrakto ar sklendės. Aukštai sienoje vė- 
rėsi mažytis langelis; neatrodė, kad lengvai atidaromas, na, 
jei kartais ankštoje patalpoje pasklistų blogas kvapas. Galop 
pasiuntinys nusprendė su velione atsisveikinti tik žodžiais, 
pažerdamas jai visą saują pamąstymų ir retorinių klausimų: 
ko iš mūsų tikėjaisi, Julija? Ko ieškojai liūdesyje skendin- 
čiame, amžinų vaidų iškankintame mieste, kuris galiausiai 
tave ir pražudė? Kas tave ten laikė, kai net tavo vienintelis 
sūnus jį paliko, kodėl nepanorai išvykti jam įkandin? 

Net jei staiga karsto dangtis būtų atsivėręs ir mirusioji 
atsisėdusi, kad atsakytų į jai pateiktus klausimus, jis ne- 
būtų pernelyg apstulbęs, nes prie savęs turėjo viską, ko jai 
galėtų prireikti. Pravėręs odinį lagaminą, būtų ją apvilkęs 
puošniais drabužiais, kuriuos administratorė kažkodėl nu- 
sprendė išsaugoti. Praplėšęs įmonės direktoriaus supakuotą 
siuntinį, jos alkį būtų numalšinęs pyragais ir chalomis, ku- 
rių skonį ji turėjo puikiai žinoti iš darbo kepykloje. Netgi 

būtų pasiūlęs popieriaus lapą ir rašiklį, kad galėtų išlieti vis 
dar šviežius mirties potyrius. 

Galvoje sukosi ir daugiau minčių, bet staiga jas nutraukė 
telefono skambutis. Tai buvo konsulės vyras, kuris ir vėl 
bandė guosti įkalintą žmogų. 

- Jei jaučiatės prislėgtas, nusiraminkite. Mes jūsų nepa- 
miršome. Jei per kelias minutes to užsispyrėlio mums ne- 
pavyks įtikinti pasirašyti, nedelsdamas pas jus prisistatysiu 
ir vietoj jūsų pasėdėsiu prie karsto. 

Žmogiškųjų išteklių vadovas puolė jį raminti: 

— Nesijaučiu prislėgtas ir nieko nekaltinu. Puikiai suvo- 
kiu savo misiją, iš anksto žinojau, kad bus nelengva. Todėl 
dėl manęs pernelyg nesirūpinkite. Kol kas man viskas gerai. 

Ant lagamino pasiuntinys uždėjo dvi kartonines dėžes 
taip, kad galėtų ant jų prigulti ir patogiai ištiesti kojas. 
Ankštoje kamarėlėje, ir vėl netikėtai virtusioje sulaikymo 
kamera, niekur neradęs mygtuko šviesai išjungti, ant akių 
užsidėjo juodą kaukę, gautą lėktuve, ir prigulė bent mažu- 
mėlę atsipūsti. 

Juodoji akių kaukė iš tiesų prišaukė miegą. Ir visa laimė, 
nes, pasirodo, įkaitą išlaisvinti prireikė laiko. Įtarimų kupi- 
nas muitinės pareigūnas, baimindamasis dar sykį akis į akį 
nelikti su visų apleistu karstu, ne taip lengvai sutiko sve- 
timšalį įkaitą pakeisti vietiniu savanoriu. Tik po geros va- 

landos pro miegus žmogiškųjų išteklių vadovas pajuto, kad 
jį kažkas apkabino — tai buvo maždaug septyniasdešim- 
tmetis jo tautietis tankiomis žilomis garbanomis. Jis atėjo 
tesėti pažado ir primygtinai reikalavo susikeisti vietomis. 
Paprastais drabužiais paprastų manierų žmogelis atrodė lyg 
senstelėjęs žemdirbys, kuris, metęs visus darbus, atskubėjo 
čia tiesiai iš laukų. Vyriškis nusiavė guminius batus, nuvalė 
nuo jų sniegą ir purvą, vieną po kito nusimetė kelis drabu- 
žių sluoksnius ir kaip papuola sukrovė juos ant karsto; tada 
išsitraukė akinius ir penktadienio laikraštį hebrajų kalba, 
atkeliavusį čia lėktuvu, ir taip muitinės pareigūnui leido 
suprasti, kad yra pasiruošęs čia pasilikti. Tik visiškai įsiti- 
kinęs, kad šis apsikeitimas įkaitais yra tikras, o ne iš anksto 
sumanyta klasta, pareigūnas davė leidimą pasiuntiniui pa- 
likti ankštą prietemose skendinčią kamerą ir pulti tiesiai į 
tirštos rytinės miglos glėbį. 

Kaip paaiškėjo, siekdama sutaupyti, oro uosto admini- 
stracija tarp skrydžių jį uždarydavo, todėl ką tik išlaisvin- 
tam įkaitui buvo specialiai atrakintos durys, kad išsigavęs 
laukan galėtų prisijungti prie grupelės, susibūrusios po 
nedidele pastoge ir senokai nekantraujančios jį pamatyti. 
Kol vyras atsargiai yrėsi per patižusio sniego klampynę, vėl 
plykstelėjo fotoaparato blykstė. Šypsodamasis pasiuntinys 
pastebėjo ir patį fotografą. Šis atsakydamas karčiai šypte- 
lėjo, esą tokioje kelionėje kaip ši apie atstumą ir privatumą 
galima tik pasvajoti. Konsulė su juodais kailiniais, plačiais 
guminiais batais ir raudona kailine kepure atrodė lyg nu- 
žengusi tiesiai iš pasakų vaikams. Šmurkštelėjęs po vieniša 

pastoge amžinu įšalu sukaustytame plyname lauke, kuria- 
me kiek akys užmato nebuvo nei medelio, nei jokio pastato, 
išskyrus atokiau riogsantį seną karinį viensparnį lėktuvą, 
pasiuntinys mandagiai prisistatė konsulei. Kaip ir jos vyras, 
ši panėšėjo į senyvą kaimietę, kuri, dėl nesuprantamų prie- 
žasčių išplėšta iš vištidės ar tvarto, buvo perkelta vykdyti 
konsulės pareigų. Moteris perdėm jausmingai apkabino 
pasiuntinį, atsiprašė už nesusipratimus, bet, lyg teisinda- 
ma tokius pareigūnų veiksmus, puolė aiškinti jų įtarinėjimų 
priežastį. Po pasipylusios žodžių tirados ji pagaliau supa- 
žindino jį su buvusiu žuvusios valytojos vyru, ponu Ragaje- 
vu, aukštaūgiu, niūrokos išvaizdos inžinieriumi iškankintu 
veidu ir prigesusiomis akimis; jis nuolankiai linktelėjo galvą. 
Veikiausiai iš konsulės, jos vyro, o gal net paties žalčio jo 
ausis jau buvo pasiekęs gandas apie didžiulės pragaro šalies 
įmonės direktoriaus pažadėtą išmoką. Nors antrą kartą ve- 
dęs, neatrodo, kad vyriškis būtų pamiršęs patirtą įžeidimą, 
kurį sukėlė jį palikusi moteris, dabar sugrįžusi karste. Jei 
nebeįmanoma jai tiesiai į akis pažerti priekaištų, skausmą 
išlies ją lydinčiam asmeniui. 

— Tik labai prašyčiau kaip galima trumpiau, - Žmogiš- 
kųjų išteklių vadovas sušnabždėjo konsulei, atliekančiai dar 
ir vertėjos pareigas. 

Į švininį dangų aušra pradėjo svaidyti žybčiojančias 
strėles. Pasiuntinys tik dabar pajuto, koks išties stingdan- 
tis šaltis kausto jo pavaldinės gimtinę. Konsulė nesugebėjo 
trumpai perteikti jo minčių, nes jautė pareigą ginti savo 
atstovaujamą šalį, kuriai buvęs velionės vyras pažėrė tul- 

žingų priekaištų, esą valdžia neatsakingai vilkinusi mote- 
riai išduoti vizą šalies, kurioje jos laukė tik baisus skurdas, 
vienatvė ir mirtis. Dar daugiau — esą po to, kai jos meilužis, 
kuris ir suviliojęs vargšelę vykti drauge, nusivylęs šalimi iš 
ten pabėgo, valdžia privalėjusi užkirsti kelią jai vienai ten 
pasilikti, kad prieš savo valią neįsipainiotų į amžinos, jai 
svetimos nesantaikos pinkles. O galiausiai štai kaip viskas 
išėję (pagiežingą žodžių pliūpsnį konsulė bandė išversti 
kaip galima greičiau); juk tai esą visiškas absurdas, kad da- 
bar jam tenka rūpintis palaikais moters, kuri net du kartus 
jį išdavė. Tiesa, jis pripažįstantis, kad ne viskas jo sąskaita, 
bet tai mažiausia, ką valstybė galinti padaryti po to, kai 
pati ir nulėmė beprasmišką svetimšalės žūtį, ir vien todėl, 
kad laiku nesusigriebė jos iš ten išvyti — tegu dabar bent 
padengia visas išlaidas. O štai kas jam atlygins už iššvaisty- 
tą laiką ir sutrikdytą ramybę? Jis juk nepaprastai užsiėmęs 
inžinierius, be to, turintis rimtų sveikatos problemų, o vie- 
nintelis jausmas savo buvusiai žmonai, iki šiol nešiojančiai 
jo pavardę, anaiptol ne skausmas ar gailestis, o tik pyktis 
ir pažeminimas. Žinoma, jis suaugęs žmogus ir kaip nors 
ištvers, bet juk yra dar ir jų sūnus, kurį be galo nuvylusi 
beprasmiška motinos žūtis, motinos, kuri leido jam vienam 
sugrįžti į tėvynę. Vaikį slegiantis baisus skausmas, todėl 
neįmanoma su juo susikalbėti - dokumentus jis grasina pa- 
sirašyti tik tuomet, kai į laidotuves atvyks močiutė... Taip 
tėvui ant pečių uždėta dar sunkesnė našta — priversti vaiką 
padaryti paslaugą moteriai, kuri jį išdavė ne tik gyva, bet 

Spjaute išspjovęs susikaupusius priekaištus ir jam esą 
nepelnytai užkrautus sunkumus, inžinierius, regis, liko 
savimi patenkintas; blyškiame jo veide pasirodė vos paste- 
bimas šypsnys. Vyriškis prisidegė ilgą cigaretę ir, godžiai 
į plaučius įtraukęs dūmų, itin vykusiai išleido ratilus, bet 
cigaretė išsprūdo jam iš burnos ir, nė nemanydama ges- 
ti, spingsojo ant ledo. Staiga vyriškis užsimerkė, išraudo ir 
drebėdamas visu kūnu dusliai užsikosėjo, todėl atrodė, kad 
jo skausmas dar labiau išaugo. Jis tekinas išpuolė iš pasto- 
gės, paskubomis prasisagstė paltą, liemenę ir marškinius 
ir, apnuoginęs krūtinę, giliai įkvėpė šalto oro tikėdamasis, 
kad šis numaldys jį užklupus; dusulį. 

Žaltys, kuris anapus tūžmingos inžinieriaus kalbos ir 
jam įkandin stojusio kosulio priepuolio pajuto augančią 
dramą, net pamiršo įspėjimą laikytis atokiai ir neištvėręs 
pašnabždėjo žmogiškųjų išteklių vadovui: 

— Nekreipk dėmesio, tai tik būdas padidinti išmoką. 

— O kurgi sūnus? — pasiteiravo pasiuntinys. Jis čia vienin- 
telis buvo be kepurės, todėl jo trumpai kirpta galva tvilk- 
čiojo nuo šalčio. 

Netaręs nė žodžio, žurnalistas atsargiai paėmė jį už 
rankos ir pasivedėjęs parodė kitoje pastogės pusėje įreng- 
tą automobilių stovėjimo aikštelę. Tik dabar žmogiškųjų 
išteklių vadovas pastebėjo netoli oro uosto besiglaudžian- 
tį miestą: tolumoje pro žalsvą miglą nedrąsiai virpčioda- 
mi mirgėjo plaukiantys aukštų pastatų, bokštų ir maldos 
namų kupolų siluetai. Išvydęs civilizacijos, o galbūt net 
kultūros požymius, pasiuntinys neapsakomai nudžiugo ir 

žurnalistui iš paskos prisiartino prie mikroautobuso, kuria- 
me, veidu užsikniaubęs ant vairo, snūduriavo vairuotojas. 
Šiam už nugaros, anapus pritemdyto ir purvino vairuotojo 
būdelės stiklo, sėdėjo jaunas kombinezonu vilkintis kelei- 
vis išdidžiai atgal atmesta galva; neatrodė, kad vaikinas 
miegotų; veikiau šia povyza jis šaukte šaukė apie panieką 
aplinkiniams, o ir visam pasauliui. 

Štai, - nudžiugo ypatingasis pasiuntinys, - 2, pagaliau 
1$ tiesų artimas velionės giminaitis, jos kūnas ir kraujas. 

Po sunkiais žurnalisto batais traškėjo ledas; jis, regis, 
buvo kaip pridera pasirūpinęs apsauga nuo šalčio ir vėjo; 
nieko nelaukęs, jis pabeldė į mikroautobuso langą ir pa- 
bandė ženklais parodyti vaikinui, kad dar vienas žmogus 
norėtų su juo susipažinti. Tiesa, į save paniręs jaunuolis ne- 
rodė jokio noro su kuo nors susipažinti. Nė nemanydamas 
lipti lauk, galvą paskubomis nusuko į kitą pusę. Kaip tik 
tą akimirką iš miego pakirdo vairuotojas ir, pastebėjęs tokį 
savo keleivio elgesį, pasisuko jo pusėn ir pratrūko jį plūs- 
ti. Vaikinas įtraukė galvą į seną piloto kepurę didžiulėmis 
ausimis, tarsi taip bandytų išvengti pasipylusių priekaištų. 
Trūkus kantrybei, vairuotojas pakilo, išėjo iš savo būdelės 
ir, atidaręs mikroautobuso dureles, jėga ištempė jaunuolį į 
lauką, o jam įkandin paniekinamai išmetė ir jo kepurę. Ne- 
tvardydamas ašarų ir netardamas nė žodžio, vaikinas puolė 
prie vairuotojo ir įniršęs įsikibo jam į plaukus. 

Tai štai, - žmogiškųjų išteklių vadovo širdis suvirpėjo 
iš jaudulio, — /ai š/ai ir tas vaikinas, paminėtas pokalbyje del 


darbo, kurį užrašiau savo ranka. 

Pačiame grumtynių įkarštyje virš šviesių jaunuolio akių 
jam pavyko įžvelgti tą patį dailų totorišką lanką - itin vy- 
kusi susimaišiusių rasių dermė. 

Sekretorė teisi, - pasiuntinį nusmelkė nusivylimas savi- 
mi, — esu užsidaręs savyje nelyg sraigė, todėl visas gėris ir grožis 
tarsi šešėlis braslenka mano nepastebėtas. 

— Ką sakei? — pasiteiravo žaltys, pajutęs, kad šalimais 
stovinčio žmogiškųjų išteklių vadovo viduje siautėja au- 
dra. — Pasirodė, kad kažką sakei. 

— Ne, nieko, — vyras net susigūžė nuo neįtikėtinos klas- 
tingo padaro uoslės, kuris, užuot laikęsis atstumo, vis stip- 
riau prie jo lipo. 

Vis dar galynėdamasis su kosulio priepuoliu, buvęs ve- 
lionės vyras puolė tramdyti dvikovos. Tiesa, nirtulingai 
kovojantis vaikinas nemanė taip lengvai pasiduoti, todėl, 
apimtas nevilties, ir tėvui puolė į atlapus. Net aukštaūgė 
konsulė, kliaudamasi savo jėgomis, ištiesė pagalbos ranką. 
Tiesa, neatrodė, kad inžinierius buvo pasiruošęs priimti pa- 
galbą iš šalies. Viena ranka nutempęs sūnų į aikštelės pa- 
kraštį, jis vienas ketino sutramdyti įsismarkavusį jaunuolį. 
Fotografas, beveik neabejodamas, kad pasakojimas bus su- 
dėtas tik iš dailaus vaikino nuotraukų, be atvangos pokšėjo 
aparatu, kol jaunuolis kaip įmanydamas stengėsi išsivaduo- 
ti iš tėvo gniaužtų. 

— Jų santykiai, švelniai tariant, ne patys geriausi, — kon- 
sulė pajuto pareigą pasiuntiniui paaiškinti padėtį. - Užva- 
kar, kai atvykome jiems pranešti skaudžios žinios, vaikino 
nebuvo namuose: nei tėvas, nei jo žmona nežinojo, nei kur 

jis, nei kada grįš. Kai prieš kelis mėnesius tėvo reikalavimu 
berniukas grįžo iš Jeruzalės, jis paniro į depresiją ir dabar 
nuolat klaidžioja gatvėse. Beveik nebesimoko ir veikiausiai 
susidėjo su kriminaliniais elementais. Tėvas baiminosi, kad 
jei pats praneš žinią apie motinos mirtį, sūnus pratrūks bai- 
sia isterija ir net atsisakys patikėti, jog tai - ne pramanai. Jis 
paprašė mūsų palūkėti ir patiems perduoti visą informaciją. 
Baisiąją Žinią vaikinui pranešėme tik apie dvyliktą nakties. 
Kaip ir buvo tikėtasi, iš pradžių jis atsisakė tikėti ir atkak- 
liai tvirtino, kad tai klaida ir tai nutikę ne jo motinai, nes 
vos prieš savaitę jis gavęs iš jos laišką. Vaikinas iš kišenės 
iš tiesų išsitraukė laišką, rašytą vos dvi dienos iki nelai- 
mės. Jame motina sūnų tikino, kad ieško naujo darbo, todėl 
kelionę tenka atidėti pavasariui. Kai dar sykį pakartojome, 
jog tai tiesa, ir įtikinome, kad datos tam neprieštarauja, o 
paskui dar pabandėme vaikiną paguosti, kad jai netekę 
kentėti skausmų, staiga jis paniro į tylą ir be žodžių prašė 
palikti jį ramybėje. Kai mano vyras pranešė, kad karstas 
su palaikais atskrenda po dviejų dienų ir kad jam teksią 
pasirašyti dokumentus ir nuspręsti, kur velionė bus laido- 
jama, vaikinas staiga pakeitė toną. Jis pratrūko koneveikti 
ir mus, ir valstybę, šaukdamas plūdo net savo mirusią mo- 
tiną ir grasino nepasirašysiantis dokumentų, kuriais būtų 
patvirtinama, kad palaikus atgavo, ir nuspręsta laidojimo 
vieta. Kodėl esą jos nepalaidojus daržovių turguje, kur ir 
sutiko pražūtį? Arba kodėl palaikų nesudeginus, o pelenų 
neišbarsčius virš jos mylimos Jeruzalės. Jis esą atsisakantis 
tame dalyvauti. O jei jau taip norima ją čia palaidoti, tegu 

pasirašo močiutė. Juk tai ji motiną išsiuntusi į Jeruzalę, tai 
dabar tegu ir pasirašo jos krauju. 

— Motina išsiuntė ją į Jeruzalę? — nustebo žmogiškųjų iš- 
teklių vadovas. — Kaip visa tai reikėtų suprasti? 

— Kas dabar galėtų supaisyti? Kas galėtų suprasti, kas 
dedasi to vaikio galvelėje? Nes ir tėvas negali paaiškinti, ką 
jis turėjęs omenyje. Štai taip iki šiol su juo tebevargstame.... 

— Minutėlę, — pasiuntinys iš akių nepaleido jau besibai- 
giančios sūnaus ir tėvo dvikovos, - kiek jam metų? 

— Daugiausia keturiolika, tačiau neabejoju, jog bus progų 
įsitikinti, kad šis berniūkštis savo bendraamžius lenkia ne 
tik fizine išore, bet ir vidumi. Jeruzalėje kęsdamas vienatvę, 
vaikis užsiaugino kietą odą. Mane pasiekė gandai, kad jo 
motiną vertėte dirbti naktinėje pamainoje. 

— Mes tikrai nevertėme. Ji pati norėjo, nes ten daugiau moka. 

— Nesvarbu, viską kuo puikiausiai suprantu. O jis tuo 
metu turbūt vienas klaidžiojo gatvėmis ir susidėjo su kri- 
minaliniais elementais. 

— Kriminaliniais? Jeruzalėje? 

— Mano vyras jums viską geriau paaiškins. Jis turi skvar- 
bią akį, net neatspėsite, iš kur... 

— Iš kur? 

Konsulė sukikeno. 

— Nėra ko stebėtis. Kas daug metų praleidžia su gyvū- 
nais, pradeda geriau suprasti ir Žmones... 

— Toks gražus vaikinas kaip jis neabejotinai traukia įvai- 
riausio plauko tipus, — nusprendė žurnalistas, kuris laikė 


save pilnaverčiu pokalbio dalyviu. — Tik pažiūrėkite, kaip 

mūsų fotografas prie jo prilipo. Kai kitą savaitę pasirodys 
straipsnis, galėsite patys įsitikinti — jo veidelis puikuosis 
pirmame puslapyje. 

— Pirmame puslapyje? — stebėjosi konsulė, kuriai nė į 
galvą nešovė, kad kalbama tik apie nereikšmingą savaitraš- 
tį. - Juk tai nuostabu. 

Žmogiškųjų išteklių vadovas pasisuko į žurnalistą nuga- 
ra ir nužingsniavo prie vaikino, vis dar neišsivaduojančio iš 
tėvo gniaužtų. Vaiskioje ledinio rytmečio šviesoje pasiunti- 
nys ypač aiškiai matė jo tyrą nepriekaištingą veidą ir drėg- 
nas, nuostabiai žėrinčias akis. Jų šonuose dailiai įsirėžęs lin- 
kis, tarsi antakių tęsinys, privertė vyro širdį stipriau plakti. 

— Nesuprantu, - jis kreipėsi į konsulę, kuri atskubėjo jam 
pavymui, — nejau per visas šias dienas nebuvo įmanoma su- 
sisiekti su senole, kad ir ji čia atvažiuotų — dabar viskas 
vyktų daug sklandžiau? 

— K3 čia paistote niekus? — konsulė viską pabandė nu- 
leisti juokais. — Tai didžiulė ir sudėtinga šalis, o telefono 
ryšys neįtikėtinai prastas. Vargais negalais mums pavyko 
susisiekti su žmogumi, gyvenančiu gretimame kaime. Jis 
pažadėjo jai perduoti žinią, nes prieš Naujuosius metus su 
keliomis draugėmis moteris išėjo į piligriminę kelionę ir 
sugrįš tik po dviejų ar trijų dienų. 

— Jei taip, — nusprendė pasiuntinys, - palūkėsime, kol su- 
grįš, ir tada atskraidinsime ją čia. 

— Kaip tai atskraidinsime? — nustebo konsulė. —- Ką čia 
šnekate? Regis, iki šiol nesuvokiate, kur išsilaipinote. Tose 
apylinkėse nėra oro uosto. 

— Tai išsiųsime sraigtasparnį. 

— Sraigtasparnį? — moteriai išsprūdo atodūsis. - Gerbia- 
masis, nusileiskite pagaliau ant žemės, užuot skrajojęs pa- 
debesiais. Kas jums šovė į galvą? Dar šitokį atstumą... Kas 
apmokės už kelionę? 

— Tarkim, mes prisidėsime prie išlaidų, - atsargiai pasiūlė 
žmogiškųjų išteklių vadovas. Staiga jį užplūdo nesupranta- 
mas noras pamatyti ir senąją mirusiosios motiną. — Prieš 
keletą mėnesių skaičiau straipsnį, kaip sraigtasparnis buvo 
išsiųstas net į vidurį vandenyno, kad į vandenis išplaukęs Žu- 
vusio kareivio tėvas laiku spėtų atvykti į sūnaus laidotuves. 

— Ką čia pasakojate ir dar bandote lyginti? — įsiplieskė 
konsulė. — Visų pirma, čia ne žuvęs karys, o tik abejotino 
teisėtumo laikiną leidimą gyventi turėjusi moteris. Antra, 
iš anksto noriu jus įspėti, suvokite skirtumą tarp pasaulio, 
iš kurio atvykote, ir to, kuriame išsilaipinote. Čia visiškai 
kita tikrovė, sunki, o žiemą dar ir be galo primityvi. Tai, 
kas jums atrodo įmanoma, čia yra visiškai neįmanoma, to- 
dėl apie tai verčiau pamirškite. 

— Kodėl pamiršti? — pasiuntinį suerzino stačiokiška kon- 
sulės kalbėsena. — Aš viso labo kalbu apie teisėtą sūnaus 
norą, kad motinos laidotuvėse dalyvautų ir jos motina, ir net 
jei velionė buvo tik žmogus, turintis laikiną leidimą gyventi 
šalyje, ji žuvo per teroristinį išpuolį Jeruzalėje, todėl mes visi, 
norime to ar ne, esame atsakingi už tai, kas nutiko, ir priva- 
lome pasirūpinti, kad laidotuvėse galėtų dalyvauti visi jos ar- 
timieji. Kito pasirinkimo nėra. Kodėl turėčiau apgailestauti 
ar teisintis už tai, kad širdyje tam vaikinui jaučiu užuojautą. 

— Visi širdyse jam jaučiame užuojautą, ne jūs vienas, bet 
jokia širdis, ir dar žiemą, neįstengs tos senolės atvežti čia, 
todėl patariu kaip galima greičiau ją išmesti iš galvos. 

— Kodėl turėčiau išmesti iš galvos? - žmogiškųjų išteklių 
vadovui tokie konsulės žodžiai sukėlė šypsnį. — Labai atsi- 
prašau, bet šitokį kelią čia atvykau ne tam, kad ką nors išmes- 
čiau iš galvos ar bandyčiau taikstytis su valstybės bejėgišku- 
mu. Atvirkščiai, atvykau jai padėti. Esu žmogiškųjų išteklių 
valdymo skyriaus vedėjas, todėl visiškai suprantu, ką šiam 
vaikui reiškia motinos netektis, net jei jis bando dėtis kietas ir 
viskam abejingas. Tad kodėl neįdėjus mažumėlę pastangų ir 
čia neatvežus vaikino močiutės, kad bendromis pastangomis 
išgyventų gedulą, ir nesvarbu, kaip - oru ar žeme... 

— Net ir sumanymą atvežti žeme patariu išmesti iš gal- 
vos, — regis, konsulė buvo perdėm tvirtų ir nepajudinamų 
nuostatų žmogus. — Nuo to kaimo iki čia kelionė užtruktų 
kelias dienas, be to, nėra jokio patikimo susisiekimo. Net 
jei tos senos moters ir neišgąsdintų toks ilgas kelias, viena ji 
niekaip neįstengtų čia atvykti. Ir apskritai nesuprantu, kiek 
dar ketinate laikyti palaikus, kuriuos pats čia ir atlydėjote, 
nepalaidotus? 

— Visų pirma, - atkirto vyras, - palaikus atlydėjau ne aš, 
juos čia atsiuntė jūsų ir mano valstybė, o aš atvykau tik gerų 
ketinimų vedamas. Antra, laidotuves iš tikrųjų galima ati- 
dėti. Ne čia didžiausia bėda. Abu Kabire buvo išduoti du 
dokumentai; nors ir nesugebu jų perskaityti, nuojauta kuž- 
da, kad juose tvirtinama, jog dėl palaikų būklės galime būti 
ramus. 

— Būti ramūs? 

— Na, paprastai palaikus siunčiant į kitą šalį, nurodomas 
tikslus laikas, iki kada šie privalo būti palaidoti. 

— Užmušk, bet nesuprantu, kur link lenkiate. 

— Kur link lenkiu? —- žmogiškųjų išteklių vadovas to pa- 
ties paklausė ir savęs. Pliką galvą ir kūną Žnaibantis šaltis 
nėmaž neatvėsino viduje kunkuliuojančio įniršio. - Kur 
link lenkiu? Juk tai nėra pernelyg sudėtinga. Jei jau nu- 
sprendėme ištaisyti įsivėlusią biurokratinę klaidą, kurią 
štai šis Žurnalistas sugebėjo pavadinti sukrečiančiu abejin- 
gumu, tai ir ištaisykime, be to, mano pareiga pasistengti, 
kad šiam jaunuoliui pinigine išmoka bent iš dalies būtų 
atlyginta moralinė žala, — jis pirštu bakstelėjo į vaikiną, 
kuris, regis, suprato, kad kalbama apie jį, — todėl privalo- 
me pasirūpinti ir jo psichologine būkle. Jei šis jo noras yra 
tikras, nes, mano manymu, jis visiškai suprantamas, kad 
per laidotuves šalia būtų ir jos motina, jo močiutė, kad 
būtų su kuo pasidalyti skausmu —- tai kodėl neišpildžius jo 
prašymo? 

— Puiku, bet kaip? Šita močiutė kol kas egzistuoja tik 
teoriškai. Ji ne tik dar nežino šios naujienos, nes yra išvy- 
kusi iš kaimo ir dar užtruks keletą dienų, kol sugrįš, bet net 
ir sužinojusi bus taip toli, kad nežinia, kaip įstengs įveikti 
tokį atstumą. 

Žmogiškųjų išteklių vadovas jautė, kad visų akys nu- 
kreiptos į jį: jo nepaleidžia ne tik gražiosios totoriškos akys, 
bet varsto ir įtarimų kupinas buvusio sutuoktinio žvilgsnis. 
Net ir mikroautobuso vairuotojas šiek tiek prie jo priartėjo. 

Nors nė vienas nesuprato svetimos kalbos, visi jautė, kad 
tolimosios šalies pasiuntinys siūlo naują išeitį. Net ir žurna- 
listas su fotografu, kuriems iš burnos virto garas, nepratar- 
dami nė žodžio, smalsiai sekė akimis, kaip toli nueis žmo- 
giškųjų išteklių vadovas ir ar jam pavyks užkirsti konsulei 
kelią visą reikalą pabaigti kaip galima greičiau. 

— Visų pirma, prašau pasakyti, apie kokį tiksliai atstumą 
kalbama? — vyras sausai kreipėsi į konsulę. 

— Tiksliai? Iš kur aš galiu žinoti? Mano vyras galėtų ap- 
skaičiuoti. Man atrodo, kad nuo čia iki to kaimo galėtų 
būti ne mažiau nei penki šimtai kilometrų. Be to, prisimin- 
kite, kad tai ne greitkelis. 

— Penki šimtai kilometrų? Tai nėra taip jau toli... 

— Gal ir dar daugiau. Aš negaliu tiksliai pasakyti. Gal- 
būt šeši šimtai. 

— Ir šeši šimtai įveikiamas atstumas. Kiek tokia kelionė 
galėtų užtrukti - daugių daugiausia dvi dienas. 

— Nemanau, kad užtektų dviejų, pamirškite tai. Jūs ir vėl 
painiojatės tikrovėje. Čia gerokai prastesni keliai. 

— Gerai, pridėkime dar dieną. Trys, tegu bus net ketu- 
rios dienos. Nuspręsta — mudu su vaikinu keliausime pas jo 
močiutę. 

— O kur per tą laiką bus 7:2 

- Ji? 

— Turiu galvoje palaikus. 

— Ką reiškia — kur? Vešimės juos drauge. Nėra kito pasi- 
rinkimo. Grąžinsime velionę į jos gimtąjį kaimą. Močiutė 
ir sūnus ten ir palaidos moterį. Man tai atrodo teisinga. 

— Tai be galo kilnus sumanymas, - neištvėrė iki tol tylė- 
jęs žaltys, įdėmiai sekęs pasiuntinio ir konsulės ginčą. - Tai 
išties teisingas poelgis. 

— Tu pasirengęs vykti drauge? 

— Žinoma, — patikino žurnalistas ir nusišypsojo, — su- 
prantama, laikysimės atstumo. 

— Malonėkite. 

Neatrodė, kad konsulė būtų džiaugusis tokiu netikėtu 
pasiūlymu. Esą jos tautiečiai nėmaž nepažįsta šio krašto. 

— Kam tas papildomas galvos skausmas? Palaidosime ją 
čia ir viskas baigta, o vasarą pakviesime senutę aplankyti 
kapo, nes dabar mūsų konsulatas neturi galimybių finan- 
suoti tokios ilgos ir sudėtingos kelionės. 

— Nesijaudinkite, aš padengsiu išlaidas. Taip bet kokiu 
atveju bus pigiau nei sraigtasparnis. 

— Ypač tas, kurio nėra ir niekada nebus, — valiūkiškai 
šypsojosi konsulė. 

Moteris kreipėsi į buvusį velionės vyrą, kurio sutriku- 
siame veide atsispindėjo nekantra, kada pagaliau kas nors 
teiksis jam paaiškinti. Ginčo įdėmiai klausėsi velionės sū- 
nus ir vairuotojas, kuris, pagautas smalsumo, net išlipo iš 
jaukiai šilto mikroautobuso ir prisijungė prie grupės. Kol 
vaikino tėvas nepritardamas suraukta kakta purtė galvą, 
šis, ištrūkęs iš jo gniaužtų, lengvais žingsniais priėjo prie 
žmogiškųjų išteklių vadovo. Veide išryškėjęs jaudulys ir de- 
gančios akys dar labiau pabrėžė vaikino grožį. Akimirkai 
pasidavęs jausmams, jis palinko prie pasiuntinio rankos, 
paglostė ją totorišku žvilgsniu ir dėkingai ją pabučiavo. 

Anapus visu ūgiu išsitiesusio vaikino, kuris pasirodė ne 
ką žemesnis už jį patį, sutrikęs žmogiškųjų išteklių vadovas 
pastebėjo iš miesto kylančią žalsvą miglą. Neišmanydamas, 
kaip atsakyti į tokią kilnią vaikino, kurį konsulės vyras pa- 
vadino kriminaliniu elementu, padėką, jis tik palietė jam 
ant galvos pūpsojusią ausinę piloto kepurę ir suglumęs nu- 
sišypsojo kaip tik tą akimirką, kai vėl plykstelėjo fotoapa- 
rato blykstė. 

Konsulė sunkiai tramdė susierzinimą. Moteris tikino mirš- 
tanti iš alkio, be to, jos nuomone, geriausia būtų dar šian- 
dien atsikratyti palaikų: ji planavusi dar iki pietų netoli 
kapinių esančioje bažnytėlėje užsakyti mišias, o po jų visus 
pakviesti gedulingų, valstybės finansuojamų pietų; imtis 
daugiau veiksmų ji vargu ar turinti teisių. O štai dabar dėl 
pasiuntinio sprendimo paisyti vaikino užgaidų moteris esą 
priversta atšaukti visą programą, be to, jai dar derėtų pasi- 
tikslinti savo, kaip konsulės, įgaliojimus panašiomis aplin- 
kybėmis. Štai kodėl ji nedelsdama privalanti pasitarti su 
vyru, kuris apskritai, jei būtų buvęs šalia, neabejotinai būtų 
sugebėjęs atkalbėti nuo panašių užmačių. 

Priėjusi prie užrakintų oro uosto durų ir bandydama jas 
atidaryti, moteris negailėdama jėgų karštligiškai jas pakra- 
tė — stipriau, nei būtų leista bet kam kitam, neturinčiam 
diplomatinės neliečiamybės, kol galop jas atvėrė policijos 

pareigūnas. Kantrybės netekusi moteris jam paaiškino, kad 
esą atsiradęs giminaitis, tiesa, nepilnametis, tačiau su ve- 
lione turintis kraujo ryšį ir pasiruošęs savo atsakomybėn 
perimti palaikus ir palaidoti juos gimtajame mirusiosios 
kaime. Policijos pareigūnas nuskubėjo žadinti muitinės 
viršininko, kuriam dėl nesuprantamų priežasčių be galo 
patiko mintis, kad moteris bus laidojama gimtajame kai- 
me, todėl skubiai apsivilkęs uniformą paruošė reikiamus 
dokumentus. Paaiškėjo, kad jaunuolis neturi įgūdžių nei 
skaityti, nei rašyti, todėl konsulė buvo priversta jam padė- 
ti. Galop dokumentus turėjo patvirtinti žuvusiosios buvęs 
vyras, tiesa, tik įsitikinęs, kad jo sūnus nepasirašė nieko, ko 
neįstengtų įvykdyti. 

O tuo metu oro uostas jau budo naujam gyvenimui, nes 
netrukus turėjo leistis ir kilti lėktuvas. Tarpusavyje maišėsi 
išvykstantieji ir atvykstančiųjų laukiantieji, atsidarė nedi- 
delė kavinė, iš kurios pasklido cigarečių, kavos ir bande- 
lių kvapas. Ant gudronuoto nusileidimo tako elegantiškai 
nutūpė keleiviniu paverstas karinis lėktuvas, pasitempę 
muitininkai ranka išsilygino susiglamžiusias uniformas ir 
užsivožė kepures. 

Jau netrukus oro uoste keleiviai stumdė vežimus su laga- 
minais, o tarp jų įsimaišęs — tikras stebuklas — žingsniavo 
pagaliau išlaisvintas žvaliai nusiteikęs, besišypsantis kon- 
sulės vyras sunkiai suvaldomomis garbanomis pasipylusiais 
plaukais. Priešais save jis stūmė vežimą, ant kurio pūpsojo 
odinis lagaminas ir dvi kartoninės dėžės - įmonės direkto- 
riaus lauktuvės. 

— O kur karstas? — konsulė neslėpė jaudulio. 

— Karstą teks atsinešti patiems, — atsidusęs pranešė vy- 
riškis. 

Supratę, kad jau netrukus jis bus iš čia išgabentas, parei- 
gūnai atsisakė prie jo prisiliesti. Galbūt baiminasi ar ką... 

— Baiminasi? 

— Sunku pasakyti, štai aš pats šalia jo jaučiausi visiškai 
ramus. 

— Gal pirmiau ko nors užkąskime ir išgerkime, kad už- 
tektų jėgų? — pasiūlė konsulė. 

Įžvalgusis jos vyras išsyk atmetė šį pasiūlymą. 

— Pakentėk, kol grįšime namo. Dar iki užsidarant oro 
uostui, privalome jį iš ten išnešti. Paskui, žiūrėk, dar iš kur 
nors išdygs naujas pareigūnas, ir visą procedūrą teks atlikti 
iš naujo. 

Apie naują iššūkį jis pranešė inžinieriui ir jo sūnui, o 
tada kreipėsi į žmogiškųjų išteklių vadovą: 

— Mūsų iš viso keturi, žmonos, suprantama, neskaičiuo- 
siu. Kaip jums atrodo? Pajėgsime vieni panešti karstą ar 
pakviesti vairuotoją? 

— Kam kviesti? — paprieštaravo pasiuntinys. — Juk šalia 
be darbo stoviniuoja tiedu, kurie, tiesą sakant, ir įtraukė 
mane į šią sumaištį. 

Paslaugūs žurnalistai nesipriešindami ištiesė pagalbos 
ranką. Penki suaugę vyrai ir nepilnametis berniukas pasku- 
bomis nusileido į rūsį ir patraukė į buvusią sulaikymo ka- 
merą išvaduoti visų ten pamiršto ir apleisto karsto. Šiaip ne 
taip vyrams pavyko išvinguriuoti karstą pro siaurutes duris, 


215 


tada, laikydamiesi konsulės vyro nurodymų, jie iš lėto už- 
sikėlė jį ant pečių ir darniai pradėjo kilti laiptais aukštyn. 
Nešulys pasirodė ne iš lengvųjų. Žmogiškųjų išteklių va- 
dovas, turėjęs progą vienumoje pasilikti su karstu, jau buvo 
spėjęs prie jo priprasti, todėl nebejautė jaudulio, kai me- 
taliniu kraštu šis spustelėjo jo petį, tačiau pastebėjo, kaip 
pirmą kartą fiziškai prie jo prisilietęs vaikinas sudrebėjo ir 
neįstengė sutvardyti jaudulio. Jis tikrai būtų suklupęs ir pa- 
leidęs iš rankų sunkųjį nešulį, jei tėvas sūnaus laiku nebūtų 
išstūmęs iš po karsto, antraip paskui jį būtų sukniubę ir kiti. 

Karstą nešė penkiese: priekyje svorį laikė buvęs velionės 
sutuoktinis ir konsulės vyras, iš galo — du Jeruzalės savai- 
traščio Žurnalistai, o per vidurį — be poros likęs ypatingasis 
pasiuntinys, žmogiškųjų išteklių valdymo skyriaus vedėjas, 
įmonės, pamiršusios savo darbuotoją, atstovas. Jei ne šil- 
to ir šalto gyvenime regėjęs senasis ūkininkas, vienu metu 
dviem kalbom šūkčiojantis nurodymus, vargu ar penketas 
būtų sėkmingai užsikoręs laiptais. Vyrai nešė iš lėto ir be 
galo atsargiai, kad nesukluptų ant naujos laiptų pakopos 
ar posūkio. Ore tvyrojo vos juntamas aitrus kvapas. Žmo- 
giškųjų išteklių vadovas negalėjo nustatyti, ar šis sklido iš 
karsto, ar nuo seniai vandens nemačiusio vaikino, kuris 
kažkodėl lipte prie jo prilipo kartkartėmis atsargiai ranka 
padėdamas išlaikyti mirties svorį. 

— Jei neišlaikau deramo atstumo, - į ausį iš galo šnypštė 
žaltys, — čia jau ne mano kaltė... tai buvo tavo mintis... 

Žmogiškųjų išteklių vadovas suprunkštė, bet negalėjo 
pasukti galvos, ir, tiesą sakant, nė nežinojo, ką jam atsakyti, 

nes lipdamas laiptais privalėjo išlaikyti budrumą. Artėjant 
prie išėjimo, plūstelėjo ryškesnė šviesa. 

Atsisveikindami mojavome ranka į lėktuvą libantiems ke- 
leiviams, kai staiga bro šalį praėjo benki karstu nešini vyrai. Iš 
lėto ir be galo atsargiai jie tempė jį prie mikroautobuso. Atėmė 
žadą, tačiau liko Jėgų paklausti: kas numirė? Iš kur palaikai? 
Kur bus laidojami? 

Sužinoję, kad tai mūsų tautietė, žuvusi Jeruzalėje, buolėme 
žegnotis ir melstis už velionės sielą tikėdami į kūno iš numi- 
rusiųjų prisikėlimą. Karstą nešęs fotografas suskubo įamžinti 


mūsų maldas. 

Senas mikroautobusas garsiai suburzgė ir sudejavo, o kai 
ratai pagaliau ištrūko iš patižusio lipnaus sniego, pasileido 
važiuoti. Šalia vairuotojo sėdėjo konsulė ir jos vyras. Jiems 
už nugaros gulėjo karstas, už jo — vaikinas, o šalimais — jo 
tėvas, kuris, nors ir buvo atleistas nuo pareigos dalyvauti 
laidotuvėse, regis, tikėjosi atlygio už patirtus nemalonu- 
mus. Priešais juodu sėdėjo žmogiškųjų išteklių vadovas, 
įstrigęs tarp žalčio ir fotografo. Pastarieji niekaip negalė- 
jo atsidžiaugti netikėta įvykių linkme, kuri, nėra abejonių, 
turėtų patraukti savaitraščio skaitytojų dėmesį. 

Nors miestas buvo netoli, žmogiškųjų išteklių vado- 
vas, girdėdamas, kaip konsulė savo vyrui skundžiasi, kad 
esą dėl jo nekantrumo ji taip nieko ir nenugriebusi oro 

uosto bufete, nieko nelaukęs praplėšė vieną kartoninę 
dėžę ir pirma jai, o tada ir kitiems pasiūlė pyrago ir kitų 
duonos gaminių. 

Visi be galo nustebo staiga lyg iš dangaus nusileidusiais 
šviežutėliais skanėstais. Pakartoti paprašė ne tik Žvėrišku 
apetitu pasižyminti konsulė, bet ir vaikinas, kurį galbūt dėl 
mirusios motinos artumo kamavo baisus alkis. Žmogiškųjų 
išteklių vadovas ketino lauktuvių palikti ir močiutei, tačiau, 
jo didžiam apmaudui, šį vaiskų ir šaltą rytą kartoninės dė- 
žės turinys greitai išseko. Kaip apsidžiaugtų direktorius, su- 
žinojęs, kad tolimame šalčio sukaustytame krašte taip mė- 
gaujamasi jo kepyklos gaminiais. Apie tai pagalvojęs, žmo- 
giškųjų išteklių vadovas iš kišenės išsitraukė palydovinio 
ryšio telefoną ir, nors Jeruzalėje dar buvo labai ankstyvas 
metas, neabejojo, kad senis nudžiugs išgirdęs jo balsą. Atsi- 
liepusi namų prižiūrėtoja išsyk atpažino jo balsą, be to, ži- 
nojo apie jam pavestą misiją, todėl pranešė, kad šeimininkas 
išėjęs į sinagogą ir turėtų sugrįžti mažiau nei po valandos. 

— Sinagogą? — nustebo žmogiškųjų išteklių vadovas. — 
Jau daugiau nei dešimt metų sukuosi įmonėje, bet niekada 
į galvą nebuvo šovusi mintis, kad šis žmogus galėtų turėti 
bent mažiausią kruopelytę religingumo. 

— Iš tolo ne viskas taip gerai matyti, - prižiūrėtoja pažėrė 
liaudies išmintį ir pati buvo pasišovusi išklausyti visas nau- 
jienas, tačiau vyras nejautė nė mažiausio noro nepažįstamai 
namų prižiūrėtojai dėstyti savo sumanymų, ir dar anglų 
kalba, todėl tik papasakojo apie didžiai pravertusius duo- 
nos gaminius ir pažadėjo tądien dar sykį paskambinti. 

Palydovinio ryšio telefono aparatas netruko atkreipti 
pastabaus žurnalisto dėmesį, kuris, drauge su kitais nešęs 
karstą, dabar jautėsi visavertis šios istorijos dalyvis, todėl 
nesivaržydamas paprašė leidimo pasinaudoti telefonu. Nors 
žmogiškųjų išteklių vadovas puikiai žinojo, kokia brangi 
kiekviena pokalbio minutė, nenorėjo pasirodyti šykštus, 
todėl sukandęs dantis leido žalčiui kiek tinkamam taukšti 
su artimaisiais ir draugais, kol balto akmens miestas tapo 
ranka pasiekiamas. Ypatingasis pasiuntinys mintyse svarstė, 
kaip jo misija, dėl kurios svarbos kilo vis mažiau abejonių, 
bus pateikta savaitgalio straipsnyje. 

Mikroautobusui įvažiavus į miestą, kuris, kaip paaiškė- 
jo, buvo regiono sostinė, žaltys tebemalė liežuviu su toli 
likusiais artimaisiais. Galop jie sustojo prie didžiulio dau- 
giabučio, kuriame, kaip paaiškėjo, gyveno konsulė su vyru. 
Iš mikroautobuso atsargiai ištraukus karstą, buvo nuspręsta 
jį laikinai paguldyti atokiame užkampyje, o kad nekristų 
į akis, apdėti aplinkui gausiai ant žemės besimėtančiomis 
šakomis ir pridengti brezentu. 

Štai ir atėjo metas grupelei skirstyti. Ypatingasis pa- 
siuntinys buvo kviečiamas pas konsulę į svečius, kol jos 
vyras su vairuotoju tinkamai pasiruoš kelionei į tolimąjį 
kaimą. Konsulės vyras vienam išmanančiam asmeniui pa- 
rodys patologijos centre išduotus dokumentus ir jo pasi- 
teiraus, ar palaikai išlaikys kelionę. Vairuotojas pasirūpins 
tinkama transporto priemone su žieminėmis padangomis. 
Žurnalistas su fotografu apsistos nedideliame viešbutyje, 
o vaikinukas keliaus pas tėvą ruoštis tolimai kelionei pas 

močiutę. Vienintelis inžinierius, buvęs velionės vyras, nesi- 
leis į kelionę, todėl jo vaidmuo šioje istorijoje čia ir baigėsi ir 
jis visiems laikams turintis su visais atsisveikinti. Tiesa, ne- 
atrodė, kad vyriškis skubėjo atsisveikinti. Jis laikė sugriebęs 
sūnų, sakytum, šis būtų jo įkaitas, ir tarsi kažko laukė iš 
tokią gausybę kartų jį įskaudinusio pasaulio. Pajutęs vyro 
neviltį, žmogiškųjų išteklių vadovas kaip atsisveikinimo 
dovaną jam pasiūlė antrąją įmonės direktoriaus lauktuvių 
dėžę. Inžinierius atrodė suglumęs. 

— Kas čia? Kas ten yra? — nepatikliai murmėjo. Išsitraukęs 
kišeninį peiliuką, vienu rėžiu perskrodė kartoną ir, ėmęs karšt- 
ligiškai knaisiotis tarp popieriaus lapų, segtuvų ir sąsiuvinių, 
galop ranka pasiekė dėžės dugną. Neradęs, ko tikėjosi, de- 
gančiomis iš įniršio akimis jis nusispjovė ir pasiuntinio adresu 
pasiuntė keiksmažodį. Konsulė su vyru puolė jo raminti. 

— Ką jis sakė? Ko nori? 

Paaiškėjo, kad atsisveikinimo akimirką vyrui parūpo 
sutrypta jį palikusios moters garbė. Juk ji, kaip ir jis, buvusi 
diplomuota inžinierė, tai kodėl žmogiškųjų išteklių vado- 
vas jai skyręs tik valytojos pareigas? 

— Aš? 

— Jam taip atrodo, nes jūs - žmogiškųjų išteklių valdymo 
skyriaus vedėjas. 

— Ar paaiškinote jam? 

— Kad jis turėtų būti dėkingas, kad ji apskritai gavo dar- 
bą ir nebuvo išmesta po to, kai meilužis ją paliko. 

Pasiuntinys papurtė galvą. Ne apie tai kalba. Pagautas 
užuojautos, jis priėjo prie buvusio velionės vyro, vis dar iš 


rankų nepaleidžiančio aukštaūgio sūnaus. Nepažįstamo kie- 
mo užkaboriuose vaikinas stovėjo nepratardamas nė žodžio, 
o nuo dailaus ir susirūpinusio jo veido pasiuntinys pasijuto 
lengvai apsvaigęs. Ką gali žinoti — šis žmogus dar ims ir 
uždraus sūnui leistis į kelionę. Būtina jam pakelti ūpą. Iš pi- 
niginės ištraukęs kelias stambias svetimos valiutos kupiūras, 
pasiuntinys jas ištiesė įžeistam vyrui. Kai šis tiesė ranką jų 
paimti, blykstelėjo fotoaparatas. Konsulė vogčia susižvalgė 
su vyru, jų akyse buvo matyti susirūpinimas. Atokiau sto- 
vėjęs vairuotojas pastebimai išblyško. Regis, inžinierius taip 
pat neteko žado. Nors ir tikėjosi daugiau nei vien sąsiuvinių 
ir rašiklių, tačiau apie šitokią sumą nedrįso nė pasvajoti. 

— Persistengėte, — sušnabždėjo konsulė. — Tai gali visus 
išvesti iš proto. 

— Tebūnie... — nusišypsojo žmogiškųjų išteklių vadovas. 

Įgudusia ranka banknotus jis sukišo inžinieriui į švarko 
kišenę. Tai turėjo būti ne tik laidas, kad mirusioji bus am- 
žiams nuo jo išlaisvinta, bet ir turėjo garantuoti, kad, vai- 
kinui ruošiantis į kelionę, nebus bandoma jam sutrukdyti. 
Regis, inžinierius puikiai suvokė savo įtaką tolesnei įvykių 
raidai, todėl, nė netarstelėjęs ači2, iš kišenės ištraukė su- 
glamžytus banknotus ir, visiems matant, vieną po kito juos 
ištiesino ir rūsčiu veidu įsikišo juos į piniginę dar kažką 
panosėje murmėdamas. 

— Ką jis sako? — pasiteiravo pasiuntinys. 

— Kad jis to nusipelnęs. Tik pamanykite... 

— Gal ir taip. Gal ir nusipelnė, - žmogiškųjų išteklių va- 
dovas neatrodė apgailestaujantis dėl tokio savo dosnumo. 

Jis uždėjo ranką inžinieriui ant peties, o kita pakedeno vai- 
kino plaukus. — Pritrūksite juostos, — įspėjo fotografą. 

— Nesijaudinkite. Turiu didžiules jų atsargas. 

— Jis jau tūkstantį pripleškėjo, — pastebėjo Žurnalistas, — 
reikia išties pasistengti, kol pagaliau pavyksta įamžinti tin- 
kamą kadrą. Skaudžiausia, kad būtent tokius redaktorius 
ir atmeta. 

Konsulės butas, nors nedidelis ir senas, atrodė jaukus. 
Nusimetusi kailinį paltą ir nuo galvos nusiplėšusi raudo- 
ną kailinę kepurę, moteris nuskubėjo į miegamąjį, iš ku- 
rio sugrįžo įsisupusi į gėlėtą chalatą; šis jos kaimietiškai 
išvaizdai suteikė gyvumo. Nors buvo sočiai prisišlamštusi 
duonos ir pyragų, neatrodė, kad būtų numalšinusi alkio 
kirminą. Moteris nuskubėjo į virtuvę sau ir svečiui paruoš- 
ti ką nors pusryčiams. Čia virtuvės tarpduryje išdygdama 
su peiliu rankose, čia vėl pradingdama, ji dėstė pasiunti- 
niui, priveiktam nuovargio ir susmukusiam į ne itin tvirtą, 
gergždžiančią sofą, konsulės pareigų pranašumus. Tiesa, 
tai daugiau garbės konsulatas, neturintis apibrėžtų įsipa- 
reigojimų. Po to, kai dėl ekonominio nuosmukio Izraely- 
je ypač pablogėjusi padėtis žemės ūkyje, sutuoktiniai nu- 
sprendę palikti šalį ir, galvodami apie pigesnį pragyvenimą, 
galiausiai nusprendė, kad tebūnie tai bus jųdviejų gimtasis 
kraštas. Kad nusimestų nuo savęs kaltę, kad bėga iš sunku- 
mų apimtos šalies, jie patys ir pasiūlę mainais už būsto iš- 
laidas šioje valstybėje įsteigti jos garbės konsulatą — taip jie 
palaikantys ryšį su valdžia ir teikiantys jai paslaugas, be to, 
nešykštintys vertingų patarimų iš ten atvykstantiems tu- 

ristams kaip, beje, ir vietiniams, nusprendusiems aplankyti 
Šventąją Žemę. Kartais, deja, tenka pasirūpinti mirusiais 
ar Žuvusiais arba tokiais, kurie savo jėgomis iš čia jau nebe- 
įstengtų išvažiuoti. 

— Nebegstengtų išvažiuoti? — žmogiškųjų išteklių vado- 
vas atrodė nustebęs. —- Būna ir taip? 

— Tarkim, nuo viršukalnės į bedugnę nusiritęs alpinistas, 
upėje mirtinai sušalęs jaunuolis ar šiaip nelaimėlis, neaiš- 
kiomis aplinkybėmis pakliuvęs į nusikaltėlių rankas. Tai 
didžiulė ir įvairiaspalvė šalis. Nors esama daug primityvu- 
mo, o ir ekonomine gerove vargu ar galėtų pasigirti, kvapą 
gniaužiančių vietovių čia su kaupu. Ypač vasarą ir rudenį. 
Gaila, kad atvykote žiemą... 

Ypatingasis pasiuntinys nusijuokė, o kartu su juo sudre- 
bėjo ir sofa. Ką reiškia gai/a? Niekas jo neklausė, kada jis 
norėtų čia atvykti. Juk šioje istorijoje apskritai niekas nepri- 
klauso nuo jo norų. 

— Netiesa, - atkirto konsulė, į didžiulę keptuvę vieną po 
kito mušdama kiaušinius, tartum kieme vis dar būtų augi- 
nusi vištas. — Juk tai jūs įtikinote tą vaikį - galbūt jums jis 
pasirodė naivus ir tyras, nors aš labai tuo abejoju, - kad jo 
motinos palaikus visai nesudėtinga nugabenti iki to kaimo. 
Jei nebūtumėte pasiūlęs padengti visas išlaidas ir būtumėte 
atsisakęs vykti pats, močiutę šią Žiemą tas geltonsnapis re- 
gėtų nebent sapnuose, bet jei jums negaila nei pinigų, nei 
laiko ir trokštate pasirodyti dosnus, ką gi — pirmyn. Gal- 
būt pakeliui pavyks pamatyti užšalusią upę, galbūt pasitai- 
kys galimybė pavaikščioti ledu. O dabar prašom prie stalo. 

Nusiplaukite rankas ir kaip reikiant pasistiprinkite. Ma- 
niau, kad, pasibaigus laidotuvėms, visi nueisime į restoraną, 
kaip kad čia priimta, bet įvyko taip, kaip įvyko... Viską 
apvertėte aukštyn kojom. 

Žvėrišku namų šeimininkės apetitu, regis, užsikrėtė ir 
pasiuntinys, kurį ji dar pavaišino vietiniu vynu. Šis pavar- 
gusiam vyrui taip kirto per galvą, kad ėmė rodytis, jog jau 
lipa į nedidelį laivą. Supratusi, kad pokalbis pradeda strigti, 
konsulė pasiūlė svečiui mažumėlę pailsėti jųdviejų su vyru 
miegamajame. Žmogiškųjų išteklių vadovas iš pradžių ne- 
norėjo sutikti ir svetingąją namų šeimininkę pabandė įti- 
kinti, kad pasitenkintų ir sofa, tačiau ši neatlyžo. Nors ir 
pati pavargusi, juk naktį beveik nemiegojo, bet juk pasiun- 
tinys atskridęs iš taip toli, todėl konsulės pareiga pasirūpin- 
ti, kad tinkamai pailsėtų. Štai nuleis ritinines užuolaidas, 
užgesins šviesą ir beliks tik užsitempti ant galvos antklo- 
dę — ir, žiūrėk, visų nesusipratimų kaip nebūta. 

— Tad pirmyn. Nėra jokio reikalo gaišti. Per orų progno- 
zę pranešė, kad artinasi didžiulė audra. Teks paankstinti 
kelionę ir taip bandyti jos išvengti. 

Nors paprastai žmogiškųjų išteklių vadovas vengė svetimų 
dvigulių lovų, šįsyk jis džiūgavo išvengęs įkyriosios konsu- 
lės draugijos ir gavęs galimybę paskambinti. Tik primygtinai 
prašė nesivarginti keisti patalynės užvalkalų — esą jam užtek- 
tų tik vilnonės antklodės ir nedidelės pagalvėlės. Tik nusiau- 
siąs batus ir su visais drabužiais grūsiąs ant lovatiesės. 

— Jei tai leis jums užmigti, labai prašom, — motiniškas 
konsulės įprotis perdėtai rūpintis buvo kažkur išgaravęs. — 

Tik pasiimkite su savimi lagaminą ir rankinę, kad nesipai- 
niotų man po kojomis... 

Moteris atnešė jam pagalvę ir ant dvigulės lovos ištiesė 
plačią antklodę. Ypatingasis pasiuntinys dar pasiteiravo, ar 
ji pati ketinanti vykti į kelionę. 

— Nieku gyvu. Mano konsulės pareigos baigėsi dar oro 
uoste. Akimirką, kai įsitikinau, kad artimieji atsiėmė kars- 
tą ir ketina mirusiąją palaidoti. Jei nusprendėte tenkinti 
vaikino kaprizus, tai jau jūsų asmeninis, o ne konsulato 
reikalas. Aš šioje istorijoje jau padėjau tašką, tik nesiliau- 
ju stebėtis, kurių galų jums prireikė taip save apsunkinti? 
Nejau jus taip prislėgė sąžinės priekaištai dėl velionės ar to 
vaikino? 

— Galbūt jūsų vyras sutiks prie mūsų prisijungti? - žmo- 
giškųjų išteklių vadovas bandė išsisukti nuo konsulės pa- 
žertų klausimų. — Kaip mes kartu keliausime, kai nekal- 
bame viena kalba, juk net su vairuotoju nebus įmanoma 
persimesti nė vienu žodžiu... 

— Mano vyras — nebe jaunas žmogus, be to, valstybei jis 
tikrai nieko neskolingas. 

— Ką reiškia nieko neskolingas? Aš pats jam atsilyginsiu. 

— Atsilyginsite? 

- Žinoma. Ir dar dosniai... 

— Tada jau kita kalba, - moteris staiga nušvito. 

Mažais žingsneliais priėjusi prie lango, ji nuleido ritini- 
nes užuolaidas, lovos viršugalvyje uždegė nedidelį šviestuvą 
ir, prieš uždarydama duris, paragino svečią ne tik trumpai 
nusnausti, bet ir kaip reikiant išsimiegoti. 

Konsulei išėjus, stojo tyla ir ramybė, ir žmogiškųjų ište- 
klių vadovas suskubo išsitraukti palydovinio ryšio telefoną, 
bet pastebėjo, kad būtina jį įkrauti. Dėl besaikių žurna- 
listo tauškalų visiškai išsikrovė akumuliatorius. Vienintelis 
kambaryje esantis kištukinis lizdas atrodė beviltiškai pase- 
nęs, todėl vyras išsyk kone su palengvėjimu atsisakė min- 
ties šnektelti su seniu, nes nežinia, kas anam gali šauti į 
galvą — žiūrėk, dar ims atkalbinėti nuo kelionės, o ilgiems 
įkalbinėjimams telefono akumuliatoriui tikrai pristigs jėgų. 
Vyras nusprendė paskambinti tik motinai, su kuria pokal- 
biai paprastai visada būna trumpi ir be ilgų įžangų. Savo 
nuostabai, sužinojo, kad pas ją vieši jo duktė, kuri net ke- 
tino pernakvoti tėvo lovoje. Užuot klausinėjęs, kaip įpras- 
tai, kaip mergaitei sekasi, vyras smulkiai papasakojo visus 
įvykius. Tėvas kalbėjo apie sniegą ir ledą ir prieš akis dar 
laukiančią ilgą kelionę, kuri neišvengiama dėl našlaičiu ta- 
pusio vaikino, kuris, kaip ir buvo galima tikėtis, iš tikrųjų 
yra nepaprastai gražus, nors ir niršta dėl motinos mirties. 
Mergaitė noriai klausėsi tėvo kalbų ir, regis, domėjosi ma- 
žiausia smulkmena. 

Netikėtas pokalbis su dukra žmogiškųjų išteklių vado- 
vui pakėlė nuotaiką. Tiesa, pasigirdus aparato pyptelėjimui, 
jis suprato, kad būtina jį kuo greičiau baigti. Vyras visiškai 
išjungė telefoną, atsikratė virš galvos plieskusia įkyria švie- 
sa, užsitraukė storą vilnonę antklodę ir pabandė užmigti. 
Ant vienos lentynos buvo sustatytos raudono stiklo arklių, 
karvių, avių ir vištų figūrėlės, menančios žemdirbišką 
namų šeimininkų praeitį. Staiga ypatingasis pasiuntinys 

prisiminė karstą, be priežiūros paliktą nepažįstamo kiemo 
užkaboryje. 

Kaip netiketai viskas pasisuko, — svarstė jis. — Nebažysta- 
ma moteris, dešimčia metų už mane vyresnė, su kuria buvau 
susitikęs vos vieną vienintelį kartą, tačiau taip ir neįstengiau 
to susitikimo prisiminti, liko mano vieno globoje. Nacionalinio 
saugumo departamentas užvertė jos bylą, buvęs vyras galutinai 
nusiblovė rankas, meilužis seniai kažkur pradingęs, o dabar 
dar ir konsulė atsisako toliau ja rūpintis. Taip brimityviame ir 
šaltame krašte likau vienas su dviem žurnalistais, kurie neriasi 
iš kailio mane ir nebilnametį jos sūnų, su kuriuo, dar nežinia, 
ar bus lengva susikalbėti, paversti pasakojimo berojais. Ir kaip 
antradienį nusprendęs brisiimti visą atsakomybę už šią moterį 
galėjau numatyti, kad ši našta bus tokia sunki. 

Vyras paskubomis nusimetė antklodę, nė neįjungęs švies- 
tuvo pripuolė prie lango, atsargiai pakėlė ritinines užuolai- 
das ir iš aukštai akimis klydinėjo po nepažįstamą kiemą. 
Galop žvilgsnis užkliuvo už karsto, pridengto brezentu. 
Aplinkui kleketavo susispietusių vaikų būrelis; jie nesitvėrė 
smalsumu sužinoti, kas jo viduje. Tiesa, karstą akylai ser- 
gėjo senas kaip pasaulis šio namo gyventojas ir, veikiausiai 
puikiai suprasdamas, kas viduje, gainiojo šalin mažuosius 
smalsautojus. Žmogiškųjų išteklių vadovui staiga suspaudė 
širdį dėl mirusios valytojos, kuri visų apleista gulėjo bjau- 
riame nepažįstamo namo kieme. Ar buvo išmintinga ryžtis 
dar vienai kelionei? Galbūt oro uoste buvo geriau palaikyti 
liežuvį už dantų ir leisti tėvui su sūnumi patiems nuspręs- 


ti, ką daryti? Galbūt vaikinas galiausiai būtų atlyžęs, dar 

šiandien būtų įvykusios laidotuvės, ir visas reikalas jau būtų 
baigtas? Juk žurnalistui iš Jeruzalės ir šito būtų per akis, 
kad įmonei būtų sugrąžintas geras vardas. 

O, kad tos totoriškos akys nebūtų glosčiusios jo rankos, 
o jaunos lūpos nebūtų švelniai jos bučiavusios. Pasiuntinio 
galvoje spėjo įsitvirtinti ryškesnis žuvusios moters portre- 
tas. Pirmą kartą nuo šios istorijos pradžios jis suprato, kad 
privalo ne tik išpildyti visus nurodymus, bet ir viską iki 
galo išjausti. 

Dar sykį nuleidęs užuolaidas, vyras sugrįžo į konsulės 
lovą, mažumėlę svaigstančią galvą panardino minkštoje 
pagalvėje ir užsitraukė antklodę. Po geros valandos visus 
miegus išvaikė tylą nutraukęs džiugus konsulės vyro balsas. 

Žmogiškųjų išteklių vadovas įsispyrė į batus, sulankstė 
antklodę, ištiesino lovatiesę ir atėjo į svetainę. Ir šįsyk sė- 
dėdami prie stalo sutuoktiniai užkandžiavo. 

— Viskas paruošta, — žybčiojo mėlynos vyriškio akys. — 
Pavyko rasti itin galingą ir patikimą transporto priemonę 
žieminėmis padangomis, kuriomis bus galima nesunkiai 
įveikti šiaip neišvažiuojamus kelius. Buvau susitikęs ir su 
gydytoju, išsiaiškinome, kas tiksliai rašoma dokumente. Pa- 
sirodo, nepaisant klaidų, abu likome patenkinti rezultatais. 

— O tai reiškia? 

— O tai reiškia, kad palaikai yra tinkamai balzamuoti, 
todėl nėra reikalo kaip galima skubiau jų laidoti. Nebūtų 
baisu jų gabenti net į pasaulio kraštą. Dėl to galime būti 
ramūs. 


— O dėl ko ne? 

— Artinasi audra... 

— Jūsų žmona, - žmogiškųjų išteklių vadovo širdis pašėlo 
daužytis, — tikiuosi, jums jau užsiminė, kad labai norėčiau 
jūsų paprašyti keliauti drauge ir net būti mūsų vadovu. Bū- 
site mano asmeninis konsulas... 

— Bet jis gi jau mano konsulas, — meiliai paprieštaravo 
moteris ir pakedeno baltas vyro garbanas. 

— Tebūnie turintis dvigubas pareigas, - konsulas smagiai 
nusijuokė ir pakštelėjo žmonai į žandą. 

— Už jūsų laiką ir pastangas bus atlyginta... 

— Dėl to nesirūpinkite, - buvęs ūkininkas mažumėlę su- 
triko. — Būčiau ir be atlygio jūsų neapleidęs, vien iš soli- 
darumo ir smalsumo, o jei dar bus už tai sumokėta — juo 
labiau. 

- Ir dar dosniai, - pasiuntinys neįstengė tvardyti jaudu- 
lio, - jau pirmąją akimirką jus išvydęs, nežinau, kodėl, pa- 
jutau visišką pasitikėjimą. 

Šypsodamasi konsulė į vyro lėkštę įdėjo dar vieną ga- 
ruojantį virtinį. 

— Na, jei jau visiškai manimi pasitikite, prašom sėstis 
drauge su mumis prie stalo ir kaip reikiant pasistiprinti, nes 
neabejoju, kad vis stiprėjančio vėjo balse ir jūs išgirdote ra- 
ginimą — nagi, žmonės, pasijudinkite, pats metas iškeliauti. 

TREČIA DALIS 


Kelionė 


Pasakykite mums, nedoreliai: bo to, kai išniekinote Šventąją Žemę, 
o žudynes ir naikinimus bpavertėte kasdienybe, nejau manote, kad 
turite teisę trypti ir mūsų sielas? Nejau vien todėl, kad jūs ir jūsų 
priešai išmokote šaltakraujiškai be jokio saiko vienas kitą žudyti 
ir patys žudytis, viską griauti ir sbrogdinti, turite teisę įsibrauti 
į svetimo krašto daugiabučio kiemą, be jokio paaiškinimo likimo 
valiai palikti čia vienui vieną karstą ir taib paprastai pradingti? 

Kodel nebagalvojate abie mūsų vaikus — juk jie gali akis į akį 
susidurti su mirtimi, kurios, kaib briderėtų, nepuošia nei gėlės, 
nei maldos, tik šiukšlių ir dujų balionai. Nejau jums vis tiek, 
kad baskui naktimis juos kankins košmarai ar klausimai, į ku- 
riuos nebus įmanoma atsakyti? Nors esate beširdžiai, gerai, kad 
atsirado bent vienas išmintingas šio namo gyventojas, sumanus 
tr greitas veikti, savo kūnu užkirtęs kelią vaikiškam smalsumui 
ir neleidę žaidimo baversti košmaru. 

O ką mums toliau daryti? Kaip gintis? Nejau kviesime be- 
širdį policininką ir kyšiais bandysime jį įtikinti, kad mes čia 
niekuo dėti? Kaib jam įrodysime, kad palaikai, atsiradę čia 
paryčiais, nė vienam iš mūsų nepriklauso? 

Šiai kodėl iš įniršio sukąstais dantimis buvome priversti 
stebėti bro langus, kada pagaliau teiksitės sugrįžti. Pavakare 
triukšmingai įdardėjote sena karine transporto priemone. Iš- 
syk jus atbažinome. Nedorėliai svetimšaliai: klastingi klajūnai, 
kurie ir vėl nieko nepaaiškinę paskubomis užkėlėte karstą ant 
priekabos ir bradingote su juo tamsoje. Panašiai elgėsi ir nese- 
niai mus valdę diktatoriai. 

Keisčiausia tai, jog net ir tuomet nebajutome jokio palengvė- 
jimo, niekur nedingo sunkiai paaiškinamas liūdesys. Juk taip ir 
nesužinojome, Rieno tai buvo palaikai ir kaip tas žmogus mirė? 
Iš kur jie atsirado? Didžiausią liūdesį kelė širdyje dilgčiojęs 
priekaištas: kodėl taip skubėjote iš čia išsinešdinti? 

Žurnalistams nebuvo lengva palikti nedidelį viešbutį, 
kuriame jau spėjo pasijusti kaip namuose. Tiesa, tokią žie- 
mą patiems vargu ar būtų pavykę laiku prisistatyti į naš- 
laičio užsispyrimo nulemtą motinos ir dukters susitikimo 
vietą. Dar daugiau, nuojauta kuždėjo, kad pasakojimas apie 
karsto su palaikais kelionę per klaidžias tolimojo krašto 
glūdumas skaitytojų dėmesį prikaustys labiau nei senos 
motinos gedulas. Be to, pasirūpinta ir tinkama transpor- 
to priemone: patyrusiam vietos vairuotojui pavyko įtikinti 
konsulės vyrą, kuris žmogiškųjų išteklių vadovui jau buvo 
spėjęs tapti konsulu, kad vietoj mikroautobuso verta išsi- 
nuomoti neseniai civilinį tapusį karinį automobilį. Tai buvo 
stačiakampė šarvuota transporto priemonė didžiuliais ra- 
tais, atplėšusiais ją nuo galimai pavojingo Žemės paviršiaus. 
Į ją patekti buvo galima tik kopėčiomis. 

Nors šio automobilio išorė taip ir neįstengė atsikratyti 
niūrios karinės išvaizdos, kažkas įdėjo pastangų, kad viduje 
jis taptų patogesnis ir jaukesnis. Pašalinus perteklinę karinę 
amuniciją, didžiulėje erdvėje buvo įrengtos plačios minkštos 
sėdynės, virš jų — lentynos rankiniam bagažui ir šviestuvai 
skaityti. Iš karinės amunicijos buvo likę tik žalsvi neaiškios 
kilmės matavimo prietaisų ciferblatai ir du prie grindų pri- 
tvirtinti trikojai. Karstą su palaikais gabenanti karinė trans- 

porto priemonė kadaise buvo naudojama sunkiam cemen- 
tiniam skiediniui arba dėžėms su karine amunicija gabenti. 

O ir vairuotojai buvo jau du. Konsulas, iš žmonos pa- 
siskolinęs raudonąją jos kepurę galvos šilumai išsaugoti ir 
galbūt taip atstovauti pačiai konsulei, kliaudamasis ypa- 
tingojo pasiuntinio iš Jeruzalės dosnumu, pasamdė ir antrą 
vairuotoją, kuris, kaip paaiškėjo, buvo pirmojo vyresnysis 
brolis, patyręs mechanikas. Jis ir paragino grupę kuo grei- 
čiau pradėti kelionę ir, išnaudojant nakties valandas, kiek 
įmanoma nutolinti grėsmingąją audrą. 

Žmogiškųjų išteklių vadovas neturėjo žalio supratimo 
apie vietos kainas, todėl neišmanė, kiek gali kainuoti visa 
kelionė tokia galinga transporto priemone ir dviem paty- 
rusiais vairuotojais, kurių vienas dar ir puikus mechanikas. 
Pasiuntinys vylėsi, kad jei ir nedidelė išmoka nirštantį vy- 
riškį nesunkiai privertė atsisakyti bet kokių priekaištų savo 
buvusiai žmonai, tai ir čia išlaidos neturi viršyti sveiko pro- 
to ribų — taip už padorią sumą įmonės direktorius galės 
susigrąžinti gerą vardą ir atsikratyti nuostolių baimės, prie 
ko nagus neabejotinai prikišo savaitraščio žurnalistas, ku- 
ris, drauge su fotoreporteriu išvydęs karinį automobilį, ne- 
įstengė paslėpti nuostabos. 

— O kurgi vaikas? — pasiteiravo žmogiškųjų išteklių va- 
dovas susirūpinęs, kad paskutinę minutę dailusis jaunuolis 
nesumanytų kur pradingti. 

— Vaikas? — nustebo naujasis konsulas. — Nejau iš tiesų 
jums jis atrodo vaikas? Kai išvysite vietą, iš kur jį pasiimsi- 
me, vargu ar benorėsite vadinti jį vaiku... 

Plačios miesto gatvės atrodė mieguistos ir apmirusios: 
šen bei ten buvo matyti vos vienas kitas praeivis. Parduotu- 
vės buvo uždarytos, nežinia, ar dėl artėjančio vakaro, ar au- 
dros. Aukšti gatvių žibintai buvo apšvietę ne tik kelią, bet 
ir didžiulių pastatų puošniais bokštais ir smailiais stogeliais 
laiptus, kuriuos akylai saugojo barzdoti sargai kailinėmis 
liemenėmis. Tolumoje mindžikavo grupelė pusamžių mo- 
terų, galvas apsigaubusių skaromis, pilnais krepšiais ranko- 
se; jos laukė, kad kas nors pavėžėtų jas iki kaimo. 

Priemiestyje karinis automobilis įvažiavo į automobilių 
stovėjimo aikštelę. Ši priklausė apleistai gamyklai, šalia ku- 
rios pūpsojo neaiškios kilmės medžiagų sankaupos. Iš gar- 
siakalbio, pritaisyto prie aukšto kamino, sklido garsi tranki 
šokių muzika. Vyresnysis vairuotojas, stengdamasis negai- 
šinti laiko ir abejodamas konsulo galimybėmis panašiomis 
aplinkybėmis, pats išlipo iš mašinos atsivesti jaunuolį. Jau 
vos po kelių minučių dailusis vaikinas buvo įlaipintas į di- 
džiulę karinę transporto priemonę. Nors ant peties buvo 
užsimetęs nedidelę kuprinę, tebevilkėjo tuo pačiu kom- 
binezonu, o ant galvos pūpsojo ta pati sena piloto ausinė 
kepurė; nuo prastos kokybės alkoholinio gėrimo jo veidas 
atrodė išraudęs. Vaikinui buvo liepta taisytis ant užpakali- 
nės sėdynės, tarp lagaminų ir krepšių — jam buvo pavesta 
kartkartėmis žvilgtelėti į karstą ir įsitikinti, kad motina 
neatsiskyrė nuo visų, nes nuo kratymo karstas nesunkiai 
galėjo nudardėti nuo platformos. 

Su nuostabos šypsena veide vaikinas akimis permetė di- 
džiulę erdvę ir atrodė patenkintas, kad jo užsispyrimo ir 

valios pastangomis pageidavimas pildomas su kaupu. Vai- 
kinui įžengus, pasklido tas pats aitrus seno prakaito kvapas, 
koks buvo justi ir ryte. Žaltys suraukė kaktą. 

— Mielieji, jei pirmąkart sustoję šio gražuolio nepriversi- 
me nusiprausti, galiausiai pritrūksime oro. 

Žmogiškųjų išteklių vadovas, neatplėšdamas nuo vaiki- 
no akių, pastebėjo, kad šis mažumėlę nuraudo. 

Reikėtų būti atsargesniems, — nusmelkė mintis. — Juk ne- 
gali būti, kad jis ničnieko neprisimintų iš gyvenimo Jeruzalėje 
laikų. Jei ne žodžius, tai bent jau toną, iš kurio dažnai nesunku 
suprasti, kas norima pasakyti. 

Bandydamas nuvyti šalin sutrikimą, pasiuntinys nusi- 
šypsojo ir pasisveikino: 

— Šalom. 

Ir pridūrė: 

— Neabejoju, kad šį žodį tikrai prisimeni, tiesa? 

Vaikinukas tik dar labiau išraudo, suraukė dailiąją kaktą, 
bet nepratarė nė žodžio ir nė nemanė šypsotis, sakytum, 
jaustų pasidygėjimą, kad ir vienu žodžiu priartėdamas prie 
miesto, pražudžiusio motiną. Jis iš lėto nusisuko į galą, tarsi 
pasiryžęs ne tik iš akių nepaleisti karsto, kuris, nupliekstas 
raudonos užpakalinių žibintų šviesos, vos pastebimai šok- 
čiojo į viršų, bet ir sugauti artėjančios audros, iš tolo grū- 
mojančios pirštu iš pavymui likusio ir vis labiau tolstančio 
miesto, ženklus. 

Jau iš pradžių paaiškėjo, kad vyresnysis brolis linkęs jau- 
nėliui vadovauti, o šis jam paklusti — atrodė patenkintas 
turėdamas ne tik viršininką, bet ir globėją. Tapo aišku, kad 

kelionės maršrutą rinksis vyresnysis, kuris galop nusprendė 
vykti ilgesniu, tačiau saugesniu ir platesniu keliu. Įsitikinęs, 
kad jaunesnysis brolis kaip dera valdo karinį automobilį, 
pats susidomėjo matavimo prietaisų ciferblatais, nutilu- 
siais tą pačią akimirką, kai ši karinė technika virto civili- 
ne transporto priemone, ir trūks plyš pasiryžo prikelti juos 
naujam gyvenimui. Konsulas, turintis patirties ne tik su 
gyvūnais, bet ir įvairiais prietaisais, pabandė jam padėti, ir 
jau netrukus vieną jų pavyko atgaivinti. Prietaisų paskirtis 
taip ir liko nežinoma, tačiau jų blykčiojimas pakėlė visiems 
nuotaiką. Nors variklis triukšmingai burzgė, pavarų dėžė 
dejavo, o dideli ratai dėl nesuprantamų priežasčių kartkar- 
tėmis stryktelėdavo į viršų, kelionės pradžia atrodė saugi ir 
žadėjo tikrą nuotykį. Net ir užpakalinio vaizdo veidrodėlyje 
blykstelėjęs vis dar tolimos audros ruožas, į kurį vyresnysis 
vairuotojas išsyk pabaksnojo pirštu ir paaiškino konsului, 
ką jis reiškia, tarsi rentgeno nuotraukoje būtų nurodinėjęs 
ligos požymius, nėmaž nesugadino pakylėto keliautojų ūpo. 

Sutemos tirštėjo. Nors kelias buvo pusėtinas, reikėjo 
saugotis duobių. Žmogiškųjų išteklių vadovas, neatsispir- 
damas pagundai kartkartėmis žvilgtelėti į vaikiną, paga- 
liau suprato, kad šio grožį negailestingai pasiglemžė tamsa. 
Žurnalistas virš galvos buvo įsijungęs mažytį šviestuvą ir 
kažką užsirašinėjo. 

— Jei nebūtum mums ant galvos užgriuvęs su savo kvailu 
straipsniu, — nėmaž nepykdamas garsiai svarstė pasiunti- 
nys, — dabar netektų čia šokinėti per duobes, ir dar tokią 
šaltą žiemą — galėčiau sau jaukiai gulėti po šilta antklode. 

— Tokiu ankstyvu metu? Po antklode? — šypsodamasis 
žurnalistas užvertė užrašų knygelę. - Tik neperlenk lazdos. 
Jei čia dabar aštunta valanda vakaro, Jeruzalėje ką tik bai- 
gėsi šabas, o tu, kiek esu girdėjęs, toli gražu neskubi lįsti po 
antklode, atvirkščiai, sutemus išlendi lauk ir tiesiu taikymu 
trauki į naktinį barą. 

— Net iki ten sugebėjai mane nusekti? 

— Tai ne mano, o jo nuopelnas, - žurnalistas pirštu baks- 
telėjo į fotoreporterį. — Juk reikėjo skubiai iš kur nors gauti 
tamstos nuotrauką. 

— Ir dar tokią baisią. 

— Baisią? Kodėl gi baisią? Ji atskleidžia tiesą... 

— Tiesą... — suirzo žmogiškųjų išteklių vadovas. — Tarie- 
si įvaldęs tiesą? 

— Valdyti nevaldau, bet bent jau ja tikiu ir visur ir visada 
jos ieškau. Nesuprantu, kodėl taip niršti dėl tos nuotraukos 
laikraštyje. Tikrai ne dėl jos žmonės tave mylės ar neapkęs, 
tik dėl tavo darbų. Tiesą sakant, dabar esu visiškai tavimi 
patenkintas. 

— Patenkintas? — nusijuokė pasiuntinys. — Man tai di- 
džiulė garbė. Pagaliau ir man nusišypsojo laimė. O kuo tu 
toks patenkintas? 

— Patenkintas tavo sugebėjimu tinkamai įvertinti visos 
šios istorijos esmę. 

— Tai yra? 

— Sprendimu velionę nugabenti į jos gimtąjį kaimą. Da- 
bar tamstos sąžine belieka tik didžiuotis. Žinoma, ir savo. 

— Savo? Pala, pala, kaip tavo sąžinė susijusi su manąja? 

— Ir dar kaip susijusi. Prašyčiau neniekinti to, ką man 
pavyko išjudinti. Per pastaruosius metus prirašiau visą vir- 
tinę griežtų straipsnių. Puoliau ir pavienius asmenis, ir išti- 
sas institucijas, tačiau viskas liko po senovei. Pagrasindavo 
teismais, bet galiausiai nurimdavo. Nukentėję praeidavo 
pro šalį, sakytum, būčiau nematomas it vaiduoklis, o visi 
pasyvūs stebėtojai tik šaipydavosi: skaitėme, skaitėme, vis 
tiek niekas nepasikeis. Nesulauksi jokio atsakymo. 

— Būtent tą ir siūliau įmonės direktoriui. Nereaguoti ir 
nieko neatsakyti... 

— Tačiau jis jūsų nepaklausė, vadinasi, išties pagarbos 
vertas žmogus. Tai pirmas kartas, kai dėl mano straipsnio, 
kurį parašiau naktį, kamuojamas baisaus nuovargio, keičiasi 
tikrovė. Didžiulės įmonės direktorius ne tik pripažino savo 
kaltę, bet ir ėmėsi veiksmų. Patikėkite manimi, tokia tikrovė 
sugrąžino man pasitikėjimą. Ir dar kokia tikrovė: dėl jos da- 
bar atokiai nuo namų viduržiemį riedame karine transporto 
priemone. Ir visa tai dėl minties, kilusios žaltiškoje mano 
galvoje. Tebūnie žaltys, bet žaltys, kuriam nesvetimi jaus- 
mai. Beje, žvilgtelkite į šiuos trikojus, juos būtinai išvysite 
penktadieniniame laikraščio numeryje. Kaip jums atrodo, 
kam jie buvo reikalingi? Juk kadaise ir jums teko ragauti ka- 
reiviškos duonos. Jie atrodo tokie seni, sakytum, savo kar- 
jerą būtų pradėję ne Antrajame, o Pirmajame pasauliniame 
kare. Taip, taip, mielas drauge, dar turėsi progos įsitikinti, 
kaip visa tai sumaniai bus panaudota... Redaktorius man 
jau pažadėjo net trečdalį viso leidinio apimties, jei lauktu- 
vėms parvešiu patrauklią istoriją su nesuvaidinta drama... 

— Tik nepamiršk bent jau pabaigoje paminėti, kad jus 
finansavo jūsų užsipulta įmonė... 

Žurnalistas nusijuokė. 

— Gal paminėsiu, o gal ir ne. Kam turėtų rūpėti, kad ke- 
lionę finansavo galinga įmonė, kurios gaminių pardavimas 
po šio įvykio neabejotinai išaugs. 

— O tai kur jūsų nešališkumas? 

— Nešališkumas — vidinė nuostata, todėl jokie pinigai 
negali jos paveikti. Juk atvykau čia papasakoti apie tai, kas 
svarbiausia, o svarbiausia, mano manymu, yra įmonės direk- 
toriaus atgaila dėl abejingumo, išsikerojusio ir tarp jo vado- 
vaujamos įmonės administracijos darbuotojų, ir tarp papras- 
tų darbininkų. Dėl to jis, niekino neverčiamas, ir nusprendė 
atgailauti. Tiesa, tas Žmogus, regis, žino auksinę taisyklę, 
kuria paremtas visas pasaulis: jei padarei, bet nepaviešinai, — 
viskas perniek. Štai kodėl drauge su jumis jis išsiuntė ir žur- 
nalistą su fotoreporteriu, kad aname pasaulyje atgaila nenu- 
grimztų į užmarštį. Štai ir ketinu parašyti, kad šiame neti- 
kusiame pasaulyje dar esama padorių žmonių, kurie ne tik 
supranta, bet ir geba tinkamai įvertinti kritiką. O ir tu pats 
mano istorijoje būsi ne paprastas asmuo, tapsi tikru simboliu. 
Abejingas valdininkas, buvęs kariškis, nepastebėjo nei to, 
kad jam pavaldi valytoja žuvo per teroristinį išpuolį, nei to, 
kad jai nebedirbant ir toliau kas mėnesį buvo mokama alga, 
galbūt net lavoninėje. Štai kodėl jis ir buvo išsiųstas į tolimą 
kraštą. Jam buvo suteikta galimybė - siautėjant audrai lydėti 
į paskutinę kelionę velionės palaikus ir taip išpirkti kaltę. Jau 
netrukus suklupęs ant kelių jis maldaus jos atleidimo. 

— Pala... pala... - žmogiškųjų išteklių vadovą pagavo ne- 
tramdomas juokas, nuo kurio pradėjo drebėti kūnas. —- Tu 
pats tuojau pat klaupsies ant kelių, o fotoreporteris ;jamžins 
tave plūstantį atgailos ašaromis. 

— Ir man klauptis ant kelių? — užsidegė žurnalistas. — 
Puiku, gera mintis... Jei to iš manęs pareikalaus pasako- 
jimas ar fotoreporteris... aš pasiruošęs. Galbūt šiek tiek 
kilstelėję karsto dangtį išdrįsime įamžinti net patį mirties 
veidą. Tebūna tai iš tolo įamžintas meninis kadras... 

— Nedrįsk... 

— Kodėl? 

— Aš tave įspėju, — staiga Žmogiškųjų išteklių vadovui iš 
pykčio užvirė kraujas. - Nedrįsk nė pagalvoti, kad kas nors 
čia tau leis atverti karstą... Saugokis manęs... 

— Ko taip niršti? Nors iš tavęs ji ir gaudavo algą, ji nieku 
gyvu Zau nepriklauso... Galbūt būsi pamiršęs, bet tu, kaip 
ir aš, čia esi tik paprastas palydovas. Jei moters palaikai kam 
ir priklauso, tai nebent jos našlaičiui. Tai jis pasirašė ant jos 
mirties liudijimo, todėl tik jis vienintelis turi teisę spręsti, 
kas dera, o kas ne. Jei, tarkim, senolė panorės atverti dangtį 
ir atsisveikinti su velione dukra, kas jai galėtų tai uždrausti? 
Nors jūsų įmonės finansinė parama išties verta pagarbos, 
neturi teisės spręsti, kas ir kaip turi vykti. 

Žmogiškųjų išteklių vadovas pajuto pasidygėjimą. 

— Aš tave įspėjau... nebandyk apie tai nė pagalvoti... ne- 
bandyk platinti naujo mėšlo savo kvailame laikraštpalaikyje.... 

— Ko taip niršti? Ir kodėl taip staiga parūpo mano laik- 
raštis? Nejaugi jį skaitai? 

— Nieku gyvu. Pirmiausia, ką penktadienio ryte padarau, 
tai atskiriu jį nuo rytinio laikraščio ir nė nepasklaidęs metu 
tiesiai į šiukšliadėžę. 

— Jei taip, tai kodėl staiga parūpo, kas ten bus išspausdin- 
ta, o kas ne? Beje, patikėk manimi, tą darydamas netenki 
kelių malonių akimirkų. Suprasdami, kad daugumai skai- 
tytojų mūsų leidinyje nėmaž nerūpi naujienos, o tik skelbi- 
mai apie parduodamus ar nuomojamus butus bei naudotus 
automobilius, kartkartėmis sau leidžiame išspausdinti vie- 
ną kitą sensacingą straipsnį, kuriame pateikiami išsamūs 
mažai nagrinėtų dalykų tyrimai... 

— Iš anksto atsisakau šių malonumų. 

— O be reikalo, bet čia jau tamstos reikalas. O dabar, jei 
neprieštarausi, norėčiau trumpam paprašyti telefono. Pri- 
valau išsiaiškinti, ar sūnus jau sugrįžo iš išvykos. 

— Nė už ką. Taukšdamas niekus, jau spėjai nusodinti 
akumuliatorių, o konsulės namuose nebuvo tinkamo kištu- 
kinio lizdo jam pakrauti. Todėl labai atsiprašau, bet esama 
ir svarbesnių reikalų nei tamstos sūnaus išvyka. Jau buvau 
tave įspėjęs — šioje istorijoje esi tik nereikšmingas priedas. 
Tik iš geros širdies tau ir tavo fotoreporteriui leidau prie ma- 
nęs prisijungti. Todėl dabar jau pakaks - nuo šios akimirkos 
laikykis nuo manęs kaip galima atokiau. Įspėju geruoju. 

Žaltys pasislėpė prislopintos šviesos rate. Pirmą kartą 
pasiuntinys pajuto, kad pavyko įžeisti rubuilį žurnalistą, 
ant kurio skruostų styrojo prasikalusių šerių atvašynas. Er- 
dviame karinės transporto priemonės salone įsiviešpatavo 
slogi tyla. Didžiuliai ratai ir aukšti žibintai ją darė panašią 

į erdvėlaivį. Vaikinukas, sulenkęs ilgas kojas, snaudė laga- 
minų prieglobstyje, tarytum jo čia nė nebūtų buvę. Gin- 
čo iškankintas Žmogiškųjų išteklių vadovas, pasisukęs į 
žurnalistą nugara, plačioje sėdynėje patogiai išskėtė kojas 
ir ant trikojo pasikabino šaliką. Konsulas buvo nusiėmęs 
raudonąją žmonos kepurę, todėl viršugalvyje draikėsi ne- 
valdomos plieno spalvos garbanos, iškedentos stipraus vėjo. 
Akimis įsikibus naujam gyvenimui prikelto prietaiso cifer- 
blato, monotoniškai burzgiant senam varikliui, žmogiškųjų 
išteklių vadovą netrukus įsuko miegas. 


Iš miegų pažadino staiga nutilęs variklis. Erdviame kari- 
nės mašinos salone žmogiškųjų išteklių vadovas buvo li- 
kęs vienas, kiti keleiviai vaikštinėjo lauke, kelių sankryžoje, 
kurioje styrojo keli kelio ženklai. Buvo kone vidurnaktis. 
Išpuolęs laukan vyras nustebo pastebėjęs, kad, nepaisant 
stingdančio šalčio, neįtikėtinai vaiskus dangus mirkčiojo 
žvaigždžių akimis. Audros pavyko išsilenkti. Vienas bro- 
lis nuo kito prisideginėjo cigaretę, abu tyliai šnekučiavosi. 
Jie atrodė patenkinti ir meiliai tapšnojo didžiulius karinio 
automobilio ratus. Konsulas, pamojavęs jam apsnigta šaka, 
regis, taip pat buvo pakiliai nusiteikęs. Žmogiškųjų ište- 
klių vadovas iš akių nepaleido fotografo, kuris pasinaudo- 
jęs proga iš visų pusių pleškino įspūdingos išvaizdos karinę 
transporto priemonę. Žvalus, nuo šalčio pamėlęs vaikinas 

žalčio užrašų knygelėje perrašinėjo nepažįstamas kelio 
ženklų raides. 

Jeruzalėje buvo dešimta valanda vakaro, šabas seniai pa- 
sibaigęs. Tinkamas metas direktoriui pranešti apie įvykių 
raidą. Net jei šis žygis seniui pasirodys nereikalingas ar net 
pavojingas, Jeruzalėje jis vargu ar sugebės jam pasipriešinti. 
Ne viskas net paties galingos įmonės direktoriaus valioje, to- 
dėl žmogiškųjų išteklių vadovas gali kuo ramiausiai pranešti 
apie naujus sprendimus. Pasidairęs nuošalaus kampelio, jis 
aptiko tokį už platformos su karstu; dėl aukštų automobi- 
lio ratų velionė buvo atsidūrusi sulig jo akimis. Nuo didelio 
greičio ir žemos temperatūros karstas buvo apsitraukęs ledo 
plutele, primenančia balkšvą krokodilo odą. Vos pabandžius 
nugrandyti kietąjį paviršių, Žmogiškųjų išteklių vadovo 
pirštai netrukus atgrubo nuo šalčio ir jis atsisakė šio užmojo. 

Atidaręs palydovinio ryšio telefoną, jis ištiesė anteną, ta- 
čiau net ir gausiai pažirusios ir, regis, draugiškos žvaigždės 
nepanoro taip lengvai jo sujungti su Jeruzale. Žaltys savo 
tauškalais buvo visiškai pribaigęs telefono akumuliatorių. 
Keiksnodamas žurnalistą, žmogiškųjų išteklių vadovas iš- 
bandė pačias įvairiausias vietas, bet viskas perniek. Paste- 
bėjęs bergždžias tautiečio pastangas, į pagalbą atskubėjo 
konsulas. 

— Nesirūpink... Sugalvosime, kaip jį įkrauti... 

— Antraip, - liūdnai padėtį įvertino žmogiškųjų išteklių 
vadovas, - liksime visiškai atskirti nuo pasaulio. 

— Nieku gyvu, - energingasis senukas ir kitiems neleido 
nuleisti rankų. Ant žilų plaukų keteros pūpsanti raudonoji 

kepurė jam suteikė vaikiško žavesio. - Galbūt išeitis visai 
šalia. Nežinau, ar atkreipei dėmesį - kol visi snaudėme, tie- 
du vairuotojai, tikri nutrūktgalviai, šiuo padaru sugebėjo 
įveikti kone trečdalį viso kelio. Užuot dabar patraukę dar 
mažne penkiasdešimt kilometrų iki artimiausio apgailė- 
tino viešbutėlio kokiame nedideliame miestelyje, jie prašė 
tavęs paklausti, ar ne geriau būtų padaryti nedidelį lankstą. 

— Kokį lankstą? 

— Lankstą. Tiesa, nedidelį. Užuot keliavus į rytus, pa- 
sukti mažne dvidešimt ar trisdešimt kilometrų į šiaurę, iki 
nedidelio slėnio, kuriame įsikūrusi garsi karinė bazė. Ki- 
taip tariant, Šaltojo karo metu tai buvo viena slapčiausių 
ir labiausiai saugomų vietų, tačiau pastaruoju metu jos di- 
džiuma virtusi lankytina vieta turistams. 

— Turistams? 

Konsulas jam paaiškino, kad, pasibaigus Šaltajam karui 
ir dviejų supervalstybių santykiams atšilus, kai vis dažniau 
buvo kalbama apie taiką ir vis rečiau grasinama, be to, ste- 
bėtinai, o galbūt ir tikėtinai, pablogėjus ekonominei padė- 
čiai, buvo būtina griebtis šiaudo, todėl kariuomenei buvo 
sumažintas finansavimas, kuris šiaip ilgai buvo perdėm 
didelis ir neatitiko tikrovės. Vienas po kito kariuomenės 
daliniai, ypač atokiose provincijose, susidūrė su bado šmė- 
kla. Kiekvienas jų pats privalėjo pasirūpinti, kaip išgyventi, 
todėl sukdami galvas jų vadovai ėmėsi ne tik pardavinėti 
ar nuomoti seną karinę techniką, kaip štai ši karinė trans- 
porto priemonė, bet net pačiose bazėse pradėjo masiškai 
atsidarinėti užeigos ir viešbučiai turistams, o prie šių, jei 

tik įmanoma, dar ir muziejai — istorijos ir meno. Štai ir ten, 
nedideliame slėnyje, kadaise ypač slapta strateginė bazė, 
įkurta dar šeštajame dešimtmetyje, virto istorijos ir mokslo 
muziejumi, kurio lankytojai — žinoma, už mokestį —- gali 
susipažinti, kaip šalies vadovai ruošėsi išgyventi Trečiąjį 
pasaulinį karą. 

— Ir dėl šio muziejaus verta daryti lankstą? 

— Nedidelį. Dvidešimt ar trisdešimt kilometrų. Vairuo- 
tojams išsiaiškinus, kad karinė bazė visai čia pat, maga ten 
apsilankyti, o tada pailsėjus toliau tęsti kelionę. Be to, jie 
tikina, kad ten yra neblogas viešbutis ir puikus restoranas. 
Galima apžiūrėti patalpas su karinių operacijų, kuriose 
gausu karinių atakų ir kartais net iki penkių kontratakų 
simuliacijų, bet visa įranga ten autentiška. Trumpai tariant, 
tai interaktyvi dinamiška paroda, kurioje lankytojai turi 
galimybę susidaryti įspūdį, kaip vienintelio mygtuko pa- 
spaudimu pasaulis gali virsti neapmatomų ir protu nesuvo- 
kiamų plotų dykvietėmis ir griuvėsiais. 

— Vaikų žaidimas... 

- Ir taip, ir ne. Juk tikrame gyvenime žaidimas tikra 
įranga nebėra tik vaikų pramoga. Be to, turime laiko. Ke- 
liai pasirodė geresni, nei tikėjomės, be to, nežinome, kada 
tiksliai senolė grįžta namo. Tai kam laukti kažkur pasau- 
lio pakraštyje, užuot mažumėlę pasimėgavus karu, tegu ir 
niekad neįvykusiu? Jei jau viduržiemį išsiruošėme į sunkią 
ir liūdną kelionę, kodėl nagais įsikibus laikytis vieno tikslo? 
Šiek tiek edukacinių pramogų visiems išeis tik į naudą. Dėl 
jos, - senukas žila galva mostelėjo į karsto pusę, - gydytojas, 

atidžiai perskaitęs dokumentą, kurį atsivežei iš Abu Kabi- 
ro, patikino, kad galime būti ramūs, ir nėra jokio reikalo 
pernelyg skubėti, nes turime pakankamai laiko, kol iš tiesų 
prispaus būtinybė laidoti. Dabar ir pats matai, kad palaikai 
nelyg šaldytuve. 

Konsului žeriant sunkiai paneigiamus argumentus, prie 
jų prisiartino abu vairuotojai ir kažko nuogąstaujantis vai- 
kinas, išsprogusiomis akimis nuolat dirsčiojantis į ledo 
plutele aptrauktą karstą su motinos palaikais. Kai vaiki- 
nas atsidūrė taip arti, kad pasiuntinys galėjo įkvėpti jam iš 
burnos virstančių garų, jis pastebėjo, kad nors iš veido jis 
ir nėra kaip iš akies traukta motina, šis neabejotinai sutei- 
kia užuominų apie grožį, kuris nepastebėtas prasprūdo jam 
pro akis. 

Žurnalistas, stovėjęs toliau nuo fotoreporterio, kuris 
ruošėsi įamžinti akimirką, kurioje grupelė naktį mindži- 
kuoja prie karsto, galop įsikalė į galvą grasinimą laikytis 
atstumo. Blyškioje žvaigždėmis vis dar mirksinčio dangaus 
prieblandoje žmogiškųjų išteklių vadovo galvoje iškilo seni 
prisiminimai. Jis prisiminė, kad studijų metais universiteto 
koridoriais iš tikrųjų vaikščiojo į žurnalistą panašus veikė- 
jas, tik žymiai liesesnis. 

— Tebūnie, - atlyžo jis, - darykime tą lankstą ir pasimė- 
gaukite pasaulio pabaiga, bet su viena sąlyga — ne ilgiau nei 
dvidešimt keturias valandas ir nė minutės daugiau. 

— Nė minutės daugiau, — džiugiai patvirtino konsulas 
ir dar pažadėjo, kad ten neabejotinai bus kištukinis lizdas, 
tinkantis telefono krovikliui. 

Senukas į vietos kalbą išvertė pasiuntinio sprendimą, 
kuriuo visi, net ir našlaičiu likęs vaikinas, kuris neskubėjo 
atsikratyti motinos palaikais, regis, liko patenkinti. 

Galop visi sulipo į automobilį, ir jau netrukus užkriokęs 
variklis taip bandė jiems atsidėkoti. 

Vaikinas su žalčiu vogčia apsikeitė šypsniais, ir žmo- 
giškųjų išteklių vadovą nusmelkė mintis, ar tik jiedu, kad 
ir be žodžių, nebus pradėję megzti kokio sąmokslo, kuris 
žurnalistui padės savo pasakojimą paskaninti papildomais 
dramatiškais prieskoniais. Būgštaudamas, kad reikalai ne- 
pradėtų slysti iš rankų, pasiuntinys nusprendė imtis naujos 
taktikos ir visiškai nenutraukti santykių. Grįžtelėjęs atgal, 
jis paskelbė: 

— Tik dabar supratau, kodėl iš pradžių tavęs neprisimi- 
niau. Anuomet universitete atrodei žymiai liesesnis, tada 
net ir savo figūra buvai panašus į gyvatę... 

Nustebęs žurnalistas nusijuokė ir atsiduso. 

— Neprimink man mano ankstesnės figūros, regis, ne- 
grįžtamai ją praradau. O štai tu nėmaž nepasikeitei, kalbu 
ne tik apie išvaizdą. Kaip anksčiau, taip ir dabar vis dar 
tampaisi tą sraigės kiautą, į kurį tuoj pat sulendi, vos tave 
kas pirštu paliečia... Matai, mudviem kalbantis telefonu 
nemelavau: kartu lankėme kelis filosofijos kursus, tave pri- 
simenu ne dėl išskirtinio proto ar kokios leptelėtos nesą- 
monės, o tik dėl nuostabios merginos, kuri, nesuprantama 
kaip, prie tavęs buvo lipte prilipusi. Toks jos elgesys atrodė 
net mažumėlę trikdantis. 


— Taip, žinau, apie ką kalbi. 

— Kas ji tokia? Kas su ja nutiko? 

— Kam tau jos prireikė? Gal ir ją ketini įtraukti į pasako- 
jimą? Galbūt tavo fotoreporteris ir jos naktį galėtų patykoti? 

- Nurimk... Tik nepyk... Šiaip sau paklausiau, tikrai ne 
kaip Žurnalistas, o kaip paprastas žmogus... 

— O apskritai dar pasitaiko akimirkų, kai tamsta nesi 
žurnalistas? Tu atrodai vienas tų, kurie ir naktimis graibsto 
sensacijas. 

— Na, tu tikrai perlenki lazdą... bet jei jau taip kalbi, re- 
gis, išties nuo manęs nukentėjai... Gerai, paklausyk, uždė- 
jęs ranką ant širdies prašau — susitaikykime. Aš atsiprašau... 
Oficialiai... 

Žmogiškųjų išteklių vadovas šito nesitikėjo. Akimirką 
jis užsimerkė, nuleido galvą ir nutilo. 

— Bet iš tikrųjų, kur buvai pradingęs? — žaltys nevaliojo 
užgniaužti smalsumo. — Nejau jau po pirmųjų metų palikai 
universitetą, o gal filosofiją iškeitei į kitas studijas? 

— Įstojau į karinę tarnybą. 

— O ten kokias pareigas ėjai? Taip pat žmogiškųjų ište- 
klių vadovo? 

- Žinoma, kad ne. Buvau kuopos vado pavaduotojas. 

— Kokį laipsnį įgijai? 

— Jaunesniojo leitenanto. 

— Tik tiek? Jei būtum dar dvejus metus pratempęs, bū- 
tum tapęs vyresniuoju leitenantu. Nejau nesi girdėjęs, kad, 
mūsų kariuomenėje jaunesnįjį leitenantą pririšus prie me- 
džio, po dešimties metų jis nori nenori jau tampa pulki- 
ninku. 

— Tikriausiai nesuradau tinkamo medžio. 

- Ir vis dėlto kodėl nenorėjai toliau kilti karinės karjeros 
laiptais? 

— Esu pernelyg didelis individualistas. Didelės organiza- 
cijos ne man. 

— Tai galėjai susirasti ką nors intymesnio... Tarkim, ne- 
didelį komandosų būrį... 

— Kurių galų? Žūti tam, kad būčiau paminėtas viename 
tavo straipsnių? 

— Ir vėl mano straipsniai užkliuvo. Tik nemanyk, kad tai 
visas mano pasaulis. 

— Taip bent jau man pasakojo. Sakė, kad esi amžinas 
kandidatas į daktarus. 

— O! - žaltys išraudo. — Pasirodo, ir tu kartais išlendi iš 
kiauto. 

— Tikriausiai. Kokia disertacijos tema? Kodėl taip už- 
strigai? 

— Tave tikrai tai domina? 

— O kuo daugiau dar čia galima domėtis? 

— Rašau iš Platono filosofijos. 

— Po šitiek metų dar esama kas nauja apie ją pasakyti? 

— Kas turi kantrybės ir proto, sudėtinguose šio senovės 
filosofo raštuose visada gali atrasti naują grūdą. Ne, - jis 
karčiai pridūrė, —- nepasakyčiau, kad esu užstrigęs, papras- 
čiausiai nuo rašymo mane sulaiko karti tikrovė... 

— Tikrovė tik pasiteisinimas. 

— Tu teisus. 

— Tai kokia disertacijos tema? 

— Sakyk, tave tai išties domina? Ar šiaip klausinėji... 

— Ir šiaip, ir tam, kad geriau suprasčiau, kas dedasi tavo 
galvelėje. Kad dar kartą neiškrėstum man staigmenos... 

— Staigmenos? — apimtas jaudulio, žurnalistas nusijuo- 
kė. — Greičiau jau tu čia mus nuolat stebini. Tarkim, vakar, 
kai sutikai leistis į tokią kelionę, ir dabar, kai nesipriešinai 
lankstui. 

— Taip, galbūt ir mane kartais sunku nuspėti, - žmogiš- 
kųjų išteklių vadovui patiko tokia mintis. — Galbūt ir taip. 
Bet tu išsisukinėji nuo mano klausimo. Kokia tavo diserta- 
cijos tema? Remiesi vienu Platono dialogu ar visa jo kūryba? 

— Vienu. 

— Kuriuo? 

— Jo pavadinimas vargu ar tau ką nors sakys. Niekada 
nesi jo girdėjęs ir ateityje vargu ar išgirsi... 

— Ar mūsų kurse jis buvo nagrinėjamas? 

— Taip, Faidonas. 

— Faidonas? Nepamenu... O gal... 

— Apie sielos nemirtingumą. 

— Ne, ne tas dabar sukasi mano galvoje... Kitas... Na, 
tas labai garsus... Apie meilę... 

— Turbūt turi galvoje Syrmposium arba Puotą. Šiame tai 
išties nebeliko neiššniukštinėtų kampų. Platonišką meilę 
ne viena karta išvaikščiojo skersai ir išilgai. 

Žmogiškųjų išteklių vadovas laikėsi savo. Jis vylėsi, kad 
draugiškas, intelektualus, ne itin asmeninis pokalbis jam 
padės numatyti žurnalisto užmačias. Jis pats beveik ne- 
prisiminė garsiojo Platono dialogo, tik tiek, kad anuomet 

buvo netikėtai nustebęs, kad per paskaitas su tokiu užsi- 
degimu ir išsamiai galima diskutuoti apie meilę. Tiesa, jis 
metė studijas ir išėjo atlikti karinės tarnybos, todėl dabar 
nieko ir neprisiminė, išskyrus pasakojimą ar legendą apie 
žmogų — nors kas tai per žmogus? Pirmasis žmogus? Pa- 
prastas žmogus? — kuris buvo padalintas į dvi dalis. Nors 
kaip? Atsitiktinai? Tikslingai? Per klaidą? Iš čia ir kilo 
žmogaus troškimas surasti savo trūkstamą pusę... kurį gal- 
būt ir galima pavadinti meile... 

Priekinėje sėdynėje įsitaisęs konsulas, įdėmiai klausęsis 
kiekvieno jų žodžio, nusiėmė raudonąją kepurę ir įsitraukė 
į pokalbį. 

— Net ir žemdirbys kaip aš yra apie tai girdėjęs. Kaskart 
pjaudamas obuolį įsivaizduoju dviejų puselių trauką iš nau- 
jo susijungti, o tada imu ir dar smulkiau jas supjaustau... 

Žmogiškųjų išteklių vadovas pratrūko juoku. Vidinė 
įtampa pamažu atslūgo ir jis draugiškai išklausė žalčio 
priekaištų: 

— Pasakojimas apie dvi puses yra pats paviršutiniškiausias 
Puotos supratimas... Nenuostabu, kad būtent ją tokie žmo- 
nės kaip jūs ir prisimena. Tiesa, vargu ar dėl tokių paprastų 
apmąstymų Agatono namuose būtų rinkęsi išminčiai, o visa 
žmonija vargu ar kelis tūkstančius metų niekaip nesiliautų 
žavėtis jų pokalbiais. Tikroji prasmė slypi kur kas giliau. 

— Ir kur gi? — vienbalsiai užsidegė žmogiškųjų išteklių 
vadovas ir konsulas. 

— Nejau jūs išties pasiryžę dabar, vidurnaktį, viso to 


klausytis? 


253 


— O ką daugiau veikti? 

Prietemoje skendinčios karinės transporto priemonės 
salone, kuriame žalsva ciferblatų šviesa krito ant vairuotojų 
veidų, sklido žurnalisto balsas, bylojantis, kas iš tikrųjų yra 
meilė, ir bandantis perrėkti vis garsiau burzgiantį variklį, 
kuris kylant vingiuotu šlaitu pratrūko ypač garsiai urgzti. 

Jei būčiau žinojęs, kad šis lankstas palengva peraugs į tokį 
pavojingai skardingą šlaitą, - dingtelėjo žmogiškųjų išteklių 
vadovui, - ne už ką nebūčiau leidęsis į šią avantiūrą. 

— Meilė, — Platono vardu užsidegęs postringavo Žžurna- 
listas, — apibrėžia mūsų būties baigtinumą, tačiau suteikia 
ir galimybę ją įveikti. 

Žmogaus aistra tarsi lipdama kopėčiomis pereinanti ke- 
lias pakopas, nuo Žemiausios iki aukščiausios, nuo konkre- 
čios iki abstrakčios, nuo fizinės iki dvasinės. Tokio pasaulio 
atsivėrimas — atpildas už išmintingą meilę: atsikračius fizi- 
nio aistros objekto, suvokiama, kad iš tiesų mylintįjį traukia 
meilės esmė, kurią galima pastebėti ir kituose objektuose. 
Po ilgų paieškų toks nušvitęs asmuo galiausiai suvokia, kad 
aukščiausias grožis slypi anaiptol ne kūne, o sieloje... 

— Sieloje, — sukrutėjo konsulas, kurio atmintyje veikiau- 
siai iškilo prisiminimas apie audringą Žmonos sielą. 

— Tai meilės slėpinys. Nėra vieno apibrėžimo. Žmogus 
pats privalo jį įminti. Štai kodėl, - tęsė žaltys, o kaukiantis 
variklis išdavė stačios įkalnės ženklus. - Erotas — nei die- 
vas, nei žmogus. Jis yra daimonas, užsispyręs, nesiprausęs, 
basakojis, bedalis benamis gatvės klajūnas. Tiesa, jo galioje 
dieviška sujungti su žmogiška, amžina su laikina... 

Įkalnėje vairuotojas spustelėjo stabdžio pedalą. Būgš- 
taudamas, kad stačiame skardyje neatsilaisvintų priekabos 
sukibimas, vyresnysis brolis išlipo jo patikrinti. Staigus 
stabdymas pažadino tarp lagaminų miegojus; vaikiną ir jis 
paskubomis grįžtelėjo atgal. Nebuvo abejonių, kad nagin- 
gasis mechanikas puikiai pažįsta šią transporto priemonę, 
nes jam nesunkiai pavyko aptikti plika akimi nematomą 
užpakalinį žibintą, kuris įsižiebęs nuplieskė priekabą aki- 
namai ryškia šviesa. Buvo matyti, kaip šviesoje šokdamos 
grakščiai leidosi snaigės, kol susirūpinusia veido išraiška 
vyras vaikštinėjo aplink karstą su valytojos palaikais. Jis 
bandė įsitikinti, kad karstas laikosi tvirtai ir skardingame 
kelyje nieku gyvu neatsilaisvins. Net ir viską kruopščiai pa- 
tikrinus nuo veido nedingo abejonė. Sugrįžęs vyras paragi- 
no jaunesnįjį brolį atlaisvinti vairuotojo vietą ir pats įsitvėrė 
vairo, todėl tolesnė kelionė atrodė mažiau pavojinga. 

— Štai kodėl Sokratas, nors ir neatstūmė jaunojo Alkibia- 
do meilės, nepanoro su juo turėti jokių kūniškų santykių. 

— Kodėl? 

— Nes tikra meilė reikalauja išlaikyti atstumą. Priešingai 
sampratai, kad esama dviejų puselių potraukio susijungti, 
kuria jūs čia visi taip žavitės, Platonas be užuolankų tvir- 
tino, kad kūniška sąjunga draudžiama. Tikrasis potraukis 
grožiui privalo išlikti atviras. Štai kodėl tikrai meilei pu- 
siausvyra neįmanoma, o jos kraštutinybės žmogų gali pa- 
skatinti neįtikėtinai gėdingiems veiksmams. 

Naktinės bamainos vyresnysis seržantas jaunesniajam: 

Jaunesnysis seržante, basirodėte pačiu laiku. Pats metas 
keisti sargybą. Tiesa, neketinu sudėti bluosto, ne miegai man 
galvoje, nusprendžiau palaikyti tau draugiją. Dar prieš pus- 
valand; visas pasaulis man atrodė kaip rami ir taiki užuovėja, 
o ir bazę gaubė mieguista ramybė. Ir staiga tarsi perkūnas iš 
dangaus nelaukta staigmena, kurios nė nebandysiu čia nubasa- 
koti žodžiais. Štai didieji žiūronai, įsižiūrėk į tamsą, galbūt ir 
pačiam pro rūką pavyks įžvelgti mūsų link artėjantį didžiulį 
švytintį kūną. Kas tai galėtų būti? Senas erdvėlaivis, sugrį- 
žęs į žemę subyrėti? NSO iš tolimosios žvaigždės? O galbūt aš 
tik sabnuoju, kaip dažnai tvirtina mano kariai. Įtempk savo 
Jaunas žvalias akis, seržante, ir pranešk, kas iš tiesų čia dedasi. 
Ko turėtume griebtis? Žadinti kuopos vadą ar verčiau luktelėti, 
kol viskas paaiškės, kad galob netabtume patyčių objektu? 

Šavo šaliai tarnauju daugiau nei penkiasdešimt metų. Čia 
prabėgo geriausi mano gyvenimo metai. Tiesa, siūbavimai 
tarb karinio ir civilinio gyvenimo man kelia depresiją. Nebe- 
valioju suprasti, kas toks esu, o kas ne. Kas galėtų patikėti, kad 
didžiulė, giliai bo žeme įrengta karinė bazė, kadaise saugota bo 
devyniais užraktais, ilgai buvusi galingiausia visoje didžiulėje 
mūsų šalyje, galop virto turistų lankoma vieta, sergima tik ne- 
didelio garnizono. 

Ar žinai, mano jaunasis drauge, kaip giliai bo žeme ji įreng- 
ta? Ar gali patikėti, jog kadaise požeminiu liftu buvo kylama 
net dešimt aukštų, kol bagaliau pasiekdavai žemės paviršių? 

Ar žinojai, kad bo vadavietėmis ir sandėliais būta modernių 
butų svarbiems politikams, generolams ir jų šeimoms? Kad net 
dešimtys metrų po žeme stūkso dvigulės lovos meilužiams, di- 
džiuliai pokylio stalai, šiuolaikiškai įrengta virtuvė su didžiu- 
liu šaldytuvu, kraute brikrautu įvairiausių gardumynų — kad 
mėnesiai, praleisti slabstantis nuo radioaktyvių medžiagų ke- 
liamo pavojaus, greičiau brabėgtų ir ne taip prailgtų? Ar tau 
kas nors pasakojo abie giliai bo žeme įrengtą didžiulę bibliote- 
ką? Arba žaidimų kambarius vaikams? Ten būta net ligoninės 
su operacinėmis ir gimdymo kambariais. 

Visi iki vieno tarsi susitarę tvirtina, esą atominio karo grėsmė 
praėjusi. Priešai tapo draugais, o paskutinės teismo dienos gin- 
klai nekilnojami rūdija rūsiuose. Dėl mirtininkų išbuolių niekas 
nebegrenginėja požeminių miestų. Štai taib, Jaunasis seržante, 
atėjo profesionalaus kario pabaiga, o tas, kuriam kadaise nusi- 
šypsojo laimė įžengti į karo šventovę, virto paprastu padavėjų tr 
tarnu. Senųjų vadaviečių, kuriose pasaulio istorija net ir bapras- 
tų pratybų metu ne vienam gniauždavo kvapą, liudytojas dabar 
privalo linksminti turistus rodydamas fiems karo spektaklius. 

Pasakyk man, jaunasis seržante, argi tai teisinga? Nejau iš- 
ties galima mėgautis taika? Ar išties mūsų nebegali nustebinti — 
kad ir šiandien, kad ir šiąnakt - netikėtai čia basirodęs priešas, 
nuo kurio reikia slėptis? 

Net jei tavo žvalios akys patvirtins, kad jokio pavojaus 
nėra, nemanau, kad man atslūgtų susirūpinimas del to, ar čia 
grėsmingai nesiartina nenustatyta karinė transporto priemonė, 
akinamai plieskianti žibintų šviesa. Dar daugiau -— jos gale bri- 
tvirtintas karstas. Senam seržantui tai bloga lemiantis ženklas. 

Paaiškėjo, kad tariamai nedidelis lankstas į turistinę vie- 
tą, kokia pastaruoju metu buvo tapusi didžiulės karinės ba- 
zės dalis, virto lėta ir sudėtinga mažne dviejų valandų tru- 
kmės kelione: iš pradžių šlaito įkalne, vėliau — pavojingai 
stačia nuokalne. Prie vartų juos sustabdė senyvo amžiaus 
vyresnysis seržantas pilna burna auksinių dantų ir griežtai 
atsisakė juos įleisti pro vartus, nes €s3 saugumo sumetimais 
nenustatytos kilmės karinei transporto priemonei nevalia 
įvažiuoti į teritoriją, todėl automobilį derėtų palikti prie 
vartų. Nuovargio priveikti vairuotojai neberado savyje jėgų 
leistis į ginčus, todėl keleiviams davė ženklą pasiimti su sa- 
vimi asmeninius daiktus ir kelis šimtus metrų iki viešbu- 
čio paėjėti pėsčiomis. Karstas buvo paliktas ant platformos, 
niekas net nepasirūpino pridengti jį brezentu. Netikėtai 
užklupusius svečius seržantas vedė nepratardamas nė žo- 
džio, bet tokį vėlyvą metą nė nemanė apgyvendinti jų vieš- 
butyje, kuris buvo įrengtas pusė aukšto po žeme, o nuvedė į 
sargybos postą — tai buvo nedidelė patalpa su viduryje pūp- 
sančia didžiule krosnimi; prie jos miegojo trys kariai. Kol 
registratūroje dirbantis karininkas išsibudins, jiems verčiau 
nieko nelaukiant taisytis miegoti, o ryte, pakirdęs iš miegų 
ir patikrinęs jų dokumentus, jis juos ir užregistruos. Neti- 
kėtus svečius seržantas aprūpino antklodėmis, pasiūlė pa- 
tiems susinešti čiužinius ir patogiai įsitaisyti. 

Senasis konsulas, kurio paskutines optimizmo atsargas 
jau buvo spėjęs suryti baisus nuovargis, iš krūvos išsitraukė 
čiužinį, plumptelėjo jį kampe, paskubomis nusimetė paltą, 
nusiavė batus ir griūte griuvo į guolį. Prieš užsitraukdamas 

ant galvos kareivišką antklodę, jis paskutinį kartą liūdno- 
mis akimis nužvelgė patalpą, į kurią pateko dėl nepasiteisi- 
nusio ir stipriai jį apvylusio pasiūlymo apsilankyti karinėje 
bazėje. Žmogiškųjų išteklių vadovas nepratarė nė žodžio. 
Iš patirties karinėje tarnyboje jis žinojo, kad supratus klaidą 
geriausia tylėti. Išsirinkęs čiužinį, be gautosios, pasičiupo 
dar dvi antklodėes ir įsitaisė priešingame nei konsulas kam- 
pe. Jų pavyzdžiu pasekė ir abu broliai, kurie, pasirinkę tre- 
čiąjį kampą, vieną šalia kito pasitiesė čiužinius, o ant šių su- 
mėtę dar čiužinių pasiklojo bendrą guolį. Vis dar pakylėtos 
nuotaikos dėl itin vykusios homilijos apie meilę Žurnalistas 
taisėsi gultis ketvirtame kampe, bet, prieš užsitraukdamas 
antklodę ir nusigręždamas į sieną, paprašė fotoreporterį jį 
nufotografuoti, kad tokios kelionės akimirkos bylotų apie 
iškilią jo asmenybę. 

Tik jaunasis vaikinas neskubėjo gultis. Nugrimzdęs į 
apmąstymus, jis lyg įbestas stovėjo kambario vidury, saky- 
tum, būtų kažką pametęs, o ant galvos lyg prilipusi pūpsojo 
piloto kepurė. Galop jis suklupo prie krosnies ir, nuspren- 
dęs pakurstyti ugnį, įmetė į krosnį šiek tiek anglių. Kone 
visą kelionę vaikinas sėkmingai išmiegojo, todėl dabar ne- 
atrodė nusivaręs nuo kojų. Štai kodėl, seržantui atnešus 
virdulį su garuojančia arbata, vaikinas pasiūlė ją išpilstyti ir 
garuojantį davinį išdalyti kelionės draugams, kad pavyktų 
greičiau užmigti. 

Žmogiškųjų išteklių vadovas, iš konsulo išmokęs vie- 
tinės kalbos padėką reiškiantį Žodį, tarstelėjo jį šviesiap- 
laukiam vaikinui, kai šis mažumėlę drovėdamasis atsargiai 

ištiesė jam puodelį garuojančios arbatos. Kai laibi, suodini 
pirštai prisilietė prie jo rankos, vaikinas nusišypsojo. Jau 
netrukus pasiuntinio iš Jeruzalės kraujas maloniai mišo su 
karšta arbata, jis net išdrįso paprašyti dar, bet seržantas jau 
buvo išėjęs, todėl nieko kita neliko, tik duoti vaikinui žen- 
klą gesinti šviesą. 

Iš po antklodės sklido prislopintas žalčio balsas: kas čia 
dabar? Sugrįžome į naujokų mokymo stovyklą? Žmogiš- 
kųjų išteklių vadovas, supratęs, kad bus nelengva užmig- 
ti, nepanoro leistis į pokštus, todėl užmerkė akis, nors ir 
neišmanė, kaip užsikimšti ausis, kad liktų kurčias giliam 
konsulo šnopavimui pramaišiui su kario knarkimu. Buvo 
pusė trijų ryto. Tarsi pakerėtas liepsnų našlaitis susirai- 
tė prie krosnies, krūpčiojanti šviesa išryškino dailius jo 
bruožus. 

Dabar, kai visi spėjo įmigti, ypatingajam pasiuntiniui 
pasirodė tinkama proga geriau įsižiūrėti į vaikiną. Nors Ži- 
nojo, kad šis jaučia esą stebimas, niekaip neįstengė atplėšti 
nuo jo akių. 

Juk ne šiaip sau į jį dėbsau, — teisinosi žmogiškųjų išteklių 
vadovas, — žai de! jo motinos. Lavoninėje atsisakiau net trun- 
pam į ją žvilgtelėti, o štai dabar nuo jos atvaizdo negstengiu 
atitraukti aktų. 

Tiesa, dailusis jaunuolis traukė ne jo vienintelio dėmesį. 
Senasis seržantas taip pat nerado sau ramybės. Sugrįžęs prie 
krosnies įmesti anglių, pagautas smalsumo kamantinėjo 
vaikiną, kaip jie čia patekę, ir susidomėjęs klausėsi jo pasa- 
kojimo apie keistąją jų kelionę. Pokalbis vyko pašnabždomis, 

be to, svetima kalba, todėl žmogiškųjų išteklių vadovui be- 
liko sekti tik vaikino rankų judesius ir nuolat kintančias 
žilaplaukio seržanto veido išraiškas. Kaip ir kiti panašaus 
amžiaus žmonės, šis senukas jam kėlė pasitikėjimą ir net 
trumpam nusmelkė ilgesys įmonės direktoriui. Prisiminė, 
kad jau kone dvi paras nepersimetė su juo nė vienu žodeliu, 
tiesą sakant, nuo tada, kai atsidūrė svetimame krašte. Staiga 
žmogiškųjų išteklių vadovas pašoko, pasigriebė palydovinio 
ryšio telefoną, jo kroviklį ir priėjęs prie besišnekučiuojančių 
vaikino ir senuko be žodžių parodė jiems prietaisą, kuriam 
reikalingas tinkamas kištukinis lizdas — pastarąjį pabandė 
įvardyti pirštais parodydamas raidę V, panašią į praskėstas 
žirkles. Nustebęs seržantas paėmė prietaisą, pavartė jį delne 
ir pašnibždomis persimetė su vaikinu keliais žodžiais, vei- 
kiausiai bandydamas įsitikinti, jog teisingai suprato nebylųjį 
spektaklį. Nėmaž nesutrikęs dėl tokio iššūkio, tarsi iš dan- 
gaus nukritusio gūdžią naktį, jis, regis, liko patenkintas sau 
verta užduotimi. Daug neklausinėjęs telefoną su krovikliu 
seržantas įsikišo į vieną iš gausybės didžiulio kareiviško 
palto kišenių ir paskubomis išėjo. 

Akimirką žmogiškųjų išteklių vadovas išsigando ir jau 
norėjo leistis jam pavymui, bet pratrūkęs juoku vaikinas 
kažką jam tarstelėjo savo kalba, ir, nors žodžių nesupra- 
to, tai jį nuramino. Vyras nusišypsojo, patapšnojo jo šviesią 
galvą ir sugrįžo į savo guolį. Galop ir vaikinas nuspren- 
dė, kad pats metas pailsėti, ir išsitraukęs čiužinį svarstė, 
kur būtų geriausia jį ištiesti. Kiek pasvarstęs nusitempė jį 
į kampą, kuriame jau buvo įsitaisęs Žmogiškųjų išteklių 

vadovas, sakytum, taip bandytų išreikšti pasitikėjimą žmo- 
gumi, nepabūgusiu jo motinos palaikus palydėti į pasku- 
tinę kelionę. Vaikinas šalimais pasiklojo guolį, nušveitė į 
šalį batus ir išsinėrė iš kombinezono. Regis, jaunas kraujas 
ne tik nebijojo šalčio, bet netgi juo mėgavosi. Pasiuntinys 
tą pastebėjo jau per pirmąjį jų susitikimą oro uoste. Štai 
kodėl ir šįsyk nėmaž nenustebo, kai prikūrentoje patalpoje 
vaikinas nusimetė ne tik marškinius, bet ir apatinius. Kai 
nuogut nuogutėlis suklupęs ant kelių tiesino antklodę, ore 
padvelkė senu prakaitu. 

Namuose žmogiškųjų išteklių vadovas kaip įmanyda- 
mas vengė netyčia neužklupti paauglės dukros nuogos, o 
ką jau kalbėti apie jos drauges, kurios dažnai likdavo na- 
kvoti jos kambaryje. Tai pirmas kartas nuo mokyklos laikų, 
kai jis mato nuogą paauglį ir dar tokį sunkiai apibūdinamą: 
jo sparčiai augantis kūnas buvo kažkur pakeliui tarp vai- 
ko ir paauglio, tarp vyro ir moters. Apvalių pečių, švelnių 
kojų, šviesių plaukų grožis dar tik žadėjo išsiskleisti ateityje. 
Lanksčioje dailioje jo nugaroje, tarp kurios ir nuogutėlio 
užpakalio beveik nebuvo matyti jokio perėjimo, net ir prie- 
blandoje ryškėjo jau spėję apsitraukti ir naujutėlaičiai įdrės- 
kimai, o gal net bučinių žymės, paauglių nusikalstamumo, 
kuriuo vaikiną įtarinėjo konsulas, pėdsakai. Vyro pusėn 
paskubomis sviestas vaikino žvilgsnis vienu metu atrodė ir 
įžūlaus šelmio, ir vilties netekusio žmogaus. Žmogiškųjų 
išteklių vadovui dingtelėjo mintis, ar toks apsinuoginimas 
nebus bandymas jį nubausti ne tik už likimo valiai pamirštą 
motiną, bet ir neišpildytus Jeruzalės pažadus? 

Vaikinas neskubėdamas, tarytum niekaip neįstengdamas 
išsiskirti su savo paties nuogumu, palindo po antklode. Pa- 
galiau atsigulęs jis veidu pasisuko į ypatingąjį pasiuntinį, 
kurį iš visų kelionės bendrų išsirinko nakties partneriu. Iš 
arti žmogiškųjų išteklių vadovui pavyko vaikino veide iš- 
skirti jau pažįstamą totorišką akių linkį, pačios prigimties 
dailiai nubrėžtą nuo plokščios nosies. Žinodamas, kad net 
ypatingas vaikino žavesys, siejantis jį su mirusia motina, 
neįstengs išjudinti vidinės jo nuostatos, ir bandydamas iš- 
vengti nesusipratimų žmogiškųjų išteklių vadovas pasku- 
bomis jam palinkėjo labos nakties ir nusuko į šalį akis. 

Sakytum, tvirtai pasiryžęs iš širdies išplėšti visus jam ži- 
nomus žodžius kalbos, kuria kalbama motiną pražudžiusio- 
je šalyje, vaikinas slapčia nusišypsojo ir lėtai užmerkė akis. 

Puikiai žinau, jog tik dediesi nesuprantantis, — tyliai mąstė 
pasiuntinys, — žode/ dar kartą linkiu labos nakties ir saldžių 
sapnų. 

Vyras nusigręžė į sieną, ant kurios įvairiais pavidalais 
vaiduokliškai virpėjo židinio liepsnų metami šešėliai, kol 
galop jį visiškai įsuko miegas. 

O štai mums liebsnos šoko kaip šokusios; jos mus viliojo, ke- 
rėjo ir nešė tolyn anapus laiko ir erdvės, nešykštėdamos sapnų 
ketvirtąją dešimtį bebaigiančiam vyrui, buvusiam kariškiui, 
išsiskyrusiam paauglės dukros tėvui ir žmogiškųjų išteklių va- 
dovui, šiuo metu vykdančiam trumpą, bet ypatingą misiją; štai 
Jis ilsisi ant plonyčio čiužinio, įsisiautęs į svetimą kareivišką 
antklodę slabtumo netekusios ir turistinė vieta virtusios ka- 

susabnuoti sabną, nejau įmanoma tokiam išvargusiam žmogui, 
kurio miegą trikdo ablinkui sklindantys kitų miegančiųjų gar- 
sai, pasiųsti prasmingą sabną — tokį, kurį galėtų prisiminti ir 
dar kitiems babasakoti? 

Bet juk tam čia ir esame. Vaizduotės agentai ir tarpinin- 
kai. Mūsų pareiga — nešti siaubingus tr pačius nuostabiausius 
sapnus. Štai jau ir sklendžiame virš užmerktų vokų, šokame 
gilėjančio kvėbavimo ritmu, vakarykštės dienos nuotrupas 
maišome su brimirštais vaikystės sabnais, baimes atskiedžiame 
slabčiausiais troškimais, pavydą supiname su prisiminimais 
ir kankinamu ilgesiu. Taip ir pasiunčiame berregimus mikro- 
skopinius sapnus, giliai širdyje užgniaužius sabnų vaizdinius, 
bandančius prasiveržti bro surambėjusią sielos luobą. 

Ir nors visi čia sulėkėme vieno vienintelio tikslo vardan, vie- 
ni kitų nebažįstame. Juk ir patys dažnai keičiame pavidalus. 
Štai du vaikystės draugai susilieja į vieną jaunuolį. Nuo kulkos 
žuvęs šauktinis sabne sugrįžta kaip seržantas. O buvęs užsie- 
nio reikalų ministras virsta kaimynu ar net giminaičiu. Tiesa, 
pasitaiko ir niekada nematytų nepažįstamųjų be jokių atbaži- 
nimo ženklų, štai kad ir $i moteris, kuriai žingsniuojant gatve, 
mūsų stelos nejučia prie jos palinksta. 

Štai sabnas jau trūkinėja. Vaizdui iškilus, suvirpa akių vo- 
kai. Iš sielos gelmių išsiveržia gilus atodūsis. Iš išgąsčio dešinė 
koja išsbrūsta iš bo antklodės, o šiai įkandin iš lėto išlenda ir 
kairė, sakytum, žmogus būtų bradėjęs eiti ar, teisingiau tariant, 
leistis žemyn. 

Ką gi, sėkmės. 

Iš pradžių sapnas, niekieno netrikdomas, tvirtais plačiais 
žingsniais žingsniavo į priekį. Štai gimtajame mieste jis 
apžiūrinėja ką tik iškilusį pastatą netoli motinos buto. Pa- 
sirodo, jame nebrangiai galima išsinuomoti butą, kuris jau 
netrukus turėtų atsilaisvinti. Ryškiai apšviestoje plačioje 
laiptinėje taip neapsakomai lengva straksėti laiptais žemyn, 
todėl nėra, ko stebėtis, kad pro akis prasprūsta didžiulės 
laukujės durys, ir, nė nepajutęs, kad ryški šviesa priblėso, 
o laiptai susiaurėjo, jis nestabtelėjęs toliau liuoksi žemyn. 
Butų čia nebeliko. Pasirodo, nejučia nusileido į rūsį. Ant 
laiptų buvo nebe vienas. Šalia jo iš kažkur atsiradę storais 
ilgais Žieminiais paltais ir kailinėmis kepurėmis dūsaudami 
ir kažką po nosimi nesuprantamai murmėdami leidosi se- 
niai. Ką gi, - nusprendė sapnuotojas, - veikiausiai tai ir bus 
slėbtuvė nuo atominio karo, virtusi turistine vieta. Bet kurgi 
gidas, kuris galėtų paaiškinti, ką ir kaip apžiūrėti? 

Sapną akimirksniu apgaubė slogi nuotaika: tai ne iš- 
vyka, ne turistinė vieta, ne gidas ir ne naujas butas, tik 
siaubinga tikrovė, o pakeliui sutikti seniai ilgais paltais ir 
kailinėmis kepurėmis iš tiesų yra agentai, komisarai ir kiti 
saugumo atstovai, pirmieji suskubę duoti atkirtį. Dabar jie 
slėpėsi nuo kontratakos. Siaurus ir stačius laiptus iš abie- 
jų pusių gaubė kreivos ir ankštos sienos, o rūsio gelmėse 
stūksojo senos bažnyčios varpinė. Nors ir nepriklausė šiai 
vietai, sapnuotojas, kaip ir kiti, troško išsigelbėti. Bandyda- 
mas nuslėpti savo tapatybę, nors ir ne itin išmanė, kaip tą 

padaryti, jis grūste grūdosi į slėptuvę, kuri, kaip paaiškė- 
jo, buvo nedidelė ir ankšta, sausakimša žmonių, svaidančių 
piktus vilties netekusiųjų žvilgsnius į permatomą ekraną, 
anapus kurio ant nedidelės pakylos sėdėjo šalies vadovai ir 
lengvabūdiškai šūkčiojo siaubingus įsakymus. Pro ekraną 
matomi vadovai buvo panašūs į pamėkliškus žiaurių lokių 
pavidalus — tokie niekada neįstengtų suprasti savo užmačių 
kvailumo. Sapnuotojui pasirodė, kad jis juos visus pažįsta ir 
anksčiau kažkur buvo su jais susidūręs; ypač su anuo rėks- 
niu, kurio krūtinė gausiai nukabinėta medaliais, primenan- 
čiais liepsnų ir kraujo liežuvius. 

Nejau tai ir yra slaptoji priebėga? Nejau tai ir bus jos 
legendinės gelmės? Nejau vien tam, kad įstrigčiau bepras- 
miškame kare, kurio nėmaž nenusipelniau ir su kuriuo ne- 
turiu nieko bendra, sutikau išsukti iš tiesaus kelio, vedan- 
čio tiesiai į kaimą? Kas apskritai galėtų išgyventi tokioje 
vargingoje slėptuvėje? Priešas, griežiantis dantimis tarp 
mūsų pačių pastangomis iškilusių griuvėsių, jau rezga kerš- 
to planą, kuris turėtų būti siaubingas. Kažkas horizonte jau 
pastebėjo blykčiojantį dvišakį žaibą. Tai kurių galų likti 
slėptuvėje, kurioje nepavyks išsaugoti nė vienos gyvybės 
ir kuri tik pritrauks mirtiną liepsną? Širdimi visada buvau 
Vakaruose, tai kam dabar pasiduoti? 

Tiesa, jau buvo per vėlu. Atkirtis smogtas mirtinoje ty- 
loje, tik slėptuvėje, buvusioje sporto salėje, pasklido bjaurus 
ir dusinantis tvaikas. Ant sienų kabėjo medinės kopėčios. 
Siaubo apimti keli šalies vadovai suskubo ropštis aukštyn 
prie aukštų ir siaurų langų, pro kuriuos buvo matyti žalios 

aukštų kiparisų viršūnės. Šiuos augalus sapnuotojas puikiai 
prisimena iš vaikystės, kuriai pirmą kartą pajuto ilgesį. 

Ar tai vis dar tas pats sapnas ir tas pats sapnuotojas? Pa- 
kako truputėlį suktelėti galvą, ir štai pavasaris jau pakrypo 
vasarop, o į duris pabeldė Šavuoto šventės išvakarės. Aki- 
nanti saulė tirpdė žydrą dangų, pro atvertus vartus pasipylė 
būrys kleketuojančių vaikų su gėlių vainikais ant galvų; jie 
skubėjo pas tėvus parodyti jiems šventei savo rankomis pa- 
darytų nedidelių Toros ritinėlių. 

Ko jis čia laukia? Juk nėra vedęs, o dukra dar negimusi, 
todėl nė vienas vainikuotas vaikas jo tikrai neieško. Nors ir 
suaugęs, pats dar yra moksleivis, pro ausis praleidęs į pa- 
moką kviečiantį skambutį. Nesunkiai išsivadavęs iš virvės, 
laikiusios jį pririštą prie medžio, jis tekinas pasileidžia per 
žydintį mokyklos sodą, akmeninį tiltelį, permestą per vai- 
kystės baseiną, užbėga plačiais mokyklos laiptais ir pulte 
įpuola į savo klasę, kuri pasirodo tuščia. 

Ar ji pati atšaukė pamoką, ar klasės draugai iš jos pa- 
bėgo? 

Ant lentos nei skaičiaus, nei raidės, nors ant mokytojos 
kėdės guli pamiršta liniuotė, kurią ji atsivežė iš savo tėvy- 
nės. Nors jau atostogos, mokytoja atėjo jų mokyti geome- 
trijos, o moksleiviai ją išdavė. Vaikinas supranta, kad pavė- 
lavęs jis, kaip ir kiti, yra toks pat išdavikas. Jis pakelia sau- 
lėje besišildančią liniuotę vildamasis, kad ją nunešęs išpirks 
savo kaltę. Mokytojų kambaryje taip pat nė gyvos dvasios. 
Svetimšalė mokytoja buvo iškviesta į direktoriaus kabinetą, 
kur jai pranešta apie atleidimą iš darbo. Nors tik moksleivis, 


267 


jis įsitikinęs, kad jo meilė ir atsidavimas gali niekuo dėtą 
moterį išgelbėti. Jam pritaria ir mokyklos sekretorė. 

— Paskubėk, - šūkteli ji. — Tai vyksta kaip tik šią akimirką. 

Moksleivį užvaldo saldi baimė, kai prieblandoje sken- 
dinčiame direktoriaus kabinete jis išvysta mokytoją, prie 
didelio lango susmukusią į prabangų krėslą, kad lengviau 
pakeltų žinią apie atleidimą iš darbo. Tik dabar jis pagaliau 
aiškiai suvokia, ką iš tikrųjų visada jautė — ji ne valytoja, o 
geometrijos mokytoja, be prijuostės, šluotos ir kepuraitės. 
Moteris vilki lengvute vasariška suknele, gėlėta ir jauna- 
tviška, primenančia naktinius marškinius, kuriuos senasis 
šeimininkas jos troboje pakabino ant virvės išdžiūti. Dėl 
didelės iškirptės matyti ne tik ilgas tvirtas kaklas, aistrin- 
gai išlenktas atgal, bet ir nuostabaus grožio apvalūs balti it 
marmuras pečiai, kuriuose nematyti nė lašelio kraujo. 

Erotiškas sapnas pleveno aistra, kurios niekada anksčiau 
vyrui neteko pajusti. Ar mirtininkas jau pakeliui į daržo- 
vių turgų? Ar jau įvyko sprogimas? Sapnuotojas prisiminė, 
kad jis parašė ne tik tos moters gyvenimo, bet ir jos se- 
nos meilės jam, dar vaikui ar kūdikiui, istoriją. Kol jiedu 
mylėjosi, ji maitino jį krūtimi. Kaip neteisinga, kad tokia 
sena meilė nebejstengia jos išgelbėti. Norėdamas įsitikinti, 
kad neklysta ir kad tai tikrai pamirštoji darbuotoja, kurią 
įsimylėjo naktinės pamainos viršininkas, jis klesteli į di- 
rektoriaus krėslą. Miriam, Miriam, sapnuotojas prisiminė 
moteriai naujai suteiktą hebrajišką vardą, parašytą ant durų. 
Jo širdį suvirpino šios moters nuotrauka, kurią jis leido iš 
rankų į rankas norėdamas įsitikinti, ar ji išties graži. Pame- 

tęs galvą sapnuotojas visai pamiršo, kad yra tik moksleivis, 
ir įsidrąsinęs grasinamai mojavo liniuote prieš direktorių ir 
jo padėjėjus, kurie dėjo pastangas iš krėslo iškelti pusgyvę 
moterį ir išmesti ją į šiukšlių dėžę. 

Palaukit, - šaukė sapnuotojas, įkvėptas sekretorės padrą- 
sinimo. — Tik duokite man laiko. Vienišas, bet ambicingas, 
jis stipriai apkabino mokytoją, kuri, nors buvo dešimčia 
metų už jį vyresnė, atrodė kaip klasės draugė... 

Ar jis kalbėjo pro miegus, ar tai tik sapno išsprogdinta 
mintis? Apibėręs moterį bučiniais, sapnuotojas murmėjo ar 
garsiai mąstė: 

— Kam taip greitai pasiduoti?.. Kodėl visko taip lengvai 
atsisakyti?.. Nejau esama pasaulyje kryžiaus, ant kurio iš- 
ties būtų verta numirti? 


Ryškus sapnas taip stipriai ir maloniai sukrėtė pasiuntinį, 
kad, praplėšęs akis, jis paskubomis atsisėdo, tarsi tai padėtų 
galvoje ilgiau išlaikyti regėtą vaizdą ir naujam sapnui neleis- 
tų išginti pirmojo vaizdinių. Atlikdamas karinę tarnybą, vy- 
ras įpratino save vos pabudus mintyse atkurti tikslų dalinio 
išsidėstymą ir paskubomis įsitikinti, kad visi yra savo vietose, 
todėl ir šįsyk, vos pakirdęs, jis nesunkiai prisiminė miegojęs 
barakuose. Profesionaliu kariškio žvilgsniu pasiuntinys aki- 
moju nustatė, kad trys šalia krosnies miegoję kariai jau buvo 
dingę, o jų vietoje įsisupę į antklodes snaudė kiti. 


269 


Po kampus išsibarstę kelionės draugai vis dar giliai mie- 
gojo. Nors rytas dar nebrėško, o kažkas pasirūpino į krosnį 
įmesti anglių, pasiuntinys nusprendė patikrinti, ar karstas 
su valytojos palaikais tebėra savo vietoje. Jis tyliai atsiplėšė 
nuo čiužinio stengdamasis nepažadinti vaikino, nuo kurio 
mažumėlę buvo nuslinkusi antklodė. Akimirksnį vyras 
dvejojo, ar derėtų, o galbūt net būtina užkloti miegantį 
vaikiną, tačiau galiausiai nusprendė net ir eidamas pro šalį 
nė pirštu prie jo neprisiliesti. 

Žmogiškųjų išteklių vadovas tyliai apsivilko, kaklą apsi- 
vyniojo šaliku ir, užsimetęs sunkųjį žieminį paltą, rankoje 
laikydamas kareiviškus batus, kad sunkūs žingsniai neiš- 
vaikytų miego, sviedė žvilgsnį į konsulą, kuris, pažadintas 
šnaresio, trumpam buvo praplėšęs paraudusias akis, ir tyliai 
išsliūkino lauk. Prie įėjimo, šalia užkardo, padedančio su- 
žiūrėti, kad koks turistas nesumanytų vogčia prasmukti be 
bilieto, snūduriavo senasis seržantas. 

Žmogiškųjų išteklių vadovas, nors ir turėjo patirties su 
miegančiais sargybiniais, iš kurių ne kartą sugebėjo slapčia 
ištraukti ginklą, nė nemanė panašiai elgtis su senuoju ser- 
žantu raukšlių išvagotu veidu, todėl tik prisėdo šalia, tyliai 
apsiavė batus ir kantriai laukė, kol šis pabus ir jį pastebėjęs 
duos leidimą praeiti. 

Ir iš tikrųjų jau netrukus seržantas atmerkė akis ir iš- 
syk atpažino ypatingąjį pasiuntinį. Kareiviški batai, tegu ir 
svetimos kariuomenės, pažadino bendrystės jausmą. Nusi- 
plėšęs nedidelę antklodę, kuri iš pažiūros atrodė pritinkanti 
nebent katinui ar šuniui, seržantas atidarė palydovinio ry- 

šio telefoną, kurio kroviklis gausybe laidų buvo prijungtas 
prie didžiulio, veikiausiai vikšrinio automobilio arba tanko, 
akumuliatoriaus. 

Netekęs žado žmogiškųjų išteklių vadovas dėkingai 
linktelėjo galvą. Seržantas atsargiai nutraukiojo laidelius, 
palto atlapu nušluostė aparatą ir ištiesė jį savininkui, kuris, 
norėdamas jį išbandyti, nieko nelaukęs surinko savo kabine- 
to telefono numerį. Kitame ryšio gale iš naktinės Jeruzalės 
gelmių ataidėjęs jo paties balsas paprašė palikti žinutę. Pa- 
klusęs savo paties prašymui, pasiuntinys išpyškino optimis- 
tinio turinio žinutę, sakytum, būtų skambinęs kitas žmogus. 

Pasiuntinys neįstengė susilaikyti nenusišypsojęs seržan- 
tui, kuris, nors iš svečio pokalbio su savimi nesuprato nė 
žodžio, įdėmiai jo klausėsi. Iš piniginės ištraukęs žalią ban- 
knotą, jis pabandė seržantui atsidėkoti, tačiau šis ryžtingai 
stūmė jo ištiestą ranką į šalį. Neimsi gi atlygio už tokią 
paslaugą. Pasiuntinys rankos mostu paprašė leidimo praeiti. 
Bandydamas paaiškinti seržantui, kad jis neis niekur, kur 
užginta kelti koją, žmogiškųjų išteklių vadovas rankomis 
bandė parodyti, jog ketina tik patikrinti prie vartų likusį 
karstą su palaikais. Seržantas, atrodo, buvo visai pamiršęs 
karstą, todėl tai nebuvo lengva padaryti. Kai ore nupaišyta 
stačiakampė dėžė seniui pasirodė nesuprantamas ženklas, 
dėdamasis mirusiu pasiuntinys išsirietė atgal, užmerkė akis 
ir ant krūtinės susinėrė rankas. 

Štai tada seržantas prisiminė karstą ir palaikė savo pa- 
reiga išpildyti svetimšalio norą jį aplankyti. Atvėręs duris, 
jis nulydėjo vyrą jo pusėn. Pasiuntinys jautė, kad jam galėjo 

nesunkiai paklusti ne tik prie didelių geležinių rūdies iš- 
graužtų vartų budėję kariai, bet ir senasis seržantas, jei tik 
būtų mokėjęs jų kalbą. Pačioje savo karinės karjeros pabai- 
goje, kai šauktinių dalinyje atsilaisvino seržanto vieta, bu- 
vęs kariškis pastebėjo, kaip neįtikėtai greitai auga jo kuk- 
lios galios valdyti kitus, o tai pakėlė jo vadovaujamo dalinio 
gebėjimą išlikti. Tiesa, nepaisant įgimtos savybės nesun- 
kiai paveikti žmones, pasiuntinys ne ką mažiau mokėjo ir 
paklusti, nes laikėsi nuostatos, kad pasaulyje nieko nėra 
verto, dėl ko reikėtų paaukoti žmogaus gyvybę. Nenuosta- 
bu, kad karinė jo karjera netrukus baigėsi. 

Nuo karsto buvo pradingusi balta šarma, metalinis pa- 
viršius vėl buvo plikas. Norėdamas pajusti šaltį, pasiuntinys 
uždėjo ant jo ranką. Dėl paprastos karsto formos buvo ne- 
įmanoma pasakyti, kur galvūgalis, o kur - kojūgalis, todėl 
vyras atsistojo ties jo viduriu, išsitraukė palydovinio ryšio 
telefoną ir užvertė galvą į dangų pažiūrėti, ar ten dar liko 
nors kelios žvaigždės. Tiesa, dangų aptraukęs rūkas išblu- 
kino mažyčių dangaus kūnų kontūrus. Ištraukęs anteną, 
pasiuntinys iš atminties surinko įmonės direktoriaus namų 
telefono numerį. 

Nors Jeruzalėje vis dar viešpatavo naktis, tačiau tam, 
kuris likęs šiltuose namuose tikisi, kad žmogiškųjų išteklių 
vadovas vienui vienas atrems kaltinimus sukrečiančiu abe- 
jingumu, privalėjo būti pasiruošęs prireikus bet kurią va- 
landą pakirsti iš miego ir bent jau išklausyti ataskaitą apie 
įvykių cigą. 

— Čia aš... 

— Na, pagaliau... 

— Žinau, kad įsiveržiau ne tik į miegamąjį, bet galbūt net 
į patį sapną, bet pamaniau, kad geriausia bus pasikalbėti be 
pašalinių ausų. 

— Neatsiprašinėk, žmogau, mano amžiuje miegas — tik 
beprasmis laiko švaistymas. Džiugu girdėti tavo balsą bet 
kokiu paros metu. 

— Nenorėjau, kad tas žaltys žurnalistas, kurį pasiuntėte 
mano pėdomis, girdėtų, apie ką mudu kalbėsimės. 

— Tu teisus. Reikia jo pasisaugoti, bet nederėtų būti ir 
pernelyg įtariam. Nuojauta kužda, kad ir jam ne mažiau 
nei mums knieti išpirkti kaltę dėl nepagristų kaltinimų... 
Redaktorius jau pažadėjo, kad kitas straipsnis bus gerokai 
mums palankesnis. 

— Taip, pone, jau netrukus išauš rytas. 

- Puikiai žinau laiko skirtumą. Žemėlapyje bandau sek- 
ti tą keistą maršrutą, kuriam taip netikėtai pasiryžote... 

— Tai jūs jau viską žinote! 

— Visko niekada ne;manoma žinoti, tik esmę. Per šabą iš 
tavęs nesulaukęs jokios žinios nusprendžiau pats susisiekti 
su konsule, ir ji man papasakojo apie tavo sprendimą paves- 
tą misiją paversti tikra ekspedicija. 

— Ir ką jūs manote apie tokį mano sprendimą? 

— Puikiai žinau tavo polinkį nuotykiams dar nuo tų lai- 
kų, kai dirbai prekybos agentu, tačiau tikrai nesitikėjau, 
kad tave taip stipriai graužia sąžinė dėl tos moters. 

— Čia tai jau, pone, tikrai klystate. Tai ne sąžinės grauža- 
tis, o paprasta žmogiška užuojauta. Žinoma, ne jums, o tam 

vargšui vaikinui, našlaičiu likusiam jos sūnui, kuris dar oro 
uoste išreiškė norą, kad laidotuvėse dalyvautų ir jo močiu- 
tė... Jos čia atsivežti niekaip ne;manoma, todėl pagalvojau: 
jei jau čia esame, tai kodėl neišpildžius to, ko mūsų bejaus- 
mė valdžia niekaip neįstengs išpildyti, — įmonės sąskaita 
pasirūpinti velionės laidotuvėmis gimtajame jos kaime ir 
kaip pridera pabaigti šią istoriją. 

— O kas gali nuspręsti, kas iš tiesų pridera, o kas ne, — at- 
siduso senis. — Ar pabaiga iš tiesų bus pabaiga? Bet kas jau 
padaryta, nebesugrąžinsi. Konsulė minėjo tą gražuolį gelton- 
snapį, kuriam nesunkiai pavyko priversti tave paklusti jo valiai. 

— Niekieno valiai aš nepaklusau ir neketinu paklusti. Tai 
tik paprasčiausia užuojauta. Tas vaikinas vienas kaip pirš- 
tas, jo nebenori matyti net tikras tėvas. Be to, įstatymiškai 
jis turi teisę nuspręsti, kur laidoti motiną. 

— Taip, šis galvos skausmas man taip pat žinomas. Konsu- 
lė nešykštėjo žodžių. Viską iki smulkmenų papasakojo ir dar 
nepagailėjo komentarų. Nepamiršo paminėti net karinio 
automobilio ir išsikrovusio palydovinio ryšio telefono aku- 
muliatoriaus, kurio jos namuose neturėjai galimybės įkrauti. 
Dar toji plepė be perstojo aukštino savo nuostabųjį vyrelį... 

— Jis išties geras žmogus. 

— Taip, ji jau jo pasiilgusi ir, atrodo, net pavydi, kad da- 
bar jis padeda tau, o ne jai. Beje, kaip ji atrodo, toji konsulė? 

— Kaip žirafa... 

— Žirafa, cha, cha, cha, taip ir maniau iš jos kalbos ir au- 
dringo balso. Ji tauškė nepailsdama. Dabar nebeįstengčiau 
net visko prisiminti. 

— Tada apsiribokime svarbiausiu. Trumpai tariant, kaip 
jau turbūt supratote, jau įpusėjome kelionę, todėl kelio at- 
gal nebėra. Aš nė nežinau, kiek visa tai gali kainuoti. 

— Jau sakiau, kad išlaidos manęs nedomina. 

— Vadinasi, pone, aš čia ne vienas, bandantis išpirkti 
kaltę? 

— Jei taip nori suprasti mano dosnumą, tavo valia. Dėl 
pinigų nesuk sau galvos. Kreditinėje kortelėje neišsenkami 
lobiai. 

— Net jei viskas čia pigu, dar nežinia, kur link gali viskas 
pakrypti. 

— Pasitikiu tavo sveika nuovoka... ir nuojauta. 

— Nederėtų pernelyg ja pasikliauti, pone, nes ten apsi- 
lanko ir sapnai. Ar nesate pernelyg pavargęs išklausyti šios 
nakties sapno? 

— Ne, - senio balsas suvirpėjo. —- Prašyčiau sapnų palydo- 
viniu ryšiu nesiųsti, nes kiekviena pokalbio minutė be galo 
brangi. Tau buvo paskirta tik trumpa misija, jei pavertei ją 
ekspedicija, nieko tokio, tik nenukrypk nuo kelio... 

— Jau mažumėlę nukrypome... 

— Nukrypote? 

— Padarėme nedidelį lankstą aplankyti karinę bazę, vir- 
tusią turistine vieta. 

— Kokią bazę? 

- Tai nedidelė karinė bazė nuo Šaltojo karo laikų. Mūsų 
vairuotojai buvo daug apie ją girdėję, todėl nusprendė išvy- 
ką suderinti su edukacine programa. 

— Tai gal dabar ir skambini iš tos slėptuvės? 

— Ne, mums dar nebuvo leista nusileisti į rūsį. Tik ryte. 
Dabar stoviniuoju lauke, prie karsto. Čia šalta, bet kentėti 
galima. Kalbėdamas su jumis, galiu pasakyti, kur yra rytai, 
nes aušra dangui jau pasiuntė rožinį bučinį. 

— Rožinį? 

— Teisybės dėlei reikia pridurti, kad pro rūką šis atrodo 
rausvas. 

— Būk atsargus, jaunuoli, būk atsargus! Dabar mano 
širdyje didesnis nerimas nei prieš pokalbį. Prašau liautis 
mano sąskaita kur užsimanius keliauti ir rengti nereikalin- 
gas išvykas. Be to, nepamiršk — nors ten ir baisiai šalta, toji 
moteris amžinai netvers, jei ir ateityje neatsispirsite pažin- 
tinėms kelionėms. 

— Nesisielokite. Aš ja pasirūpinsiu. Turiu Abu Kabire iš- 
duotą dokumentą, kuriame tvirtinama, kad turime marias 
laiko. 

— Paklausyk! — senis, atrodo. buvo ne juokais išsigan- 
dęs. —- Nesikliauk jokiais dokumentais, tik sveiku protu ir 
nuojauta. Ir apskritai, nepamiršk, kad esi pasiuntinys, o ne 
vadovas. Reikalauju, kad nuo šiol su manimi nuolat pa- 
laikytum ryšį. O kvailiems pokalbiams, nesvarbu, tavo ar 
kitų, be reikalo neeikvok baterijų. 


Iš pradžių pasiuntiniui atrodė, kad nustatyti tikslią vietą, 
kur patekės saulė, vieni juokai — ana ten, virš plikos uolos 
sniego kepure, tarp dviejų apvalainų kalvų, nes ten raudo- 
nis buvo itin tirštas. Tiesa, vyro nuostabai, saulė nusprendė 
išlįsti anapus tolimo aukšto kalno ir, vos patekėjusi, visą 
slėnį užliejo ūkanota šviesa. 

Jei bo žeme, ant kurios dabar stoviu, — mintyse svarstė 
žmogiškųjų išteklių vadovas, — yra didžiulis atominis bunke- 
ris, kurį netrukus ablankysime, kažkur brivalo būti ir oro angos, 
atviros ar paslėptos. 

Įtempęs akis, jis bandė bent vieną jų pastebėti. Neti- 
kėtai tolumoje tarp medžių žvilgsnis užkliuvo už krūvon 
susispietusių Žmonių ir į dangų kylančių dūmų driekanų. 
Paėjėjęs arčiau, pasiuntinys išvydo nedidelį būrelį klajoklių, 
gal žygeivių, o gal čigonų, kurie tokį ankstyvą rytmetį ant 
prekystalių dėliojosi prekes ir šūkčiodami kėlė tikrą turgaus 
sambrūzdį — nežinia tik, vietiniams ar turistams. O gal 
šis turgadienis svetimšaliui, tolimosios šalies pasiuntiniui, 
anksti pakirdusiam iš miegų, nes bijojo išvysti naują sapną. 

Žmogiškųjų išteklių vadovas, iš lėto pro medžius skin- 
damasis kelią, šiaip ne taip išsigavo į atvirą plynę. Nors toks 
netikėtas svetimšalio pasirodymas apstulbusius prekeivius 
privertė trumpam nutraukti darbą, jam pačiam tai nesu- 
trukdė akimis permesti prekes, kurios, ištrauktos iš maišų 
ir dėžių, gundančiai pūpsojo ant prekystalių, sakytum, čia, 
turgavietėje, būtų lengviau išsaugoti vis dar tokį gyvą jau 

besibaigiančios nakties sapną apie šio krašto moterį, kurią 
jis apsiėmė sugrąžinti į gimtąjį kaimą. Pasiuntinys vaikšti- 
nėjo tarp krūvelėmis supiltų bulvių, morkų, cukinijų, rau- 
donluobių sūrių, aukštyn galva pakabintų paršelių nudirta 
oda, narveliuose uždarytų triušių, pačių įvairiausių pavida- 
lų ką tik iškeptų duonos gaminių, senų namų ūkio rakandų, 
puodelių ir lėkščių, dailiai siuvinėtų staltiesių, lininių au- 
dinių, gėlėtų suknelių, šventųjų statulėlių ir ikonų. Iš visų 
pusių svaigindami siautė gardūs kepinių kvapai. 

Žmogiškųjų išteklių vadovas ne išsyk sumojo, kad ap- 
sivyniojusios šalikus ir įsisupusios į storus paltus daugiau- 
sia čia sukiojasi moterys. Kelios jų viliojančiai šypsodamos 
akino įsigyti savo prekių. Nors vyras neturėjo vietinių pi- 
nigų, buvo įsitikęs, kad nė viena jų neatsisakytų ir svetimos 
šalies banknotų. 

Bet ką čia nusipirkus? Ką čia būtų galima įsigyti kaip 
vietos suvenyrą? Gal palūkėti konsulės vyro, kad jis patartų, 
kas čia tikra, o kas — ne? Tačiau jau dabar mielai ko nors 
paskanautų. Tą juk ir pats sugebės išsirinkti. Ką nors šilto, 
kad, maloniai sušilus, išsibėgiotų sapne aplankiusi mirtis 
ir nerimas, sugrįžtų jėgos. Aure ten, nedidelėje proskyno- 
je, kūrenasi ugnis, o virš jos iš didelio puodo virste virsta 
garai. Pasiuntinys trūks plyš užsimanė paragauti to viralo. 
Prie puodo mindžikuojanti nenusakomo amžiaus moteris, 
įsisupusi į didžiulį kailinį paltą, itin keistų veido bruožų, 
kurie, sunku pasakyti, liudijo atsilikimą ar buvo būdingi 
jam nepažįstamos rasės atstovams, prikimusiu balsu kažką 
garsiai dainavo. Šalimais ant storos vilnonės antklodės ta- 

rytum paruoštas siuntinys gulėjo kūdikis. Jo mielas apskri- 
tas veidelis, šviečiantis pro vaikišką kepurytę, pasiuntinio 
galvoje atgaivino nesenus prisiminimus. 

Vyrui, savo valia nusidanginusiam į tolimą pasaulio 
kraštą, staiga prieš akis iškilo vaizdas, kaip prieš penkias 
dienas jis leidosi paskui sekretorės mažylį, kuris keturpės- 
čias, iš rankytės nepaleisdamas čiulptuko, neregėtai greitai 
įveikė ilgą koridorių ir atsidūrė prie senio kabineto durų, 
todėl jis buvo priverstas paskubomis jį pakelti ant rankų. O, 
kad ir vėl būtų leista paliesti mažytį šiltą kūnelį, ne trum- 
pai akimirkai, o ilgėliau jį palaikyti ant rankų, kad šis sąly- 
tis padėtų kaip galima greičiau nusikratyti sapno liekanų ir 
sugrąžintų į tikrovę. Žmogiškųjų išteklių vadovas puikiai 
suprato, kad jokia moteris savo kūdikio nepatikėtų sveti- 
mam žmogui, juolab svetimšaliui, nevaliojančiam žodžiais 
išreikšti savo norų, todėl, išsiėmęs banknotą, jis tik baks- 
telėjo pirštu į tamsiai raudoną viralą, primenantį troškinį. 
Kažką po nosimi niurnanti ir, regis, išsigandusi moteriškė 
atsisakė imti pinigus. Vyras taip lengvai neatlyžo ir mes- 
telėjęs pinigus prie puodo paėmė šalimais gulintį metalinį 
dubenį ir ištiesė jį virėjai, kad ši jį pripildytų totoriško vi- 
ralo. Aplink stoviniuojančios prekeivės pratrūko garsiai ir 
nesuprantamai kleketuoti, sakytum, taip bandytų jį, o gal 
savo draugę įspėti. Moteriškė vis dar dvejojo, todėl ilgai 
nelaukęs pasiuntinys pats įmerkė dubenį į tirštą viralą ir jo 
pasisėmė. Garuojantis skystis maloniai slydo gerkle žemyn. 
Jau nuo pirmojo gurkšnio vyras suprato, kad ragauja visiš- 
kai nežinomą gėrimą, ir nors jo skonis atrodė ypatingas ir 


279 


su niekuo nepalyginamas, nesiliovė jį gėręs, kol, ištuštėjus 
dubeniui, kūną užliejo maloni šiluma. 

Nėra ko nerimauti, - bandė nusiraminti, —- kariuomenėje 
dar ne tokio jovalo teko prisiragauti, ir nieko — gyvas. 

Vyrą staiga apspitusios moterys varstė jį įtarumo kupi- 
nais Žvilgsniais. Tada viralo savininkę visos apibėrė tul- 
žingais priekaištais ir supuolusios net bandė išversti puodą, 
bet ši neatrodė įbauginta. Mosikuodama metaliniu samčiu 
moteriškė joms grasino ir garsiai kvatojo, kol galiausiai ir 
vėl pratrūko dainuoti. Iš arti ją stebėdamas žmogiškųjų iš- 
teklių vadovas galiausiai nusprendė, kad ji jam nežinomos 
itin keistų veido bruožų rasės atstovė. 

Niekai, - guodė save, - net jei pavaišino dvėsena, blogiau- 
siu atveju viską išvemsiu. O štai kūdikį geriausia kuo greičiau 
pamiršti. Tikrai negalėsiu su juo pažaisti šalia šių kleketuojan- 
čių moteriškių. Pats metas iš čia dingti. 

Kelios moterys patraukė jam iš paskos, ne bloga lin- 
kėdamos, o veikiau būgštaudamos dėl jo sveikatos. Net ir 
jausdamas į nugarą alsuojantį nerimą, vyras niekaip neįs- 
tengė suprasti jo priežasties, todėl tik paspartino žingsnį ir 
energingai pabeldė į geležinius vartus. Svečią atpažinę sar- 
gybiniai išsyk jį įleido vidun ir beregint vėl užšovė vartus. 

Mums dar nė nespėjus suprasti, ko tas vyras čia ieško, jis 
Jau ragavo tą baisųjį viralą, todėl nebesbėjome jo įspėti, nes jis 
nesuprato mūsų kalbos. Štai kodėl patraukėme jam pavymui 
pasakyti kariams, kad jį įkalbėtų kuo greičiau viską išvemti, 
tačiau šie paprastai neatveria vartų tol, kol nenusiperki bilieto. 
Ir kas ber kariuomenė? Mūsų tėvai neteko sveikatos kasdami šį 

bunkerį tiems bebročiams vadovams, o dabar jis tabo lankytina 
vieta, į kurią susimokėjęs bet kas gali patekti. 

Kas nutiks tam nepažįstamajam, neturinčiam nė menkiau- 
sio supratimo, nei ką jis ragauja, nei kas tą valgį gamino? Pas- 
kui dar visos liksime kaltos, kad jį abnuodijome, ir uždarys tur- 
gavietę. Ir kodėl tai bamišėlei buvome tokios atlaidžios? Pasi- 
gailėjome del kūdikio, kurį net neaišku, kas jai užtaisė. Pakaks, 
beprote tu, pakaks iš visų tyčiotis. Atsisveikink ir su puodu, ir 
su ugnimi, basiimk savo kūdikį, nebažįstantį tėvo, ir keliauk 
sau sveika dainuoti brie ežero. Jei pasirodytų vilkas ar lapė, ser- 
gėk, kad per klaidą jo neprarytų. 

Iš pradžių pasiuntiniui pasirodė, kad viralas turi sūrų, 
žuvienę primenantį skonį, tačiau vėliau burnoje pajuto sals- 
vą šleikštulį. Slapčia, kad neįžeistų sargybinių, jis nusispjo- 
vė ant akmens. Seilės, nors kraujo skonio, buvo žalsvos. 

Derėjo lėčiau nuryti, — priekaištavo sau, bet vis dar klio- 
vėsi savo puikia virškinimo sistema. — Jei per šitiek metų jo- 
kiam kariuomenės virėjui nebavyko manęs abnuodyti, tai kaib 
galėtų turgaus pardavėja? 

Senasis seržantas vis dar ištikimai budėjo prie įėjimo ir 
ant žibalinės viryklės virėsi arbatą. Dėkingas už gyvenimui 
prikeltą telefoną, pasiuntinys pasisveikindamas linktelėjo 
jam galvą. Nors mielai gerklę būtų praskalavęs karšta sal- 
džia arbata, nusprendė, kad geriausia dabar prisijungti prie 
tebemiegančių kelionės draugų. 

Arba jų miego netrikdė jokie sapnai, arba šie buvo itin ra- 
mūs. Žmogiškųjų išteklių vadovas, prie lūpų prispaudęs pirš- 
tą, energingajam konsului davė ženklą nepažadinti likusiųjų. 

— Viskas gerai, —- ramindamas sušnabždėjo, nors neatro- 
dė, kad jį reikėtų raminti. 

Užtraukęs užuolaidą, kad sulaikytų vidun besiveržian- 
čią rytmečio šviesą, pasiuntinys patraukė į savo kampą, 
daug nesvarstydamas paskubomis užklojo iš po antklodės 
išlindusią vaikino koją, išsitiesė ant čiužinio, užsitraukė 
dvi antklodes ir tikėjosi dar mažumėlę netrikdomas sapnų 
nusnausti. 

Ir išties jokio sapno nebuvo. Kiaurai pervėrė tik siaubin- 
gas dieglys, tarytum kažkas būtų darinėjęs žarnas. Po tri- 
jų valandų vyras stryktelėjo iš guolio, bet akimirksniu su- 
kniubo. Laimei, nieko aplinkui nebuvo — buvo jau vėlyvas 
metas, skaičiai švietė saulė. Vyras suprato, kad bandymai 
bent laikinai nuslopinti gamtos šauksmą nuėjo perniek ir 
jis priteršė ne tik kelnes, bet ir patalynę. Ne juokais pasili- 
gojęs pasiuntinys vargais negalais nusvirduliavo iki tualeto. 

Kai vargais negalais jį surado — tai būta tik varganos 
išvietės be klozeto ir lango, o vienintelis tualetinis popie- 
rius — laikraščio skiautės — čia nelaimėlį vėl ištiko skausmo 
priepuolis ir priterštomis kelnėmis, krečiamas nevaldomo 
drebulio, jis sukniubo ant šaltų betono grindų, nors durys 
liko neuždarytos. 

Pusiau gyvas, pusiau miręs, kankinamas baisių dieglių 
pasiuntinys jautėsi nelyginant sapne matyta pusgyvė mo- 
teris. Nepaisant net veriančio skausmo, vyrui užteko jėgų 
iš savęs pasišaipyti: laimei, senis neleido pasijusti nei pul- 
kininku, nei generolu, tik paprastu pasiuntiniu, nes net jei 
būčiau tik paprastas eskadrilės vadas, tektų iš paskutiniųjų 

nušliaužti iki durų ir kuo skubiau jas uždaryti ir tik tada 
ramiai apgalvoti, kaip išsisukti iš nepavydėtinos padėties. 
Tiesa, esu svetimame krašte, į kurį niekada nebegrįšiu ir 
niekada nebepamatysiu čia sutiktų žmonių, tai kurių galų 
taip sukti galvą. Net jei čia pasirodytų žurnalistas su foto- 
reporteriu, štai ką jiems pasakyčiau: įdėmiai pažvelk, žalty, 
kol apimtas šleikštulio dar nespėjai į šalį nusukti akių - štai 
taip atrodo Puotos Erotas, apskretęs kietakaktis demonas, 
nors ir turi galių dieviška sujungti su žmogiška, amžina su 
laikina... 

Žmogiškųjų išteklių vadovas nė nepabandė prisikasti iki 
kriauklės. Sakytum, vargais negalais atsistojus, pečius ir vėl 
užgriūtų atsakomybės už save našta, o dabar jam magėjo 
būti tik bejėgiu kūdikiu, jau spėjusiu priprasti prie nešva- 
rių sauskelnių kvapo, todėl visai nebesvarbu, ateis mama jų 
pakeisti ar ne. 

Kaip buvęs dalinio vadas, pasiuntinys puikiai suprato, 
kad tai tik nuodų veikimo pradžia. Viralas, kurį taip go- 
džiai nieko negalvodamas išgėrė, dar toli gražu netarė savo 
paskutinio žodžio. Nedera iš čia bandyti trauktis anksčiau, 
nei įsitikins, kad geba valdyti kūną. Išsekęs ir sukrėstas vy- 
ras šiaip ne taip nusimovė priterštas kelnes ir apatinius ir 
drebėdamas iš šalčio pusnuogis laukė, ką dar iškrės apnuo- 
dytas kūnas. 

Netrukus žvangtelėjo rakinamos durys, ir pasiuntinys, 
nebežinodamas, ko tokioje apgailėtinoje būklėje geriau- 
sia tikėtis — nepažįstamo ar savo žmogaus — blyškioje pro 
tarpdurį sklindančioje šviesoje išvydo vaikiną, vienu metu 

ir svetimą, ir jau tokį artimą. Į jį žiūrėjo po piloto kepure 
švytinčios, anksčiau laiko subrendusio žmogaus akys. Nors 
žinodamas, kad jaunuolis iš atminties ištrynė visus Jeruza- 
lės ir jos kalbos likučius, žmogiškųjų išteklių vadovas pa- 
bandė jam trumpai paaiškinti, kad, nors ir be galo keistai 
atrodo, jis tikrai nepamišo, tik apsinuodijo, todėl reikėtų 
kuo greičiau iškviesti gydytoją. 


Vaikinas, kaip būtų galima tikėtis, nepuolė pas konsulą, 
kuris prie stalo kuo ramiausiai mėgavosi skalsiais karei- 
viškais pusryčiais, bet nuskubėjo pas senąjį seržantą. Šiam 
pakako vos trumpo žvilgsnio į pasliką pusnuogį pasiuntinį. 
Nieko nelaukęs, jis išpuolė lauk ir po kelių minučių sugrį- 
žo su trimis pavaldiniais, nešinais neštuvais ir antklodėmis. 
Nė nepabandę pastatyti nusilpusio žmogaus ant kojų, jie 
užkėlė jį ant neštuvų, ant kurių išsitiesęs ligonis pasijuto it 
šlapia mazgotė, tada užklojo keliomis antklodėmis ir liftu 
nusileido į slapčiausias atominio bunkerio gelmes. 

Senąjį seržantą imtis neatidėliotinų veiksmų, net ir be 
pulkininko nurodymų, paskatino ne tik širdimi pajustas 
palankumas svetimšaliui, kurio apavas bylojo apie praeity- 
je ragautą kareivišką duoną, bet ir didžiulis noras karinėje 
slėptuvėje, nūnai virtusioje turistų lankoma vieta, nuveikti 
šį tą, kas būtų verta jo dėmesio. Tiesa, pastaraisiais me- 
tais karinė bunkerio ligoninė liko gerokai apleista, nes, su- 

mažėjus karo grėsmei, sumažėjo ir ligų, o ir joms ištikus, 
užuot žemės gelmėse ieškojus abejotinos kokybės medici- 
ninių paslaugų, paprastai buvo siūloma kreiptis į civilines 
gydymo įstaigas netoliese įsikūrusiame miestelyje. Štai 
kodėl čia niekas nebesivargino keisti perdegusių lempučių, 
nekreipė dėmesio į pratekančius vamzdžius, nesuko galvos, 
kad patalpos neprijungtos prie centrinės šildymo sistemos 
ir jose nepakanka šilumos. Tiesa, nuo Šaltojo karo laikų čia 
vis dar veikė atsarginis apšvietimas, kuris ir padėjo sena- 
jam seržantui surasti senstelėjusius medicininius įrankius. 
Puikiai žinodamas, kad apsinuodijusiam organizmui ne- 
reikia jokių vaistų, tik laiko, kad pamažu pasišalintų nuo- 
dai, jis davė nurodymą kariams pakloti lovą šalia tualeto 
ir dušo. Tikėdamasis naujų protrūkių iš abiejų lovos pusių 
pastatė po didžiulį naktipuodį, tada nuklojęs ligonį nuvi!- 
ko likusius drabužius. Nors iš čiaupo tekėjo ledinis vanduo, 
seržantas drabužius kruopščiai nuvalė šlapiu skuduru. Pa- 
siuntinys širdyje džiaugėsi, jog atgrasus kvapas neišgąsdino 
dailių bruožų vaikino, dar daugiau - skudurėliu jis nušluos- 
tė ligoniui kojas. 

Štai mudu ir apsikeitėme vaidmenimis. Juk pradžioje buvo- 
me bpasišovę priversti jį išsimaudyti, o štai dabar jis pats mane 
prausia. 

Tačiau kaip sušildyti į ožio ragą sušalusį pasiuntinį? Ne- 
švarius drabužius reikėjo kuo greičiau skalbti ir džiovinti, 
o rengti švariais nebuvo prasmės. Štai ligonį ir vėl prispy- 
rė skubus reikalas, ir nors iš paskutiniųjų stengėsi suspėti 
laiku, ir šįsyk paliko negalavimo pėdsakų. Stengdamasis 

iš rankų nepaleisti padėties, senasis seržantas, nors ir su- 
prasdamas, kad padėtis gali dar pablogėti, davė kariams 
nurodymą viską išvalyti, o pats iš kišenės išsitraukęs pro- 
žektorių ir sekdamas jo spinduliu pravėrė duris ir, nusiga- 
vęs į netoliese įrengtą gimdymo skyrių, netrukus sugrįžo 
nešinas dideliais, išblukusiais, bet švariais vystyklais; šie 
buvo skirti požemio gelmėse į šį pasaulį pradėjusiems bels- 
tis kūdikiams, jei Šaltasis karas vieną gražią dieną būtų vir- 
tęs karštuoju. 

Kol sutrikęs pasiuntinys bandė be žodžių kovoti su jėga 
vystyklą jam vyniojančiais seržantu ir jo eiliniais, vaikinas, 
kurio, atrodo, neišgąsdino karštligiškai besipriešinantis vy- 
ras, ant kaktos jam uždėjo savo baltą it sniegas ranką ir 
puolė raminti: 

— Tu stipri... visa tai niekai... 

Šis atsargus prisilietimas ir vaikino lūpomis, kad ir su 
klaidomis, netikėtai ištarti hebrajiški žodžiai pasiligojusį 
pasiuntinį privertė liautis priešintis ir jis nuolankiai paleido 
vystyklą vyniojančių karių rankas. Jam net pavyko išspausti 
šypseną, be to, nebuvo jokio noro moteriškąją giminę tai- 
syti į vyriškąją. 

Vystyklais buvo tikimasi suvaldyti kitą protrūkį, todėl 
buvo nuspręsta priversti ligonį išgerti šalto vandens stikli- 
nę, nes organizmas neteko daug skysčių, o po keliais ant- 
klodžių sluoksniais pasiligojęs kūnas turėjo norom neno- 
rom sušilti. 

Kai padėtis tapo apvaldyta, seržantas paleido karius, o 
vaikinas nuskubėjo kelionės draugams pranešti, kas dedasi. 

Nusprendęs pats pasirūpinti ligoniu, senukas pasistatė prie 
jo lovos kėdę ir atsisėdo. Kimšdamas nedidelę lenktą pypkę, 
jis laukė naujo proveržio. 

Neilgai teko laukti. Šįsyk jo būta kaip reta ūmaus ir 
stipraus. Seržantui pavyko išlaikyti ramybę. Jis pakeitė 
vystyklą ir nušluostė ligonį. Šįsyk nelaimėlis buvo pernelyg 
išsekęs, kad turėtų jėgų priešintis. Galva apsunkusi, akys 
merkte merkėsi. 

Tokios būsenos pasiuntinį aptiko konsulas, kuris ne- 
galėdamas patikėti savo ausimis išklausė pasakojimo apie 
paslaptingąjį troškinį. Netrukus čia nusileido ir abu žurna- 
listai, neįstengę viduje numaldyti užuojautos ir smalsumo. 
Ligonis buvo taip nusilpęs, jog vargu ar būtų priešinęsis net 
fotografuojamas su vystyklais — puiki kelionės akimirka ir 
nuostabus kadras straipsniui. Tiesa, šiems nė nešovė į galvą 
panaši mintis; prieš akis veriantis tokiai kvapą gniaužian- 
čiai požemio karalystei, mintys klaidžiojo visai kitur. Jie 
garsiai svarstė, ar šios požeminės valdos brutalaus ir agre- 
syvaus ar, atvirkščiai, silpstančio ir bailaus režimo požy- 
mis? Pro seržanto paliktas pravertas duris vėrėsi prietemos 
gaubiamos ligoninės palatos su viena šalia kitos sustaty- 
tomis lovomis. Nors medicininiai instrumentai čia atrodė 
beviltiškai pasenę, apleisti, o kai kurie net pradėję rūdyti, 
kadaise jie buvo itin modernūs, galėję praversti net ypač 
sunkiomis aplinkybėmis. Nenuostabu, kad fotoreporteris, 
visa tai išvydęs, puolė pakšėti fotoaparatu, kol prie jo pri- 
puolęs seržantas jam iš rankų plėšte išplėšė aparatą, išėmė 
iš jo objektyvą ir įsidėjo jį į kišenę. 

Taip, nors ir kankinamai lėtai, galop praslinko vargi- 
nanti diena. Pažintinė išvyka užtruko ilgiau, nei buvo tikė- 
tasi. Apsinuodijusiam ligoniui buvo nevalia prisiliesti prie 
maisto, tik gausiai gerti skysčius. Ekskursijoje po atominį 
bunkerį jam nepakako jėgų dalyvauti. Visi vienbalsiai nu- 
tarė, kad žmogus, taip lengvai prarijęs nuodus, dabar priva- 
lo gulėti giliai po žeme, šiltai užklotas ir suvystytas, o prie 
abipus lovos prireikus pūpsojo ranka pasiekiami didžiuliai 
naktipuodžiai. Ligonis buvo ne vienas, juo deramai rūpino- 
si vyresnysis seržantas. 


Prižiūrimas senojo seržanto, žmogiškųjų išteklių vadovas 
nuolankiai atsidavė veriantiems kūno diegliams ir dre- 
buliui. 

Jei sugebėjau apsinuodyti mirusios moters meile, — į galvą 
lindo keistos mintys, — pats metas mažumėlę atsipūsti ir leisti 
kitiems manimi pasirūpinti, net jei tai daroma tik iš pareigos. 

Patekti į požeminę ligoninę buvo galima tik su seržanto 
ar jam pavaldžių karių palyda, todėl privalėjo būti sudaryta 
visiems paranki dienotvarkė. Patenkintas nuolatiniais ligo- 
nio priepuoliais ir deramai savo darbą atliekančiais vysty- 
klais, tegu kūdikių, o ne suaugusiųjų, senasis seržantas ga- 
lop sutiko savo vietą užleisti konsului ir pasišalino pailsėti. 
Ypatingasis pasiuntinys taip pasitikėjo buvusiu ūkininku, 
dosniu ir optimistiškai nusiteikusiu senuku, jog jį net buvo 

apėmęs jausmas, kad sutiko savo primirštą giminaitį, to- 
dėl užliūliuotas mirtino nuovargio ir nė nemanydamas jam 
priešintis įmigo giliu žiemos miegu, kurį požemio gelmės 
tik dar labiau sustiprino. 

Kai po dviejų valandų naujai įsisukęs veriantis skaus- 
mas privertė ligonį pašokti ir tekinam griūti į tualetą, akies 
krašteliu jis pastebėjo, kad ir vėl pasikeitusi pamaina. Kon- 
sulas buvo kažkur pradingęs, o jo vietą buvo užėmęs fo- 
toreporteris, kuris, siaučiamas ligoninės prietemos, sėdė- 
jo šalia kažkieno parūpintos mažytės anglimi kūrenamos 
krosnelės ir laikydamasis atstumo abejingai akimis sekė iš 
skausmo besiraičiojantį ypatingąjį pasiuntinį. 

— Gal reikia pagalbos? - galop atsainiai burbtelėjo jis, kai 
ligoniui pačiam pavyko atsikratyti nešvarių vystyklų, įmes- 
ti juos į maišą, apsivynioti naujais ir paskubomis šmurkšte- 
lėti po antklode. 

— Ačiū... jau ir pats susitvarkiau... nebent malonėtum 
atnešti šiek tiek vandens, kad visiškai neišdžiūčiau... 

Fotoreporteris iš lėto pakilo ir įpylė į stiklinę nustilbusio 
vandens, tačiau, užuot prinešęs stiklinę prie ištiestos pa- 
siuntinio rankos, dzingtelėjo ją ant stalo, sakytum, būgš- 
taudamas, kad nuodai nebūtų užkrečiami. 

— Gal nebūtų pernelyg sunku, — paprašė pasiuntinys, — 
pridėti prie kaktos ranką ir patikrinti, ar nekarščiuoju. 

— Mano pojūčiais siūlyčiau nesikliauti, — išsisukinėjo fo- 
tografas. — Verčiau rasti termometrą. 

Štai jau kone pusantros paros jiedu drauge, bet akis į akį, 
be žurnalisto, susitiko pirmą kartą. Taip iš arti pasiuntinys 

pastebėjo, kad fotografas nėra toks jaunas, kaip pasirodė iš 
pradžių, galbūt net jo bendraamžis. 

— Apgailestauju, kad atėmė objektyvą, - ligonis pabandė 
pralaužti abejingumo sieną. - Dabar galėtumėt čia kiek tin- 
kamas pleškinti mane pasliką ir suvystytą, o šalimais dar ir 
pūpsančius kareiviškus naktipuodžius. Tokios nuotraukos 
pritrauktų daugiau dėmesio nei dailaus vaikino portretas. 

— Kodėl daugiau? — paprieštaravo fotografas. 

— Jos iškalbingai pasakotų, ką juodu privertėte mane ištverti. 

— Mūsų skaitytojų nėmaž nesudomintų tamstos kan- 
čios, — sausai atkirto fotografas, — bet štai jei čia netikėtai 
užverstum kojas, galiu patikinti, kad jau galėtum preten- 
duoti į pirmuosius laikraščio puslapius. 

— Nagi, nagi, neįsismarkauk, dabar suprantu, kaip tau 
pavyko susirasti žaltį. 

Ž Šiaip tai jis mane susirado. 

— O tas vaikinas, kurį be atokvėpio pleškini fotoaparatu, 
kuo jis užkariavo tamstos dėmesį? Grožiu? 

— Tikrai ne grožiu, tai dėl jo žuvusios motinos, kurios 
nuotrauką ir derėtų talpinti pirmuose puslapiuose, bet, deja, 
neturime tinkamos. 

— Norėčiau ir tave perspėti, - po antklode žmogiškųjų 
išteklių vadovo kūnas drebėjo, - nedrįsk net pagalvoti apie 
galimybę atverti karstą. 

— Nusiramink... tikrai nedrįsiu... jei negaluoji, kurių 
galų taip save audrini? 

- Šiaip ar taip, norėčiau tavęs kai ko paklausti. Esi profe- 
sionalus fotografas, turintis aštrų žvilgsnį, paaiškink man, 

kas tokio ypatinga esama ir motinos, ir sūnaus veiduose. 
Kas labiausiai traukia dėmesį? Virš akių tarsi virpčiojantis 
šešėlis... lyg vos pastebimai nubrėžtas linkis... ar gali būti, 
kad tai atskiros rasės bruožas? Jis prasideda nuo nosies. 

— Ne, nieko panašaus, — fotografas atrodė visiškai tikras, 
veikiausiai jau spėjęs apie tai pagalvoti. - Šis klausimas man 
taip pat nedavė ramybės, štai kodėl be atvangos fotografa- 
vau tą vaikiną, kol pagaliau supratau. Tai tik dėmelė prie 
akies, nosės pusėje, odos priedas, kuris ir sudaro siaurėjan- 
čios akies įspūdį. Šis įstrižas linkis ir privertė tave manyti, 
kad tai kažkokia nepažįstama rasė. O iškilūs skruostikau- 
liai tik sustiprino tą įspūdį. 

— Įdomu, — po antklode sumurmėjo ligonis. — Matau, 
kad iš širdies tuo pasidomėjai... 

Fotografas pakilo nuo kėdės ir prie krosnelės trindamas 
šildėsi rankas. 

— O tutikiesi, kad, užuot susidomėję tokiais išskirtiniais 
veido bruožais, skaitytojai mieliau uostys tamstos priterš- 
tus vystyklus? 

Žmogiškųjų išteklių vadovas nuraudo. 

— Tikiuosi, neįsižeidei, — žvaliai nusišypsojo fotografas. 

— Įsižeidžiau? Kur jau ten. Tik meldžiuosi, kad seržantas 
sugrąžintų objektyvą, kad galėtum fotografuoti laidotuves. 

— Nesirūpink, turiu atsarginį... svarbiausia, kad pats 
kuo greičiau atsigautum ir nebūtume priversti čia ilgiau 
užstrigti. 

Netrukus pasirodęs arbatiniu nešinas seržantas paskel- 
bė, kad metas keistis pamainai. Šįsyk atėjo eilė vyresniajam 


29I 


vairuotojui, kuris į požemius atitempė pasiuntinio kuprinę 
ir odinį lagaminą. 

— Ak, šito tai tikrai nereikėjo čia vilkti. Tai ne mano, — 
sudejavo žmogiškųjų išteklių vadovas, o vidurius skaudžiai 
nutvilkė staiga atsinaujinęs dieglys, todėl niekas nesuprato, 
ką jis kalbėjo. 

Tai jau visiškas absurdas, — galvojo jis. - Guliu čia bejėgis 
atominio bunkerio požemiuose, suvystytas tarsi kūdikis ir pri- 
žiūrimas žmonių, su kuriais neturiu bendros kalbos net persi- 
mesti keliais žodžiais, patalba skendi ūkanose, todėl neį;mano- 
ma ne tik skaityti, bet ir užmigti. 

Ypatingasis pasiuntinys pasiryžo iš paskutiniųjų pasi- 
priešinti tokiai absurdiškai padėčiai: energingai pakilo, 
atsegė kelionių kuprinę, mažumėlę pasirausęs jos gelmėse 
susirado migdomųjų tabletę ir patogius treningus. Net ir 
žinodamas, kad gali juos priteršti, paskubomis užsivilko 
ant vystyklų ir nurijo tabletę. Jei ir vėl artintųsi vidurių pro- 
veržis, pilvo diegliai spėtų laiku jį pažadinti. Padedamas 
patyrusio mechaniko, jis užgesino virš lovos įkyriai plies- 
kiančią šviesą. Užsiklojęs dar viena antklode, šįsyk pasiun- 
tinys vylėsi kaip reikiant išsimiegoti. 

Pabudo per vėlai. Priterštomis kelnėmis, išpiltas šalto 
prakaito kiek laiko gulėjo paslikas nė neįstengdamas paju- 
dėti. Vargu ar galėjo padėti ir prie šiltos krosnelės budėjęs 
ir netyčia prisnūdęs karys. Dar Šaltojo karo pradžioje bun- 
kerio gelmėse sustingus laikui, kuris liovęsis tekėti virto 
pilkšvais pelėsiais, padengusiais šaltas betono sienas, nuodų 
priveiktam Žmogui susijaukė atmintis. Jis nebeįstengė pa- 

sakyti, ar iš tikrųjų, ar tik sapnuose prie jo lovos budėjęs 
konsulas pagirdė jį puodeliu karštos arbatos ir patikino, 
kad visai kaip karvei, arkliui, avinui ar ožiui, ir jam prireiks 
mažiausiai paros išsivaduoti iš nuodų. Ar tik jis nekliedi, 
kad vidurnaktį prie jo prišliaužęs žaltys ir peržengęs bet 
kokias savo pareigų ribas, net ne dėl savaitraščio straips- 
nio, o tik savo filosofinės disertacijos įkvėptas jam kvaršino 
galvą daimonu, galinčiu pasiūlyti tokią meilę, kokios jokia 
moteris už jokius pinigus nesutiktų patirti? 

Kas šią ilgą naktį budėjo prie jo lovos iš tikrųjų, o kas 
lankėsi tik vizijose — tai nebus sunku išsiaiškinti kelionės 
metu. Pakirdęs po tabletės prišaukto miego, patalpose, ku- 
riose nebuvo nei langų, nei laikrodžio, išsekęs ir apsipylęs 
prakaitu, į akis ir vėl įkyriai spingsint vaiduokliškai šviesai, 
kai jokia gyva dvasia negalėjo patvirtinti, kad išaušo nauja 
diena, vyras pajuto, kad nuodai jį apleido. Ir kūnas, ir siela 
buvo išsivadavę ne tik iš klastingojo moterų turgaus viralo, 
bet ir ankstesnių, gerokai primirštų, atklydusių iš mokyk- 
linių ir karinės tarnybos laikų. 

Žmogiškųjų išteklių vadovas nusiėmė paskutinius vysty- 
klus, įmetė juos į maišą su kitais nešvariais vystyklais, nusi- 
prausė ir nusprendė atsikratyti ir treningu. Nieko nelaukęs 
ir jausdamas dėkingumą vyras pravėrė dar naktį prieš jam 
užmiegant seržanto atneštą krepšį su švariais, tegu ir nenau- 
jais, drabužiais. Jame aptiko kelias kelnes, apatinius, marš- 
kinius ir vilnonių megztinių — tai buvo seniai tarnybą baigu- 
sių karių palikimas. Iš ligos išsivadavęs pasiuntinys iš akies 
išsirinko tinkamiausius drabužius. Šiaip ne taip praplėšęs 

akis budėjęs kazokas, atrodo, sunkiai galėjo patikėti tuo, 
kad sunegalavęs turistas netikėtai pavirto jų dalinio kariu. 

Pasiuntinys, ligos patale sugebėjęs be žodžių parody- 
ti, kur skauda, šįsyk nėrėsi iš kailio bandydamas patikinti, 
kad yra jau visiškai sveikas. Galop iškėlęs abi rankas į viršų 
plačiai nusišypsojo, ir karys suprato siunčiamą žinią. Netu- 
rėdamas leidimo išleisti ligonį, jis tekinas pasileido į viršų 
perduoti žinią seržantui. 

Švarutėlis žmogiškųjų išteklių vadovas paprašė aprodyti 
atominį bunkerį. Į gilią kareiviškų kelnių kišenę įsikišęs 
palydovinio ryšio telefoną, vyras žengė pro duris, skirian- 
čias vaistinę nuo ligoninės, ir, gaubiamas blyškios vaiduo- 
kliškos šviesos, iš lėto slankiojo po didžiules jos palatas. 
Vaikštinėdamas tarp didžiulių geležinių rūdies pagraužtų 
lovų, ant kurių dunksojo nė karto nepanaudoti čiužiniai, jis 
galop išsigavo į didžiulį operacinį skyrių, kuriame nė sykio 
nebuvo atlikta nė viena operacija. Pasiuntinys pravėrė spin- 
telės su vaistais ir medicininiais įrankiais duris. Iš ten nė 
nemanydama niekur sprukti į jį drąsiai Žiūrėjo mažytė pelė. 

Jei net tokiam badarėliui, siekiančiam kaib nors išgyventi, 
pavyko prasibrauti pro storas atominio bunkerio sienas, - mąs- 
tė vyras, — nejau neįmanoma, kad bro jas galėtų prasiskverbti 
eterio bangos? 

Išsitraukęs iš kišenės telefoną, pasiuntinys nusprendė iš- 
bandyti. 

Neišmanydamas, ar Jeruzalėje naktis, vyras suko galvą, 
kam čia būtų galima paskambinti nesibaiminant sutrikdyti 
miego. Tikrai ne seniui, ne administratorei ir ne sekretorei. 


294 


Geriau ir motinai neskambinti, nes tikrai neatsispirs pa- 
gundai papasakoti apie apsinuodijimą. Beliko dukra. Kaip 
tėvas jis turėjo teisę ją pažadinti, o jos vaikiškas balselis 
išvaikytų visas sapno liekanas. Vyras paskambino į buvu- 
sios žmonos namus, kuriuos sapne buvo susprogdinęs, nors 
beveik nesitikėjo, kad tokiose gelmėse jo prašymas bus iš- 
klausytas. 

Buvo sujungta neįtikėtinai greitai. Balsas po žeme nu- 
skambėjo taip aiškiai, tarsi būtų šaukiama nuo kalno. At- 
siliepė buvusi žmona. Moters balsas buvo žvalus ir ramus, 
ji kalbėjo švelniai, ir, jo nuostabai, neskubėjo mesti ragelio. 

— Tai aš... — lemeno pasiuntinys. 

— Taip, girdžiu, kas nutiko? Sergi? 

— Taip... — vyrą pagavo jaudulys nuo minties, kad, nepai- 
sant išsiskyrimo, ji vis dar puikiai jį pažįsta. —- Truputėlį... 

— Kas nutiko? 

— Mažumėlę apsinuodijau. Bet jau sveikstu. 

— Kas panoro tave nunuodyti? 

— Niekas, — nusijuokė pasiuntinys. — Pats apsinuodijau. 
Bet jau sveikstu. 

— Visada tareisi turintis geležinį skrandį, tad gal jau pats 
metas suprasti, kad viskam yra ribos. 

— Taip. Tu teisi. Visiškai. Išties metas. 

— Ir ką? Nuodai jau išėjo? 

— Taip, jau sveikstu. Teko nemažai iškęsti. Visiškai su- 
kiužau... bet jau sveikstu. 

— Tik neskubėk... ir dabar nepulk kaip laukinis visko iš 


eilės prisišlamšti. Geriausia būtų tik gerti. Ir gausiai. 

— Taip, geriu. Ir dar gersiu. Ačiū tau. 

— Už ką? 

— Kad rūpiniesi. 

— Rūpinuosi? Ne. Tik užjaučiu. 

— Ir tai jau šis tas. Ačiū, kad užjauti... 

— Šiek tiek užjaučiu. Pernelyg didelės užuojautos tikrai 
nesi vertas. 

— Ačiū ir už šiek tiek. Man be galo malonu, kad taip 
netikėtai su manimi kalbiesi. Turiu nedidelį prašymą. Gal 
būtų galima trumpam pažadinti mergaitę? Privalau žūtbūt 
išgirsti jos balsą. 

— Pamiršai? Šiandien juk pirmadienis, ji turi nulinę pa- 
moką. Jau išėjusi į mokyklą. 

- Jau išėjusi? Tai kuri dabar valanda? 

— Kuri valanda? Septinta ryto. Kas su tavimi darosi? Vis- 
ką galėjai pamesti, bet tik ne laiką. 

— Tikra tiesa, bet manimi rūpinęsi kariai, kol paslikas 
voliojausi tualete, nusegė nuo rankos laikrodį, be to, at- 
sidūriau ten, kur neprasiskverbia nė menkiausias šviesos 
spindulėlis. 

— Kas tai per vieta? 

— Tik įsivaizduok, aš čia užkastas po žeme. Kažkokiame 
atominiame bunkeryje, kuris virto lankytina vieta. 

— Ką čia paistai? Ar jau palaidojote tą moterį? 

— Juliją Ragajev? Ne, dar ne. Mes dar pakeliui pas jos 
motiną. 

— Motiną? Ir sugebi mėgautis lankytinomis vietomis? Ma- 
niau, kad privalai skubėti visa tai užbaigti. Kitaip tariant... 

— Jei kalbi apie moterį, tai yra jos palaikus... lavoną... 
dėl to nesirūpink, turime marias laiko. Šiandien panašiais 
atvejais jau visai kitaip pasirūpinama palaikais. Tik nepa- 
manyk ką nors negera. 

— Nejau tu išties manai, kad ji man taip rūpi, kad nuolat 
apie ją galvoju ir net regiu sapnuose? Tiesą sakant, visa ši 
istorija man nėmaž nerūpi. Tiesiog negaliu suprasti, kurių 
galų tau reikėjo trenktis šitokį atstumą? Nejau vien dėl to 
kvailo straipsnio kažkokiame laikraštpalaikyje? Juk buvo 
galima palaidoti ją Jeruzalėje, ir būtų viskas seniai baigta. 
Neabejoju, kad ir ji pati būtų to pageidavusi. 

— Keista. Tai dabar jau kalbi jos vardu? Tai jau šis tas... 

— Ne, ne, pakaks. Baikime apie tai. Iki valiai prisiklau- 
siau tavo ciniškos išminties. Jau gailiuosi, kam apskritai 
priminiau tą moterį... Labas rytas. Kalbu jos vardu? Kas 
ji man tokia? Kas ji tau tokia? Ir apskritai — ko tu iš manęs 
nori? Apsinuodijęs ar ne, esi visiškai laisvas. Keliauk sau 
sveikas, kur tik į galvą šauna. Su palaikais ar be jų. Tik 


palik mane ramybėje. 


Nebelaukę nė pietų, septyni keleiviai sugužėjo į šarvuo- 
tąjį automobilį, kuris, įjungus variklį, garsiai užsikosėjo, 
ir prireikė šiek tiek laiko, kol sudrebėjęs išspjovė melsvų 
dūmų kamuolį ir palaimingai sudejavęs iš lėto pajudėjo iš 
vietos. Jam įkandin pasišokinėdama bumbsėjo platforma 


su karstu, kuris šįsyk buvo papildomai sutvirtintas kabeliu. 
Tai žmogiškųjų išteklių vadovas primygtinai reikalavo kuo 
greičiau leistis į kelionę. Nors iš požemių išniro išblyškęs 
ir nusilpęs, tačiau, užsukęs į tuščius barakus ir pastebėjęs 
suvyniotą savo guolio čiužinį, įsitikino, kad čia nė pėdsako 
nebelikę jį iki širdies gelmių sukrėtusio sapno, todėl, pa- 
sijutęs laisvas it paukštis, panūdo tęsti pradėtą misiją. Vis 
dar nuo pasiuntinio nenuleidžiantis akių konsulas liepė 
vaikinui sėstis į priekį ir atlaisvinti vietą tarp lagaminų, kur 
ištiesęs plačią sėdynę paragino sparčiai sveikstantį, bet vis 
dar ligonį patogiai atsigulti ir net įtikino jį užsidėti žmo- 
nos raudonąją kepurę, kuri sušildys galvą ir apskritai padės 
greičiau atgauti jėgas. 

Karinėje bazėje nebuvo skalbimo mašinos, todėl jis buvo 
priverstas pamiršti nešvarius drabužius ir apatinius ir ten- 
kintis dėvėta kareiviška apranga. Už ją buvo įskaičiuota į 
šiaip kuklią sąskaitą už nakvynę, valgį ir ekskursiją po ka- 
rinės bazės erdves, o prie šios žmogiškųjų išteklių vadovas 
nešykštėdamas dar pridėjo atlygį už slaugą, per kurią, nors 
buvo išsiversta be vaistų, vystyklų, karštos arbatos, o ypač 
geranoriškumo tikrai nestigo. Iš pradžių, kaip ir už palydo- 
vinio ryšio telefoną, seržantas spyriojosi imti pinigus. Kon- 
sulą patikino, esą imti pinigus už tai, kas, jo manymu, tėra 
paprasčiausia karinė prievolė, jam neleidžianti jo, kaip vy- 
resniojo seržanto, garbė, bet pasipiktinus eiliniams, esą va- 
das pernelyg užsispyręs, senis nuraudo, užmerkė akis ir iš- 
tiesė ranką. Fotografas, kuriam jau buvo grąžintas atimtas 
objektyvas, nevaliojo susitvardyti ir blykstelėjo fotoaparatu. 

Šįsyk iš lėto stumiantis šlaito įkalne, tvieskiant ryškiai 
vidurdienio saulei, keleiviai turėjo didesnę galimybę įver- 
tinti prieš akis atsivėrusio slėnio grožį, nei čia atvykstant, 
nes tuomet, bene prieš keturiasdešimt valandų, jį gaubė 
aklina tamsa. Pro aukštus automobilio langus, čia atsira- 
dusius po to, kai karinė transporto priemonė virto civiline, 
buvo puiki proga mėgautis akį veriančiu vaizdu, kurio di- 
džiumą lėmė žmogaus ranka — taip buvo bandoma dangs- 
tyti slaptą karinę bazę. Miškai, menamas karjeras, nedide- 
lis dirbtinis ežerėlis, kelios eilės raudonstogių namų — visa 
tai priešo akims apdumti. 

Vyresnysis vairuotojas, patyręs mechanikas, visai kaip 
beduinas dykumoje, mokėjo iš pirmo žvilgsnio atpažinti vi- 
sas pakeliui iškilusias peizažo simuliacijas. Jiems leidžiantis 
iki sankryžos, konsului vertėjaujant, vyras patikino pasiun- 
tinį, esą jų padarytas lankstas ir netgi užklupusi klastinga 
negalia jiems galiausiai išėję į naudą. Juk negana, kad gerai 
pailsėjo ir sočiai pavalgė, bet dar ir pavyko išsisukti nuo 
audros, atsivijusios iki pat sankryžos. Su šaknimis išrau- 
ti pakelės medžiai, išvartyti kelio ženklai liudijo ją buvus 
nuožmią ir smogus tolokai priešakyje. 

Beliko įveikti du trečdalius kelio, ir tikslas pasiektas. 
Esą kelias čia miškingas, toliau tekanti upė, tačiau nė vie- 
nas vairuotojas jo nepažįsta. Liesa, jie kalbėjęsi su kariais, 
kurie itin detaliame kariniame žemėlapyje jiems viską pa- 
aiškinę, tačiau vis tiek nesijaučiantys visiškai tikri, ar ir li- 
kusią kelio atkarpą pavyks įveikti taip pat sėkmingai kaip 
pirmąją. 


299 


Užklupo gūdi naktis, tačiau vairuotojus gąsdino ne pa- 
klaidinti galinti tamsa, o visa virtinė sankryžų, išsišakojan- 
čių kelių ir kelelių, kurių kelio ženklus išvartė audra arba jie 
paprasčiausiai nusisuko į kitą pusę. Tiesa, nebebuvo galima 
ilgiau delsti, padarytas lankstas užtruko ilgiau, nei manyta, 
o poilsio visiems tekę su kaupu. Be to, senoji motina jau bus 
veikiausiai sugrįžusi į kaimą ir išgirdusi žinią apie dukters 
mirtį, todėl turi teisę kaip galima greičiau sužinoti visas 
smulkmenas. 

Veržiantis gilyn į naktį, visi nustebo priešakyje išvydę 
gausiai apšviestą teritoriją. Antroji kelionės dalis nėmaž 
nepriminė pirmosios — čia nestigo nei Žmonių, nei gausaus 
eismo. Kartkartėmis jie buvo priversti aplenkti lėtus vilki- 
kus ar, atvirkščiai, atlaisvinti kelią žaibiškai skriejančiam 
automobiliui. Sykį net teko sustoti ir padėti išsivaduoti 
dviem arkliams, kurių pakinktai buvo įsipainioję į vežimo 
grąžulą. Kitą sykį kelią užkirto didžiulė karvė. Savo di- 
džiai nuostabai, keleiviai sutiko lygiai tokį pat karinį auto- 
mobilį kaip ir jų — aukštais ratais ir gausybe žibintų. Šis vei- 
kiausiai buvo tos pačios gamybos serijos ir galbūt anuomet 
net priklausė tam pačiam kariniam daliniui, nors civiliniu 
buvo virtęs kitaip — dabar tai buvo tikri namai ant ratų, o 
platforma — virtuve. 

Retsykiais jie pralenkdavo kokį kaimą ar miestelį, ku- 
riuose dažnai pasitaikę paslaugūs žmonės noriai jiems aiš- 
kino, kaip geriausia važiuoti toliau; kartais, jų manymu, 
teisingiausią kelią net pabandydavo pabraižyti ant popie- 
riaus lapo. Tiesa, žinia, kad karstas atkeliavęs iš tolimosios 

Jeruzalės ir dabar gabenamas per teroristinį išpuolį žuvu- 
sios moters gimtąjį kaimą, kėlė sumaištį. Rodydamas pa- 
garbą, ne vienas prašalaitis nuo galvos nusiimdavo kepurę 
ir puldavo pamaldžiai žegnotis, sakytum, tai būtų karstas 
su šventosios palaikais. Toks paslaugumas vyresnįjį brolį 
paskatino degalinėje paklausyti nepažįstamojo patarimo 
trumpinti kelią kertant mišką. Esą taip keliaudami dar 
brėkštant jie turintys pasiekti upę, kuria persikelti bus ga- 
lima pirmuoju keltu, naktimis neplaukiojančiu, štai kodėl 
net keliomis minutėmis pavėlavę nelaimėliai ten priversti 
kiaurą naktį prakiurksoti ant kranto, o štai dienomis keltas 
paprastai būna sausakimšas. Kliaudamasis paslaugaus ne- 
pažįstamojo brėžiniu, vairuotojas tik auštant pasiekė trum- 
pojo kelio pradžią. Paskubomis pasitarę su broliu, jiedu nu- 
sprendė rizikuoti. Tai buvo platus kelias, pilnas prikritusių 
sausų šakelių, kurias įsibrovusi sunkiasvorė mašina negai- 
lestingai traiškė didžiuliais ratais skleisdama ausiai malonų 
traškesį. 

Kai keleiviai pakirdo iš miego, traškesio tebebuvo gir- 
dėti. Miškas, pasidengęs įkyriais užsikrėtusių medžių ša- 
kas apraizgiusiais vijokliais, primenančiais ilgas dulsvas 
barzdas, skendėjo ūkanose. Šios tankiai susipynusios au- 
galų skraistės dangstė vaizdą ir blogino matomumą. Lai- 
kydamiesi brėžinio nurodymų, vairuotojai, regis, pradėjo 
nerimauti, kad tik trumpasis kelias nevirstų klaidžiomis 
žaltvykslėmis. Miškas, turėjęs sutrumpinti kelionę, ėmėsi 
rodytis nelyg baisus didžiulis padaras, grasinantis bet kurią 
akimirką juos užpulti ir pribaigti. Pradžioje platus, ir, at- 

rodo, nėmaž neklaidus kelias įpusėjus kas keli šimtai metrų 
šakojosi į du ar net tris mažesnius keliukus, todėl nuolat 
teko sukti galvą, kur sukti — į kairę ar dešinę? 

Vairavo jaunesnysis brolis, o šalimais susirūpinusiu vei- 
du sėdėjo vyresnysis. Nuo kelionės pradžios keleiviams dar 
neteko jo matyti tokio įsitempusio ir išblyškusio. Vienoje 
rankoje vyras laikė brėžinį, kitoje — kompasą, ir kaskart, 
kai šūktelėdavo sukti į kairę ar į dešinę, jo rankos sudrebė- 
davo. Laikantis kompaso rodmenų, pasirinkta kryptis ne 
visada atrodė teisinga: dažnai kelias buvo perdėm provė- 
žuotas ir siauresnis už kitus, todėl jiems stumiantis į neži- 
nią automobilio gale šokinėjantis karstas daužėsi kaip pašė- 
lęs. Tiesa, karinė transporto priemonė atskleidė visas savo 
galimybes. Nors buvo galima nulenkti galvą nežinomam 
mechanikui, taip išmaniai sukonstravusiam automobilio 
veleną, didžiulius ratus, spyruokles, važiuoklę ir, žinoma, 
patį variklį, vyresniojo brolio nerimu, ar nebus padaryta 
lemtinga klaida, dėl kurios jiems nelyg dar vienam parazi- 
tui teks įstrigti tarp medžių, užsikrėtė ir kiti keleiviai — visi 
nugrimzdo į slogią tylą. 

Tylėjo net šnekusis konsulas, kuris paprastai iš bet ko- 
kios padėties sukosi gausiai berdamas žodžius ir buvo tarsi 
gyvas tiltas tarp svetimšalių ir vietinių, todėl jo tyla slėgė 
labiau nei kitų. O štai pasiuntinys, pirmą kartą po sunkaus 
negalavimo pajutęs žvėrišką alkį, sumanė prakalbinti senį, 
todėl pakilęs nuo gulto pasiėmė keptą bulvę ir godžiai ją 
sušlamštė. Nusigręžęs į automobilio galą, jis stebėjo, kaip 
gausūs brūzgynai šakomis brauko karstą su valytojos palai- 

kais, kuriais tąsyk nieko daug negalvodamas prisiėmė iki 
galo pasirūpinti. 

Taip iriantis pro tankius brūzgynus miške sudilo kelios 
kankinamai įtemptos valandos. Galop abejinga saulė, iki 
šiol tik kartkartėmis švystelėdama pro medžių properšas, 
akimirksnį neįtikėtinai ryškiai suspindo tolimame hori- 
zonte. Nieko nelaukę, jie ir pasuko ton pusėn. 

Paaiškėjo, kad mišką kirsti pataręs nepažįstamasis iš es- 
mės neklydo. Šis kelias iš tiesų buvo gerokai trumpesnis, o 
ir kelionės tikslas jau buvo ranka pasiekiamas. Užšalusios 
upės, kuria plaukiojo nedidelis keltas, krante jau buvo spė- 
jusi susirinkti gausi minia. Žmonės su gyvuliais, automo- 
biliais ir vežimais nekantraudami laukė, kada bus perkelti 
į kitą krantą, kuriame ne ką mažesnė spūstis nekantravo 
sugrįžti atgal. 

Šią upę minėjo ir konsulė — kaip iššūkį, kliūtį, o gal 
nuotykį. Susitraukusi į baltą ledą, ji atrodė tvirta pėsčio- 
mis pereiti į kitą krantą ir ant jo pašėlti. Vyresnysis brolis, 
stojęs į eilę, nė nemanė slėpti džiaugsmo, kad bandymas 
trumpinti kelią baigėsi laimingai, ir jiems nebeteks be galo 
be krašto klaidžioti mišku. Drovus vyras, nepratęs rodyti 
jausmų, išpuolė iš mašinos ir nužingsniavo užšalusia upe. 
Pasiekęs vidurį, atrodė lyg mažytis juodas taškelis ant balto 
paviršiaus. Tartum trenktas žaibo, jis staiga puolė kniūbs- 
čias ir dėkodamas saulei galva palietė kietą ledą. 

Tarp krūvon susibūrusių žmonių, automobilių, vežimų, 
arklių, karvių ir kiaulių ir vėl iškilo nedidelis turgus, ku- 
riame buvo puiki proga pragariškai lėtai slenkantį laukimo 

laiką užmušinėti derybomis. Konsulas, susigrąžinęs raudo- 
nąją kailinę kepurę, baiminosi, kad pasiuntinys ir vėl neap- 
sinuodytų. Prie nieko, ko pats asmeniškai nepatvirtindavo, 
kad yra saugu vartoti, keleiviams nebuvo leidžiama prisi- 
liesti. 

Diena krypo vakarop. Nors upė neatrodė perdėm plati, 
dėl automobilių ir krovinių, kuriuos abiejuose krantuose 
teko iškrauti ir pakrauti, eilė slinko vėžlio žingsniu. Dangų 
nutvieskus pirmajai vakaro gaisai ir beveik nelikus abejo- 
nių, kad karstas su palaikai į kitą krantą bus perkeltas tik 
rytoj, o jo palydovai naktį bus priversti praleisti prie užša- 
lusios upės, konsulas nusprendė pasikliauti minios malone. 
Su vaikinu pašonėje jis vaikštinėjo tarp kantriai laukiančių 
žmonių ir visiems pasakojo apie vargšę Jeruzalėje Žžuvusią 
moterį, sugrįžusią karste pas gyvą sūnų ir seną motiną, 
kuri išreiškusi norą, kad duktė būtų palaidota gimtajame 
kaime. Žmonės, atrodė, liko sujaudinti šio neįmantraus 
konsulo pasakojimo ir dailaus našlaičio veido. Vienas po 
kito beveik nesipriešindami jie praleido karstą su palaikais 
ir jį gabenančią karinę transporto priemonę. 

Štai taip, dar visiškai nesutemus, jiems ir pavyko patekti 
į paskutinį tos dienos keltą, o šią sėkmę vainikavo įspūdin- 
gas saulėlydis. Nepaisydamas net prieštaraujančio konsulo, 
kuris po nuotykio su neaiškios kilmės viralu tapo perdėm 
rūpestingas, žmogiškųjų išteklių vadovas panūdo pėsčio- 
mis pereiti upę ir dar paprašė fotografo jį įamžinti, kad esą 
turėtų ką parodyti Jeruzalėje likusiai dukrai. Nenorėdamas 
jam nusileisti, žurnalistas nusprendė prie jo prisijungti. At- 

sargiai, saugodamiesi, kad nesukluptų, jiedu žingsniavo 
užšalusia upe, o fotografas, užsilipęs ant karsto, bandė su- 
gauti geriausias jų žygdarbio akimirkas. 

- Jei dabar ledas įlūžtų, — vaipėsi apkūnusis žurnalistas, 
po kojomis pasigirdus keistam traškesiui, — laikraštis ne- 
tektų herojaus, kuriuo visi galėtų žavėtis, ir graudaus pa- 
sakojimo. Būtų tik nedidelė žinutė paskutiniame puslapyje 
apie du nuotykių ieškotojus, ieškojusius pražūties ir sėk- 
mingai ją radusius. 

— Gal man tai net labiau patiktų, — pasiuntinio balse 
pasigirdo skausminga gaidelė, nustebinusi žurnalistą. — Jei 
straipsnyje bus išliaupsintas mano atsidavimas nepažįsta- 
mos moters lavonui, tai atbaidys bet kurią gyvą moterį. 

— Atvirkščiai, — šypsodamasis paprieštaravo žaltys ir 
išdrįso uždėti ranką ant savo herojaus peties ir taip galu- 
tinai įveikti juos skyrusį atstumą. — Tu dar turėsi progos 
įsitikinti, kad tokia neregėta ištikimybė mirusiajai, kurios 
gyvos nė nepažinojai, moterims beregint įstrigs į širdį. Ne- 
beprireiks naktimis trankytis po barus. Jos pačios ims tavęs 


vaikytis... O tavo dėka galbūt ir manęs... 

IO 

Kai mūsų kaimą pasiekė siaubingos žinios iš Jeruzalės, miesto, 
apie kurį buvome girdėję tik iš Biblijos, vienas bo kito iškilo 
visa virtinė klausimų. Dievo Motina, suteik mums išminties 


nesuklysti. 

Išsiuntėme mergaitę, kad ši baragintų senąją moteriškę kaip 
galima greičiau sugrįžti iš vienuolyno, tiesa, prigrasėme nė ž0- 
deliu neužsiminti apie ištikusią tragediją. Nuo tada prabėgo 
keturios dienos ir penkios naktys, ir jokio ženklo. Čia spėjo bra- 
užti didžiulė audra, užtvindžiusi kelius ir nusiaubusi tiltus. 
Štai kodėl kasnakt aplink kaimą gausiai deginame laužus, kad 
iš tolo mus pastebėtų. 

Ak, ir ko reiks griebtis, jei žuvusią dukrą atveš anksčiau, 
nei velionės pasitikti ir jos gedėti sugrįš jos motina. Ar būsime 
priversti batys nedelsdami ją palaidoti, ar dar bus galima šiek 
Eiek luktelėti? O jei bus galima, kur reikės saugoti palaikus, kad 
nebūtų baminta pagarba mirusiajam? Nejau teks laužti trobos, 
kurioje velionė gimė ir augo, duris ir negyvą kūną guldyti į 
lovą? Ar, kaip kad pas mus įprasta, geriau guldyti karstą baž- 
nyčioje prie altoriaus? O Šventas Kryžiau, kaip teks melstis ša- 
lia balaikų, kurie nėra nei šventojo statula, nei šventoji ikona? 
Mus ne juokais apėmęs tikras siaubas. Esame bratę matyti nuo 
senatvės mirusių ūkininkų arba ligos bpalaužtų kaimynų veidus. 
Bet kaip valiosime atverti karsto dangtį ir bent akies krašteliu 
dirstelėti į Jeruzalėje sumaitotus palaikus? 

O kam teks sakyti atsisveikinimo kalbą? Jau daugybę metų 
velionės nematėme ir nieko abie ją nežinome, liko tik tolimų 
prisiminimų nuotrupos abie dailią tykią merginą, visur eida- 
vusią su motina: į turgų, į laukus, kol kažkoks vyras ją įsimylė- 
Jo ir išsivežė į didelį miestą. Pirmaisiais metais jos motina dar 
trenkdavosi į pasaulio galą aplankyti dukters, 0 grįžusi pasa- 
kodavo, kad ji ten dirbanti inžiniere ir susilaukusi nuostabaus 
kūdikio. Kai mūsų krašte nutiesė telefono liniją, senoji liovėsi 

taib dažnai ten važinėjusi. Ar galėjo taip nutikti, kad vargšė 
motina žinojo, iš kokio miesto telefonu kalbasi su dukterimi, bet 
mums nieko nesakiusi? 

Išgirdę šią siaubingą naujieną, štai jau penkta diena kaib 
neturime ramybės. Mus jau pasiekė žinia, kad karstas su palai- 
kais paskutiniuoju keltu buvo perkeltas užšalusia upe, 0 iki ten 

Jį atgabeno karinė transporto briemonė tr atlydėjo gausi palyda, 

bet iš motinos dar nesulaukėme jokių žinių. Ką darysime? Ką 
pasakysime balydai, atvykusiai drauge su paprasta darbinin- 
ke tabusios inžinierės, žuvusios ne savo kare, palaikais? Dievo 
Motina, vėl ir vel meldžiame Tavęs pagalbos, tačiau nesulau- 
kiame jokio atsakymo. 

Kai prie laužo sustojo didžiuliai ratai, atrodė, kad sabnuo- 
Jame. Trumpam net pasidingojo, kad karinės mašinos tem- 
piamas karstas yra tuščias, o atkaklus Tavo tylėjimas padarė 
stebuklą ir mirusioji prisikėlė. Akimirką, vos vienintelę aki- 
mirką patikėjome, kad velionė kaip kadaise vėl jauna ir graži 
netrukus kopėčiomis nusileis žemyn. Kai baimingai drebėdami 
ir nesitverdami iš džiaugsmo brisiartinome prie didžiulės ma- 
šinos, supratome, kad tai jis, aukštas, blyškaus veido vaikinas, 
primygtinai reikalavęs mirusios motinos palaikus atvežti bas 
senelę, kuri tr badėsianti širdį smelkiantį byktį paversti skaus- 
mu ir gailesčiu. 

Velionės palydovai atrodė itin garbūs žmonės. Seną didžiulę 
karinę transporto briemonę pakaitomis vairavo du vairuotojai. 
Papasakoti apie pasiuntinio misiją buvo pasiųsti net du žur- 
nalistai; be to, iš tolimosios šalies atkeliavusį pasiuntinį lydėjo 
ypatingasis konsulas, dirbęs ir jo vertėju. 

Iš bradžių nesumojome, kad blyškaus veido vyras sena karei- 
viška abranga ir bus kelionės vadovas. Tik jam prabilus, kon- 
sului vertėjaujant, supratome, kad Tavo, Dievo Motina, tyla 
anaiptol nėra tyla, jei mums skyrei šį žmogų, kuris ir atsakys į 
mums rūpimus klausimus. 

Jis taip kalbėjo: 

Kaimiečiai, nesibaiminkite negailestingai skubančio laiko. 
Jūsų kraštietė į gimtąjį kaimą sugrįžo balzamuota it Egipto 
karalaitė, todėl nėra jokio reikalo skubėti ją laidoti. Laikas su- 
stos tr kantriai balauks, kol jos motina sugrįš ir galės su ja a/- 
sisveikinti. 

Jei mintis guldyti ją į vaikystės lovą ar nešti į bažnyčią ir 
melstis brie balaiky, kurie nėra nei šventojo statula, nei iko- 
na, jums atrodo atgrasi, laikinai basaugokime karstą mokykloje, 
kurioje velionė kadaise mokėsi, nes tai būtent ta vieta, kurioje 
kiekvienas laukiame savo motiny. 

Kai ateis metas laidoti, žinokite, kad jums atvežėme ją ne- 
suniokotą ir tyrą tarsi miegančią princesę, todėl nėra reikalo 
baimintis nukelti karsto dangtį. 

Aš bats nesu joks pasiuntinys, kuris tik pasirodęs vėl netrukus 
išnyks, esu žmogiškųjų išteklių valdymo skyriaus vedėjas, to- 
del mano pareiga likti su jumis, kol baskutinis žemės grumstelis 
nubyrės ant karsto su valytojos palaikais. Tik tada ir sugrįšiu į 
miestą, kuris man bačiam — tik seniai abkartusi tikrovė. 

Kaimiečiai, iš pradžių priešinęsi minčiai karstą saugoti mo- 
kykloje, greitai suprato, kad tai geriausia ir tinkamiausia 
vieta. Be to, ir palydai reikėjo kažkur apsigyventi, todėl 
buvo nuspręsta dienai ar dviem nutraukti pamokas. Tiktų 
bet kas, kad tik karstas kaime neliktų be priežiūros. 

Paskubomis atlaisvinus virves, karstas buvo atsargiai 
nukeltas nuo platformos ir nuneštas į mokytojų kambarį, 
o šio durys tučtuojau užrakintos. Klasėse buvo sustumti 
suolai, ant grindų paberta šiaudų, gyventojai sunešė čiuži- 
nių, antklodžių, pagalvių, ir kai netrukus nedidelėje kai- 
mo mokyklėlėje palyda jaukiai įsikūrė, kaime ir vėl stojo 
ramybė. Keli kaimiečiai liko toliau kurstyti laužų ir laukti 
sugrįžtančios piligrimės, kuri galbūt jau nujautė, kad jos 
čia laukia nemalonios naujienos. 

Jaunajai pasiuntinei pavyko sugrąžinti senolę į kaimą 
ir nesukelti jokio šios įtarimo. Tiesą sakant, apsilankymas 
vienuolyne, maldos ir Naujųjų metų laiminimai buvo taip 
pakylėję moters dvasią, kad į kaimą senoji sugrįžo juodais 
vienuolės apdarais ir aukštu galvos gobtuvu. Štai kodėl vi- 
durnaktį iš mokyklos jos pasitikti išėję žmogiškųjų išteklių 
vadovas, konsulas, o svarbiausia — vaikaitis atrodė be galo su- 
trikę, kad būtent jiems tenka šiai senai, nedidukei, apkūno- 
kai šiltų akių ir švelnaus balso senutei perduoti baisią žinią. 

Regis, kaimiečiams patiems nepakako drąsos jai pasa- 
kyti apie dukters žūtį, todėl pasiuntiniui beliko viltis bai- 
sios netekties skausmą pabandyti apmaldyti ne tik didžiulės 


309 


jų įmonės, bet ir visos Jeruzalės skiriama pinigine parama. 
Iš pradžių prie senolės atsargiai prisiartino vaikaitis. Nors 
nebuvo vaikino mačiusi daugelį metų, moteris išsyk jį pa- 
žino, o pažinus nusmelkė bloga nuojauta, kad bus šis tas 
negera nutikę, jei nepilnamečiui teko sukarti šitokį kelią. 
Nusiplėšusi nuo galvos vienuolišką galvos gobtuvą, senolė 
apnuogino nuoširdų geraširdžio žmogaus veidą. 

Baimės pagautas vaikinas, regis, jau gailėjosi primygti- 
nai reikalavęs kelionės į kaimą. Pirštu baksnodamas į nedi- 
delę mokyklą, kurioje gulėjo karstas su motinos palaikais, 
jis užsikirsdamas papasakojo apie sprogimą daržovių tur- 
guje. Senolė greitai viską suprato; sukrėsta baisios Žinios, ji 
nė nemanė slėpti kartėlio, kam be reikalo šitokį kelią buvo 
gabenami dukters palaikai, užuot iškart palaidojus ją mies- 
te, kurį pati ir pasirinkusi, kitaip tariant, Jeruzalėje, kuri jai 
priklauso ne mažiau nei kitiems. 

- Jai priklauso? — pažodžiui moters širdgėlą verčiančiam 
konsului sušnabždėjo apstulbęs pasiuntinys. — Ką ji turi 
galvoje? 

— Nieko, - paskubomis nutraukė konsulas, pagautas stai- 
gaus įniršio, kurio iki tol neteko pastebėti. Nė neatsiklausęs 
žmogiškųjų išteklių vadovo, jis neslėpdamas susierzinimo 
kalbėjosi su senole, kad galutinai viską išsiaiškintų. 

Sužeisto žvėries instinktais senutė pajuto, kad palydai 
vadovauja anaiptol ne senis plieno spalvos garbanomis, o 
anas jaunas vyras kareiviškais drabužiais, svajingu veidu ir 
pavargusiomis akimis. Puolusi prie žmogiškųjų išteklių va- 
dovo, moteris iš visos širdies ėmė jo maldauti dukters palai- 

kus sugrąžinti į ją pražudžiusį miestą. Tokiu būdu ir ji pati 
įgytų teisę jame gyventi. 

Priblokštas tokio netikėto močiutės prašymo, vaikaitis, 
prie jos pripuolęs, maldavo ją atsistoti, bet moteris jį atkak- 
liai stūmė nuo savęs. Apimta įniršio, ji išsitiesė ant Žemės 
ir kone išsivoliojo laužo pelenuose. Keli vyrai jėga ją atplėšė 
nuo žemės ir nuvedė į trobą. Atrodė, kad senutė neina, o 
lengvai plevena ore. 

Žmogiškųjų išteklių vadovas pasijuto visiškai sugniuž- 
dytas — pasirodo, čia atvežė net dvi blogas naujienas. Nesa- 
vanaudiškas jo užmojis palaikus atgabenti iš Jeruzalės su- 
bliūško lyg muilo burbulas. Jis prašė konsulo leistis paskui 
motiną, kad galėtų jai viską paaiškinti, jog tai ne jo kaltė. 
Pirmą sykį nuo pažinties akimirkos žmogiškųjų išteklių 
vadovas pajuto, kad buvęs ūkininkas priešiškai nusiteikęs. 
Griežtai ir atžariai atkirtęs, jis atsisakė pildyti prašymą. 

— Pakaks. Tas negirdėtas neregėtas tamstos kaltės jaus- 
mas jau visiems baigia išlįsti per gerklę. Jei tave taip apsėdo 
noras jį išpirkti, nederėtų į tai įtraukti viso pasaulio. 

Priekaištas, išsakytas iki tol be galo ramaus ir manda- 
gaus žmogaus lūpomis, pasiuntiniui atėmė žadą. Užduota 
širdimi jis apsisuko ir patraukė į mokyklą, kur klasėje kuo 
ramiausiai miegojo likę kelionės bendrai. 

Prie krūvon sustumtų suolų, šalia lango, įsisupę į ant- 
klodes, lyg niekur nieko ilsėjosi žurnalistas su fotografu. 

Tikro sielvarto akimirką, - dingtelėjo žmogiškųjų išteklių 
vadovui, — jie kaip visuomet pramiega, o štai pabudę neabejoti- 

Vyrai piktai pašnairavo į konsulą, kuris tiesino antklodę 
ir bandė sugrįžti į miego karalystę. Akimirksnį pasiuntinį 
užplūdo noras išrėžti seniui į akis, kad už paslaugas jam 
gausiai atlyginama, todėl — nori jis to ar nenori — privalo 
versti, tačiau tik nurijo gerklėje susitvenkusius žodžius, pa- 
sigriebė odinį lagaminą ir tekinas išpuolė iš mokyklos. 

Šiauriniame krašte dar nesimatė jokių aušros ženklų. Kai 
žinia apie mirtį buvo paskelbta, o ramybės nedavę klausi- 
mai atsakyti, kaimiečiai, užgesinę šviesą, sugulė miegoti, 
iki kol rytas nepažadins ir visi suskubs ruoštis į bažnyčią 
šermenims. Žmogiškųjų ištekių vadovas vienas klaidžiojo 
apsnigtais takeliais tarp tamsoje skendinčių trobesių ir pir- 
mą kartą nuo misijos pradžios pajuto slegiančią vienatvės 
naštą. Vyras nesiliovė klaidžiojęs, nes buvo tikras, kad su- 
gebės nesunkiai rasti senolės trobą ir jai pasakyti, kad, ki- 
taip nei jos ir jo tautiečius, jos prašymas jo nėmaž nestebina. 

Kai iš pro langiūkštį sklindančios šviesos pasiuntinys 
spėjo, kad tai ir bus senosios troba, atmintyje trumpam iš- 
kilo mažytė Julijos Ragajev lūšnelė Nachalat Achim kvar- 
tale. Žvilgtelėjęs pro aprasojusį lango stiklą, vyras paste- 
bėjo, kad senolė ne viena. Viduje buvo susirinkęs nedidelis 
būrelis guodėjų, o šalimais sėdėjo vaikaitis. Nors neišmanė, 
kaip reikės perduoti sumanymą, nes konsulas tikrai atsisa- 
kys jį išversti, žmogiškųjų išteklių vadovas, lyg būtų arti- 
mas giminaitis, įžengė vidun ir, netaręs nė žodžio, perdavė 
moteriai odinį lagaminą. 

Apie vidurdienį žmogiškųjų išteklių vadovas prisijungė prie 
konsulo ir abiejų vairuotojų, kurie stovėjo pageidaujančiųjų 
pro karstą praeiti eilėje — tai vietinis paprotys prieš praside- 
dant laidotuvių apeigoms. Akimirką jį apėmė dvejonės. Juk 
mačiau ją sapne — moteris atrodė apimta kančių, be galo 
pavargusi, bet gyva, tokia gyva, jog net kilo pagunda ją 
mylėti. Tai kurių galų dabar žiūrėti į lavoną? 

Jis davė ženklą konsului ir abiem vairuotojams praeiti 
į priekį. Žurnalistas su fotografu pasirūpino jau anksčiau 
prasibrauti į bažnyčią ir užsiimti geriausias vietas. Net pa- 
aiškėjus, kad čia draudžiama fotografuoti, vyras neabejojo, 
kad fotografas slapčia be blykstės pokštelės vieną kitą kadrą 
ir būtent tokią nuotrauką patalpins laikraštyje šalia skelbi- 
mų apie nuomojamus butus ir parduodamus automobilius. 
Šis landus žmogus nesileido į tolimą kelionę tam, kad taip 
lengvai atsisakytų dailaus pasakojimo kaltininkės veido. 

Paskutiniai kaimiečiai sugužėjo į nedidelę bažnyčią, bet 
pasiuntinys liko anapus didelių medinių durų. Siauru ta- 
keliu jis nukurnėjo į nedideles kaimo kapinaites. Jas supo 
aukšta apledėjusi siena, kuri jam priminė pasaulio pabaigą. 

Aplinkui viešpatavo spengianti tyla. Žmogiškųjų ište- 
klių vadovas, vaikštinėdamas tarp senų ir naujai iškilusių 
antkapių, ieškojo šviežiai iškasto kapo, tačiau nieko pa- 
našaus neaptiko. Veikiausiai senoji primygtinai reikalavo 
karstą su palaikais grąžinti į Jeruzalę. Galbūt kaimiečiai, 
baimindamiesi jos prakeiksmo, palaikus planavo palaidoti 

slapčia, naktį. Iš bažnyčios sklido balsai, sumišę su prislo- 
pintu verksmu. Juos pertraukė duslus tarsi iš pačių sielos 
gelmių sklindantis kunigo balsas; maldos žodžiai perėjo 
į lėtą senovinį giedojimą. Prie monotoniškos, pasiuntinio 
širdį kiaurai veriančios giesmės prisijungė ir kaimiečiai. 
Nors ir žinojo, kad bažnyčioje jam palikta garbinga vieta, 
be to, būtų mielai išsakęs užuojautos žodžius, vyras jautė, 
kad geriausia likti lauke, antraip dar neatsispirs pagundai 
žvilgtelėti į mirusiąją, kad ir iš tolo. 

Metas atsisveikinti, - sušnabždėjo Žmogiškųjų išteklių 
skyriaus vedėjas ir nusibraukė netikėtai ištryškusią ir aki- 
mirksniu į ledą pavirtusią ašarą. Pirmyn atgal pavaikšti- 
nėjęs prie ledinės sienos, vyras atsargiai palietė ją ranka, 
tačiau iš galvos niekaip nepavyko išmesti senolės prašymo. 
Nejau padarėme klaidą? Ar tik nebūsime paskubėję grieb- 
tis neapgalvotų veiksmų? Toji inžinierė Jeruzalėje atsirado 
ne atsitiktinai: ne tik ieškodama darbo, bet ir jausdama 
ypatingą ryšį su jo gimtuoju jam pačiam gerokai apkartu- 
siu miestu. Štai kad ir ją ten atsivežęs žydas ilgai neištvėrė 
ir netrukus sugrįžo atgal, o ji pati juk nusprendė pasilikti. 
Jei naktinės pamainos viršininkas, bėgdamas nuo jausmų, 
nebūtų jos atleidęs iš darbo, ir šiandien toji moteris būtų 
mano žmogiškųjų išteklių sąraše. 

Vyrui svaigo galva ir drumstėsi protas, buvo sunku pa- 
sakyti, ar jis dreba iš šalčio, ar jaudulio. Buvo vidurdienis, 
o Jeruzalėje — dešimta ryto. Pasiuntinys iš kišenės išsitrau- 
kė palydovinio ryšio telefoną ir paskambino įmonės direk- 
toriui. 

Išgirdusi žmogiškųjų išteklių vadovo balsą, adminis- 
tratorė nepaprastai nudžiugo. Kai vyras apsiėmė šią misiją, 
ji nesiliovusi apie jį galvoti. Ar jau pavykę pasiekti tikslą? 
Galbūt jis jau pakeliui namo? Visi čia tik ir klausinėja, kada 
vėl bus galima jį pamatyti. 

— Jau netrukus, — patikino pasiuntinys, ir vėl nesitvėrė 
nuostaba, koks puikus ryšys. Tiesa, prieš sugrįždamas, jis 
dar privalantis pakalbėti su seniu. 

— Nejau pamiršai, kad šiandien trečiadienis? — moteris, 
atrodo, liko nustebinta tokio prašymo. - Šiandien kepyklo- 
je savaitinė patikra. 

— Tiesa, — prisiminė žmogiškųjų išteklių vadovas, — tada 
sujunkite mane su kepykla. 

— Nejau negalima luktelėti, kol sugrįš į kabinetą? 

— Ne, nebėra laiko delsti, - pasiuntinys atrodė neperkal!- 
bamas. - Būtina kuo skubiau priimti kelis neatidėliotinus 
sprendimus. 

Administratorė sujungė jį su kepyklos telefono linija. 
Seniui pakėlus ragelį, jo balsas mišo su krosnių burzgesiu ir 
duonos gaminius į prarają gabenančių konvejerių tarškesiu. 

— Mielas pone, reikia kuo greičiau šį tą aptarti. 

— Ak, mielasis, nekantraudamas laukiau šio pokalbio, tik 
dabar pats patikros įkarštis, aš čia su pamainų viršininkais. 
Ar neįmanoma šie tiek luktelėti? 

— Ne. 

- Čia triukšmas, trukdo susikaupti. 

— Girdžiu, bet man jis nėmaž netrukdo, čia mirtina tyla. 
Apledėjusi siena, anapus kurios nieko nebėra. Tarsi pats 

pasaulio pakraštys. Džiugu girdėti, kad ir be manęs ke- 
pykloje toliau kunkuliuoja darbas. Gal jums, pone, sunku 
mane suprasti? 

— Dėl manęs nesirūpink, mano jaunasis drauge. Prie ke- 
pyklos garsų aš pratęs dar nuo kūdikystės, kai šliaužiojau 
čia keturpėsčias ir visur maišiausi tėvui po kojomis. Man 
šie garsai tarsi Žvejui bangų šniokštimas. 

- Jei taip, tuomet nieko nelaukę pradėkime. Naujienos 
painokos, būtina priimti keletą neatidėliotinų sprendimų. 
Ar galėjote įsivaizduoti, kad senelė, velionės motina, pa- 
reikalaus atversti karsto dangtį, kad savo akimis išvystų 
mirusią dukterį. | 

— Turėjau nuojautą, kad taip nutiks. Turėjau tave įspėti, 
ką teks išvysti. 

— Nemačiau ir nematysiu, pone. Nėra jokio reikalo. Toji 
moteris liko mano širdyje. Tik įsivaizduokite, net regėjau 


ją sapne. 

— Kaip pageidausi, mano drauge. Visiškai pasikliauju 
tavo intuicija. Ar laidotuvės jau įvyko? Viskas baigta? 

- Atsitiko taip, kad prisikasėme prie skaudžios tiesos, 
bet toli gražu ne pabaigos. Buvote teisus, kad visą tą laiką 
neradote sau ramybės. Paaiškėjo, kad pabaiga — anaiptol 
ne pabaiga. Senolė atsisako dukterį laidoti kaime. Ji pyksta, 
kad iš Jeruzalės čia atgabenome jos palaikus, užuot palai- 
doję juos mieste, kuris ir jai priklauso. 

— Jai priklauso? Ką nori tuo pasakyti? 

— Ką noriu pasakyti? Geras klausimas. Apie tai privalo- 
me drauge pasvarstyti. 

— Bet kas, po galais, toji motina? 

— Sena moteris. Sakyčiau, tamstos metų. Ivirta ir užsispy- 
rusi, kaip ir jūs. Tik šįryt vienuolės apdarais ji sugrįžo iš pili- 
griminės kelionės. Patikėkit, tai buvo išties graudus vaizdas. 

— Tai ko tu dabar iš manęs nori? 

— Noriu, kad duotumėte leidimą palaikus grąžinti į Jeruzalę. 

— Grąžinti į Jeruzalę? Kaip įmanoma? 

— Įmanoma. Nėra kito pasirinkimo. 

— Atsiprašau, bet tai jau ne mūsų galioje. Tai valstybės ir 
nacionalinio saugumo reikalas. 

— Juk valstybė nuo šito jau seniai nusiplovė rankas. Net 
jei bandytume iš jos ko nors reikalauti, jie tikrai nesiims 
priemonių sugrąžinti laikiną leidimą šalyje gyventi turėju- 
sio žmogaus, Jeruzale tikėjusio labiau, nei kad šis miestas 
tiki pats savimi, palaikus. O štai mes — kitaip tariant, jūs, 
sėkmingos įmonės vadovas, o ir aš, ištikimas jūsų agentas, — 
nors ir privatūs asmenys, tačiau pilni iniciatyvos ir vizijų... 

— Ar visiškai išsikraustei iš proto? 

— Ne, pone, ne visiškai. Tokiam žmogui kaip aš išvesti iš 
proto reiktų kur kas didesnės sumaišties, o dabar, atvirkš- 
čiai, mano protas kaip niekad skaidrus. Kaip ši apledėjusi 
siena ar žydras dangus. 

— Aš nieko nesuprantu, galbūt dėl triukšmo negaliu susi- 
kaupti. Prašau kalbėti aiškiai ir be užuolankų. Jei gerai tave 
supratau, nori į Jeruzalę sugrįžti su karstu? Ar tai apskritai 
įmanoma? 

— Kodėl neįmanoma? Tuo pačiu kariniu automobiliu su- 
grįžtume į oro uostą, juk kelias jau pažįstamas. O mus čia 

atskraidinęs lėktuvas sugrąžintų atgal. O jei nerimaujate 
dėl laiko — turiu galvoje palaikų būklę - mus patikino, kad 
turime jo į valias. 

— O jei atsisakysiu ją čia sugrąžinti, ką tada darysi? 

— Tada grąžinsiu ją savo sąskaita. Nesu turtingas, bet 
ir ne vargšas. Kaip žmogiškųjų išteklių vadovas net turiu 
teisę pasiskolinti pinigų iš įmonės biudžeto. Liks tik vie- 
nas klausimas, pone, ką darysime su ramybės neduodančiu 
kaltinimu sukrečiančiu abejingumu ir sąžinės nebuvimu? 
Vargu ar sąžinė bus ramesnė. Ką apie jus parašys žaltys? 
Kad paskutinę minutę nuleidote rankas? 

— Bandai mane įbauginti? 

— Įbauginti? Tikrai ne. Aš tik ištikimas pasiuntinys. 
Tiesiog stebiuosi, kad toks įžvalgus ir išmintingas žmo- 
gus kaip jūs nesuprantate, kad šis sugrįžimas pasitarnautų 
miestui, kuris paskutiniu metu visus tik apvilia? 

— Pasitarnautų? Kokiu būdu, keistuoli tu? Nejau papildy- 
damas jį nauju kapu? 

— Kapu, sena motina ir dailiu jaunuoliu. 

— Nejaugi ir juos siūlai čia atsivežti? 

— Būtent. Manote, kad jie neturi teisės? 

— Teisės? Teisės? — senojo Jeruzalės gyventojo riksmą pra- 
rijo urzgiančios krosnys. - Apie kokią teisę tu čia pliauški? 

— Apie kokią, pone, pabandysime vėliau bendromis pa- 
stangomis išsiaiškinti. O dabar aš, kaip visuomet, jūsų pas- 
laugoms. 


Haifa, 2002-2003 


318 


Yehoshua, Abraham B. 
Ie-or Moteris Jeruzalėje : romanas / Abraham B. Yehoshua ; iš hebrajų kalbos 

vertė Kristina Gudelytė. - Vilnius : Sofoklis, 2016. - 320 p. 

ISBN 978-609-444-184-4 

Maždaug keturiasdešimties metų moteris mirtinai sužeidžiama Jeruzalės turgavietėje 
per teroristinį išpuolį. Su savimi ji neturi jokio asmens dokumento, tik bevardį didelės 
kepyklos algalapį. Jos kūnas neatpažintas guli ligoninės lavoninėje. Kai vietinis savaitraštis 
apkaltina kepyklą sukrečiančiu abejingumu, įmonės savininkas paveda žmogiškųjų išteklių 
valdymo skyriaus vedėjui išsiaiškinti žuvusiosios tapatybę. Iš pradžių savų rūpesčių 
kamuojamas vyras nenori imtis užduoties, bet po truputį jam veriasi žuvusiosios gyvenimo 
faktai — nors dirbo valytoja, iš tiesų ji buvo inžinierė, atvykusi į Jeruzalę iš buvusios 
Sovietų Sąjungos; sprendžiant iš nuotraukos — graži moteris. Įpareigotas surasti jos 
šeimą žmogiškųjų išteklių vedėjas leidžiasi į neužmirštamą piligriminę kelionę, vedančią 
iš kepyklos per ligoninės lavoninę į skurdų žuvusiosios butą Jeruzalės senamiestyje, kol 
galiausiai vyras palieka Izraelį ir pasuka į gimtuosius moters namus. 


UDK 821.411.16-31 


Abraham B. Yehoshua 
„Moteris Zeruzalėje 


Iš hebrajų kalbos vertė Kristina Gudelytė 
Viršelio dailininkė Milena Grigaitienė 
Projekto vadovė Auksė Baurienė 


Tiražas 1200 egz. 


Leidykla „Sofoklis“ 
Klaipėdos g. 7A, LT-o1117 Vilnius 
info2sofoklis.lt 


Spausdino spaustuvė 
ScandB::k 
Gamyklos g. 23, LT-96155 Gargždai 
www.scandbock.lt 


Maždaug keturiasdešimties metų moteris mirtinai sužeidžiama 
Jeruzalės turgavietėje per teroristinį išpuolį. Su savimi ji neturi 
jokio asmens dokumento, tik bevardį didelės kepyklos algalapį. 
Jos kūnas neatpažintas guli ligoninės lavoninėje. Kai vietinis 
savaitraštis apkaltina kepyklą sukrečiančiu abejingumu, įmonės 
savininkas paveda žmogiškųjų išteklių valdymo skyriaus vedėjui 
išsiaiškinti žuvusiosios tapatybę. Iš pradžių savų rūpesčių kamuo- 
jamas vyras nenori imtis užduoties, bet po truputį jam veriasi 
žuvusiosios gyvenimo faktai — nors dirbo valytoja, iš tiesų ji buvo 
inžinierė, atvykusi į Jeruzalę iš buvusios Sovietų Sąjungos; 
sprendžiant iš nuotraukos — graži moteris. Įpareigotas surasti jos 
šeimą žmogiškųjų išteklių vedėjas leidžiasi į neužmirštamą 
piligriminę kelionę, vedančią iš kepyklos per ligoninės lavoninę į 
skurdų žuvusiosios butą Jeruzalės senamiestyje, kol galiausiai 


vyras palieka Izraelį ir pasuka į gimtuosius moters namus. 


Abrahamas B. Yehoshua yra vienas iškiliausių Izraelio rašytojų, 
lyginamas su W. Faulkneriu. Jis gimė 1936 metais Jeruzalėje. 
Studijavo literatūrą ir filosofiją Jeruzalės universitete, yra parašęs 
11 romanų, 3 apsakymų knygas, pjesių ir esė, įtrauktas į Man 
Booker International Prize trumpąjį sąrašą. Romanas „Moteris 
Jeruzalėje“ pelnė Los Angeles Times Book Prize ir yra išverstas į 


daugiau kaip 20 pasaulio kalbų. 


